
Mjesto predgovora. 

Knjiga je danas narodu, seljaku zagonetka, čudo. Sav je 
seljački narod do nedavna držao, da knjige stvaraju neka viša 
bića, ili barem njekakvi čudni, tuđi ljudi (»kalendare — n. pr. 
— prave Kranjci«), Budući da je seljaku sadržaj u ono malo 
knjiga, što su mu dolazile pod ruku, bio nerazumljiv, a ne zna, 
otkuda sama materija knjige, a kamo li sadržaj, — naslućivao 
je, da mora u knjizi biti nješto mudro, čarobnjačko, pače sveto. 

Ovo mišljenje o knjizi — koliko i jest naravno — nije do- 
stojno razumna naroda; a podržavati narod u ovom mišljenju, 
znači podržavati ga u tmini i u ropstvu duševnom. 

Pogled se ovaj na knjigu malo promijenio, otkada su u 
narod počele dolaziti novine s razumljivim dnevnim sadržajem, 
kadšto s kojim dopisom od seljačke ruke. No pogleda će ova- 
koga nestati, kad u selo dođe knjiga, što ju je napisalo svima 
poznato čeljade: onim časom gubi knjiga svoju čudovitost, 
svetost, nepogrešivost; seljak se onim časom oslobodi tamne 
jedne i ropske misli. Seljak će spoznati, da knjige mogu pisati 
svakojaki ljudi, da knjiga može biti dobra i loša: seljak će se 
osloboditi ropstva književnomu kulturtregerstvu. 

Ovakovu knjigu, što ju je seljak napisao, može svatko u 
selu prosuđivati, kritizovati. Koliko se tu na narodnoj, svojoj 
osnovi narod umno razvija i osvješćuje, to nije tako lako po- 
misliti, kako se je lako uvjeriti na svoje oči i uši, kako sam 
se ja uvjerio. Kako se i ne bi osvješćivao? Tu je eto pred njima 
kao objekat prosuđivanja ono, što je do sada u svim njima 
nesvjesno živjelo. 

Narodu jednoga kraja dođe u ruke knjiga o životu narod- 
nom u drugom kraju. Da vam je sada vidjeti poređivanje i pro- 
suđivanje! Jezik, običaji — sve drugo, — a opet naše! Za svijest 
narodnoga jedinstva ja ne znam zgodnije stvari. A ta svijest nije 

narinuta, već živa: svak je osjeća i veseli joj se kao kakvomu 
obretu. 

Ni život, ni znanje narodno nije u svim krajevima jednako: 
ima i dijelova naroda — siromašnih duhom, a drugi su bogati 
duhom. Neka jedni uče od drugih. A ne će učiti tuđinštine, već 
će se upoznavati s plodovima jednoga narodnoga duha. 

Ovako ćemo doći do prave narodne kulture i književnosti. 

(Sabrana djela dra Antuna Radića. I. Narod i narodoznanstvo. Strana 
97.-98.) 


Književni život 

Književničko družtvo. 

U duši svakoga naroda živu njegovi ideali. Ti ideali trebaju 
nosioca, propagatora. Taj nosilac je u modernih kulturnih na- 
roda — inteligencija. Njezina je prirodna zadaća, da klice na- 
rodnih ideala uzgaja, da procvatu i dozore. 

Kad bismo se sada upitali: što su ideali hrvatske inteligen- 
cije, bili bismo u maloj neprilici. Da ta inteligencija ima svoje 
ideale, o tome nema sumnje. To se vidi u svakoj prilici, gdje je 
mjesto, da njezini ideali izbiju na površinu u sviet: to se vidi u 
književnosti, u razgovorima, u saboru. No po našem sudu — 
premalo toga izbija na površinu. Mi ne možemo nikako vjero- 
vati, da je ono, što čujemo u saboru, što čitamo u liepoj i učenoj 
knjizi — da je to sve. 

Medju našom inteligencijom nema udruženja, nema duha 
zajedništva i medjusobna poticanja. Svatko nekako širi i kutri 
za sebe. 

Prosudimo sada, može li biti govora o pravim idealima 
umjetničkim, prosvjetnim ili političkim u inteligencije, gdje je- 
dan za drugoga gotovo i ne zna? Ne može. Idealni su ljudi — 
aktivni, oni traže, da svoje ideale iznesu u sviet. 

U našoj inteligenciji opaža se nesnosna osamljenost, po- 
sebice pak medju prvacima inteligencije: književnicima. O dru- 
gim zamašnijim posljedicama te osamljenosti ne ćemo da go- 
vorimo, nego spominjemo samo dvije pojave. Gdje se je i kada 
razpravilo pitanje: je li zgodno da se izvan središta Hrvatske 
osniva književna revue i bez znanja, ako ne prvih, a ono sva- 
kako poznatih i priznatih književnika? A s kim su se posavje- 
tovali oni, koji sada kane izdavati opet revue (čujemo pače: 
dvie) u — Beču? Ili se zbilja narodila književnička generacija, 
za koju i ne znamo? 

Može li tako naša knjiga napried, da ne govorimo o dru- 
gom? Zar nije posve naravno, da sve te revue, kako jedna za 

drugom bez ičijega znanja niču, tako i bez ičijega znanja izniču? 
Je li onaj jedini možda trag, što iza njih ostaje, na čast hrvat- 
skoj književnosti? 

Sve je to uzrok i tomu, da do danas nemamo solidne revue. 
Česi niesu mnogo veći narod od nas, pa su ljetos osnovali treću 
revue. Ali je posve naravno, da dva prijatelja i jedan književ- 
nik ne mogu osnovati solidne revue. A da je potrebna, o tom 
nema sumnje. 

Samo je uz ovake književne i književničke prilike moguće, 
da se u jednom listu mladjih ljudi onako pisalo o starijim knji- 
ževnicima i o »Matici Hrvatskoj.« Žalimo, što mladji lutaju, što 
se skupljaju kao pilići bez kvočke, pa nije čudo, da pomišljaju, 
kako su pametniji od kvočke: niti tko za njih pita, niti oni zna- 
du koga bi pitali, niti imadu smjelosti, niti načina, ništa. A od- 
tuda se radjaju neprilike, s kojih će u nas trpjeti pokoljenja. 
Ništa nije pogubnije po narod, nego kad se dva pokoljenja 
omraze: nikada ih pomiriti, pa da se u andjela pretvore. Da 
nema ništa drugo, ovo bi moralo barem gdjekoje ganuti. Zar 
se zbilja smije pustiti, da se književnički mladji naraštaj tudji 
i dieli od starijih? A zar se s druge strane smije braniti mladji- 
ma, da se miču s toga, što se stariji ne će? 

Još samo jedno pitanje: Zar zbilja nije moguće, da se osnu- 
je hrvatsko književničko družtvo? Pisalo se u nas o tom, nješto 
se pače i učinilo, no kako se u nas malo zna, što se radi, tako 
nam je i o tom, nješto malo poznato, pa ne znamo, gdje je za- 
pelo. Naše je duboko uvjerenje, da bi književničko družtvo u 
javnom našem životu izpunilo znatnu prazninu. Družtvo se 
ne bi imalo ograničiti strogo na književnike, već bi se imalo 
protegnuti na što veći dio inteligencije u obće. A da je našoj 
inteligenciji potrebno poslije toliko godina opet središte, o tom 
valjda ne sumnja nitko. 

Ne varajmo se: narodi ipak pravo žive po svojim idealima. 
Ideale nosi inteligencija, poglavito književnička. No hoće li inte- 
ligencija, da joj idealno nastojanje bude uspješno, ne smije biti 
samoživa: samoživci i ne poznaju ideala, jer samo ideali ujedi- 
njuju ljude. Zar se hrvatska inteligencija boji osnovati svoje sre- 
dište, gdje bi se duševno zbližila, upoznala i ujedinila? Zar je 
zbilja i njoj i narodu tako dobro, da se nema čem posavjetovati, 
obodriti? Ni pod živu glavu u to vjerovati ne možemo. 

(»Obzor«, God. 1897. Br. 260.) 


Oproštaj s gosp. Gjalskim. 

Na mladjima sviet — dalje ide, a na starima stoji. Jučer 
smo se o tom uvjerili. 

Mladji književnici, i u samom književničkom svietu posve, 
ili gotovo nepoznate veličine, — priredili su jučer g. Gjalskomu 
oprostnu večer, — onakovu, kakova je danas moguća, no puna 
poštovanja i srdačnosti. Kad se nitko ne miče, maknuše se 
mladi. Pozvali su sve od korifeja, pa do onih, koji su napisali 
— dvije pjesmice. 

Mladih je došlo prilično, od korifeja: gosp. vitez Trnski i g. 
dr. Fr. pl. Marković, od starije i srednje generacije, pa ljudi 
s njekim imenom — rari nantes. 

Poslije duge, dosadne šutnje digne se dr. Dežman — dosta 
kuražno. Reče, da čekamo našega Gjalskoga, koji još nije došao, 
no da će doći posljednjim vlakom iz Beča. Čekasmo, a čekajući 
upotrebismo koristno dragocjeno vrieme: poče dogovor o osnut- 
ku književničkoga društva. Svim nam je odlanulo, kad je Dež- 
man onako liepo svršio, g. dr. pl. Marković još ljepše nastavio, 
pozdravivši osnutak književničkoga družtva onako, kako to 
može samo radoljubni, idealni stariji pjesnik u krugu mladenaca, 
koji se klanjaju prvaku. A g. je vitez Trnski u osamdesetoj go- 
dini — dušom i srcem uz mladence. Poslije izjave prvaka — 
mladež se razvedrila, grudi se napunile nadom. 

U to nam eto i Gjalskoga! Gromki, srdačni: živio! dočeka 
postradaloga, no vedroga i bodroga — ne znam, jesam li ga 
kada tako vidio — književnika-rodoljuba. Oživismo na novo, 
počesmo odkrivati srca. 

Mladi pjesnik, g. Nikolić, pozdravi prvi našega prvaka na 
odlazku. Pozdravio ga je brojnim, pjesničkim riečima i punim 
mladim glasom, ne smišljajući mnogo, — jer je govorio od srca. 

Šteta je upravo, što ne imadjasmo brzopisca, da potpuno 
pobilježi duhovitu oprostnicu besjedu g. dra pl. Markovića, 
koju je nadovezao na pozdrav, što ga je njemu namienio prof. 
Šarić. Krasno je g. dr. Marković popratio našega pisca: Poći 
ćete — reče — pod stare svoje krovove, a poći ćete rado, jer 
ćete biti na rodjenoj grudi odakle ćete utješnijim okom izčeki- 
vati osvit domovine. A kad dočekamo — nastavi duhoviti pjes- 
nik — osvit domovine, s kojom će radošću u srcu i poštovanjem 

ovi mladenci, koji Vam evo prirediše ovu večer, s kolikim će 
Vas poštovanjem susretati i pozdravljati, pokazujući mladjima 
na Vas: ovo je naš illustrissimus Gjalski! 

Ne trebam ni spominjati, s kolikim je oduševljenjem bila 
primljena ova oprostnica, koju je pjesnik očito ganut, milim, iz 
srca glasom izrekao: svi smo kao gledali osvit i u osvitu opet 
medju nama našega illustrissimusa .... 

G. dr. Radić pozdravio je Gjalskoga kao rodoljuba, iztak- 
nuvši, da je u Hrvatskoj danas isto književnik, što i rodoljub 
i — stradalnik: nema književnika bez rodoljublja, a rodoljublja 
u Hrvatskoj bez stradanja. 

G. se Gjalski na ove srdačne pozdrave, osobito na onaj 
liepi Markovićev, ganut s nekim posebnim kao tračkom nade 
— bilo na osvit, bilo na prisutnu mladež, ili na oboje — zah- 
valjivao. Rado — reče — ide pod stare svoje krovove, na ro- 
djenu grudu, na koju je i u tudjini svagda putujući mislio: rado 
ide medju dobri svoj hrvatski zagorski narod, prema kojemu ga 
je ljubav dovela — do ovoga rastanka: da nije ljubio svoga na- 
roda, ne bi bio stradao. No on toga — završi — ne žali i ne će 
požaliti, pa bilo mu gore, nego što mu je bilo i nego što mu je 
danas. 

Svi, osobito mladež, gutali smo svaku rieč prvoga našega 
pripoviedača, koji ne umije samo lijepo pisati, već i vrlo liepo 
govoriti, da ti ide k srcu, kako ti k srcu idu njegove pripo- 
viedke. 

Večer je odmicala, a književnici su dalje u slobodnom raz- 
govoru razlagali mnienja o književnom družtvu dotičući se svih 
gotovo znatnijih pitanja naše književnosti. Odredjen je i odbor, 
koji će se skoro sastati, da izradi pravila, pa da sazove novi 
sastanak, kojemu će se odazvati za cielo veći broj književnika. 
Mladi su dosta radili, nu jedva su oni krivi, da je stvar ostala 
tiha, tako da smo vidjeli, od nešto starijih književnika samo gg. 
dra Andrića, dra Šurmina, prof. Inhofa, dra Deželića, prof. Gu- 
dela, dra Ortnera, — i više nikoga osim mladih. 

A g. Gjalskomu kličemo: S Bogom i — do vidjenja! 

(»Obzor*, God. 1898. Br. 129.) 


,,ŽlVOT“ 

T. j. 

I. 

Povjest »Kluba hrvatskih književnika«. 

Nješto više od godinu dana često javljaju zagrebački dnev- 
nici viesti iz »kluba hrvatskih književnika«; da će biti sastanak, 
da je bio sastanak, da će se držati predavanje, da se je držalo 
predavanje, da je to prošlo krasno i gladko, kako to ni u jednom 
našem družtvu nije moguće medju književnicima. Sve »klub 
književnika«, pa »klub književnika« — a sve bez književnika, jer 
mnogi od prvih hrvatskih književnika jedva i znade za taj klub, 
što je i tko je u njemu. No »klub« je postao faktor, udružio se 
s »Družtvom hrvatskih umjetnika« i pod firmom toga družtva 
(kojemu svaka čast, i o kojem nemam više kazati ni rieči) izdaje 
proglas: da će izdavati »Život«, »smotru za umjetnost i knji- 
ževnost«. 

Vriedno je u njekoliko rieči izpripovjediti povjest toga 
kluba — sada, kad je i »Matica Hrvatska« primila u svoje ruke 
brigu oko osnutka družtva hrvatskih književnika. 

* 

U nizu svojih članaka, što su u jesen g. 1897 . izlazili u 
»Obzoru« pod naslovom »Dva družtva«, i od kojih su tri samo 
izašla, napisao sam i četvrti, u kojem sam dokazivao potrebu 
hrvatskoga književničkoga družtva. Ne znam ni danas, s kojih 
je razloga urednik »Obzorov« od četvrtoga toga članka načinio 
domaću viest pod naslovom: »Hrvatsko književničko družtvo« 
u »Obzoru« od 13 . studenoga 1897 . 

Ta je viest ostala — što sam unapried znao — bez ikakvoga 
onakvoga uspjeha, kakav sam ja očekivao. 

No njeki je uspjeh ipak bio. 

Nješto više od po godine iza toga (nemam kad da pogledam, 
kad je to bilo) dobijem poziv od g. dra. Dežmana, da dodjem 

na sastanak, koji će viećati o osnutku družtva hrvatskih knji- 
ževnika. 

Ja sam g. dra. Dežmana poznao iz Beča, kao i još njeku 
zagrebačku djecu. Zato — t. j. zato, što sam poznao g. dra. 
Dežmana — zato sam pošao na taj sastanak s čudnim čuv- 
stvima. A morao sam poći, jer sam sam pisao o potrebi književ- 
ničkoga družtva, pa da mi se ne kaže, da prije pitam: Tko? 
nego: Što? 

Ja sam bio podpuno uvjeren, da na tom sastanku ne će biti 
nijednoga od onih književnika, koji bi mogli osnovati onakovo 
književničko družtvo, kakvo nam treba, kakovo sam ja sebi 
pomišljao i o kakvom sam pisao. Tako je i bilo. 

Što je na sastanku ili dogovoru tome bio i g. Ivan vitez 
Trnski i g. dr. Franjo pl. Marković, to me je malo iznenadilo, 
ali se naskoro stvar razbistrila. Što se tiče g. Tmskoga, to su 
mi sami sazivači sastanka razložili — potajno se i djetinjski 
obiestno smijuckajući — , kako su poštovanoga starca »dobili« 
i osigurali »stafažu«. Neka mi oprosti g. Trnski, i svatko, tko 
ga poštuje, kao i ja, — što o njem moram ovako govoriti, — 
ali ovo je povjest, kakova je, takova je, — ali je poviest, a to 
ne bi bila, kad bih što zatajio, što je za razumievanje stvari 
potrebno. 

Meni je bilo već dosta, kad sam vidio ovaj neozbiljni i ne- 
dostojni postupak sa starcem književnikom. 

A što se tiče g. dra. Franje pl. Markovića, tumačim ja sebi 
njegovo sudjelovanje u tom poslu ovako: Onih je dana bio umi- 
rovljen g. Ljuba Babić, a to je — kako svi znamo — isto ono 
lice, koje je mnogomu Hrvatu milo pod imenom Gjalskoga, a 
da i g. dr. Marković cieni »veliku većinu« njegovih književnih 
radova, rekao je sam baš tom zgodom. Priredjivači su dogovora 
toga vanredno spretni, moderno spretni ljudi: umirovljenje 
Gjalskoga i njegov oproštaj sa Zagrebom — krasno su spojili 
(ne ću kazati drugačije) s osnutkom hrvatskoga književničkoga 
družtva, — onakvoga družtva, kakvo su oni htjeli i kakvo im 
je trebalo. Nadam se, da mi g. dr. Marković ne će zamjeriti, ako 
kažem, da mi je dobro bilo poznato njegovo mišljenje o onima 
( — da ne kažem: ljudima; jer hoćemo li pravo, »ljudi« znači 
zbilja samo »ljudi«, a ne: ljudi i djeca — ), o onima, rekoh, koji 
su bili u tom kolu osnivača: bili su poznati samo po svojoj 
mladosti i »Mladosti«. G. dr. Marković poznat je svakomu 

Hrvatu — pa i svietu izvan Hrvatske — kao eminentno idealna 
i domoljubna duša, koja je daleko svakomu strančarstvu, bilo 
ono na kojem mu drago polju. Poznavajući njegovo mišljenje o 
našoj mladosti i njezinoj »Mladosti«, a slušajući ga na tom sa- 
stanku, ja sam slutio — a mislim, da se ne varam — , da je 
izpred vida njegova izčeznulo sve drugo, a bila mu pred očima 
samo zapuštena mladost hrvatska, na kojoj ipak hrvatski sviet 
ostaje. On je toj mladosti govorio onako, kako otac govori djeci, 
kušao je sve, da spasi, što se dade, i da zakrči put na stranpu- 
ticu. Ja sam se u sebi primirio. Ja sam bio uvjeren, da je ovo 
rodoljubno i idealno nastojanje bilo uzaludno, — jer sam (što 
je i posve naravno) bolje poznavao mladost i sam još mladić 
budući. No mene je primirilo to, što je tu barem jedan od onih, 
na koje sam mislio, pa štogod se dogodi, ne će se dogoditi bez 
njega. 

Bio je na sastanku i treći, i to jedan od onih, bez kojih se 
književničko družtvo ne bi smjelo osnovati. To je bio Gjalski, 
ujedno svečar onih dana i onoga dana. 



Ja sam do onda, do toga dana, poznavao Gjalskoga samo 
po djelima njegovim i po njima ga sudio. Što sam ga poznavao 
u lice, a ne poznavajući se s njime, to nije za poznavanje čo- 
vjeka ništa. Tu sam upoznao umirovljenoga činovnika Babića i 
romanciera Gjalskoga kao čovjeka. Moram priznati, i to vrlo 
rado, da mi je ovako ovdje živ preda mnom, bio miliji, nego u 
svojim djelima. Moram priznati i to, da je sa mnom bio svagda 
od prvoga časa vanredno, a neprisiljeno ljubezan, — što u osta- 
lom kod njega nije ništa osobito. 

No ja sam nješto opazio. S mladjima, s osnivačima i pokre- 
tačima nije Gjalski bio samo ljubezan, nego tako nježno intiman, 
da je to bila milota samo gledati. To mi je bilo malo čudno, no 
s vremenom mi je stvar postala jasna. To samo uz put i u svezi 
s ovim: Mladji, osnivači i pokretači s pratnjom, šaputali su, da 
je Gjalski »njihov«. 

»Njihov«! Što to znači? 

Ja sam do tada s nepouzdanjem gledao na mladost — me- 
dju kojom je bilo i ljudi tek nješto mladjih od mene — samo 
zato, što sam u njoj vidio pojavu, koje ne znam drugačije 
okrstiti, nego njekom vrsti cretinstva, koje ću poslije bliže 
označiti. Sad sam vidio, da se je u cretinstvu rodio komplot, 
koliko smiešan, toliko žalostan, komplot protiv tradicija hrvat- 
ske književnosti. 

Ovdje se dogodilo — i to je vriedno zabilježiti, jer je van- 
redno zanimljivo za književnu našu pustoš — obratno od onoga: 
Wie die Alten sungen . . ., pa su ovo cvrkutanje mladih: da je 
Gjalski njihov — stali gaka ti i stari. 

Mene nije Gjalski ni na što ovlastio, ali me ovlašćuje knji- 
ževnička njegova prošlost — napokon i protiv njegove volje — 
da u njegovo ime odbijem od njega svako začetničtvo ovoga 
cretinskoga komplota. 

* 

Podjimo dalje k povjesti »kluba«. 

Osim spomenuta tri starija književnika bilo je na tom 
prvom sastanku njekoliko mladih (sve poznata već imena) i 
legija literata od dva redka. Meni je bilo najsmješnije, kad su ti 
literati u procesijama obilazili oko stola kazujući svoja inače 
častna imena no posve nepoznata imena, pa meni n. pr. — jer 
su me poznavali kao profesora klanjajući se i pružajući ruku 
pentali: »Veleučeni, ja sam...« Nije, istina, nijedan rekao: »Ja 
sam osnivač i pokretač«, ali to nije ni trebalo: literati od dva 
redka bili su u ogromnoj većini — kod donjega stola oko g. dra 
Dežmana — , pa je bilo jasno, da su oni osnivači i pokretači. 

G. dr. Dežman imenovao je odbor, koji će dalje voditi po- 
slove oko osnivanja književničkoga družtva, a bio sam i ja ime- 
novan. Spominjem to zato, da se ne kaže, da sve ovo pišem iz 
zavisti ili povriedjena častohleplja, jer na predsjedničtvo nisam 
nikako mogao misliti. Svi znamo, tko je bio predsjednik. Imeno- 
vanju ovomu nije se nitko od prisutnih uzprotivio. 

Ja sam kod svega toga šutio i gledao. Vidio sam, da je tu 
uzaludna svaka rieč. U »Obzoru« sam napisao bilježku »Opro- 
štaj s Gjalskim«. Moram priznati, ako sam ja bio mudar — u toj 
bilježci barem — , da ni g. dr. Dežman nije za mnom zaostajao, 
pa je medju redcima te bilježke pročitao vrlo vješto i najmaiiju 
sitnicu — i donio uredniku »Izpravak«. No ja sam se ponudio, 
da ću sve sam izpraviti, pa zbilja napišem izpravak i uročim 

se s g. drom. Dežmanom u jednoj kavani, da ga pročita. Kad 
ga je pročitao, bio je biesan. Videći da ne može ništa sa mnom, 
odustao je od izpravka. 

Kod toga sam sastanka u kavani razgovarao s više osnivača 
i pokretača. Već sam tada odlučio, da nemam za što gubiti 
vremena, pa da više ne dolazim na te dogovore i sastanke. Ja 
sam bio prilično na čistu s novom generacijom. 

Ni ja nisam star. No pojava me je nove generacije — i 
prema meni nove i meni tudje — uvjerila, da zbilja živimo brzo, 
i da je razlika od 3 — 4 godine ipak već razlika. 

* 

Ime Trnskoga, Markovića i Gjalskoga, mnogobrojni pozivi, 
a, mislim, i ona moja bilježka u »Obzoru« i još nješto — to je 
dovelo na drugi glavni sastanak više starih. 

Pojava je bila zanimljiva: najaktivniji su bili samo oni ljudi, 
za koje ni u snu nisam pomišljao, da bi spremni bili osnovati 
onakovo hrvatsko književničko družtvo, o kakovom sam ja 
pisao; pače i takovi, za koje držim, da ni oni ni u snu nisu ni- 
kada ni pomislili, da im treba kakovo književničko družtvo. 
Spominjem gospodu izostavljajući naslove: dra. Kršnjavija, dra. 
Šilovića, Janka Iblera, Lihla. Literati od dva redka — šute, dr. 
LJežman fungira kao referent. 

Ja sam sada dobro vidio, gdje smo: komplot je dobio poja- 
čanja od naravnoga svoga saveznika. Stvar je za mene posta- 
jala sve to zanimljivija. Zato se nisam protivio, kad me je dr. 
Dežman ponovno imenovao članom odbora. Taj je odbor (medju 
ostalima: Trnski, Marković, Šilović, Andrić, Dežman, pl. Tucich, 
Nikolić; drugi nisu dolazili) odpremio vladi pravila »hrvatskoga 
književničkoga družtva«, a podpisao ih je Trnski, Šilović — a 
trećega već ne znam; Marković je izrično odlučno odbio, da ih 
podpiše: to je bio čas, kad mi je sinulo malo nade, — ali pre- 
kasno. 

Isti dan, kad su ta pravila pripravljena, da se odašalju 
vladi, podpisali su prisutni odbornici — medju njima i ja — 
obvezu, da će plaćati mjesečno jednu forintu za prostorije 
»kluba«. Osnivačima i pokretačima bilo je dugo čekati — dobro 
su slutili — dok budu pravila potvrdjena i dok dodje do 
"družtva«, pa su svakako htjeli, da imadu barem »klub« hrvat- 
skih književnika. Tu nam je dr. Dežman javio, da »Družtvo 

hrvatskih umjetnika« oduševljeno prima »klub« i klubaše pod 
svoje okrilje, a razložio nam je pogodbu s tim družtvom: klub 
će plaćati polovicu od prilike za te zajedničke prostorije, no- 
vine, slugu itd. Slušajući to razlaganje i računanje ja sam već 
malo mislio na »družtvo hrvatskih književnika«, bilo mi je sve 
svejedno. Samo se još dobro sjećam, kako mi je njekako za- 
svietlila misao: da je ta pogodba »Družtvu hrvatskih umjetnika« 
u današnja težka vremena u brojčanom smislu vrlo zgodno 
došla, pa treba samo pohvaliti častnike toga družtva, što nisu 
propustili zgodne prilike. Meni je bilo posve svejedno, kad je 
dr. Dežman na jednoj odborskoj sjednici javio — kratko vrieme 
iza toga — , da »klub hrvatskih književnika« ima oko 500 for. 
duga. Nabavilo se pokućstvo itd., ono liepo secesijonističko — 
govorahu — pokućstvo, koje je na mene tako idilski djelovalo: 
čas me je prenosilo u djetinje doba ka kaljuži, obrasloj krasnom 
trskom i punoj žaba, čas opet u veliki štagalj na rogozine, na 
kojima sam se valjao i vragovao. A kad bih u tim prostorijama 
sio u onaj griešni — rekao bi g. dr. Kršnjavi — kutić, iluzija je 
bila podpuna: bio sajn prenesen na obalu Save, gola djeca vade 
Savi iz dna onu gadnu zelenu »svilu«, koje sam se uviek bojao. 

Upitao sam (čudeći se, što »klub« uživa toliki kredit) g. dra 
Dežmana: tko će platiti, pa dodam u šali: da će on to platiti. 
»Varaš se«, reče, »tu si podpisan i ti«, i pokaže arak. Meni je 
bilo svejedno. Ako baš do toga dodje, nisam sam, pa to nije 
bogzna koliko. Spominjem to samo zato, što sam na podpis bio 
i zaboravio, a kako se ne grijem na suncu, što Hrvatskoj daje 
svjetlo, toplinu i život, onih me je 500 for. malo . . . No, to samo 
uz put. U ostalom mislim, da sam još jedan arak podp'sao. I to 
spominjem, jer je značajno: radi se moderno, s podp^sima. 

»Klub« je koračio u umjetničkim prostorijama u život. 

* 

Tu bih ja mogao svršiti dosadnu ovu povjest, no reći mi je 
jošte: kako sam si stvorio konačni sud o osnivačima i pokre- 
tačima. 

Pozivalo se na sastanke. Ja sam se navratio tri, četiri puta 
u obične dane, a privlačio me gospar Vlaho, g. Vlaho Bukovac. 
Ja se bijah nedavno povratio iz njegovih Konavala, oa i-am uži- 
vao slušajući ga: govorio je hrvatski. Da se tko ne začudi, što 
to iztičem, moram to razjasniti: U »družtvu hrvatskih umjet- 

nika« govorilo se je njemački, pa se je gospar Vlaho često znao 

— onako konavoski — izderati na te Švabe. No oni su i dalje 
govorili svojim jezikom, koji im je po srcu. Meni nije. Ja sam 
opet vidio, gdje sam — i po drugom, a ne samo po tom. I odlu- 
čio sam, da me tu više ne će biti. 

No o jednom se je sastanku — zabavi, jour-fixu, što li je 

— mnogo bubnjalo, pa sam došao. Taj je dan zlovolja i ogav- 
nost u meni rasla geometrijskom progresijom. Spomenuo sam, 
da sam se zelene one gadne »svile« od djetinjstva bojao, — a 
sjedio sam na onoj zelenoj sofi u onom griešnom kutu. Ono po- 
kućstvo kao od šaša prenosilo me medju žabe, pa ona gola 
djeca iz griešnoga kutića kao da tuku te žabe. 

Neka mi nitko ne zamjeri, što me se je sve ovo tako gadno 
doimalo, jer ima časova, kad je svaki živi stvor više podvrgnut 
impresijama, — a impresija i impresijonizma bio je pun zrak, 
impresionista pune umjetničke prostorije. Mene tu nije ništa 
privlačilo. Nisam se mogao načuditi tomu ukusu. Onaj ormar 
n. pr., što su dali načiniti za spise, zašto li! Sjećao me je — ne 
ću reći — prosto na nespodobu njekakovu. A ono kravsko zvonce 
na svjetiljci, — kojim su zvali slugu (premda je u kući kućni 
telegraf) — obična ciganska radnja — napunjalo me je užasom: 
ta za Boga miloga, što je to? Zar u svemu i svuda komedija? 
Zar je to . . . 

Sve sam očekivao, kad će početi zabava. No ja sam bio u 
velikoj bludnji: oko mene se pilo, pjevalo — kako je tko htio i 
znao, — vikalo, tulilo, da, tulilo, pripoviedali se vicevi, u kojima 
je g . . no zapremalo dosta mjesta, a uz to se hohotalo, pa se opet 
pjevale njekakove litanije, i tako dalje. Ja sam šutio i gledao. 
Poslije jedanaest sati ipak već nisam očekivao početka zabave. 
U to dodje k meni i g. dr. Dežman i upita me: zar sam nezado- 
voljan. To su naše, vidiš, »neprisiljene zabave«. To je dakle po 
ukusu, jer sam se ja morao siliti, da uztrajem njeko vrieme. 

Uza me je sjedio gospodin, koji se od onoga dana, kada je 
spoznao, da je stotina više od šestdeset (sam je tako u svoje 
vrieme pripoviedao) i prešao u drugi tabor — nije usudio ni 
pomisliti, da bi smio doći medju poštene Hrvate, a kamo li medju 
lučonoše hrvatske prosvjete — književnike. Taj je gospodin 
uživao, što eto može i on biti u družtvu »hrvatskih književnika 
i umjetnika«, što je napokon postao sposoban za dvoranu, u 

kojoj je rieč o hrvatskoj književnosti. Literati od dva redka nisu 
naškodili ugledu i časti hrvatskoga književnika, — jer su se te 
ništice postavile pred brojne oline hrvatske književnosti, a po- 
znato je, da ništica pred brojem ništa ne vriedi — pak je 
ovakvomu plaćenomu škribanu još uviek i samo ime hrvatskoga 
književnika nedosežna veličina. Zato je taj moj susjed uživao. 
A taj mu je užitak omogućio ovaj komplot s pomoću naravnoga 
svoga saveznika. 

Gledajući toga susjeda pomišljao sam i na druga svoja po- 
znanstva i susjedstva »iz dobe osnutka«* hrvatskoga književnič- 
koga družtva. Jedan je n. pr. poznat kao izumilac dunavskoga 
političkoga područja, koje mu svejedno nije pomoglo, pa se sad 
preporučuje prema dolje, i svećenstvu katoličkom, i to izrablji- 
vanjem hrvatske prošlosti i posvećene grude, koja je bila 
hrvatska državna i kulturna kolievka. 

Treći je dcgazlo u sabor po užasnom crvenilu . . . 

Četvrti pobija u jednim novinama ono, što zagovara u bele- 
tristikom listu; uredniku toga lista pravi iza ledja takove 
illoyalne (da ne rečem drugačije) spletke i neprilike, da ne za- 
služuje, nego da se baci niza stube. 

Peti radi kod opozicionalnoga dnevnika i služi dobro; no za 
koji dan radi kod dnevnika posve protivne struje — jer služi 
bolje. Isti piše dramu iz ruskoga družtvenoga — nota bene: se- 
ljačkoga — života, a Rusije ni vid’o nije. »Pa kako ste došli na 
to, da stvar prikažete kao rusku? Zar nemate domaće gradje?« 
— »Tko bi onda pitao za komad. Koja bi ga pozornica primila 
u svoj repertoire?« »Spekulacija«, rekoh i odoh. 

Šesti pjeva. Tuži se, da nema mecenata. Za koji dan nadje 
mecenata u g. Janku Ibleru, samo se sad tuži, da ne zna, što bi 
pisao. 

I tako dalje. 

I to su pokretači i osnivači i njihovi pomoćnici! 



II. 

Otci i djeca. 

Od kad je svieta i na njem ljudi, svagda se je javljao i 
javljat će se bilo koje ruke antagonizam medju dvie generacije, 
medju otcima i djecom. To je tako prirodna, ujedno liepa po- 
java, u kojoj i jest život, — samo, ako je normalna. 

I u nas ima ta pojava, i žalostno bi bilo, da je nema, jer bi 
dolazak mladjih na sviet bio suvišan. Plod je te pojave i rad 
naših pokretača i osnivača, pa i njihov komplot protiv starijih. 

Ja to zovem komplotom, urotom svoje ruke, jer su osnivači 
i pokretači o motivima i nakanama svojim samo šaputali: u 
javnosti se s njima nisu javljali. A kad im je tko spomenuo 
komplot — jer su mnogi instinktivno osjećali, da je tu komplot, 
a drugi su čuli šaputanje — , onda su nevino prevraćali oči i 
stavljali ruku na srce čudeći se upravo milotno. 

To je eto abnormalno, to nije mladenački. Mi imamo prema 
političkim otcevima i političku djecu, novu političku generaciju. 
Ova druga, politička mlada generacija — posve je drugačije 
radila: kresala je otcevima u brk, kako se i pristoji mladu, a 
poštenu čovjeku. Dakako, druga je stvar, koliko je imala i ova 
pravo, — ali sad se o tom ne radi, nego se radi o ukupnoj dispo- 
ziciji i o načinu. 

U čemu stoji abnormalnost odnošaja izmedju naših otaca i 
d j ece ? 

Nisam nakanio pisati socijalne studije, ali toliko moram 
dublje pogledati u družtveni naš organizam, da se ova abnor- 
malnost uzmogne razumjeti. 

Svaki umjetnički, književnički i učenjački duševni rad, 
svako stvaranje zavisi, to je jasno, od obće dispozicije čovjeka. 
Poznato je, da su svi gotovo Ilirci pjevali. A pjevali su prema 
obćoj svojoj dispoziciji. Jedan n. pr. pjeva: 

Bože koj si doveo rod Hrvata 
Na jug topli sa hladnih Karpata . . . 

Drugi pjeva: 

O slovinska zemljo liepa. 

Što sakrivi nebu gori, 

Da te taki udes ciepa? . . . 

Ovo je osnivačima i pokretačima smiešno, i nema ga med ju 
njima, koji bi mogao što u ovom smislu zamisliti. Za osnivače 
i pokretače nema ni Hrvata, ni domovine. 

Da im to kažete, stali bi prevraćati očima uz ovu argumen- 
taciju: da za njih ima i Hrvata i diomovina, no to nema s knji- 
ževnošću i umjetnošću nikakvoga posla. U »Narodne Novine« 
može se napisati upravo tako liepi — ako ne i ljepši — feljton, 
kao i u »Obzoru«. 

No o tom kasnije. Za sada nam je dosta da ovo znamo. 

Kako je nastala ovakova »l’art-pour-l’art-ska« generacija? 

To je prilično duga pripoviest, ali se može skratiti ovako: 

Svi naši domoljubi, koji rade i koji se bore na političkom 
polju, priznaju, da se već preko trideset godina bore — uzalud: 
uspjeha nigdje nikakova. Izuzevši nješto buke u sedamdesetim 
godinama, pa kasnije stranačke dogadjaje — u nas je podpuno 
političko mrtvilo. Stranka, koja je u većini i na vladi, naročito 
iztiče i u saboru i u zemaljskom glasilu: da smo se mi Hrvati 
»nerazdruživo«, nepromjenljivo, za sve viekove svezali, pogodili, 
kako li. To ne privlači nego birokrate. Pa kakova i može nastati 
volja i energija ondje, gdje znaš, da si svezan, da ne možeš 
ništa? 

U opoziciju se ne će nikomu s mnogo razloga, pa zato naše 
opozicije i nemaju gotovo mladih ljudi. Ja sam n. pr. hvala 
Bogu, podpuno slobodan u izboru političke stranke već preko 
dvie godine, pa me nije u klubu nijedne političke stranke. Nije 
dakle krivo nestašici opozicijonalnoga podmladka samo to, što 
smo mi sirotinja, pa sve leti u činovnike, nego to, što se je na- 
rodni naš kompas uznemirio ne samo u povodu inklinacije i 
deklinacije, nego se je na samom svom stalku uzkolebao. . 

Govorimo posve iskreno. 

Naši otci — starija današnja generacija — koliko u obće 
predstavljaju što drugo osim svoga trbuha, — sve su to još ljudi 
šestdesetih godina, ili što je isto: ilirska ideja s hrvatskim 
imenom. To je bila velika (koliko smo mi veliki) moderna li- 
beralna stranka — kakvih je bilo i u ostaloj Evropi, pa i danas 
živu. Hrvatska je ta moderna i liberalna stranka na političkom 
polju upravo tako potučena, kao i češka, dok je madžarska 11a pr. 
živa i na političkom polju, dakako sa svim promjenama, što ih je 
moralo donieti vrieme. 


Ali je neuspjeh te stranke, a po tom i neuspjeh narodnoga 
našega pokreta bio u nas tako koban, kao nigdje drugdje. Kako 
je u nas — a i svagdje na svietu — s političkim pokretom išao 
uporedo i kulturni, književni, ova je naša stranka i na tom polju 
radila i poslije političkoga poraza. 

U to se javi — opet kao svuda u sličnim sgodama — ele- 
mentarnom snagom hrvatski radikalizam. Dugotrajna naša 
nesrećna politička sudbina tako ga je izdašno hranila, da se je 
strašno razmahao, da je mladež podpuno demoralizovao, učinio 
od nje ili kruhoborce, ili cinike, jer je razarao ideale. 

Kako i ne bi, kad se je sav naš prosvjetni rad, to djelo 
»slavoserba«, najbezobzirnije rušio! U sveučilištu se kvari 
mladež, u akademiji papir itd. A nije bilo književnika, koji ne 
bi bio »slavoserb«, a to je smet, roblje, i kako već glase te 
psovke. Odkuda onda poštovanje prosvjetnomu radu, odkuda 
mladeži ideali? 

Prigovarati se dade svemu, pa i političkomu i prosvjetnomu 
radu naših ljudi šestdesetih godina. Ali nama se je naša kulturna 
zaostalost strašno osvetila. Većina naroda sliedila je sebi naj- 
sličnijega političara: Antu Starčevića. On nije bio moderan 
čovjek, kao ni velika većina našega naroda, a ipak je htio biti 
učitelj inteligentnoj mladeži u današnje moderno vrieme. Vrlo 
je veliku pogrješku učinio, što je odabrao satiru, — koja je 
posve promašila cilj. Nije svatko Ščedrin, a i za satiru treba ipak 
duha i ljubavi, — a toga u Starčevića nije bilo, osobito: ljubavi 
nije bilo. Zato je mladeži ostavljao u srcu prazninu. Jedno se 
vrieme smijala njegovim grubostima, a onda — njemu. 

Jedno je ipak s pomoću političke naše nesreće postigao: 
ljudi su šestdesetih godina izgubili pred mladežju ugled i vodstvo. 
Ta oni su bili krivi, jer nisu uspjeli, a za političku se stranku 
drugo i ne pita. Ali radikali su naši u borbi s političkom strankom 
* kako su bili nekulturni i nemoderni — zaboravljali, da je to 
ujedno i kulturna stranka, kulturni vodja, pa su ju i kao takovu 
pobijali, dok je nisu pobili toliko, da je bilo dosta, t. j. dok 
nismo ostali bez vodstva. Koliko je još bilo književnika te struje, 
povukli su se u se. 

Tako je uz političko naše mrtvilo nestalo i pravoga knji- 
ževnoga života. A mladi su ljudi rasli i na jedanput se pojavili 
kao osnivači i pokretači s posve novim »mislima«. 

Vriedno je zabilježiti već ovdje, da je nova generacija našla 
pomoći u čuvara političke naše i narodne nesreće — i u baštinika 
Starčevićevih. 


Predočismo si sada situaciju. S jedne je strane većina s pe- 
trificiranim stajalištem, koje, — to treba pamtiti, — nije plod 
njekoga nastojanja te većine, nije plod njez'nih umjerenih ideala 
i shvaćanja naših potreba, nego je to stajalište prosto ponudjeno 
onima, koji su se njemu ponudili, a čitavomu narodu nametnuto; 
s druge je strane neobuzdani radikalizam, koji u politici poradi 
nemoći prema vani, u kulturi poradi nesposobnosti — ne može 
ništa učiniti; u sredini stranka, koja je — štogod govorili po- 
litički protivnici — čuvala ideale našega preporoda, i koje danas 
ne bi ni bilo, da ju je tko imao zamieniti na kulturnom polju. 

Kakova je po tom morala nastati obća dispozicija u mladih 
naših ljudi? Za čuvanje petrefakta ne treba ni poleta ni energije. 
Radikalizam je naš — jer mu se ne može poreći idealnost u 
svakom pravcu — doista privlačio mladež: od kada se u sve- 
učilištu mladež »kvari«, od onda je poprieko radikalna, — no 
radikalaca je u javnom našem životu usprkos tomu sve to — 
manje, tako da su već i s : edi radikalci počeli ostavljati svoje 
redove, dok se nije dogodilo, što svi znamo. Pokazalo se i opet, 
da je rad’kalizam moguć i opravdan samo u času; trajni je radi- 
kalizam nemoguć, jer je nesmisao. I ono malo »cvieta inteligen- 
cije« u kukavnoj već našoj bašći bilo je izvrgnuto ruglu. 

Sve to znači podpunu dekoncentraciju. Narodni naši ni poli- 
tički ni kulturni ideali nemaju ni jasnoga cilia, ni vodstva k tomu 
cilju. I u našoj je književnosti nastala pustoš. 

To najbolje dokazuje pojava: da iza Šenoe nema ni pjesnika, 
ni pripoviedača, za kojega bi se moglo reći, da ga narod poštuje 
i slavi. 

Marković je šutio do u najnovije vrieme. Arnold je u obćoj 
pustoši i indiferentizmu tiho pjevao i svoju i narodnu tugu. 

Harambašić, Tresić, Kumičić, Gjalski — to su sve sinovi 
meteža i pustoši. Harambašić je bio na putu, da postane narodni 
pjesnik i ljubimac; no s padom radikalizma i on je pao. 0 Tresiću 
i Kumičiću kasnije. Gjalski je bez sumnje književnik pravih 
tradicija hrvatskih, no pustoš je i na njega djelovala: ne nala- 


zeći ništa u pustoši domaćoj, posegnuo je za tudjim cviećem i 
već nije naš. 

Ostali su udarali kako koji: nitko nas nije mogao podići niti 
nam podati ikakove nade. 

Držimo li sve ovo na umu, bit će nam pojava osnivača i po- 
kretača jasna. 

Mladi naši, kad su se počeli kupiti, nisu imali nikakovih 
ideja ni ideala. Glavno, što ih je potaknulo, da osnuju svoj list 
(»Mladost«), bilo je to, što list pravih hrvatskih tradicija — 
> Vienac« — i ako je u obćem metežu prošao svakojakih faza, — 
ipak nije htio primati njihovih produkata bez svake ideje i 
ideala Kad nestane misli, ostaju u čovjeku samo tjelesni osjeti. 
U toj su obćoj dispoziciji bili osnivači i pokretači — dugo, a da 
nisu ni znali, kako bi nazvali tu dispoziciju, koja bi imala biti 
osnov njihovu književničkomu radu. Meni je to vrlo dobro 
poznato. Sjećam se dobro, što mi je g. dr. Dežman odgovorio, 
kad sam mu rekao, neka napiše to, što govori, da znamo: što 
hoće pokretači i osnivači. »Dakako! — odgovori. Onda bih ja bio 
frigan«. 

U to se pojaviše u nas slikari i kipari, ponajviše takodjer 
mladi ljudi, odgojeni u tudjini i — otvoreno kažem, jer znam i 
mogu dokazati — upravo gavanski siromašni duhom i idejom. 
Da to nisu bili, ne bi jedni — što zna sav naš sviet — jedva 
dočekali, da budu namješteni kao profesori, a drugi ne bi bili 
dali, da im po radnjama čara najnoviji hrvatski — historičar. 
Čast onima, kojih ide, koji ne podmetnuše šije. Oni se vesele 
ovim redcima. 

U ovo kolo dodjoše osnivači i pokretači i tu nadjoše secesiju 
i ime svojoj bezidejnoj duševnoj dispoziciji. 

Tu sam dispoziciju nazvao već negdje napried — cretin- 
stvom. Što je nego cretinstvo ne moći zamisliti i napisati misli, 
koju bi normalan čovjek mogao razumjeti? Što je, nego cretinstvo 
nestašicu misli izpunjati točkama i potezima? Što je uživanje u 
ljepoti ciganskoga zvonca i u najprostijim vicevima — nego 
olestna slaboumnost, nego cretinstvo? A vrhunac je slaboum- 
nosti zvati hrvatske književnike na umjetničku zabavu, na kojoj 
se uz ostale dolične komade pjeva glupa parodija litanija. 
I tako dalje. 

Iz svega, što sam do sada rekao, jasno izlazi, da pojave 

osnivača i pokretača, impresionizma, secesije, dekadentstva, — 
nije u nas rodila kakova ideja, nego nestašica svake ideje, a u 
prvom redu: nestašica patriotske ideje. Ja samo žalim, što su u 
nas njeki ustajali protiv secesije kao protiv njekoga umjetnič- 
koga načela, jer su ju tim samo podigli. Ja sam duboko uvjeren, 
da nijedan od tih naših secesioniista-književnika nije mogao 
shvatiti ni onoga, što je u njemačkim književnim listovima čitao 
o impresionizmu i secesiji. 

»Secesija« — prava, realna secesija — bila je u početku 
posve normalna u književničkim našim prilikama: neudovoljena 
ambicija mladih književnika stvorila si je organ i odielila se. 
Gjalski je pogriešio, što je s njom pošao. 

Taj je organ propao, pa su pokušali drugo: složiti se s umjet- 
nicima, pa osnovati umjetničko-književnički organ. No prije toga 
je trebalo okupiti književnike, a to se je pokušalo osnutkom 
književničkoga društva, za koje su se nadali — a tako su i go- 
vorili — da će u njem nezadovoljeni u svojoj ambiciji književnici 
od dva redka — biti u većini. 

A što su na sve to uradili otci i njihovi epigoni? 

Grobari su naši — koji su i koliko aktivniji — došli na 
sastanak u podpunom broju. Oni sami nikad se nisu usudili uzeti 
u ruke svetu baklju hrvatske prosvjete, — toliko su još bili 
svjestni griešnici: bojali su se i umiruće ideje hrvatskoga pre- 
poroda. No kad su vidjeli, da se nitko ne miče, da je ideji već 
nestalo traga, — onda su došli. 

Pošteni su i patriotski ostatci radikalizma posve logično 
držali osnivače i pokretače — djecom slavoserbštine: kako su 
sve, što je u nas moderno, identifikovali sa slavoserbštinom, 
ubrojili su ovamo i hypermoderno cretinstvo. Zato mu je dr. 
Tresić-Pavičić bio ljut protivnik. 

I drugi su ostatci radikalizma režali na osnivače i pokretače. 
Tek onda, kad je postalo jasno, da to nisu idealna djeca otaca 
šestdesetih godina, pače da protiv tih otaca djeca spremaju 
komplot; istom onda, kad je cretinstvo dobilo pojačanja od 
naravnoga svoga saveznika, — kad su se javili: dr. Kršnjavi. 
dr. Šilović, Janko Ibler — onda je i čisti radikalizam našao u 
cretinstvu saveznika. 

I tako su se osnivači i pokretači na jednom osjetili dosta 
jaki, da pustoš hrvatske književnosti pobude »Životom« na novi 
život. 

Tako je nastao trojni savez, koji je ovih dana jasno izašao 
na vidjelo. Intelektualni su vodje — koliko tu može biti govora 
o intelektu — bezidejni senzualisti, financirat će stvar naši 
grobari, a ostatci će našega nazovi-radikalizma zbubnjavati 
vojsku. 

Generacija je uz grobare, — hvale se sami. 

III. 

Smrt hrvatskih preporodnih ideja? 

Kako smo već daleko od preporodnih hrvatskih ideja, u 
kakovom smo bezglavlju, svjedoče već sitne formalnosti. Koliko 
su se otci naši morali upeti, da obnove i ujednoliče pravopis! A 
danas se hrvatski književnici, — koji, nota bene, hoće da prekinu 
sa svakom tradicijom — podpisuju ovako: pl. Tucich, pače: pl. 
Milletich! 

Zar ne, sitnica? Da Sitnica, koja se posve slaže sa sitnicom 
u imenima: pl. -csovics etc. Znam đbbro, da će se licemjeri ru- 
gati, kako su slova -ich i -vics znakovi smrti hrvatskih prepo- 
rodnih ideja, — ali ja ih uvjeravam, da je tako. 

Generacija je uz grobare, i to: književnička generacija. Ne- 
čuveno je dosele i nevidjeno, da bi slobodni hrvatski književnik 
plodove duha svoga iznosio na pazar u glasilu grobara. To je 
počela »generacija«. Prije bi se desilo, da bi se tek koji suplentić, 
želeći iz provincije u Zagreb, ili koji profesor, kojemu lebdi pred 
očima direktorstvo — obrukao u grobarskom glasilu i tim po- 
gazio čast hrvatskoga pera. Danas to čine slobodni književnici, 
k tomu pokretači i osnivači. 

Htio sam ovdje napisati: što je u književnosti patriotizam, 
sto politika i tendencija. Ali sam odustao. Što će nam teorija i 
doktrinarstvo u stvari ovako jasnoj? Mi imamo posla s gene- 
racijom bez ideje, bez misli, pa koja nam nada u uspjeh navra- 
ćati ju na put razumnom mišlju, kad za nju misao ne obstoji? Što 
nam koristi* stavljati joj pred oči centripetalnost vasione, kad se 
mozdjanski titraji cretinstva jedva koliko razlikuju od čiste 
senzacije koje školjke? Što bi mi koristilo govoriti o patriotizmu 
generaciji, koja nije premostila jaza samo medju pojedincem i 

čovječanstvom — bacivši u taj jaz narod — nego se je secesio- 
nirala i od čitave vrsti Homo sapiens i prosto se pribrojila 
carstvu Animal sensible? 

Zato bi značilo govoriti u vjetar, da stanem razlagati ili po- 
bijati bilo kakove principe — pred bezidejnom, dakle i bez- 
principnom generacijom. Mi smo došli do toga, te svatko, tko je 
živ organizam, pa prima impresije, a znade pisati, — registrira 
te impresije, a koliko su nesavezne — kako i moraju biti — vežu 
ih točkama i potezima. Slaboumnici uživaju u magli, pa ne videći 
u njoj ništa, primaju impresiju neizmjernosti i bezkrajnosti, što 
im je predočuju cretinske točke i potezi. I to je književnost! 

Ovakova je generacija mogla postati samo tim, što su u 
javnom našem životu i u književnosti sve po malo umirale ideje, 
u prvom redu ideja narodna, patriotska. 

Toliki su ljudi spoznali i napisali istinu: da pojedinca 
čovjeka veže s čovječanstvom tek narod: tek po narodu pripa- 
damo čovječanstvu. To je cretinstvu smiešno i glupo; ono ne će 
ni k čovječanstvu, nego ravno k školjkama. 

Nitko ne bi na jadnu ovu djecu domaće naše i susjedne 
svjetske mizerije gledao drugačije, nego s tugom i bolom, — da 
se nisu pojavila kao pokretači i osnivači, a u pomoć im priskočili 
grobari s pratnjom. 

Ne varajmo se! Bezidejnost se, cretinstvo i kruhoborstvo u 
nas širi; masa voli komedijaštvo ciganskoga zvonca i kal južnih 
nakaza: maglovito frazerstvo, osjetno draškanje privlači izmo- 
ždenu gradsku mladež. To ne može, istina, na jedan put prodrieti 
u daroviti naš i zdravi narod. Ali to je svejedno kuga, k nama 
unešena, koja grobarima dolazi u dobar čas. A mi smo maleni, 
u gospodarstvu uništeni, pa nas svaka rana trostruko boli. 

Misleći tako, pitamo se: 

Je li još moguće, da oni hrvatski književnici, koji u tišini 
čuvaju tradicije idealnoga hrvatskoga preporoda — a još ih ima 
— svladaju ovu nakaznu alijancu književnoga cretinstva s 
grobarima? 

Je li još moguće, da stari nasiooi prosvjetnih naših ideala 
podzim i zimu svojih dana okite samotvornim viencem, u kojem 
bi se u svoj snazi i poletu misli našlo složno sve, što još nije 
klonulo pod teretom narodne naše i političke nesreće? 

Hoćemo li dopustiti, da grobari naši i dodirnu zublju 

hrvatske prosvjete, da ju griešnom svojom rukom najprije oka- 
ljaju i obezčaste, a onda pogase? 

Hoćemo li književno sborište — po uzoru naših preporodi- 
telja — u kojem ne smije biti nijednog zločinačkog grobarskog 
pomagača? 

Hoće li se jednom — poslije više od petdeset godina — 
naći sbor književnika, nošen samo na krilima narodnih ideala, 
u kojem će se čuti plemenite rieči, koje davno nismo čuli — od 
straha pred šibom grobarskog tirana? 

Hoće li tko imati snage, da klikne: »Van, nedostojni!«? 

* 

Ja ne znam. 

Znam, da će se kazati, da sam napisao pamflet. A nisam, 
premda mi je bilo gdješto teško ne pisati satire. 

Znam, da će se i to reći, da je ovo »obzoraški« coup. No 
»obzoraši« najbolje znadu, kakav sam ja »obzoraš«. 

Ako tko misli na »Vienac«, reći ću mu i ja, što mislim: 
Neka ga opet u svoje ruke uzme »Matica Hrvatska« i povjeri 
posebnom redakcijnom odboru i članovima ga svojim neka daje 
za po ciene, — i eto mu skoro 4 — 5 tisuća predbrojnika, ~ ako 
se i tu ne varam. 

Znam napokon i to, da u književnosti možeš biti ne samo 
to'geschlagen, nego i — totgeschwiegen. Ni toga se ne bojim. 
Jer bude li tako, svaki će ovaj redak vapiti; Nunquam omnes 
hodie moriemur inulti! 

Dr. Ant- Radić. 





Napomena: Dr Antun Radić bio je tajnik »Matice Hrvatske«, od 
3 prosinca 1901. do 6. lipnja 1909. 


35 


Izvješće tajnikovo 

na redovitoj glavnoj skupštini »Matice Hrvatske« 

26, srpnja 1903. 

A. Književni rad. 

I. a) U prošloj 1902. god. izdala je »M. H.« za svoje članove 
ovih devet knjiga: 

1. Tomić J. E.: Udovica. Prip. iz 18. v. (ZK 252 — 255). 

2. Alaupović: Probrane pjesme. (ZK 256 — 257). 

3. Vojnović: Dubrovačka trilogija. (ZK 258 — 259). 

4. Bertić: Ženski udesi. Tri prip. (ZK 260 — 261). 

5. pl. Miletić: Pentalogija: Hrvatski kraljevi. I. (ZK 

262—265). 

6. Milobar: Izabrana poglavlja iz nar. gospodarstva I. 

(PK 27). 

7. Djevojački sviet. Izabrane prip. čeških spisateljica. Pre- 
veo i uvodom o kulturnom radu češke obrazovane žene popra- 
tio S. Radić. (SK 10). 

8. Medini: Crtice iz hrvatske književnosti III. (Povjest hrv. 
književnosti u Dalmaciji i Dubrovniku. I.) 

9. pl. Šišić: Vojvoda Hrvoje Vukčić i njegovo doba. 

Kao nakladninu u »Knjižnici za klasičnu starinu« izdali smo: 
»Život starih Grka« od K. Raca. 

b) Od 63 radnje što su spomenute u prošlogodišnjem iz- 
vješću, preostaje ih jošte 19, koje bi »Matica« mogla još izdati, 
i to 8 poučnih ili zabavnih; ostalo je ili izdano god. 1902. ili 
je odklonjeno. To su ove radnje, i to poučne: 

1. Milobar: Izabrana poglavlja iz nar. gospodarstva. II. sv. 

2. Kučera: Valovi i zrake. 

3. Kučera: Iz svieta gibanja. 

4. Andrić: Crtice iz »slavonske« i »kajkavske« književ- 
nosti. 

5. Musić: Povjest' bizantijske književnosti. 

6. Cihlar-Nehajev: 0 životu i radu Augusta Šenoe. 

7. Gjurašin: Sisavci. 

8. Klaić: Krčki knezovi Frankapani. II. 
i zabavne: 

9. Ujević: Novelice. 

10. Tresić Pavičić: Pjesme. 

11. Šenoa M,: Exodus. 

12. Truhelka J.: Ne u horu. 

13. Ks. Šandor-Gjalski: Gjurgjica Agićeva. 

14. Ilirska antologija (izd. dra. M. Šrepela). 

15. Marković F.: Karlo Drački. 

16. Isti: Benko Bot. 

17. Djela V. Korajca (izd. M. Šenoe). 

18. Izabrane pjesme A, Kovačića, L. Vukelića, obojice Tu- 
rića i J. Kamenara (izd. Jov. Hranilovića), 

19. Nikolić: Izabrane pjesme. 

c) Osim ovih radnja stigle su odboru »M. H.« od posljednje 
skupštine ove poučne radnje i nacrti radnja: 

20. Bučar dr. F.: Reformacija i reformatorska književnost 
hrvatska. 

21. Polite o D.: Slike iz talijanske književnosti. 

22. Heinz dr. A.: Biologija. 

23. Begović: Slike iz francezke književnosti. 

24. Gavazzi dr. A.: Povjest znamenitih putovanja. 

25. Marković Rad. dr.: Dječja njega. 

26. Klaić: Kralj Matijaš i njegovo doba. 

27. Medini: Poviest hrv. književnosti u Dalmaciji i Dubrov- 
niku II. sv. 

28. Gundrum dr. F.: Put u Egipat. 

29. ,, „ „ Kužne bolesti. 

30. Lozovina dr. V,: Slike iz talijanske književnosti. 

31. Mandić dr. Mih.: Okupacija Herceg-Bosne g. 1878. 

32. Radić Stjepan: Moderna kolonizacija i Slaveni. 

33. ,, ,, Škola i život. 

34. ,, ,, Karakteristika evropskih, osobito sla- 

venskih naroda. 

35. „ „ Moderna žena na Zapadu i u Slavena, 

36. Radić Stjepan: Stari i novi gospodarski temelji Hrvata 

i Slovenaca. 

37. Laszowski E.: Hrvatske povjestne gradjevine. 

38. Šurmin dr. Gj.: Hrvatski preporod. 

t. j. svega 19 poučnih djela, od kojih ima posve gotovih samo 5 
(br. 20, 24, 25, 26, 28, 29). 

Radnje zabavnoga sadržaja stigle su odboru ove: 

39. Benešić dr. A.: Kraljević Radovan (epos). 

40. Akšamović Jos.: Pad Carigrada (epos). 

41. Fogazzaro (preveo don Marko Vežić): Daniel Cortis 
(rom.) 

42. Prus B. (prev. Jos. Matica): Straža (rom.). 

43. Car Emin V.: Zimsko sunce (drama). 

44. (Nepozn. pisac): Mladin i Pavka (prip.). 

45. ,, ,, Kraljevna Marija Tvrtkovna. 

46. Nekrasov (preveo A. Harambašić): Komu je dobro u 
Ruskoj (prip. u stih.). 

47. Šenoa M.: Ban Pavao (drama). 

Osim jedne šve su ove zabavne radnje posve gotove pre- 
dane »M. H.«, 

Napokon stigla je ponuda i za »prevode klasika«, i to: 

48. Platon: Država (prev. prof. M. Kuzmić). 

49. Aristotel: Politika (prievod od istoga). 

Za god. 1903. izdat će se od spomenutih prošle godine i 
sada radnja sliedeće, koje se već dotiskavaju: 

1. Ks. Šandor-Gjalski: Gjurgjica Agićeva. 

2. Car Emin: Zimsko sunce. 

3. Marković dr. R.: Dječja njega (pouč.). 

Od ostalih radnja skoro će se dati u tisak: 

4. Šenoa M.: Ban Pavao. 

5. Milobar: Izabrana poglavlja iz narodnoga gospodarstva 
II. sv. 

6. Kučera: Valovi i Zrake. 

7. Heinz: Biologija. 

8. Nekrasov-Harambašić: Komu je dobro u Ruskoj, — dok 
za devetu knjigu nije odbor još konačno odlučio. 

Kad se izdadu ova djela te pošto se odbije ono, što je ko- 
načno odklonjeno, stoji »Matici Hrvatskoj« na službu za buduće 
godine oko 15 poučnih i oko 10 zabavnih radnja, i to posve 

gatove i već »Matici« u rukama 2 poučne (br. 28 i 29) i 3 za- 
bavne (br. 10, 11, 39); djelomice ili posve gotovih radnja, koje 
još nisu »Matici« u rukama, ima 5 poučnih (br. 20, 24, 32, 37, 
38) i 3 zabavne (9, 15, 16), a to je vrlo malo. 

II. a) Prošle 1902. god. izdavala je »M. H.« na svoj trošak 
i »Vienac«, a uredjivali su ga članovi knjiž. odbora »M. H.« 
gg. dri. S. Bosanac i M. Šenoa. Troškovi za »Vienac« iznašali 
su za god. 1902. (ujedno s dugom za god. 1901.) ukupno 30.720.71 
K, Od toga je do sada po izkazu blagajne »M. H.« izplatila ta 
blagajna 12.169.34 K, a imade se još platiti dug od 6.788.90 K. 

Po zaključku zajedn. odb, sjednice održane dne 5. prosinca 
1902. predala je »M. H.« izdavanje »Vienca« gg. Ljubomiru 
Babiću i dru. Milivoju Dežmanu na godinu dana uz podporu 
»M. H.« u iznosu od 8.000 (osam tisuća) K, i to uz posebni 
ugovor, koji je podpisan dne 10. prosinca 1902. 

b) Osim redovitih izdanja za svoje članove izdavala je »M. 
H.« tamo od 1882. god. i posebna djela za prodaju članovima i 
knjižarima. O ovim izdanjima vodili su se posebni računi, t. zv. 
»družtvene nakladnine«, i to ne ujedno, nego za svaku vrstu 
knjiga posebno. Tako je s vremenom naraslo šest različnih na- 
kladnina (I. Prievodi grčkih i rimskih klasika. II. Knjižnica za 
klasičnu starinu, III- Hrv. nar. pjesme, IV. Prievodi novijih pjes- 
nika, V. Hrvatske skladbe, VI. Knjižnica za hrv. trgovce, a, 
posebice kao VII. izdani su Macaulayevi odabrani essayi. Nomi- 
nalni imetak svih ovih nakladnina iznašao je po prošlogodišnjim 
računima Kruna 22.960.69, a faktični 10.360.69 K. Razlika 
izmedju nominalnoga i faktičnoga imetka dolazi otuda, što je 
god. 1900. od ovoga imetka potrošeno za redovita izdanja K 
12.600, kako je to u svoje vrieme i izviešteno. Budući da se je 
imetak nakladnina trošio za redovita izdanja, te su se ti 
potrošci vodili kao dug prometne glavnice, odlučio je gospo- 
darski odbor »M. H.« u sjednici od 27. lipnja o. g., da se sav 
imetak nakladnina priklopi prometnoj glavnici, iz koje će se 
namirivati i troškovi za posebna izdanja. Time posebni računi 
za »nakladnine« prestaju. To je učinjeno i obzirom na to, što 
»Vienac« nije drugo nego jedna »Matičina« nakladnina, radi 
koje bi se prometna glavnica » M.H.« morala znatno zadužiti. 

c) Osim svojih redovitih izdanja te nakladnina i »Vienca« 
pomogla je »M. H.« po mogućnosti i jednomu književniku, koji 


je svoje djelo sam izdao: to je g. prof. Drag. Franić, od kojega 
je »M.« po zaključku od 30. travnja nabavila za 200 K 50 ko- 
mada njegovih djela s nakanom, da to porazdieli medju dobre 
učenike. 

Odbor žali vrlo, što nije mogao u ovoj godini pomoć g. 
Dželaleddinu Kurtu u izdavanju njegovih »Hrv. narodnih žen- 
skih pjesama (muslimskih)«, jer ako itko zaslužuje pomoći od 
»M. H.«, to je zaslužuje hrv. književnik u Bosni. Medjutim je 
odbor obećao g. Kurtu pomoć za drugu godinu. 

Jednako žali odbor, što ne bi bio mogao pomoći ni g. lsi 
Velikanoviću u izdavanju njegove »Svjetske knjižnice«, sve da 
je njegov vapaj — pravi vapaj hrvatskoga književnika — i dos- 
pio za koju odborsku sjednicu prije ove skupštine. No nješto 
će se za ovaj posao g. Velikanovića što skorije morati učiniti. 

III. U prošloj godini učinila je »M. H.« nješto i za umjetnost, 
kako joj je to po pravilima i dužnost. 

Tako je zaključkom zajedničke odborske sjednice od 6. 
listopada 1902. nabavila za svotu od K 2.200 od vajara R. 
Valdeca poprsje biskupa i mecene Strosmajera, koje evo krasi 
ovu našu dvoranu. 

Od Zore pl. Preradovićeve, kćeri pok. nam slavljenoga 
pjesnika, nabavila je »M.« po zaklj. od 17. listopada sliku 
»Cvatući jorgovan«, koja resi predsjedničku sobu. Slika stoji 
K 200. 

Da se jedanput rieši pitanje o diplomah za članove zaklad- 
nike, radnike i častnike, naručen je podavno (god. 1901.) nacrt 
u slikara Ivekovića, te je u zajedn. odb. sjedn. dne 29. stud. i 
odobren i evo u obliku velike slike dogotovljen, a umjetniku 
izplaćena nagrada od K 1000. — (jednu tisuću). 

Napokon je odbor »M. H.« po zaklj. od 22. listopada pomo- 
gao g. Srećku Albini u izdavanju njegove opere »Maričon«, i to 
svotom od 200 K. A kao predjašnje, tako je odbor i prošle god. 
porazdielio knjiga raznim moliteljima. U toj stvari obratilo se 
na »M. H.« i družtvo hrv. književnika, naime za pripomoć u 
osnivanju knjižnica. Stvar će ovu trebati svakako postaviti na 
stalne noge. 

IV. Oko duševne književne organizacije ne radi se u nas 
ništa. Prošle godine imao sam čast izviestiti, da se je »Matica 
Slovenska« obratila na našu »Maticu« njekim predlogom o 

nekoj »užoj vezi« izmedju obadvie »Matice«. Uprava »M. H.«, 
kojoj je ta stvar povjerena, držala je i drži, da bi najprije 
trebalo poraditi o užoj vezi izmedju »Matice Dalmatinske« i 
naše, pa se je zato obratila na dalmatinsku našu posestrimu i. 
dobila od nje odgovor. Ne može se tajiti, da dobre volje ima 
svuda u nas, i to je utješljivo; teže je samo naći način, kojim bi 
u ovoj nasliedjenoj razcjepkanosti došlo do jedinstva. No da se 
mnogo ne smišlja, a tim i sama stvar dalje ne odgadja, bit će 
najbolje, da se obadvjema »Maticama« priobći ono mnienje, po 
kojem bi se na trošak svih triju »Matica« izdala svake godine 
po jedna knjiga, njeke ruke almanak, u kojem bi bilo prinosa 
od hrvatskih, hrvatsko-dalmatinskih i slovenskih književnika. 
Tu bi knjigu dobili bezplatno članovi svih triju »Matica«. 

B. Pripomoći. 

Prošle i ove godine pomogla je »M. H.« četvorici književ- 
nika, dvojici glazbenika i dvjema udovicama novčanom pripo- 
moću, i to ukupnom svotom od K 1.660. — . 

C, Sudjelovanje u javnom prosvjetnom životu. 

U javnom prosvjetnom životu sudjelovala je »M. H.« u 
radostnim i žalostnim zgodama. 

Tako je pozdravila naše starce rodoljube dra. Dinka Vite-' 
zića i mecenu Strosmajera: prvoga čestitavši mu 80. rodjendan, 
a drugoga poslavši k proslavi doktorskoga njegova jubileja 
svoga podpredsjednika Babića, koji je bio tumač »Matičine« 
radosti i kod proslave 40-godišnjice rodoljubnoga i zaslužnoga 
našega pjevačkoga družtva »Kola«. 

Osobito je radostno sudjelovala »M, H.« u slavlju, što ga 
je zagrebačko rodoljubno gradjanstvo priredilo književniku i 
»Matičinu« radniku Viktoru Caru Eminu prigodom glumljenja 
njegova »Zimskoga sunca« u hrv. nar. kazalištu, koje će izaći 
na svjetlo u ljetošnjim izdanjima »M, H.« Rodoljubnomu slav- 
ljeniku pokazala je »M. H.« svoju radost viencem, što mu ga 
je na otvorenoj pozornici dala predati. 

Žalostim je dužnost vršila »M. H.« izrazujući svoje saučešće 
nad smrću velikoga Čeha a staroga člana zakladnika svoga 
Ladislava Riegera, i sprovadjajući do groba i viencima im ga 
kiteći zaslužne pokojnike: starca pjesnika Ilijaševića, a osobito 

mnogogodišnjega odbornika svoga, štono ga pred koji dan sa- 
hranismo, — Frana Folnegovića, čiji je zvonki i vazda rodo- 
ljubni glas do nedavna zvonko odzvanjao i u ovoj našoj dvorani. 
Milim našim i za rod zaslužnim pokojnicima hvala i slava! 
(Slava!) 

D. Darovi. 

Vis. kr. hrv.-slav.-dalm. vlada doznačila je »M. H.« i ove 
godine onu svotu od 3.000 K, što ju je vis. sabor kralj. Dalm.- 
Hrv.-Slav. u proračun uvrstio. 

Parnica o glasovitoj ostavštini Babićevoj, koja je »Maticu« 
stajala toliko tisuća forinti, napokon je — barem za »Maticu« 
— svršena time, što je odbor »M. H.« zaključkom od 18. stud. 
1902. na upit okružnoga suda u Sarajevu (od 13./10. 1902. br. 
5132) odgovorio da se odriče svakoga nasljedstva. 

Pok. Ivan Zovko, učitelj (f 3. ožujka 1900 g. u Mostaru) 
ostavio je oporukom »M. H.« 6.000 K; no pošto su nasljednici 
pobijali oporuku, povela se parnica, kod koje je >M. H.« zastu- 
pao odvj. dr. N. Mandić, te ju obaviestio, da je »Matici« dosu- 
djena svota od 2.000 K, koja nam svota nije još izplaćena, 

Pok. Seb. Riesel, župnik u St. Jankovcima, ostavio je »M. 
H.« 200 K, pa smo tu svotu i primili. 

G. dr. Stjepan pl. Miletić u Zagrebu poklonio je od svoga 
honorara za I. dio pentalogije »Hrvatski kraljevi« svotu od 500 
K kao prvi obrok zaklade, koja se ima pod imenom plemenitoga 
darovnika (koji je i sav ostatak honorara razpoklanjao rodo- 
ljubnim hrvatskim družtvima) osnovati. 

Pok. zagrebački ljekarnik Antun Koegl (f 30./3. 1903.) 
ostavio je (oporukom od 15./4. 1902.) »M. H.« zapis od 10.000 
K (deset tisuća K), i to »kao zakladu za nagradjivanje djela 
hrvatskih pisaca«. Svota od 10.000 K već je podignuta. 

Pok. Fran Pevalek (f 17. 12 . 1903.) ostavio je »M. H.« (opo- 
rukom od 20./12. 1902.) 2.000 (dvie tisuće K) »kao zakladu 
pod imenom »Fran Pevalek«, kamatima koje neka se nagra- 
di 11 ! 11 razni hrvatski pisci«. — Svota još nije podignuta. 

Pok. Karlo pl. Stručić, zač. kanonik i župnik u Komletin- 
cima, ostavio je »M. H.« svotu od 33.53 K (trideset i tri K 53 f) 
kao zakladu pod svojim imenom. Zaklada ima rasti, dok postigne 
glavnicu potrebitu, da se od kamata mogu razpisati nagrade za 

djela, kojima će se buditi narodni duh, ponos hrvatskoga naroda 
i države. — Svota je podignuta. 

Napokon je poglavarstvo kr. slob. gl. grada Zagreba daro- 
valo »M. H.« svih osam svezaka djela »Spomenici grada 
Zagreba.« 

Svim plemenitim i rodoljubnim darovnicima hvala i slava! 
(Slava!) 

E. Rad u odborima. 

Odbor je držao od posljednje skupštine 21 što knjiž. -umjet- 
ničku, što gospodarsku, što zajedničku sjednicu. 

Od znatnijih zaključaka treba spomenuti zaključak zajedn. 
odb. sjednice od 6. listopada 1902., kojim se odobrava ugovor, 
što ga je uprava uz dva odbornika po ovlasti sklopila s knjigo- 
vežom Bogomilom Šobanom za vezanje, ukoričivanje i odpremu 
»Matičinih« knjiga. Ugovor je toliko povoljniji, što je vezanje, 
ukoričivanje, odprema i poštarina stajala 1900. godine K. 
11.996.62, a godine 1902.: za K- 3.522.25 manje. 

U zajedn. odb. sjedn. 27. siečnja 1903. odlučeno je, da se 
za tiskanje »Matičinih« knjiga sklopi ugovor s »Dioničkom 
tiskarom« u Zagrebu, što je i učinjeno dne 30. siečnja 1903. 
Ugovor je nješto povoljniji. 

U prošlogod. gl. skupštini naloženo je upravi, da izhodi 
u toj skupštini zaključenu promjenu pravila. Uprava je to i 
učinila dne 31. srpnja 1902., te je vis. kr. hrv.-slav.-dalm. vlada 
odpisom od 13. ožujka 1903. zatraženu promjenu pravila potvr- 
dila. 

U istoj je skupštini prepušteno odboru, da rieši pitanje, 
imadu li se odbornicima nagradjivati ocjene prispjelih knjiž. 
radnja. Odbor je to pitanje riešio u zajedn. sjedn. dne 30. travnja 
1903. tako, da se imadu nagradjivati, i to iznosom od 5% hono- 
rara. — Imadu li se ocjene dati na uvid piscu, čije se djelo 
ocienilo, toga pitanja nije još odbor riešio. U istoj odbor, sjednici 
riešeno je i pitanje o korektorima. Poznato je naime, da su 
tajniku bila na pomoć dva korektora, svaki s plaćom od 1.200 
K. U toj je sjednici riešena stvar tako, da svaki odbornik »M. 
H.« ima pravo tražiti koje djelo na korekturu, i to uz nagradu 
od 10 K po arku za poučnu, a 8 K za zab. knjižnicu (obadvie 
korekture). Tim će se prištediti preko tisuću K. 

Napokon su u sjednicama od 30. travnja, 7. svibnja i 11- 
srpnja 1903. ocienjene dvie radnje, koje su se natjecale za na- 
gradu iz zaklade Ivana Nep. grofa Draškovića, za god. 1902., 
i to: »Naputci mladoj majci« od dra. Radovana Markovića i 
»Kralj Matijaš i njegovo doba« od prof. Vjekoslava Klaića; 
obadvie su radnje ocienjene tako, da zaslužuju nagradu, pa ju 
je odbor obadvjema i dosudio, i to »Naputcima mladoj majci« 
obzirom na to, što »praktičnim« svojim sadržajem udovoljuje 
više zakladnici, dosudio je odbor nagradu u prvom redu, a 
ostatak (budući da ova radnja ne obsiže punih 15 araka, pa joj 
zato i ne pripada ciela nagrada), — a ostatak dakle »Kralju 
Matijašu i njegovo doba«. — Ostale dvie radnje, koje su se 
natjecale za druge nagrade, ili su odklonjene, ili nisu još 
ocienjene. 

F. Promjene u upravi i odborima. 

Pismom od 6. listopada 1902. položio je gosp. dr. Ivan 
Hoić čast podpredsjednika knjiž. -umj. odbora »M. H.« ponovno 
u ruke odboru, kao što ju je u prošlogodišnjoj glav. skupštini 
bio već položio u ruke samoj skupštini. Zajednički je odbor u 
svojoj sjednici od 6. listopada 1902. nerado i sa žalošću morao 
primiti to pismo na znanje, te g. dr. Ivanu Hoiću jednoglasnim 
zaključkom izrazio zahvalnost za mnogogodišnji njegov i uspje- 
šni rad u »M. H.« prepuštajući pitanje o ostavci glavnoj skup- 
štini »M. H.«, koju i sada moli da današnjim izborom tu stvar 
rieši. 

Pismom od 29. studena 1902. obaviestio je blagajnik »M. 
H.« kr. rač. savjetnik g. Mate Stunković predsjednika »M. H.«, 
da mu njegovi poslovi ne dopuštaju obavljati i blagajničke po- 
slove »M. H.«. Odbor je iz zajedn. svoje sjednice od 5. prosinca 
1902. umolio g. savjetnika, da odustane od svoje odluke, ali na 
žalost bez uspjeha. Budući da je uprava mislila, da će se već 
u prvoj četvrti godine moći sazvati redovita glavna skupština, 
nije predsjednik na koncu godine pred same blagdane htio 
sazivati izvanredne gl. skupštine, i tako nije preostalo drugo, 
nego da odbor u zajedn. sjednici 20, prosinca 1902. izabere bla- 
gajni kuratora, i to kr. nadinženjera g. Jul. pl. Stanisavljevića, 
koji je ujedno ovlašten, da si uzme za vodjenje knjiga knjigo- 
vođu, što je i učinjeno. 

Napokon je pismom od 11. srpnja o. g. odbornik gospod, 
odbora g. dr. Ante Bauer, koji bi ove godine po odborničkoj 
starosti imao odstupiti, javio odboru, da renuncira na ponovnom 
izboru, što je odbor sa žalošću morao primiti na znanje. 

U smislu pravila izstupaju ove godine iz gospod. odbora 
gg. dr. August Harambašić i dr. Ante Bauer; u knjiž.-umj. od- 
boru najstariji je izborom samo gosp. prof. Vjenceslav Novak, 
dok su gg. dr. St. Bosanac, dr. Oton Kučera i dr. Ante Radić 
izborom jednako stari, te je prema tomu morao medju njima 
odlučiti ždrieb, koja će dvojica od ove trojice izstupiti. Ždrieba- 
nje je obavljeno u zajedn. odb. sjednice dne 11. srpnja o. g., 
pa su izždriebani gg. dr. Bosanac i dr. Radić, te po tom iz knjiž.- 
umj. odbora izstupaju: gg. prof. Novak, dr. Bosanac i dr. Radić. 

* 

Napokon, kako nemamo blagajnika, neka mi bude, si. 
skupštino, dopušteno, da kažem njekoliko rieči o tom, kako 
stojimo s gospodarstvom »M. H.«. 

Po izkazima, što ih čitamo u svakogodišnjem izvještaju 
»M. H.«, — »M. H.« počevši od god. 1895. pada brojem članova 
prinosnika. Prvi put pokazuje »Izvješće« manji broj članova pri- 
nosnika g. 1896., i to tek za kojih 30 članova; sliedeće godine 
već je broj podeseterostručen, t. j. članova je manje za 300, a 
to znači dohodaka manje za 1000 for. Od onda pa do danas 
nije se broj članova digao do one visine, na kojoj je bio god. 
1895. 

No ako se poredi izkazani broj članova sa svotama, što 
su ih članovi prinosnici uplatili, dolazimo do još nepovoljnijih 
resultata. Tu vidimo, da su članovi doduše ubilježeni, ali da 
članarine uplatili nisu. Poredimo li, kako rekoh, izkazani broj 
članova s izkazanim uplatama članova prinosnika, vidjet ćemo, 
da su u posljednjih devet godina (1893. — 1901.) uplate prema 
broju članova u zaostatku za okruglih 25.000 K (točnije 24.917 
K). 

Govor ovih brojeva iz »Izvješća« naših govori jasno. Još 
je nekako išlo, dok je kupac čitave zalihe knjiga (od g. 1877. 
do 1895.) pet godina (1896. — 1900.) odplaćivao kupovninu, a 
»Matici« otuda pritjecala koja tisuća; lakše je bilo, dok su tu 
bile i nakladnine. Ali su, kako sam spomenuo, nakladnine već 
god. 1900. preko polovice potrošene, kupovnina je izplaćena, 


a »Vienac« potrošio i drugu manju polovicu nakladnina, i još 
mu nije bilo dosta. 

Pita se sad: Može li se uz sve to manji broj članova izda- 
vati isti broj knjiga i još k tomu »Vienac«? Očito je, da ne 
može. A smanji li se broj knjiga samo malo, smanjit će se broj 
članova za polovicu! 

Tu nema druge, nego upeti sve sile, da se broj članova 
digne. To se može samo novom organizacijom povjerenika, a 
to će i biti glavni posao novoga blagajnika. 

Ovo držim, da sam bio dužan kazati, da se ne varamo, 
jer »M. H.« već kojih 6 — 7 godina ne stoji ni izdaleka onako 
sjajno kako što se obćenito misli. Neka nam ovo bude svima 
širom domovine opomena, da se što čvršće priljubimo svojoj 
»Matici«, koja je ponos i dika svih nas i kod kuće i pred svietom. 

* 

Predsjednik pita: prima li si. skupština ovo tajničko izvješće na znanje, 
na što skupštinar g. dr. Fran Vrbanić traži, da se o izvješću povede razprava, 
te sam uzima rieč, primajući izvješće u cielosti na znanje, ali opaža, da u 
izvješću nema spomena o tom, je li uprava provela zaključak prošlogodišnje 
glavne skupštine o mirovini bivšemu tajniku i blagajniku »M. H.« g. Ivanu 
Kostrenčiću, te traži o tom razjašnjenje. 

Tajnik moli rieč i izvješćuje: 

Zaključak prošlogodišnje gl. skupštine glasi: 

»Matica Hrvatska« u suglasju sa svojim zaključkom stvo- 
renim u glavnoj skupštini dne 21. srpnja 1901. i u tvrdom oče- 
kivanju, da će vis. kr. hrv.-slav.-dalm. zem. vlada prihvaćenu 
promjenu »Matičinih« pravila potvrditi, zaključuje: Gosp. Ivanu 
Kostrenčiću, koji je neprekidno dvadeset i pet godina uspješno 
djelovao u »Matici« kao tajnik i kao blagajnik njezin, dozvoljuje 
se iz dohodaka »Matice Hrvatske« za njegov veliki i požrtvovni 
rad tečajem 25 godina doživotna godišnja mirovina u iznosu 
od jedne hiljade šest stotina kruna (1600 K) iz dohodaka »Ma- 
tice Hrvatske«. 

»Poziva se uprava »Matice Hrvatske«, da kod vis. vlade 
izhodi što skoriju potvrdu prihvaćene promjene pravila«. 

Uprava je — izvješćuje tajnik — ovomu pozivu gl. skup- 
štine udovoljila, te potvrdu promjene pravila izhodila, a na 
provedbu zaključka o samoj mirovini niti je uprava bila pozva- 
na, niti je odbor smio riešiti pitanja, koja je sama gl. skupština 
ostavila neriešenima, premda su joj bila predložena. Priedlog 

na ime, iz kojega je potekao gornji zaključak, imao je pred 
zadnjom alinejom (»Poziva se uprava . . .«) još ovaj umetak: 

»Ova imovina ima se osigurati na »Matičinoj« kući, a iz- 
plaćivati u mjesečnim anticipativnim obrocima od sliedećega 
prvoga onoga mjeseca, koji bude sliedio iza dana, kada vis. 
vlada netom zaključenu promjenu pravila potvrdi«. 

A zadnja alineja imala je ovaj svršetak: 

»te da za vrieme od 1. veljače 1902. do onoga dana, kad 
će se g. Ivanu Kostrenčiću u tečaj staviti zaključena mirovina 
od 1600 K, u ime nagrade na izplatu doznači onaj iznos, koji za 
to doba razmjerno odgovara ovoj mirovini«. 

No glavna skupština nije prihvatila ni onoga umetka o 
osiguranju mirovine i roku izplaćivanja, ni onoga svršetka o 
nagradi, jer je predlagač (g. dr. Fran Vrbanić) iza razprave o 
tom od svega toga odustao, 

Skupštinar g. dr. Fran Vrbanić stavlja na to, pošto su o stvari govorili 
skupštinari: g. dr. M. Dežman (da se o cieloj stvari može meritorno razprav- 
ljati tek sada, pošto su pravila potvrdjena, budući da stvar sada drugačije 
stoji, te bi gdjetko, tko je prije bio za mirovinu, imao sada razloga, da bude 
proti njoj; iztiče, da broj članova »M. H.« pada već poslie god. 1895., a ne — 
kako je uztvrdio g. dr. Vrbanić — tek sada i radi toga, što se ovako postupa 
s g. Kostrenčićem), g. prof. Pinter i g. dr. Harambašić (da ih nije bilo u 
sjednici, kad je odbor ovu stvar odlučio prepustiti riešenju g.. skupštine; a da 
su bili, bili bi za to, da se mirovina doznači), g. dr. Gruber (boji se, može li 
promjena pravila djelovati natrag), Babić-Gjalski (odgovara g. Gruberu: da' 
je zaključak o mirovini stvoren pod uvjetom, da pravila budu potvrdjena) 
ovaj priedlog: 

»Mirovina dozvoljena gosp. Kostrenčiću u glavnoj skupštini »Matice 
Hrvatske« dne 13. VII. 1902. ima se iz dohodaka »Matice« početi izplaćivati 
počevši od 1. kolovoza 1903.« 

No s obzirom na to, što je mirovina dozvoljena 13. VII. 1902., a promjena 
pravila potvrdjena kasnije (odpisom od 13. ožujka 1903.), pristaje predlagač 
na to, da se priedlog ovako stilizuje: 

»Budući da je vis. vlada odpisom od 13. ožujka 1903. potvrdila promjenu 
pravila »Matice Hrvatske«, to se mirovina dozvoljena . . .« i t. d. (kao gore). 

Skupštinar g. Zv. N. Bjelovučić predlaže: »da se g. Kostrenčiću dade 
jedan honorar za uviek za njegovo 25-god. djelovanje mjesto stanovite go- 
dišnje penzije s obzirom, što »Matica Hrv.« slabo stoji i što nema niti fondova 
dovoljnih za izdavanje znanstvenih filoz. djela. Taj honorar neka gospodarski 
odbor s obzirom na financijalno svoje stanje odredi.« 

Predsjednik stavlja na glasovanje priedlog te ustanovljuje i proglasuje, 
da je priedlog g. Vrbanića većinom glasova primljen. 

Priedlog g. Bjelovučića po tom odpada. 

Predsjednik na to ponovno pita skupštinu, prima li tajničku izvješće 
na znanje, te proglasu je, da prima. 

Izvješće tajnikovo 

na redovitoj glavnoj skupštini »Matice Hrvatske« 

16« listopada 1904. 

A. Književni rad. 

I, Za god. 1903. izdala je »M. H.« ovih devet knjiga: 

1. (217 1 ) Šandor-Gjalski: Gjurgjica Agićeva. Prip. (ZK 266 — 268). 

2. (218) Car Emin Viktor: Zimsko sunce. Slika iz istarskoga 

života u 4 čina. (ZK 269 — 270). 

3. (219) Šenoa Milan: Ban Pavao. Hist. drama u 5 čina (8 slika). 

(ZK 271—272). 

4. (220) Tresić Pavičić A.: Valovi i misli čuvstava. Pjesme. (ZK 

273—275.) 

5. (221) Milobar Fran dr.: Izabrana poglavlja iz narodnoga go- 

spodarstva. II. sv. (PK 28.) 

6. (222) Kučera Oton dr.: Valovi i zrake. (PK 29.) 

7. (223) Orszeszkowa E.: Izabrane pripoviesti. Sv. II. Prev. L 

Velikanović. (SK 11.) 

8. (224) Marković pl. dr. Radovan: Dječja njega. Upute mladoj 

majci. 

9. (225) Klaić Vj . : Slike iz slavenske povjesti. 

II. Sve ove knjige tiskane su u 12.500 primjeraka te sadr- 
žavaju zajedno 138.25 araka različne veličine (46.25 form. Zab. 
knj., 31.25 form. Slav. knj., 12 ar. form. Povjesti, 48.75 form. 
Pouč. knj.) ili sve (reducirano) u form. Zab. knj. 160.73 araka 
papira (s makulaturom i bez omota, koji stoji kruna 866.50) u 
težini od 28.609.23 kg i u vriednosti od K 17.198. — 2 , i to po- 


jedince: 
br. 217 

14.50 

K 

1.001.90 



K 

1.015.— 

„ 218 

7.50 

K 

566.10 

kg 

7.683.98 

K 

525.— 

„ 219 

10.— 

K 

695.— 

K 

4.610.39 

K 

700.— 

„ 220 

14.25 

K 

987.30 



K 

997.50 

„ 221 

23.25 

K 

2.65 1.79 3 ] 

kg 13.125.58 

K 

1.760 — 

„ 222 

25.50 

K 

2.010.74 ] 

K 

7.875.35 

K 

1.990 — 


1 Broj u zagradi jest redni broj knjige u redovitim godišnjim izdanjima 
»M. H.«. 

2 Kg po K 0.60; razlika, koja izlazi iz računa po kg (17.178 K), a iznaša 
K 56.96, dolazi od tuda, što je za tu svotu prekoračen potrošak makulature. 

3 Plaćeno po drugom cjeniku (više za K 743.40). 

„ 223 

20.— 

K 

1.454.42 1 

kg 

5.399.67 

K 

720.— 

„ 225 

11.25 

K 

821.35 | 

K 

3.239.80 

K 

770.— 





kg 

2.400.— 



„ 224 

12.— 

K 

943.20 

K 

1.472.46 

K 

920.— 

ar. 

138.25 

K 

11.131.80 

K 

17.254.96 1 2 

K 

9.397.50 




Ukupno . 

. K 

37.784.26 




k tomu: 

prekovremena radnja K 53.31 

omot (papir) K 866.50 

korekture K 943.50 

klišeji (Kučera) K 1.857.68 

uvez K 4.438.60 

ukoričivanje (za povjerenike) . . K 2.293.96 

odprema* i ostalo K 1.858.06 

Sveukupno . . . K 50.095.87 


III. od rukopisa, spomenutih na prošlogodišnjoj skupštini, 
ima »M. H.« još ove: 

1. (12*) Ivan Lepušić: »Propast bosanskoga kraljevstva« u de- 

set pjevanja. 

2. (20) Adalbert Kuzmanović: Zulumćar. Drama iz bosanskoga 

života u 3 čina. 

3. (26) Dr. Ante Benešić: Kraljević Radovan. Romant. ep. u 

devet pjevanja. 

4. (28) Josip Akšamović: Pad Carigrada. 

5. (35) [Nepozn. pisac]: Mladin i Pavka. (Prip. od 25 pis. str.) 

6. (38) Ivan Lepušić: Kraljevna Marija Trtkova. 

7. (40) Nekrasov: Tko dobro živi u Rusiji- Prev. A. Harambašić. 

8. (43) Dr. Fran Gundrum: Kužne bolesti. 

9. (44) ,, ,, ,, Moje putovanje u Egipat. 

10. (65) Aristofanes: Žabe. Prev. Stj. Figurić. 

11. (66) Iv. Vazov; Kazalarska carica. Roman. Prev. Dr. Fr. 

Gundrum. 

12. (67) Sofokles: Edip kralj. Prev. D. Fabris. 

13. (68a) Jos. Selak: Liečnik. Drama. 

14. (68b) ,, ,, Kruha, kruha! Drama. 

15. (70) Turgenev: Dim. Prev. M. Divković. 


1 Odpremniku K 650. — , sanduci s okovom K 905.20, ostalo K 302.86. To- 
varni listovi nisu ovdje uračunani). 

2 Br. rkp. u »Očevidniku rukopisa«. 



16. (71a) Bj. Košćević: Puškinova smrt. Drama. 

17. (71b) ,, ,, Zlatna Mara. Drama. 

18. (73) E. Kumičić: Poslovi. Drama u 4 čina. 

19. (75) [Nepozn. pisac]: Alibeg Čengić i Biserka. Romant- ep. 

iz musi. živ. (Natječaj za 1904.) 

20. (76) [Nepozn. pisac]: Nevina žrtva. Prip. (Natj. za 1904.) 

21. (77) E. Kumičić: Jelkin bosiljak. Prip. 

22. (78) Dr. F. Bučar: Hrvatska protestantska književnost u 

vrieme reformacije. 

Ostale su radnje odklonjene, a o njekojima od ovih nije 
još stvorena konačna odluka. 

Medju spomenutim radnjama 3 su poučne i 19 zabavnih. 
— Od rkp. spomenutih prošle godine tiskani su za godinu 
1904. ovi: 

1. (226) Trnski Ivan: Iz slavenske rodbine. Pjesme. (Prievodi.) 

(ZK 276 — 277.) 

2. (227) Tornić J. E.j Veronika Desinićka. Hist. trag. u 4 čina. 

(ZK 278—279.) 

3. (228) Katalinić Jeretov R.: S moje lire. Pjesme. (ZK 280 — 

281.) 

4. (229) Car Emin V.: Usahlo vrelo. Prip. (ZK 282 — 284.) 

5. (230) Šenoa M.: Exodus. Prip. (ZK 285 — 286.) 

6. (231) Turgenev I.: Izabrane pripoviesti. Sv. V.: Oci i djeca. 

Prev. M. Divković. (SK 12.) 

7. (232) Dukat VI. : Slike iz englezke književnosti. (SK 7.) 

8. (233) Radić Stj.; Moderna kolonizacija i Slaveni (PK 30.) 

9. (234) Kuhač Fr. Ks.: Vatroslav Lisinski i njegovo doba. II. 

izdanje. 

Ove su ljetošnje knjige već sve dotiskane, pa će se koncem 
°voga mjeseca moći razašiljati. 

IV. Od rkp. nagradjeni su ovi: 

L Viktor Car Emin: »Usahlo vrelo« nagradom iz zaklade Du- 
šana Kotura za god. 1902—3. sa K 800.—. (Sjedn. 12. 
ožujka 1904.) 

2 Adalbert Kuzmanović: »Zulumćar« nagradom iz zaklade Ve~ 
ber-Tkalčevićeve za god. 1901. sa K 800.—. (Sjedn. 17. 
svibnja 1904.) 

3- a) Stjepan Radić: »Moderna kolonizacija i Slaveni« polovi- 
com nagrade iz zakl. I. N. grofa Draškovića za god. 1903 
u iznosu od K 1.058.18. (Sjedn. 15, svibnja 1904.) 

b) Vjekoslav Klaić: »Hrvatsko kraljevstvo za vladanja kra- 
ljeva Jagelovića« polovicom nagrade iz zakl. I. N. grofa 
Draškovića za god. 1903. u iznosu od K 1.058.18. 
Nagradjene rkp. pod 1. i 3a) izdat će »M. H.« u god. 1904.: 
rkp. djelo pod 3b) podastro je pisac posle nagradjenja »Matici« 
tiskano, a za ono pod 2. odlučit će odbor, kada će se izdati. 

Djela za natječaje ocjenjivali su i prijatelji »M. H.« izvan 
»Matice«, i to gg.: dr. D. Boranić, prof. dr. Jireček u Beču, M. 
Krešić, dr. M. Krištof i prof. Milčetić u Varaždinu, za što im 
budi izrečena velika hvala. 

Prema tomu ima »M. H.« u pripremi što gotovih, sto por;u- 
djenih preko 30 radnja, i to 8 poučnih i 23 zabavne. 

V. Osim ovih gotovih radnja, koje se nalaze u »Matice«, 
ponudjene su (osim onih, što su spomenute prošle godine) »M. 

H. « ove radnje: 

I. Maraković N.: a) Slike iz životinjstva. b) Na^e domaće ži- 
votinje. 

2. Klaić i Kramberger: »Zbirka šaljivih pripoviesti« s i vodom 
o komusu. 

3. Mickiewicz: »Izabrane pjesme« u prievodu I. Velikanovića. 

4. Belović-Bernadzikowska Jelica: Narodna ornamentika i na- 
rodne nošnje. 

5. Lunaček VI.: »O hrvatskoj umjetnosti«. 

6 Šišić F.: Herceg-Bosna i turska carevina od 1820 -1878. 

7. Horvat dr. R.: Hrvati i Turci. 

8. Češka antologija. (Izd. J. Milakovića.) 

9. Kumičić E.: Začudjeni svatovi. 

O njekim od ovih ponuda nije se još moglo razpravljati 
u odboru. 

VI. Od izdanih u ove tri godine (1902 — 1904.) radnja bile 
su pretiskane 2 posve, a 5 djelomice; u cielosti je pretiskana 
Gjalskoga »Gjurgjica Agićeva« i Kuhačev »Lisinski i njegovo 
doba«; djelomice su pretiskane troje sabrane pjesme (Alaupo- 
vić, Tresić, Katalinić-Jeretov); Bertićevi »Ženski udesi« i Klai- 
ćeve »Slike iz slavenske povjesti«. No u svakoj od ovih knjiga 
ima i novih stvari, koje je »M. H.« prvi put objelodanila. 

Od 26 djela izdanih u posljednje tri godine bila su tri prie- 
voda (»Djevojački sviet« iz češkoga, Pripoviesti E. Orzeszkowe 
iz poljskoga i Turgenevljevi »Oci i djeca« iz ruskoga.) 

VII. Osim troška i brige za godišnja svoja izdanja imala je 

»M. H.« u prošloj godini brige i troška s »Viencem«; koji je, 
kako je u prošlogodišnjoj skupštini izviešteno, predan na izda- 
vanje i uredjivanje gg. Lj. Babiću i dru. M. Dežmanu uz godi- 
šnju subvenciju od K 8.000. 

Čim se je godina 1903. počela primicati kraju, počelo se u 
odboru »M. H.« na novo razpravljati o »Viencu«, pa kako je 
u god. 1902. držano mnogo sjednica, koje su bile posve izpu- 
njene razpravama o »Viencu«, tako je bilo i prema koncu god. 
1903., a i u god. 1904., tako da se može kazati, da te razprave 
već pune tri godine izpunjaju većim dielom sjednice odbora 
»Matice Hrvatske«. 

Poslie drugih razprava u sjednicama dne 3. i 23. listopada 
1903. iznio je sjednici dne 6. studenoga 1903. odb. prof. Klaić 
sliedeći priedlog: 

»Matica Hrvatska«, izkustvom prošlih godina uvjerena, da 
joj nije moguće »Vienac« spasiti, odlučuje svaku dalju brigu 
oko »Vienca« obustaviti i posvetiti svu svoju brigu redovitim 
svojim izdanjima, po kojima je postala velika u narodu.« 

Taj je priedlog i prihvaćen. 

Poslie ponovnih dugih razprava u god. 1904. iznio je odb. 
prof. Klaić u sjednici dne 3. listopada o. g. sliedeći priedlog: 

»S novom godinom 1905. Matica počinje uz više knjiga 
sa ukupno 80 araka izdavati i mjesečnu reviju »Vienac«, koja 
će obusezati 48 — 50 araka (4 arka svaki mjesec). Ovu će reviju 
dobivati svi članovi »Matice« zajedno s ostalim knjigama pri- 
godom obće expedicije knjiga. Koji bi od članova Matice htio, 
da mu se revija svaki mjesec posebice šalje, imade to sam 
prijaviti; te 

a) utemeljitelj mora poslati k tomu 1 krunu za poštarinu, 
a oni utemeljitelji, koji uplaćuju, još i naredni obrok, 

b) a član prinosnik članarinu od 6 kruna unapred i k tomu 
jednu krunu poštarine. 

Tko to ne učini, dobit će sav »Vienac« broširan zajedno 
s ostalim knjigama prigodom obće expedicije. 

Reviziju izdaje i uredjuje (kao nominalni urednik fungira 
podpredsjednik književnoga odbora ili ma koji član, koga odbor 
izabere) odbor »Matice«, koji za to nema posebne plaće ni 
nagrade, ali se odredjuje plaća: a) za čitanje i ocjenu rukopisa; 
k) za obavljanje tiskarske korekture; c) za prinose feljetonu ili 
listku; d) za nabavu i opis ilustracija. 

U obće mora svaki rad svakoga odbornika oko »Vienca« 
biti plaćen. 

Smjer i pravac revije ima biti eklektičan. Nema se ogra- 
ničavati sloboda misli i nauke — ali sve, što se u nju prima, 
ima se odlikovati najpristojnijim oblikom i dostojnim načinom 
prikazivanja. Polemike su absolutno izključene. Osim pjesama, 
romana i pripoviesti — što više pouke i to što više dobrih re- 
ferata iz stranih literatura. 

Sasvim je naravno, da revija ima biti organ Matičinog od- 
bora, koji će u njemu saobćivati svoje glavnije razprave, za- 
ključke, a i intencije u pogledu napredka literature i literata- 

Oglase ne smije »Vienac« nikako primati, van strogo knji- 
ževnih i umjetničkih. 

Ocjene stranih pojava literarnih i umjetničkih imadu biti 
što strože — osobito treba iztaknuti, ako bi u njima bilo što na 
uštrb našemu narodnomu razvitku. 

Domaće produkte treba ocjenjivati s najvećom benevolen- 
cijom — radostno izticati sve, što je u njima dobro, ne zašutivši 
ni ono, što ne valja (ali obzirno). Absolutno nevaljale domaće 
stvari ne treba ni objavljivati, pak ih šutnjom već osuditi. 

Odbor ima beziznimno svake subote od 6 — 8 jour-fixe, 
koji se prema potrebi pretvara u sjednicu. Na tim jour-fixima 
obavlja se redakcija »Vienca«. U reviju piše svatko pod pod- 
punim svojim imenom, bez anonima ili pseudonima, i svatko 
odgovara pred sudom i javnošću za ono, što napiše.« 

Ovaj je priedlog u glavnom prihvaćen, a da se urede po- 
jedinosti, izabran je za to pododbor od tri lica (prof, Klaić, dr. 
Bosanac i dr. Dežman uz predsjednika i tajnika »M. H.«), koji 
nije pred zajed. odbor iznio konkretnoga priedloga, nego je 
odbor izmedju četiri priedloga prihvatio sliedeći priedlog odb. 
prof. Klaića (na ime, da »M. H.« počevši god 1904. izdaje): 

»Dvomjesečnik neilustrovan obsegom od osam araka za- 
bavne knjižnice uz naplatu od godišnje dvie krune za zasebnu 
ekspediciju i poštarinu. Ako se do 15. siečnja odazove 10.000 
članova, pretvorit će se list u mjesečnik. Za redovne edicije 
Matičine imade se u svakom slučaju pridržati sto araka za- 
bavne knjižnice.« 

U tom je stadiju danas pitanje »Vienca« u »M. H.«. 

VIII. Što se tiče programa književnoga rada »M. H « za 
budućnost, to je očito, da taj rad u velike zavisi baš o rie- 


šenju ovoga pitanja o »Viencu«, ili u obće o izdavanju perio- 
dičkoga časopisa, koji bi donosio manje stvari i u koji bi moglo 
pisati mnogo pisaca, dok u jednokratne godišnje edicije može 
pisati samo devet pisaca svake godine. Da budući književni 
rad »M. H.« zavisi u velike od riešenja toga pitanja, u tom 
je složan sav odbor »M. H.«. Mnienja se razilaze samo u tom, 
što jedni misle, da se dosadanji način izdavanja ne smije 
znatno, ili pače ni malo mienjati, dok drugi baš u tom mie- 
njanju vide odlučni korak napried u interesu hrvatske knji- 
ževnosti. 

S obzirom na ovo drugo mnienje treba svakako izpraviti 
jednu veliku bludnju. Njekoji naime, koji u javnosti zagovaraju 
misao, da »M. H.« mjesto godišnjih 9 svojih knjiga izdaje re- 
viju, misle, da »Matica« trošak za knjige podmiruje stalnim 
svojim dohodcima, pače da velik dio tih dohodaka priklapa 
svake godine temeljnoj glavnici. U tom smislu mogli smo baš 
ovih dana čitati u novinama i ovo: 

»U duhu vidim zabrinuta lica matičinih odbornika, koji, 
vjerni tradicionalnoj financijalnoj politici »M. H.« misle, da se 
ne smiju udaljiti od dosadašnje prakse, po kojoj se veliki dio 
matičinih prihoda mora svake godine priključiti matičinoj glav- 
nici, i to baš u gotovom novcu«. 

I kad bi bilo ovako, doista bi barem s financijalnoga gle- 
dišta bilo svejedno, izdaje li »M. H.« godišnje knjige, ili mje- 
sečnu reviju. Ali tomu nije tako. Čisti stalni dohodci »M. H.« 
iznašaju (bez podpore vis. sabora i bez nestalne prodaje knjiga) 
oko 12.000 K. a izdatci na upravu (bez kuće) i na književna 
izdanja iznašaju 60 do 70.000 K. Dakle preko 4 /s izdataka po- 
krivaju članovi prinosnici, pa o tom prosto nema ni govora, da 
bi »M. H.« bilo koji, a kamo li »veliki dio« svojih prihoda pri- 
ključivala, i to svake godine, temeljnoj glavnici. Temeljnoj 
se glavnici priključuju po pravilima darovi iznad 100 for. i 
uplate čl. utemeljitelja. A uplate se članova utemeljitelja ima- 
du priklapati glavnici ne samo po pravilima, nego prosto po 
naravi stvari, jer od kuda bi »Matica« davala utemeljiteljima 
do njihove smrti knjige badava, ako ne iz temeljne glavnice, 
sto je čl. utemeljitelji stvoriše za sebe?! 

Glavno dakle vrelo »Matičinih« prihoda — to su uplate 
čl. prinosnika ili drugim riečima: svakogodišnja prodaja knjiga. 
Kad bi i revija našla toliko predplatnika, t. j. kupaca (okruglo 

834—9 tisuća], onda bi se naravski i ona izplatila. No u tom 
i leži jezgra pitanja s financijalne strane: Bi li »M. H.« izda- 
vajući reviju bez godišnjih knjiga, ili s neznatnim brojem knjiga 
našla onoliko čl. prinosnika, koliko ih ima u ovo posljednjih 
15 godina. 

IX. Priedloge, što ih je o književnom radu iznio u prošlo- 
godišnjoj skupštini g. N. Zv. Bjelovučić, razpravio je i odklo- 
nio odbor u sjednici dne 11. siečnja 1904. 

Predstavke »Družtva hrv. književnika« o stalnoj podpori 
pučkim knjižnicama i o reformi u izdavanju književnih djela 
povjerio je odbor na proučavanje posebnomu pododboru u sjed- 
nici dne 16. rujna 1904. 

B. Pripomoći i predujmovi, 

Na pripomoći književnicima i njihovim udovicama te knji- 
ževnim radovima, pa na manje darove izdala je »M. H.« u pro- 
šloj godini poslie skupštine K 420. — , a u ovoj godini K 2.780.40 
prekoračivši time u proračunu za god. 1904. predvidjenu svotu 
za K 1.780.40. Na predujmove je izdano od prošle skupštine 
K 3.100.—, a odradjeno je predujmova K 3.487.50. 

C. Sudjelovanje u javnom i prosvjetnom životu, 

I. U sjednici dne 9. listopada 1903. odlučio je odbor na 
poziv »odbora za odkriće spomenika A. Starčeviću«, da odb. 
dr. Harambašić u ime »M. H.« položi na spomenik A. Starče- 
vića vienac s napisom: »Perovodji Matice ilirske — Matica 
Hrvatska«, što je i učinjeno, a odbor to primio na znanje s po- 
klikom: »Slava!« 

II. U sjedn. dne 4. veljače o. g. izviestio je predsjednik »M. 
H.«, da je meceni biskupu Strosmajeru čestitao 90-ti rodjendan, 
što je odbor primio na znanje s poklikom: »Živio Strosmajer!« 

III. U sjedn. dne 22. ožujka o. g. odlučio je odbor na poziv 
imperatorske akademije nauka u Petrogradu, da »M. H.« po- 
šalje svoga delegata na kongres slavista u Petrogradu. Medju- 
tim je imperatorska akademija obaviestila »M. H.«, da se kon- 
gres ne će obdržavati radi političkih prilika, naime radi rata. 

IV. U sjedn. dne 17. svibnja 1904. izviestio je predsjednik, 
da je dao položiti vienac na odar preminulog podpredsjednika 
»M. H.« Evgenija Kumičića te pozvao i gg. odbornike »M. H.«, 

da sudjeluju kod sprovoda. Odbor to prima na znanje i kliče 
pokojniku: »Slava!« 

V. U sjedn. dne 16. rujna o. g. izviestio je predsjednik, da 
je nad smrću srbskoga pjesnika Zmaja Jovana Jovanovića izra- 
zio sućut posestrimi »Matici Srbskoj« i umolio pjesnika Jovana 
Hranilovića, da zastupa našu »Maticu« kod sprovoda. Odbor je 
to primio na znanje s poklikom: »Slava Zmaju!« 

VI. U istoj sjednici izviestio je predsjednik, da je mrtvo 
tielo pok. velikoga dobrotvora »M. H.« f Sidona Brkića, po 
oporučnoj njegovoj odredbi preneseno iz Beča na vječni poči- 
nak u Sisak, kod čega je od strane »M. H.« sudjelovao njezin 
tajnik i blagajnik, a uprava je dan prienosa objavila novinama 
i obćinstvu posebnom žalobnicom. Odbor je to primio na znanje 
s poklikom: »Slava »Matičinu« dobrotvoru Sidonu Brkiću!« — 
Uprava se je osim toga postarala, da doznade što više o životu 
čestitoga pokojnika, koji je čitav svoj imetak u iznosu od 
120.000 K oporučno zapisao »Matici Hrvatskoj«. U tom je 
upravi išla na ruku sestra pokojnikova, plemenita gospodja Ida 
udova Wimbergerica, koja je »Matici Hrvatskoj« darovala i 
fotografiju pokojnikovu, pa joj se »M. H.« i ovdje za sve to za- 
hvaljuje. Po njezinom je pripoviedanju sastavio tajnik za »Ma- 
tičin« arkiv priličnu sliku o životu našega dobrotvora. Čestiti 
je pokojnik, koji se rodio u Sisku, polazio školu u Petrinji, a 
poslije u Št. Gradcu i izučio u Beču merkantilnu školu. Kao 
16-godišnji mladić došao u Trst u glasovitu kuću veletržca 
Opoića, gdje je ostao do god. 1852. God. 1859. dobio je mjesto u 
Beču najprije kao prokurista tvrdke Despinić, onda mjesto ko- 
respondenta kod veletržca Vladislava. Tu je 12 godina (1862 do 
1874) živio zajedno s otcem, s bratom i sa sestrom, sadašnjom 
gospodjom ud. Wimbergericom. Kad je Viadislav propao, po- 
zvao je Brkića u Sisak stari Kotur i predložio mu, neka u za- 
jednici s njegovim sinom Vašom Koturom preuzme Vladislav- 
ljevu trgovinu suknom, što je Brkić i učinio i vodio taj posao 
do god. 1883. ili 1884. Poslie toga imao je Brkić u Beču komi- 
sijonski posao sve do god. 1901. ili 1902. i radio najviše s Bo- 
snom i Srbijom te i svoju korespondenciju vodio najviše ćiri- 
licom, a dakako najviše se i družio s našim ljudima iz onih 
krajeva, te su ga mnogi držali Srbinom. 

Pokojni je Brkić osobito volio gudbu na guslama, i to već 
°d djetinjstva. Učio se muzici u Petrinji, a onda u Št. Gradcu, 

pa u Trstu kod učitelja glazbe Hellera, a u Beču kod prof. 
Hauslera. U Beču je musicirao s pjevačem prokuristom Die- 
richom i s gospodjicom Kauz v. Eulenthal iz Petrinje, koja je u 
Beču polazila konservatorij. Umro je dne 4. studenoga 1904, u 
Beču (Fleischmarkt 14) u 68. godini. Nad otvorenom rakom u 
Sisku, a nad tri liesa, od kojih je u jednom ležalo mrtvo tielo 
Si dona Brkića, u druga dva grobni ostatci njegova otca, koji je 
tom zgodom takodjer prenesen iz Beča u Sisak, i grobni ostatci 
majke našega dobrotvora, izrekao je prigodom prienosa mrtvoga 
mu tiela u Sisak dne 22. lipnja o. g. tajnik »M. H.« ove rieči: 
»Gospodje! Gospodo! 

Riedko se dešava, da bismo se na tužnom ovome mjestu 
mogli i radovati. A mi to danas možemo, jer — da se poslužim 
riečima svetih knjiga naših — jer sin, za kojega mišljasmo, da 
je izgubljen, nadje se i povrati majci rodjenoj, majci domovini, 
narodu; povrati se, istina, mrtav, ali sa željom u izmorenom 
srcu, koja će živjeti, dok bude srdaca, sa željom, koja je ovje- 
kovječena riečima pjesnikovim: 

U tvom polju daj mu groba, 

Tvojim cviećem grob mu kiti. 

Ne dodjoh, da ga hvalim pustim riečima — koje se reku i 
prolaze — jer ga hvale njegovi čini; nego dodjoh, da mu se u 
ime »Matice Hrvatske« zahvalim. No kad bih ga htio hvaliti, 
imao bih čime. Malo bi bilo, da kažem: Skroman hrvatski 
trgovac živeći gotovo neopažen u tudjini sjetio se pred smrt na- 
roda svoga i namro mu znatni imetak. Za pok. Sidona Brkića 
može se više kazati. On je i opet jedan, koji je svojim životom 
oborio — ako to treba obarati — krivo i još čvrsto ukorienjeno 
mišljenje, da čovječje i gradjanske vrline trebaju bilo kakvoga 
patenta. Ono malo, što znamo iz njegova života, podaje nam 
toliko, da si možemo stvoriti podpunu sliku njegova bića. 

Stihovi, što ste ih vi Siščani s ganućem u srcu čitali na 
grobu majke njegove, svjedoče nježnu njegovu sinovsku ljubav, 
koju je posvjedočio i time, što je zaželio, da počiva vječno uz 
majku svoju. 

Gusle njegove glasovite, koje su mu do smrti bile gotovo 
jedina zabava i užitak, svjedoče, da je pokojnik bio umjetnik 
od Boga, koji blago zemsko teče trudom i mukom, a pjeva samo 
onda, kad mu duša pjeva, — da ga želja mine; bio je sve bez 

diplome umjetnik bogodaniji od mnogih onih, Sto s diplomom 
hrle svietom prodavajući naučeno umieće za zemsko blago. 

A čin njegov predsmrtini, kojim je narodu zapisao plod 
svoje muke, pokazuje čovjeka u isti čas i prosviećena i rodo- 
ljuba. Čvrsto mora da je bilo uvjerenje pokojnikovo o koristi 
prosvjete, kad se je odlučio, da znatni svoj imetak daruje pro- 
svjeti naroda svoga — u današnje doba, kad svatko lako i rado 
troši i tudju, a kamo li ne bi svoju muku. A što je pokojnik 
ostavio svoj imetak svomu hrvatskomu narodu, dao je time za 
svoje rodoljublje pravu svjedočbu; ovakvih nam svjedočanstva 
i treba u doba patentovanih rodoljuba, kojima patenat daje 
jevtino javno mnienje. 

Blago nama Hrvatima, gospodje i gospodo, što se u nas 
radjaju i ovaki ljudi. Mi smo maleni, s mnogih strana okruženi 
velikim prosviećenim narodima, koji nam sve malo po malo 
premamljuju tolike naše sinove, a kolike su već premamili, koji 
su se posve izgubili! Došlo je, čini se, doba, te našim ljudima 
više ne imponuje toliko sjajna, bogata, prosviećena i sa svega 
toga ponosna tudjina. Zato kamen, što će ležati na ovome 
humku pok. Brkića, koji se je povratio domu i narodu mrtav, 
neka doziva sve otudjene Hrvate, da podju njegovim tragom, 
dok su — živi. 

Sidone Brkiću, dobrotvore naroda i »Matice Hrvatske«! 
Iz sjajnoga cesarskoga Beča eto te s dragim otcem uz milu 
majku u rodnoj materi zemlji. — Meka ti bila i laka! A »Ma- 
tica Hrvatska«, kao velika naša Mati, koju si ti uz rodjenu 
svoju majku do smrti i na smrti u srcu nosio, — ona ti na 
moja usta obećaje, da će pomoću plodova tvoga truda, što si 
joj ga namro, gajiti osobito one osjećaje, koji su tebe učinili 
takim čovjekom, da će te s čašću spominjati čitav hrvatski 
narod, za koji si na samrti posvjedočio, da je tvoj, a za sebe, 
da si doista njegov. 

Sidone Brkiću, počivaj u miru! Častan ti spomen, hvala ti 
i slava!« — 

VII, »Mačića Serbska« u Budyšinu pozvala je našu »Ma- 
ticu« na slavu posvećenja »Serbskoga Doma« u Budyšinu. Odbor 
Je na taj poziv u sjednici dne 16. rujna odlučio, budući da na 
žalost ne može poslati svoga delegata, da se »Mačići Serbskoj« 
pismeno čestita, što je uprava i učinila. 

VIII. Posredno je »M. H.« sudjelovala i kod nedavne jugo- 

slavenske izložbe u Biogradu ustupivši dragovoljno svoje po- 
prsje biskupa Štrosmajera za tu izložbu. 

D, Darovi. 

Vis. hrv.-slav.-dalm. zem. vlada izplatila je i ove godine 
»Matici Hrvatskoj« svotu od 3.000. — K, što ju je vis. sabor 
u proračun uvrstio. Vis. saboru i vis. vladi budi izrečena velika 
hvala! 

Pok. Siddn Brkić, trgovac u Beču, o kojem je malo prije 
bilo spomena, postavio je oporukom svojom od 27. srpnja 1903. 
»Maticu Hrvatsku « univerzalnim baštinikom čitavoga svoga 
imetka, koji iznaša K 119.193.25, pod uvjetom, da pokojnikova 
sestra gdja Ida ud. W:imbergerica i njezina kći uživaju za cie- 
loga svoga života rentu od toga imetka. Legati, što ih »M. H.« 
ima izplatiti, iznašaju (bez gusala, koje su takodjer sadržane u 
gornjoj svoti od K 119.193.35, a procienjene su K 4.000) K 7.500. 
Imetak se sastoji od vriednostnih papira i od dvie dobre traž- 
bine u iznosu od nješto preko 2.000 K. 

Dne 1. veljače 1904. u Varaždinu preminuli gradjanin Ivan 
Nepomuk Petrović zapisao je »M, H.« svotu od K 2.000, koja je 
već podignuta. Hvala mu i slava! 

Koliko je »M. H.« zapisao pok. župnik u Veleševcu Stj. 
Terihaj, o tome jošte nije »M. H.« obavieštena. Jednako nam 
nije poznato, je li provedena ostavinska razprava iza pok Gjure 
Kundeka. 

U prošlogod. skupštini spomenuta ostavina pok, učitelja 
Ivana Zovke u Mostaru, podignuta je u iznosu od K. 1.791.40 
(odbivši pristojbu i odvjetnički honorar) i uložena kao posebna 
»zaklada Ivana Zovke«. Čestitoga pokojnika imao sam sreću 
lično poznavati, a dosta sam s njim i obćio, pa mogu reći, 
da takove pojave plemenštine i posebnoga idealizma pored 
njega ne poznadoh. Zaslužio bi, mislim, da se mukotrpni njegov 
život, njegovi snovi i zamišljaj! za sreću, slavu i svako dobro 
hrvatskoga naroda, — da se to opiše, neka ga upozna cieli 
narod. Ja mu ovdje ne mogu drugo, nego da mu u ime »M. H.« 
u tuzi zaželim lak počinak izmučenomu tielu u onom hercego- 
vinskom kamenu, a plemenštini njegovoj haran spomen i naslje- 
dovanje, dok nas bude Hrvata. 


E, Rad i promjene u odboru. 

Odbor je od prošle skupštine držao 4 gospodarske, 5 knji- 
ževnih i 15 skupnih, ukupno 24 sjednice. 

Novim či. radnicima priznao je predsjednik uz privolu knj. 
odbora gg. Stjepana Radića (9. listopada 1903.), Martina Lovren- 
ćevića, dra. Frana Milobara i dra. Danu Grubera (3. listopada 
1904.). 

U sjednici dne 4. veljače 1904. priobćio je predsjednik, da 
odb. dr. Stj. pl. Miletić radi preterećenosti poslovima izstupa 
iz odbora. 

U smislu §-a 18. družtv. pravila izstupaju o. g, kao naj- 
stariji odb. prof. dr. Kučera iz knj.-umj., a podpredsj. Lj. Babić 
i Jul. pl. Stanisavljević iz gospodarskog odbora; od trojice iz- 
borom jednakih u knj.-umj. odboru izždriebana su u sjednici dne 
16. rujna odb. prof. Klaić i prof. Kuhač. Od odb. zamjenika 
izstupa dr. M. Šenoa. 

Pošto je tajnik pročitao izvješće, upita predsjednik, prima li skupština 
tajnikovo izvješće na znanje, na što skupštinar g. dr. Milan Ogrizović pita 
tajnika: što je s molbom njekolicine književnika, koji su pred nekoliko dana 
umolili, da budu proglašeni članovima radnicima »Matice Hrvatske«. Pošto 
je predsjeđiiik odgovorio na to pitanje, da mu je spomenuta prijava prekasno 
stigla, prima skupština predsjednikov odgovor na znanje. 

Skupštinar g. Nikola Kolar traži rieč, te pošto mu ju predsjednik dade, 
govori obširno o knjigama, što ih je »M. H.« u god. 1093. izdala, te ih sve 
osudjuje i ne odobrava književnoga rada odborova u god. 1903. — Predsjednik 
obećaje g. Kolaru, da će iznesene prigovore dati odboru na pretres. — Na 
to je skupština na upit predsjednikov primila tajinikovo izvješće na znanje. 


Uprava »Matice Hrvatske« drži za svoju dužnost, da sve 
prijatelje »Matice Hrvatske«, a osobito članove radnike i ute- 
meljitelje njezine, koji su jedini po pravilima zvani i ovlašteni 
odlučivati »Matičinim« udesom, ovdje obaviesti o njekirn poja- 
vama, koje se tiču »Matice Hrvatske«. 

Prva je pojava to, što je njekolicina književnika, većim 
dijelom mladjih, nezadovoljna s programom i radom sadašnjega 
odbora i uprave »M. H.« Tomu svojemu nezadovoljstvu dadoše 
njiževnici oduška i izražaja i resolucijom, koju dalje priob- 
cujemo. Ta je resolucija stvorena na sastanku u prostorijama 
* ru ^tva hrvatskih književnika« u Zagrebu dne 4. studenoga 

1904., na kojem je g. dr. Branimir Vizner-Livadić pročitao na- 
zočnim književnicima obširnu studiju o »Književnosti i njezinim 
ciljevima« pobijajući nazore predsjednika »M. H.« izrečene u 
ovogodišnjoj gl- skupštini. Studija je ta u njeku ruku obrazla- 
ganje spomenute resolucije. Uprava »M. H.« žali, što joj nije 
bilo moguće, da ovdje objelodani i tu studiju, 1 no čitaoci će 
jamačno razabrati, o čem se radi, i iz studije g. prof. dra. Stje- 
pana Bosanca, koju dalje donašamo u cielosti. 

Druga je pojava izstup dvojice odbornika, dvojice odb. 
zamjenika, te gospodarskoga podpredsjednika iz odbora »M. H.« 
i njihova izjava, koju takodjer dalje priobćujemo. Na tu je 
izjavu, kao što i na književničku resoluciju odgovorio odbor 
»M. H.« dvjema izjavama. 

Uprava »M. H.« ne kani se ovdje upuštati ni u kakvo pro- 
sudjivanje teorija bilo jedne, bilo druge studije o zadaći knji- 
ževnosti, niti na osnovu toga izreći bilo kakvu bojazan za 
»M. H.« Naprotiv je uprava »M. H.« uvjerena, da su ove raz- 
prave znak književničkoga života i zanimanja te da mogu 
hrvatskoj knjizi, a po tom i »Matici« biti samo na korist, i ako 
— sudeći po dispoziciji u odboru i izvan njega u »protivničkom« 
tobože taboru — može kazati, da stvar nije pograbljena na 
pravome mjestu, jer je govor predsjednikov bio samo najbliži 
povod resoluciji književnika, te misli u njem nanizane ne bi u 
drugim prilikama ni iz daleka mogle razdieliti hrvatskih knji- 
ževnika u dva tabora. To je očito već po tom, što su resoluciju 
podpisala i dva književnika, kojima »M. H.« u ovoj godini izdaje 
radnje, a odbor »M. H.« nije valjda u godinu dana tako silno 
promienio svojih nazora o književnosti, da bi ovoj dvojici poslie 
ovogodišnjega predsjednikova govora »Matičina« »vrata« bila 
»zatvorena«. Naše je duboko uvjerenje, da jaza izmedju svih 
onih hrvatskih književnika, koji su resoluciju podpisali, i »Mati- 
čina« odbora u obće nema, a još smo dublje uvjereni o tom, da 
zlovolji njekolicine hrvatskih književnika nisu poglaviti razlog 

1 Uprava >M. H.« priobćila je g. dru Vizneru svoju nakanu, da u ovom 
»Izvještaju« objelodani i njegovu studiju, samo da čitaoci budu što podpunije 
upućeni u cielu stvar. No g. Vizner pristao je na to samo pod uvjetom, aa 
se tiska i njegov odgovor na studiju g. dra. Bosanca. Ali kako taj odgovor 
nosi već prilično i biljeg osobnosti, nije se uprava »M. H.« mogla odlučiti 
na to, da ga ovdje objelodani, pa je tako izostala i studija g. dra. Viznera, 
premda je već bila složena. 

nikakvi specijalno književnički i umjetnostni nazori, a najmanje 
nazori današnjega predsjednika »M. H.« 

Što se tiče drugih uzroka, koji su izazvali resoluciju knji- 
ževnika, to nije ovdje mjesto, da se o tom razpravlja. Dosta je 
podsjetiti samo na neke činjenice, kojih nitko ne će i ne može 
nijekati. Da i ne spominjemo obće pojave: antagonizma medju 
»mladima« i »starima«, kojega je bilo svagda i svagdje, te koji 
nije ništa drugo nego naravski razvoj, kojemu se svaki prijatelj 
napredka može samo radovati, dosta je upozoriti na obću našu 
narodnu nedaću, koja radja danas nezadovoljstvom i prigo- 
vorom na svakom polju javnoga nastojanja, pa dakako i na 
književnom. A onda treba držati na meti tolike osobne promjene 
u »M. H.«, koje nisu mogle ostati bez odraza u »Matici« ni 
izvan nje. Napokon je pitanje o »Viencu« ili o izdavanju bilo 
kakvoga povremenoga lista najviše uzburkalo i javno mnienje i 
poremetilo mir i red u »Matici« samoj, i to tim više, što nema- 
jući književnici svojega lista izpunjaju stupce drugih novina — 
onako, kako se takve novine izpunjaju. No ni o tom pitanju ne 
kanimo ovdje razpravljati, već priznavajući potrebu književnoga 
lista naglasujemo, da »Matici« nije dužnost starati se za takav 
list, osobito poslie toga, što je na »Vienac« izdala preko 40.000 K 
i podigla ga od 450 predplatnika na 1.200. Što se posebice tiče 
zahtjeva: da bi »M. H.« imala izdavati list za sve članove bez- 
platno, a ukinuti posve ili stegnuti na 2 — 3 knjižice godišnja 
svoja izdanja, to upozorujemo na bludnju iztaknutu u ovogo- 
dišnjem tajničkom izvještaju o tom pitanju i otvoreno izjavlju- 
jemo, da bi se time po našem mišljenju uzdrmali temelji, na 
kojima je »M. H.« postala ono, što jest. Drmati tim temeljima 
ne usudjuje se ni današnji odbor ni uprava »M. H.«; a tko ima 
tu smionost, neka za to zatraži od skupštine mandat i preuzme 
odgovornost. 

I ovo je jedina stvar, radi koje je u odboru »M. H.« došlo 
do prieloma. Nije o tom bilo govora, da se »mladjima« zatvore 
vrata »M. H.«, ali je bilo govora o tom: da se »M. H.« ne pre- 
pusti u ruke onima, koji su spremni, da poruše one temelje, na 
kojima »M. H.« već blizu 30 godina počiva, te za volju perio- 
dičkomu listu ukinu godišnja izdanja. Je li odbor »M. H.« bra- 
n eći dosadašnji način izdavanja knjiga učinio pravo, o tom će 
suditi glavna skupština. 

Izuzevši ovu doista pogibeljnu za »Maticu« — kakva jc 

bila do sada — pojavu — sve su ostale opreke tako neznatne, 
da ih ima i može biti i u samom odboru »M. H.« Zato uprava 
»M. H.« apeluje ovim u suglasju s govorom svoga predsjed- 
nika na sve hrvatske književnike bez razlike književnoga 
smjera i škole, neka im briga za hrvatsku knjigu bude prva. 
Upravi »M. H.«, koja je napokon prva zvana, da se stara za 
godišnja izdanja »Matičina«, — njoj nije toliko do smjerova i 
škola, koliko do dobrih knjiga, bile one kojega im drago smjera, 
samo da su tu i da podju u narod. Svatko, tko motri, što se 
oko nas dogadja, mora priznati, da tudja knjiga upravo poplav- 
ljuje naše knjižare i domove naše inteligencije, dok privatni 
nakladnici razturuju u šire slojeve neriedko najlošiju vrst 
knjiga često uz visoke ciene. Je li u ovakim prilikama promiš- 
ljeno laćati se ičega, što bi moglo zaustaviti dosadašnje širenje 
hrvatske knjige iz »Matice Hrvatske«, to prepuštamo sudu 
svakoga razboritoga prijatelja prosvjete i naroda. Ako se ove 
neprilike dadu ukloniti, može ih ukloniti samo jaka narodna 
književna organizacija, kakva je »M. H.« Samo takva jaka 
organizacija moći će s vremenom uspješno stati na put širenju 
tudje knjige podavajući hrvatskoj inteligenciji ono, što joj 
danas daje tudja knjiga. Danas toga »M. H.« još ne može, jer joj 
je preča briga za 12.000 vjernih svojih članova, nego za koju 
tisuću ravnodušne inteligencije. I to je upravo ono, na što je 
predsjednik »M. H.« u ovogodišnjem svojem govoru htio da 
upozori: neka se piše za narod, t. j. Lako, da nam knjiga nadje 
čitalaca. 

\ 

Napokon treba držati na umu i to, da se danomice množi 
broj hrvatske inteligencije, koja traži eksistenciju na književnom 
polju. Uprava »M. H.« rado priznaje, da razvoj hrvatske knjige 
ne ide jednakim korakom s množenjem književnih radnika, te 
da književni radnici moraju tražiti zarade kod novina, a novine 
ne mogu zaposliti svih njihovih sposobnosti. Odatle se i radja 
ne samo zlovolja u književnika, nego i to, da dnevne novine 
neriedko razpravljaju pitanja, koja u njih ne spadaju. Tako se 
samo može protumačiti čudna pojava, da je gotovo čitavo no- 
vinstvo uzelo sebi »Maticu« kao za nišan, te ne prolazi dan, a 
da se tko o nju ne zadjene. Odatle uporni zahtjev, da »M. H.« 
ima izdavati povremeni časopis. No da se ne vraćamo na pi- 
tanje, jeli to »Matici« moguće, upozorujemo na to, da će »Ma- 
tica« moći tomu zahtjevu to manje udovoljiti, što će manje biti 

za nju simpatije i novinstva i književnika. Zato uprava »M. H.« 
apeluje ovim i na sve rodoljubne hrvatske novine moleći ih, 
da ovo naše razmatranje ozbiljno prosude. Kritika je dobra i 
potrebna; no kritika, koja radja ravnodušnost, antipatiju i 
ogorčenje na narodne institucije, nije dobra. 

Na koncu molimo sve prijatelje prosvjete širom domovine, 
osobito svoje povjerenike, da držeći sve ovo na umu uznastoje, 
da se ljetošnje »Matičine« knjige što prije posve razpačaju, jer 
je to i za moralni i za materijalni napredak naše »Matice« upravo 
nuždno; samo onda, bude li moralna i materijalna snaga »Mati- 
čina« od godine do godine veća, moći će se razložno pomišljati 
na to, da »Matica« udovolji i onim potrebama hrvatske književ- 
nosti i njezinih književnika, kojima do sada nije mogla udo- 
voljiti, kao što je u drugu ruku mnogima udovoljila. 

Uprava »Matice Hrvatske«- 


Rezolucija hrvatskih književnika. 

»Potpisani hrvatski književnici polazeći sa stanovišta, da »Matica Hrvat- 
ska« kao narodna institucija i svojina čitavoga naroda mora da bude vjernim 
ogledalom ukupnoga savremenog duševnog života, a ne poprište samo jedne 
književne struje, otklanjaju jednostranu izjavu gospodina predsjednika »Ma- 
tice Hravtske« kao protivnu shvaćanju pravih rodoljubnih dužnosti i slobode 
umjetničkog stvaranja kod sviju kulturnih naroda našega vremena«. 

Vladimir Borotha, Viktor Badalić, Josip Bach, Milan Begović, dr. Cihlar Mil. 
Nehajev, Viktor Car Emin, dr. Drag. Domjanić, dr. M. Dežman Ivanov, Gudel 
Vladimir, Gjalski Ksaver Šandor, Hrčić Fran, M. Jurić, Kozarac Josip, 
Katalinić Rikard Jeretov, Kisić Vinko, Kosor Josip, dr. Ivan Krnic, Lisičar 
Mato, Leskovar Janko, dr. Branimir V. Livadić, Božo Lovrić, Vlad. Luna- 
ček, Milčinović Adela, Milčinović Andrija, dr. Stjepan Miletić, Nikolić Mi- 
hovil, Nazor Vladimir, dr. Ogrizović Milan, Petar Petrović (Srbin), Pasarić 
Josip, Pogačić Milka, Iva Rod, dr. Gjuro Šurmin, dr. Arthur Schneider, dr. 
Tresić A. Pavičić, Tucić Srgjan, dr. Tartaglia Ivo, Vojnović Ivo, dr. Vidrić 
VI., Vukelić Zvonimir, Vavra Nina, Arsen Wenzelides. 

Naknadno su se pridružili resoluciji (koliko smo mogli saznati) g. Vla- 
dimir Jelovšek, gdja Zofka Jelovšekova. 

Izjava odbornika i odb. zamjenika »M. H.« 

»S razloga, što je na posljednjoj odborskoj sjednici »Matice Hrvatske« 
stvoren zaključak, da će se izdavati od nove godine »Vienac« uz predplatu — 
a kako je glasio prvi zaključak odbora »Matice Hrvatske«, predložen i 
°dobren na posljednjoj glavnoj skupštini, za sve družtvene članove; 

s razloga, što je na posljednjoj odborskoj sjednici govor predsjednika 
»Matice Hrvatske« komentiran i pooštren govorima odbornika prof. Vj. 
Klaića i prof. dr. St. Bosanca, prihvaćen od odbora kao program Matičina 
rada i budućeg »Vienca«; 

s razloga, što je odbor usvojio jednostranu izjavu pođpredsjednika knji- 
ževnog odbora, kojom se zatvaraju vrata mladjim književnicima, te je to, 
odbivši 8 mladjih književnika, i činom dokazao, 

drže podpisani odbornici »Matice Hrvatske«, da im u današnjem odboru 
nema mjesta. 

Podpisavši rezoluciju hrvatskih književnika, stvorenu na njihovom sa- 
stanku dne 4. studenoga 1904., došli su u opreku sa predsjednikom »Matice 
Hrvatske« i njegovim programom, te- povlače konsekvencije, što javljaju 
vama kao predsjedniku »Matice Hrvatske«. 

Dr. Milivoj Dežman, Josip Pasarić, Dr. Gjuro Šurmin, Dr. Milan 
Ogrizović«. 

Gosp. Ljub. Babić (Ksaver Šandor Gjalski) poslao je ovu izjavu »Matici 
Hrvatskoj«: 

»Slavnom odboru »Matice Hrvatske« u Zagrebu, Javljam, da izstupan 
iz odbora, polažuć čast gospod. podpredsjednika. Tom prigodom neka mi 
bude i kao mnogogodišnjem odborniku i kao književnom suradniku dozvo- 
ljeno izreći nadu i želju, da naša »Matica« bude uviek i uviek matica našeg 
narodnog i kulturnog nastojanja — naše narodne zadaće, da držimo visoko 
barjak napretka i civilizacije«. 


Izjave odbora »Matice Hrvatske«. 

na resoluciju književnika i izjavu dvojice odbornika i dvojice 
odb, zamjenika »M. H.« 

I. Odbor »Matice Hrvatske« polazeći sa stajališta družtve- 
nih pravila, koja kažu, da je »Matici Hrvatskoj« zadaća »širiti 
koristne nauke, na koliko ne spadaju na strogo znanstvenu i 
pučku knjigu, te unapredjivati hrvatsku liepu knjigu«, drži ta- 
kodjer, da je »Matica Hrvatska« narodna institucija i svojina či- 
tavoga naroda, ali nipošto ne drži, da »M. H.« mora biti »vjerno 
ogledalo ukupnoga savremenoga duševnoga života«, a najmanje 
ogledalo duševnoga života neodredjenoga naroda, nego, budući 
da joj je po pravilima zadaćom unapredjivati hrvatsku liepu knji- 
gu, činila je, čini i činit će to bez obzira na ikakve struje, te se 
drži i držat će se u tom govora sadašnjega svoga predsjednika 
od 13. srpnja 1902., gdjeno kaže: »Matica Hrvatska« će primati 
i izdavati beletrističke radove bez obzira na škole, ako samo 
inače odgovaraju umjetničkim zahtjevima«. 

Prema tome nema odbor »Matice Hrvatske« ništa odkla- 
njati od izjava svoga predsjednika, a najmanje glavnu tezu 
njegova govora od 16. listopada o. g., kojom je kritički osvietlio 
nastranosti bilo koje književne struje. Isto tako ne smatra odbor 
»M. H.« taj govor njezina predsjednika protivnim shvaćanju 
pravih rodoljubnih dužnosti, nego ga drži izljevom najrodolju- 
bivije dužnosti, po kojoj književnik mora čak i stezati neogra- 
ničenu slobdu umjetničkoga stvaranja, ako to rodoljubna duž- 
nost imperativno traži. Misleći i radeći tako drži odbor »M. H.«, 
da se sastaje s težnjama svih kulturnih naroda našega vremena, 
a osobito s težnjom hrvatskoga naroda, koji se je nasitio bez- 
plodnih eksperimenata i kojemu je još uviek prva dužnost, da 
svoje narodno biće uzdrži te pod vidom kozmopolitizma ne uto- 
ne u moru tudjinstva. 

Iz sjednice zajedničkoga odbora »Matice Hrvatske«, dr- 
žane dne 19. studenoga 1904. 

Prof. Vjekoslav Klaić, Dr. Ante Radić, 

podpredsjednik. perovodja i tajnik. 

II. Nije istina, da je ovogodišnjoj glavnoj skupštini predložen 
zaključak odbora »M. H.«, da će »M. H.« izdavati »Vienac« 
za sve članove, nego je istina, da je u skupštini izviešteno, u 
kojem stadiju u odboru »M. H.« pitanje o »Viencu«; skupština 
je cieli izvještaj primila na znanje, pa dakako i to izvješće o 
»Viencu«, no po tom se ne može kazati, da je time izvještaj 
postao skupštinskim zaključkom: da to bude, trebalo je da 

se taj izvještaj iznese kao priedlog i da se o njem glasuje, a 
toga nije bilo. 

Nije istina, da je odbor »M. H.« ovogodišnji »komentiran 
i pooštren« govor predsjednika »M. H.« bilo u kojoj sjednici 
prihvatio kao program »Matičinoga« rada. Predsjednikov su 
govor pojedini odbornici u sjednicama komentirali, ali odbor 
^je o tom stvarao nika>kovih zaključaka. 

Nije istina, da je odbor usvojio izjavu podpredsjednika knjiž. 
odbora, kojom se zatvaraju vrata »mladjim« književnicima, jer 
takve izjave nije u odboru ni bilo; po tom nije istina ni to, da 
je odbor usvojenje te izjave i činom dokazao odbivši osam mla- 
jih književnika, jer prvo: odbor nije imao prilike odbiti 8 mla- 
lm književnika, budući da medju onima, o kojima se tu radi, 
lma 1 starijih; a drugo: odbor nije u obće odbio osam književnika 

nego samo šest, 1 i to gg: dra. Artura Schneidera, dra- Dragutina 
pl. Domjanića, dra. Ivana Kmica, Janka Iblera, dra. Branka 
Vizner-Livadića i Zvonimira pl. Vukelića. Zašto je književno- 
umjetnički odbor »Matice Hrvatske« ovu šestoricu odbio, ne 
može skupni odbor »Matice Hrvatske« ustanoviti, jer je gla- 
sovanje bilo tajno, te za nj ne odgovara zajednički odbor, nego 
pojedini odbornik književno-umjetničkoga odbora svojoj savje- 
sti. No nije nemoguće, da je na pojedine odbornike djelovalo i 
to, što su radnje odbijenih kompetenata bile vrlo nepovoljno 
ocjenjivane u raznim novinama, osobito u »Obzoru«. Značajno 
je u ostalom, što se vidi iz broja predanih »za« i »proti« glasov- 
nica, da su iz odbora izstupili i oni članovi odbora, koji su i 
sami svojim glasom odbili »mladje« književnike, a za razlog 
svomu izstupu navode i to, što su mladji književnici odbijeni! 

Iz sjednice zajedničkoga odbora »Matice Hrvatske«, držane 
dne 19. studenoga 1904. 

Dr. Gjuro Arnold, Dr. Ante Radić, 

predsjednik. perovodja i tajnik. 

Sa glavne skupštine 
»Matice Hrvatske« 29- siečnja 1905- 

Dr. Ante Radić: Ja mislim, da nije potrebno, da se pročita 
taj »Prilog«. (Glasovi: Ne, nije!) Veleslavna skupštino! Ovaj 
je »Prilog« dodan ponajviše zato, da se našim povjerenicima i 
članovima razlože uzroci, s kojih se na »Maticu« navaljuje, da 
se time umire i prihvate posla za »Maticu«, jer je razpačavanje 
Matičinih knjiga bilo pred vratima. A toga se je uprava bojala, 
jer toga još nije bilo, što ja znam, a bit će, da ni od druge go- 
spode nitko toga ne zna, da bi novinstvo ikada stajalo prama 
»Matici« kao ove godine. Gotovo čitavo novinstvo bilo je protiv 
nje. Naši su nam povjerenici pisali pisma, iz kojih se razabire, 
da oni niesu ni najmanje informirani o tom, što se tu dogadja. 
Odbor je razpravljao o tom, što bi se imalo učiniti, da se ne- 

1 U jednom novinskom odgovoru na ovu izjavu bilo je kazano, da ni 
broj 6 nije pravi, nego broj 7, jer je odbor odbio još i g. dra Gjuru Turića. 
No medju onima, »o kojima se tu radi«, nema g. dra Turića. A radi se tu o 
onoj osmorici, koja su se zajedno, na jednom listu papira, dakle dogovorno 
i sporazumno obratili na odbor »M. H.« Od te osmorice primljen je g. dr. 
Ogrizović bez glasovanja (aklamacijom), dok se je o drugima glasovalo te je 
glasovanjem primljen samo g. prof. VI. Gudel. Uprava »M. H.« 

istiniti glasovi suzbiju, a g. podpredsjednik je već kazao, kako 
je kušao svojim osobnim svezama kod naših dnevnika izpo- 
slovati, da se oprovrgnu bar najočitije laži, za koje ja kažem, 
da ih je o »Matici« u novinstvu bilo, te se mogu uviek pobiti 
ne kojekakovim izumljenim razlozima, nego iz Matičinih spisa. 
No prof. Klaiću nije to pošlo za rukom. I ja sam kušao, da upo- 
trebim svoje sveze, pak mi se desilo to, da su mi novine pri- 
hvatile, što sam napisao, ali su mi sastavak iznakazile upitni- 
cima i koječim drugim, te je takovo pisanje bilo više proti 
»Matici«, nego li za nju. (Glas: Koje su to novine, ako se smije 
znati?) To je pitanje delikatno... (Drugi glas: To ne spada 
na stvar!) 

Videći se odbor u ovakovoj situaciji, videći, koliko je po- 
trošio za »Vienac«, — 40.000 — , videći da se ne radi, kako bi 
se moralo, i videći, da bi, kad bi još nadošla i materijalna ruina 
— a za nas je svakako ruina, ako razpačamo samo tisuću knjiga 
manje — da bi zlo bilo, — odlučismo napisati brošuru, kad 
nismo mogli pisati u novine, pa je poslati našim povjerenicima 
i utemeljiteljima. Medjutim se odbor predomislio. Kad sam 
naime pristupio k toj stvari, vidio sam, da ne bi dobro bilo, kad 
bi se sve potanko iznielo na javu, što smo proživjeli. Ovo, što 
ste danas vidjeli, što su ovi ovdje radili, to je malo. Što su radili 
u odborskim sjednicama, to se ne da izreći. Dali bi se napisati 
čitavi folijanti najgnjusnijih stvari, o kojima je odbor imao raz- 
pravljati. To bi naše ljude ozlovoljilo i nepovoljno djelovalo 
na razpačavanje knjiga. A ako dodje, kako rekoh, materijalna 
ruina, onda je »Matica« propala. Za to sam se ja napokon odlučio 
i s predsjednikom se sporazumio, da bi bilo najsietnije, da se 
nešto napiše i razloži u »Izvještaju«, i to da se sve svede na 
pravu mjeru, da sve to nije bog zna što, da to nije svadja, koja 
bi bila osnovana na bog zna kakovim razlikama mišljenja. 
Predsjednik je to odobrio. 

Na taj »Prilog« viču njeki veleći, da je uprava uvriedila 
književnike, i to ovim pasusom (čita): »Napokon treba držati 
na umu i to, da se danomice množi broj hrvatske inteligencije, 
koja traži eksistenciju na književnom polju. Uprava »M- H.« 
rado priznaje, da razvoj hrvatske knjige ne ide jednakim ko- 
rakom s množenjem književnih radnika, te da književni radnici 
m °raju tražiti zarade kod novina, a novine ne mogu zaposliti 
sv ih njihovih sposobnosti. Odatle se i radja ne samo zlovolja 

u književnika, nego i to, da dnevne novine neriedko razprav- 
Ijaju pitanja, koja u njih ne spadaju. Tako se samo može protu- 
mačiti čudna pojava, da je gotovo čitavo novinstvo uzelo sebi 
»Maticu« kao za nišan, te ne prolazi dan, a da se tko o nju ne 
zadjene. Odatle uporni zahtjev, da »M. H.« ima izdavati povre- 
meni časopis.« 

Ako je tko time uvriedjen, primam drage volje na sebe 
kao sastavljač odgovornost. Ali držim, da tu nema nikakve 
uvrede. (Glasovi: Nema.) 

Druga je stvar, radi koje se ovomu »Prilogu« prigovara, 
ovo (čita): »Naše je duboko uvjerenje, da jaza izmedju svih 
onih hrvatskih književnika, koji su resoluciju podpisali i »Ma- 
tičina« odbora u obće nema, a još smo dublje uvjereni o tom, 
da zlovolji njekolicine hrvatskih književnika nisu poglaviti 
razlog nikakvi specijalno književnički i umjetnostni nazori, a 
najmanje nazori današnjega predsjednika »M. H.« 

Ovdje je, kažu gospoda, uztvrdjeno, da oni idu za neka- 
kovim dobitkom. Neka izvole tumačiti, kako ih je volja, ali to 
tu nije kazano. Ovdje je kazano samo to, da teorija kakova 
književnička ili umjetnička nije razlog tomu razdoru, jer je 
toga razdora bilo davno prije, nego je g. predsjednik Amold 
i usta otvorio. Ako slavna skupština odobri, što je uprava ovo 
sastavila i izdala, ja ću biti zadovoljan. Upravi je bila nakana, 
da »Matici« pribavi prijatelja,, a ne, da odbija ikoga. A ako se 
tko osjeća osobno uvriedjenim, neka se obrati na onoga, koji 
je to sastavio, a to sam ja, i ja odgovaram za sve. Medjutim se 
prigovara i razpravi dra. Bosanca, pa će on znati si. skupštini 
najbolje razložiti, koliko su opravdani ti prigovori. — (Glasovi: 
»Živio« i odobravanje.) 

. 

»Matica Hrvatska«. 

L Novinstvo i književnici prema »Matici Hrvatskoj«. 

O knjigama »Matice Hrvatske« bilo je u obće malo kritike. 
Do pred kojih deset godina samo se hvalilo gotovo sve, što je 
»M. H.« izdavala, a od onda do danas samo se poprieko kudi, 
ako se u obće »Matičine« knjige i spomenu. Razlog tomu pre- 
okretu ne leži u knjigama, nego u ljudima i prilikama. Istina 
je, i knjige su M. H.« u posljednjim godinama drugačije, po- 
sebice u »poučnoj knjižnici« »M. H.«, no promjena je u kakvoći 

knjiga takova, da je za kritiku bilo kud i kamo više povoda, 
nego prije. 

Prije je »M. H.« izdavala u »poučnoj knjižnici« poglavito 
djela iz prirodnih nauka i iz povjesti. Tu se je zbilja dalo malo 
kritizovati; bolje je bilo reći, da je dobro, što je »M. H.« izdala 
opet jedan svezak svjetske povjesti, obćega zemljopisa, prirodo- 
pisa i t. d. Nauke, koje su se tim knjigama popularizovale, 
nisu, osim prirodnih, dirale u aktuelna pitanja, koja se živo 
pretresaju; a što se tiče prirodnih nauka, »Matica« je počela 
svoj niz prirodopisnih izdanja onda, kad je žestina borbe oko 
gorućih prirodopisnih pitanja (descendencije i t. d.) dobrano 
ohladnjela. A da i nije bilo toga, »Matičini« pisci nisu u obće 
dirali u ta pitanja, nego su se ograničivali opisivanjem. 

Posljednjih godina izdala je »M. H.« njekoliko knjiga, koje 
se bave aktuelnijim pitanjima savremenoga života. Nije tu u ovo 
malo godina izdano bog zna što, ali je ipak bilo dosta povoda, 
da i brižna kritika reče koju o ženskom pitanju i o cielom 
nizu političko- ekonomskih pitanja, koja su našla mjesta u 
izdanjima »M. H.« (»Djevojački sviet« od Stj. Radića; »Iza- 
brana poglavlja iz narodnoga gospodarstva« od dra Fr. Milo- 
bara; »Modema kolonizacija i Slaveni« od Stj. Radića.) Slo- 
venska se je kritika ipak kud i kamo više bavila izdanjima 
»Matice Hrvatske«, a to je znak, da razlog muku naše kritike 
ne leži u knjigama, nego u našim prilikama. 

A prilike su se naše doista iz temelja promienile. 

Pred deset, petnaest godina znao se čuti koji neskladni 
glas tek iz »Narodnih Novina«, gdje se je prvi puta, koliko znam, 
pojavio posve opravdan prigovor proti onomu vječnomu i već 
dosadnomu, a neosnovanom apelovanju na rodoljublje kod 
skupljanja članova »M. H.« — »Kakvo je to rodoljublje — dati 
tri forinte za deset knjiga, koje vriede barem dvostruko toliko!« 
Tako je od prilike uzkliknuo g. Janko Ibler. I imao je u glavnoj 
stvari posve pravo. Jednako su pravo prigovarali oni, koji 
su izvodili dalje konsekvencije iz ovoga »rodoljubnoga« kupo- 
vanja i prodavanja knjiga veleći, da poradi jeftinoće »Matičinih« 
knjiga ne nalaze kupaca privatna izdanja, jer mnogi i mnogi 
»rodoljub« misli, da je svoju patriotsku dužnost prema književ- 
nosti učinio već time, što je »podupro« »Maticu Hrvatsku«. Nije 
zato čudo, što se je za najžešćih navala na »M. H.« govorkalo, 
da te navale nalaze podporu u interesovanim knjižarskim kru- 

govima, u što će jedva tko vjerovati, dok će svatko priznati, da 
ovaj svoje vrsti monopol patriotske književnosti doista nije baš 
povoljan razvoju slobodnoga knjižarstva. 

Patriotizam treba doduše' dieliti od politike, — ali se to 
dvoje vazda ne dieli, pače se ponajviše, opravdano i neoprav- 
dano, spaja i zamjenjuje. Zato nije nikakvo čudo, što se je pa- 
triotizam »Matice Hrvatske« već podavno počeo mjeriti — po- 
litičkom mjerom. A u tom se je pogledu, kako nas svatko znade, 
u posljednje vrieme, sve stubokom preokrenuto. Dok je protiv 
»Obzora«, službenoga gotovo slavitelja »akademije, galerije, Ma- 
tice, sveučilišta« stajalo samo jedno jedino pravaško glasilo, 
ni iz daleka tako ugledno ni tako uredjivano, malo je tko pazio 
na to, ako se je koji put u tom glasilu s poznatom terminolo- 
gijom udarilo na »Maticu«, premda je i to bilo riedko. Pamet i 
sreća je naime htjela, da je u odboru »M. H.« bio i Fran Fol- 
negović, pravaš, no prije sve drugo nego, »enrage«. A s novi- 
narima se onda dalo takodjer izaći, pa i s književnicima, jer ih je 
bilo malo. Najugledniji književnički list bio je »Vienac« — 
vlastničtvo »Dioničke tiskare«, uzko svezan svojim postankom, 
a Često i suradnicima s »Maticom Hrvatskom«. . 

Kolike li razlike danas od »blaženih« onih vremena! 

U samom Zagrebu tri dnevnika više, od kojih dva imadu 
pretenzija na patriotski monopol; izvan Zagreba opet dva nova 
dnevnika djelomice s istim pretenzijama. No monopol je monopol 
t. j. samo jedan, izključiv. Tu nema više govora o kakvom jedno- 
dušnom hvaljenju »Matice Hrvatske« i njezinoga patriotskoga 
nastojanja; naprotiv: mjesto jednodušne hvale diže se na »Maticu 
Hrvatsku« jednodušna hajka čitavoga našega novinstva. 

Ova jednodušna i jednoglasna hajka traje već više od dvie 
godine. To nije više kritika, to nisu prigovori, pa bili i oštri i 
neopravdani, nego je to otvoreni bojkot, u kojem su upotrebljena 
već sva sredstva, kojima se današnje novinstvo znade boriti. 

Pitamo li za uzroke ili razloge ovoj u nas dosada bezpri- 
mjernoj hajci, naći ćemo ih dubljih i posve plitkih, viših i nižih, 
no nikako ise ne može kazati, da ti uzroci leže u edicijama »M. 
H.«, jer izmedju edicija predjašnjih i posljednjih godina nema 
ni u obsegu, ni u sadržaju ni smjeru takove razlike, koja bi do- 
voljno tumačila takovu jednodušnu protimbu jednoj kulturnoj i 
patriotskoj instituciji. 0 nižim i nizkim razlozima nije vriedno 

govoriti, jer koliko je istina, da se nizki motivi lako i često pod- 
meću, toliko nije nikada posve izključeno, da ih zbilja ima; no 
pristojan se sviet brižno tomu uklanja, da ovakve motive povlači 
u dokazni materijal u ovako zamašnim kulturnim pitanjima. O 
višim motivima i dubljim uzrocima vriedno je kazati dvie tri 
riječi više. 

Prvim dubljim uzrokom jednodušne ove hajke na »M. H.« 
smatraju neki potrebu reforme u »M. H.« No tkogod pomno 
pročita sve te predloge o reformi, ne će u njima naći nikakove 
reforme. Uzmimo samo onaj predlog, koji je vrhunac reformnih 
zahtjeva, naime: da se »M. H.« pretvori u nakladno družtvo, 
ili nakladnu firmu, — u čem je tu reforma? Ta što je »M. H.« 
drugo, nego družtvo za izdavanje knjiga, dakle nakladno družtvo? 
U čem bi tu stajala reforma, ja ne znam. — A što se tiče ostalih 
reformnih predloga: ocjenjivanja radnja, programa za izdavanje 
djela, višekratnoga razašiljanja edicija, honorara i t. d. i 't. d. 
to se samo po sebi razumije, da to može biti i bolje i gore, i 
zgodnije i nespretnije, — ali nedostatci u tim stvarima nisu 
dovoljan razlog za onakvu hajku, o kojoj govorimo, osobito ako 
se drži na umu, da je mnogo lakše predlagati, nego predloge 
izvadjati. 

I tako svi dosadašnji zahtjevi reforme u »M. H.« dokazuju 
doista više ili manje samo to, da su predlagači nezadovoljni, ali 
da pravoga uzroka svomu nezadovoljstvu ne kažu, već ga ovom 
preobćeniitom formulom o reformi samo za nevolju motiviraju. 
Time ja dakako ne rekoh i ne velim, da nikakva reforma »M. H.« 
ne bi bila moguća, ili da bi svaka bila nepotrebna, nego bih ju 
ja sam, odkad sam u odboru »M. H.« bio predložio, da se ni- 
sam bojao neuspjeha. No kad bi se na to odlučio, ne bih koje- 
kakvih zabadanja zvao potrebom reforme, nego bih predložio 
zbilja reformu, na ime: da »M. H.« svoje djelovanje proširi i 
na drugo polje prosvjetnoga nastojanja, a ne samo na izdavanje 
knjiga. 

Drugi je dublji uzrok navalama na »Maticu« poznata borba 
izmedju »mladih« i »starih«. To i jest pravi uzrok. 

O toj se borbi u nas prilično pisalo, možda i više, nego 
je trebalo. U javnosti kao da se »mladi« bore za slobodu protiv 
natražnjačtva »starih«. To nije posve točno, jer su naši »stari« 
velikom većinom liberalci. Toga valjda ne treba dokazivati i spo- 

minjati pojedina imena. Dakako, i liberalcima nalaže razbor, da 
budu oportuniste, pa je zato posve neopravdano, kad se taj 
oportunizam, koliko se vidi u gdjekojoj publikaciji »M. H.«, do- 
vodi u svezu s prononciranim natražnjačtvom. Natražnjačke pre- 
tenzije nisu nad »Maticom« vladale nikada, pače su s te strane 
počele prve navale na »Maticu«, a nisu ni danas prestale. 

Istina je naprotiv, da su »mladi« — povrh toga, što su 
već kao mladi ustajali protiv starih — izticali načelo individu- 
alne umjetničke slobode, kao što je istina, da su se tobožnji 
»stari« tomu principu oprli. Tu sad nastaje natezanje, iz ko- 
jega kao da nema izlaza. Nisam nakanio, da riešim meritum 
ovoga pitanja o umjetničkoj slobodi, no da pravo shvatimo za- 
mašaj spora u »M. H.«, u jednom družtvu, svakako je potrebno, 
da se temeljna razlika izmedju oba stajališta, »staroga« i »mla- 
doga«, jasno iztakne. 

Tko naglasuje i traži absolutno individualnu slobodu umjet- 
ničkoga stvaranja, taj očito ne priznaje nikakvih »zastarjelih« 
pravila, niti mari za konvencijonalne stege i obzire — taj je pri- 
staša individualne estetike; no onda je očito i to, da takav 
umjetnik nema razloga ni očekivati, a kamo li zahtievati, da će 
se njegovo umjetničko djelo obćinstvu dopasti, t. j. da će imati 
uspjeha, budući da i obćinstvu treba priznati pravo, da svoje 
dopadanje pokazuje po individualnoj estetici. Tu sada može um- 
jetnik stajati prema obćinstvu samo u jednom od ova dva po- 
ložaja: 111 mu je svejedno, hoće li se njegovo umjetničko djelo 
dopasti, ili ne će, ili je pak svjestan, da je stvorio nješto takovo, 
što se mora dopasti, što će obćinstvo sa zanosom primiti. 

Ono je prvo, koliko znamo iz književne povjesti, vrlo ried- 
ko, pače bi težko bilo imenovati i jednoga velikoga pjesnika, 
kojemu bi bilo svejedno, kako će se njegovo djelo dopasti — 
sve to, ako i ne gledamo na prozaičku — materijalnu — stranu 
ovoga pitanja. Pjesnici, koji su s Horacijem klicali odi profanum 
vulgus, bili su gotovo poprieko »caredvorci«, kao i sam autor 
te krilate rieči. To je razumljivo: tko ima mecenata, tomu je 
lako prezirati široke slojeve naroda. No gdje su danas mece- 
nati? Može li se književnik u današnje doba staviti na stajalište 
dvorskih pjesnika, recimo i onakih, kakav je bio Goethe? Može 
li to biti danas, kad književnost živi od širokih slojeva naroda? 
Posebice — ima li to ikakvoga smisla kod nas Hrvata? 

No krivo bi u svakom pogledu činio našim individualistima. 

tko bi ih uzporedjivao s »caredvorcima« ; njihovi bi uzori imali 
biti zbilja jaki stvaralački individualiste, kao što su na pr. By- 
ron i Puškin, u obće umjetnici, koji su se malo osvrtali — ali 
su se ipak osvrtali na književne tradicije, dok za konvencio- 
nalne stege i obzire nisu nimalo marili. No ovakvi genijalni ti- 
tani, koji su zbilja nješto stvorili i ostavili spomen o svojem 
imenu, mogu se u svjetskoj književnosti na prste izbrojiti, dok 
je legija njihovih predteča ili nasljednika netragom nestalo. A 
zašto? Zato, što ni svaki pravi, a kamo li svaki umišljeni ge- 
nij nije ujedno i englezki lord, kao što je bio Byron, niti svaki 
živi u takim prilikama, da bi od neobuzdana individualiste mo- 
gao postati predstavnik narodnih, dakle socijalnih ideja svoga 
naroda, kako je to postao Puškin. 

No jedva je trebalo ovo i spominjati, da se pokaže, kako 
su zahtjevi, što se danas u javnosti stavljaju na instituciju, kakva 
je »M. H.«, neopravdani i u sebi bezrazložni, jer kakogod 
naime nema ni najmanje sumnje, da su pravi umjetnici tek oni, 
koji ne grade i ne pregradjuju svojih djela po receptu, ili po 
komandi, tako nema nikakve sumnje ni o tom, da se nijedna 
institucija ne može postaviti na to stajalište. Pogledajmo sve 
institucije svih vrsti i po svem svietu: državu, crkvu, pa i istu 
obitelj, pak ćemo o tom biti na čistu. Institucije stoje i padaju, 
sa svojim pravilima, a sloboda »u okviru« pravila nije već 
sloboda, koju za sebe traže pravi i umišljeni geniji. No zato se 
ne treba ni zavaravati mišlju, da su institucije tu zato, da od- 
gajaju genije: Institucije nema bez pravila, a uz pravila nema 
absolutne slobode. 

Čini li se ovo komu preabstraktno, kazat ću konkretnije. 
Družtveni razvoj od stoljeća pokazuje, kako već rekoh, legije 
netragom propalih genija i slomljenih energija. To su žrtve. 
Institucije se stvaraju, da tih žrtava bude manje. Kad se hrvat- 
ska knjiga preporodila, desetke smo godina jaukali — a jauče- 
mo i danas — da nam književnici i umjetnici pogibaju od gladi: 
nitko ne kupuje njihovih knjiga, nitko ne mari za to, što su oni 
voljeli da budu književnici, nego na pr. mesari. Takvih je žrtava 
bilo više, nego što to bilježi književna naša povjest, a pogibali 
su uz genije i mediokriteti, koji nisu baš čeznuli za tim, da budu 
žrtve svojih »poriva« za slobodom. Što nam je bilo činiti? — 
Organizovati čitaoce, naći lakši način, da se knjige razpačaju. 
Mjesto da svaki pisac bude i kolporter, stvorilo se družtvo, 

osnovala se »Matica«, jedna institucija, koja imade sve dobre 
i sve loše strane jedne institucije. Nema ga medju nama, koji 
bi tvrdio, da je ovakva institucija polje za djelovanje samih ge- 
nija, već je ona osnovana za to, da književnosti našoj, i to či- 
taocima i piscima, pribavlja, da tako kažem, kruh svakidašnji. 

Istina je, ima nas, koji kažemo, da je »M. H.« ovu svoju 
zadaću već riešila, i to sjajno. Tako je na koncu prošle godine 
zagr. »Dnevni List« u simpatično pisanom članku progovorio o 
toj stvari više i uztvrdio, da je izdavanje knjiga danas već u nas 
lukrativan posao, pa da se je »M. H.« za tu svrhu preživjela; 
sada treba da sebi nadje novu zadaću, koju će, kaže »D. L.«, i 
opet bez sumnje sjajno riešiti. 

Da je izdavanje hrvatskih knjiga lukrativan posao, — te 
tvrdnje »Dn. Lista« nikako ne poimam, jer jedan pogled na naše 
knjižare i književnike dokazuje protivno. Istina je, danas vrst 
književnosti donosi dobitka, ali je o toj književnosti jedva vried- 
no i govoriti. A onda se pita: Komu književnost donosi dobitka? 
Tu još uviek vriedi ona duhovita rieč Tmskoga: da hrvatski 
knjižari — koliko ih ima, koji imadu dobitka — iz književnikova 
mozga piju šampanjac. Tko ikoliko pozna naše knjižarske i knji- 
ževničke prilike, taj će bez oklievanja priznati, da su te prilike 
vrlo, vrlo jadne. Ta mi Hrvati nemamo ni danas nijednoga knji- 
ževnika, koji bi od književne zaslužbe i živio, a kamo li što 
stekao. ' • 

No kad bi i bilo istina, da izdavanje hrvatskih knjiga do- 
nosi dobitka, hrvatska knjiga još uviek nema mnogih i mnogih 
djela, bez kojih se prosto ne može brojiti medju razvijene i sa- 
mostalne književnosti; hrvatska knjiga još uviek nije dovoljno 
vrelo znanja ni o našim domaćim stvarima, a kamo li o svem, 
što je obrazovanu Hrvatu nuždno. Zato što od navike, što od 
nužde posižu naši ljudi za stranim djelima, a to je opet na štetu 
razvoju domaće knjige. Spomenemo li samo hrvatsku enciklo- 
pediju, o kojoj se je već više puta čula rieč i u »Matici« i u jav- 
nosti, spomenuli smo veliku jednu potrebu naše književnosti, ko- 
joj će jedva tako skoro moći udovoljiti privatni izdavač. A gdje 
nam je veliki ilustrovani zemljopis hrvatski, gdje cjelovito 
djelo o životu i običajima narodnim? Gdje nam je veća, lako i 
moderno pisana povjest književnosti? Imamo li knjigu o životu 
i radu javnih naših ljudi, ili barem biografski riečnik? Koliko i 
kakovih imamo djela o susjedima našim, osobito o braći našoj: 

Slovencima, Srbima, Bugarima? Gdje su izdanja svjetskih kla- 
sika i kapitalna djela evropske nauke, bez kojih nema podpune 
naobrazbe? 

Tako bih mogao nastaviti dalje, ne za to, da spominjem 
ono, što bi bilo liepo i dobro, kad bismo imali, nego ono, što 
nam je nuždno, ako hoćemo, da u svojem jeziku podademo 
obrazovanu čovjeku ono, što danas mora tražiti u tudjoj knji- 
ževnosti. A sve su to djela, koja u nas ne će naći privatnoga iz- 
davača. Ta i drugdje izdaju takova djela stare, velike knjižarske 
kuće, kakvih kod nas nema. Tu za »Maticu Hrvatsku« ima 
posla i previše, a i bit će ga, dok bude književnosti. 

Po svem tom jedva će se naći još tkogod te tvrditi, da je 
»M. H.« postala suvišna, pa da je stoga u njoj nastala »kriza«. 
Koliko se može i mora govoriti o krizi, uzroci su joj i razlozi 
posve drugi. No prije nego što o tom u kratko kažem, što je 
najnuždnije, treba da iztaknem jedno, što je omogućilo, da se u 
obće može govoriti o krizi u »M. H.« 

Prije nego što se je počela i spominjati »kriza« u »M. H.« 
dogodile su se u njoj silne osobne promjene. Još pred koju 
godinu immo u »M. H.« ove osobe, kojih danas u njoj nema: 
Smičiklasa, Kostrenčića, Marko vića, J. E. Tomića, Deželića, 
Folnegovića, Kumičića . . . , da ne spominjemo Šrepela, Hoića, 
Musića, Andrića. To je ducet ljudi, to je kriza samo po sebi. 
Ili zar tko misli, da Zagreb može preko noći smoći novu dva- 
naestoricu ljudi, koji će za »M. H.« biti u javnosti isto, što su 
bila predjašnja dvanaestorica, tako da se to ne bi osjećalo? 
Ja dajući svaku čast zamjenicima mislim, da bi to bilo prilično 
težko i u većem, bolje organizovanom i naprednijem narodu, 
nego što smo mi Hrvati. Ja pače kažem, da je bilo prosto nemo- 
guće u tako kratko vrieme popuniti nastale osobne praznine 
tako, da se to ne bi osjetilo. Čast svima i svakomu, no da bi 
u nas Smičiklasi, Markovići, Tomići, Folnegovići, Deželići bili 
jevtini duplikati, to ne će nitko tvrditi. Prosudimo samo, kakve 
su ovi »Matičini« častnici imali sveze i glas u Zagrebu, u no* 
vinstvu, u družtvu, u narodu. To su bili stupovi. Je li vjerojatno, 
da bi današnja bezprimjerna novinska hajka na »M. H.« bila 
nioguća, da su ovi ljudi u »Matici«? Nije vjerojatno — barem 
Za njekoje pristojne i uglednije novine. A ovako — na čast je 
1 novim zamjenicima i narodu, što se »M. H.« poslie ovih osob- 
nih promjena, gdje u »Matici« nije ostao gotovo nitko (osim 

Kuhača) od starih u narodu uglednijih ljudi, — što se »Matica 
Hrvatska« nije prosto raztepla. No o tom još kašnje rieč, a 
sada o »krizi«, 

»Kriza« je postala akutna u studenom 1904, god., kad je iz 
odbora izstupio podpredsjednik Babić-Gjalski s dva odbornika 
i dva odbomička zamjenika i kad je njekolicina (ili kako kažu: 
većina) hrvatskih književnika izdala svoju »resoluciju« o »Ma- 
tici«: Svi su ovi svoje postupanje motivirali, pa ne treba da 
nagadjamo: tu su dokumenti, (Izvještaj »M. H.« za god. 1902. 
i 1903, str, 111, 120 i 121). Da vidimo: 

Gosp. Lj. Babić-Gjalski izstupa iz odbora s ovom izjavom: 
»Javljam, da izstupam iz odbora polažuć čast gospod. predsjed- 
nika, Tom prigodom neka mi bude i kao mnogogodišnjemu od- 
borniku i kao književnom suradniku dozvoljeno izreći nadu i 
želju, da naša »Matica« bude uviek matica našeg narodnog i 
kulturnog nastojanja — naše narodne zadaće, da držimo visoko 
barjak napretka i civilizacije«. — Kako se vidi, g. Lj. Babić — 
ne kaže razloga. Povukao je zacielo konsekvencije odatle, 
što je podpisao izjavu hrv. književnika, koja glasi: 

»Potpisani hrvatski književnici polazeći sa stanovišta, da 
»Matica Hrvatska« kao narodna institucija i svojina čitavoga 
naroda mora da bude vjernim ogledalom skupnoga savremenog 
duševnog života, a ne poprištem samo jedne književne struje, 
otklanjaju jednostranu izjavu gospodina predsjednika »Matice 
Hrvatske« kao protivnu shvaćanju pravih rodoljubnih dužnosti 
i slobode umjetničkog stvaranja kod sviju kulturnih naroda 
našega vremena«. 

Izstupajući odbornici i odb. zamjenici kažu tri razloga svo- 
jemu činu, i to: 1) »što je . . . stvoren zaključak, da će se izda- 
vati od nove godine »Vienac« uz preplatu — a ne, ... za sve 
družtvene članove«; 2) što je... govor predsjednika »M. H.«, 
komentiran i pooštren . . . , prihvaćen od odbora kao program 
Matičina rada i budućeg »Vienca«; 3) »što je odbor osvojio jed- 
nostranu izjavu podpredsjednika književnog odbora, kojom se 
zatvaraju vrata mladjim književnicima, te je to, odbivši 8 mla- 
djih književnika, i činom dokazao«. 

To je sve. 

To je sve, i bez obzira na to, što činjenice, na koje se 

izstupajući odbornici pozivaju, nisu djelomice točne, a djelo- 
mice ni zajamčene (sp. Izvj. str. 121 — 123), — to je vrlo malo. 

Glavna je stvar svakako predsjednikov govor (u gl. skup- 
štini god. 1904.). Po resoluciji književnika — čovjek bi morao 
držati, da je taj govor književno-estetski monstrum, kad je 
izazvao takvu reakciju. A kad tamo, taj je govor izrekao — 
ne ću reći: universitetski profesor filozofije — nego taj je govor 
izrekao jedan Arnold. Znam, da to književnicima, koji su taj 
govor odklonili, nije dosta pa im nitko ne poriče prava, da 
odklone taj govor kao program svojega književničkoga rada; no 
da pokažem, kako je izjava išla daleko, daleko preko opravda- 
noga cilja, ne mogu da ne iztaknem dvoje, u čem će se, mislim, 
sa mnom složiti svi oni, koji ne pristadoše uz podpuni anar- 
hizam u socijalnom životu. Prvo je ovo: Da gospoda Borotha, 
Badalić, Bach i t. d. javno kažu čovjeku, koji uza svoj zvanični 
posao već godine i godine dan na dan žrtvuje svoje vrieme, svoj 
duševni mir, svoje zdravlje, dužnosti prema obitelji — sve za 
vrlo problematične vriednosti čast predsjednika »Matice Hrvat- 
ske«, — da ne shvaća rodoljubnih dužnosti, pa da to naša novin- 
ska javnost sankcionira za to nema pristojne rieči. A 

jednako je tomu ono, kad isti ljudi poriču jednomu Amoldu 
shvaćanje slobode umjetničkoga stvaranja »kod sviju kulturnih 
naroda našega vremena«. Ta znamo, da su ti »svi kulturni narodi 
našega vremena« do zla boga otrcana fraza, kojom se služe 
najviše oni, koji o tim »svim kulturnim narodima« nemaju ni 
pojma; no kad naša javnost ozbiljno prima izjave, što ih za 
direktivu našemu kulturnomu nastojanju u skladu s nastojanjem 
»sviju kulturnih naroda« propisuju i podpisuju g. Wenzelides, 
gdjica Vavra, g. Vukelić i t. d., a proti čovjeku Arnoldove kul- 
ture, onda nije čudo, što je ta novinska javnost postigla toliko, 
kako ćemo čuti. 

Ostavimo li dakle na strani nedoličnu i bombastičnu formu 
književničke izjave, ne bi joj s »ustavnoga« gledišta u književ- 
ničkoj našoj republici bilo prigovora, — da nije i sama intole- 
rantna. Da su nazori u tom govoru diametralno oprečni nazo- 
rima i većine književnika, — to su nazori jednoga učenjaka, 
k tomu aktivnoga književnika. Pa čemu onda takva i tolika 
intolerancija? Ili zar bi bilo bolje, da je predsjednik »M. H.« 
12re kao — ne individualnu, nego — konvencionalnu besjedu? 

• 

U ostalom — »kriza« je počela prije predsjednikove be- 
sjede: besjeda je bila samo povod, da se je »kriza« zaoštrila. 

Uz put samo spominjem, da je »kriza« već prije, kad se 
već bila dobrano razvila, smjesta bila riešena, čim su izdavači 
»Vienca« dobili podporu od 8,000 K. Godinu dana od prilike 
bio je u »M. H.« liepi mir. (Izvještaj »M. H.« god. 1902. i 1903., 
str. 47.). 

Onaj razlog izstupajućih odbornika, u kojem se spominje 
»Vienac«, nije mi posve jasan. Ne vidim naime dovoljnoga raz- 
loga za izstup u tom, što je odbor odustao od toga, da »Vienac« 
izdaje bezplatno za sve članove, a stegne na 2 — 3 knjižice go- 
dišnja izdanja. Za ovakvu radikalnu promjenu ustaljenoga i ma- 
terijalnim uspjehom ovjenčanoga rada nije od.bor imao kuraže 
(sp. Izvještaj, str. 109.), imajući pred očima sudbinu, koja je za- 
desila sve pokušaje za izdavanje književnoga lista. 

Ostaje još »sloboda umjetničkoga stvaranja« i »zatvaranje 
vrata mladjima«. 

Kako već rekoh, to i jesu pravi razlozi »krizi«, i ako nisu 
jedini, no svi su drugi — izuzevši sitnice, .pa osobne stvari, o 
kojima nije vriedno razpravljati — dadu svesti na ono dvoje, 
napokon konca na ovo posljednje: na »zatvaranje vrata«. 

O slobodnom sam stvaranju rekao dvie tri rieči — sve 
suponirajući da medju našim mladima imamo same, recimo, 
Byrone i Puškine, što — tu nam ne će nitko protusloviti — ne 
stoji. No kad bi i stajalo, onda tek njima ne bi trebalo »Matice« 
niti kakve druge institucije, nego bi »Matici« trebalo njih. Pra- 
vim genijima ili u obće nije stalo, da budu u kakvoj instituciji — 
osobito takvoj, gdje se »fabriciraju« knjige, — a ne idu ni za 
tim, da dominiraju kao cenzori, ili protektori, ili čak da dodju 
do kakvoga honorarčića, — ili se pak suvereno nametnu, pa su 
tu, a ne treba im tek podpisa i onih najmanjih nadničara medju 
književnicima, da tako pomoću modeme demokratske većine 
dodju do rieči i do glasa. Geniji su u tom najsimpatičnija ari- 
stokracija, koja imponuje danas, kako je imponovala od onda, 
odkad ima genija. — Ovo nije iz kodeksa »Matice Hrvatske«, 
nego ovo stoji u cielom svietu, gdje se zna, što su geniji. A po 
tom stoji i to, da kriza u »M. H.« nije nastala od tuda, što na 
nju jurišaju, ili što su ju ostavili geniji. 

Dotakao sam se i toga, kako institucije stoje prema geniji- 
ma, ali nisam rekao, da nema institucije, koja bi stvarala genije 

i genijalna djela. Tu je svaki apel na »M. H.« posve neumjestan. 
Za to uz put kažem i to, da su često vrlo smiešni prigovori, kad 
»M. H.« izdade koje loše beletrističko djelo. A bio bi nesmisao, 
kad bi i obstojala takva institucija, koja bi se imala starati 
samo za valjanu liepu knjigu, jer u toj stvari može više jedan 
darovit pisac, koji se slučajno javi, nego ciela akademija. To 
su u ostalom stvari poznate do dosade, pa ih spominjem samo 
s toga, što se prečesto zaboravlja, da je »Matici«, kako je i po- 
sve naravski prva zadaća širiti koristne nauke, jer to može 
jedno družtvo vrlo dobro i mnogo lakše, nego pojedinac. I tu 
leži glavna pogrješka nezadovoljnih hrvatskih književnika: oni 
njekako drže, kao da je »M. H.« osnovana poglavito za liepu 
knjigu, pa nju krive gotovo za sve naše neuspjehe na tom polju. 
To je očita zabluda. Sadašnji odbor »M. H.« nije pristao uz tu 
zabludu, — i »kriza« je bila gotova. No tu lieka nema, dok 
ljudi ne uvide svoje pogrješke. 

Nije naprotiv zabluda, nego posve opravdan zahtjev, kad 
književnici traže, da »M. H.« podupire liepu knjigu i da bude 
za slobodu. No nezadovoljni su književnici i tu zašli u jednu 
pogrješku. Spomenuo sam već, da se institucije osnivaju za to, 
da bude manje neplodnih i uzaludnih napora, manje žrtava na 
književnom bojištu. To se postizava tim, da institucija zajamči 
književnim djelima materijalni uspjeh (jer estetskoga uspjeha 
ne može zajamčiti liepoj knjizi). Treba dakle bezuvjetno raču- 
nati s čitaocima, — ako hoćemo da postignemo svrhu institucije. 
Komu je to svejedno, hoće li, ili ne će li biti i materijalnoga 
uspjeha, taj očito ne drži na umu, što je svrha ovakovim insti- 
tucijama. Tko misli, da bi dobro bilo, da »M. H.« izdade, recimo, 
jedan roman, do kojega njeki književnici vrlo mnogo drže, pa 
makar »Matica« izgubila i polovicu članova, — taj se neka dade 
na osnovu takvoga programa birati u odbor »M. H.« Prigovarati 
drugima, koji su birani na osnovu u smislu pravila programa i 
pod supozicijom, da će glavnu svrhu družtva (t. j. materijalni 
uspjeh) promicati, — to nije opravdano. 

Uza sve to — o slobodi se još dade govoriti, jer sve to nisu 
baš tako strašne ili čak škandalozne stvari, pa je »Matica« već 
1 izdala dosta slobodnih i posve slobodnih djela — i ostala je, 
hvala Bogu, živa. No nerazborito je bilo, kad se je borba za 
slobodu u »Matici« zapodjela pod tom firmom: »za slobodu«. 
Ta je firma u nas, recimo otvoreno, i pravom i nepravom, ali 

svakako na zlu glasu. Da je ta firma pobiedila, lako je bilo ga- 
rantirati, da bi knjige izdane pod tom firmom — pa bile većinom 
i posve nedužne — ostale u skladištu. A tko bi od toga imao 
hasne? Božica Sloboda bila bi zadovoljna, ali deficita ne bi 
platila, niti za porodjaj nove svoje djece išta predujmila. 

Mladi dakle i slobode željni pisci hrvatski imadu posve 
pravo, kad traže bilo i neograničenu slobodu, pa bi bilo doista 
žalostno, kad bi čitav jedan odbor književnoga družtva bio proti 
takovomu nastojanju. No obraćajući se pisci sa zahtjevom neo- 
graničene slobode na jednu instituciju, da ona taj njihov zahtjev 
uzme kao svoj program, — obratili su se bez sumnje na krivu 
adresu. S takvim zahtjevom imadu se obraćati na kritiku, mogu 
apelirati na čitaoce. A od »Matice Hrvatske« kao književničke 
korporacije mogu očekivati ne samo to, da ne bude principielna 
protivnica slobodi umjetničkoga stvaranja, nego imadu pravo 
zahtievati, da slobodnu liepu knjigu podupire, samo ako time ne 
radi ravno proti svrsi institucije, t. j. ako nema ozbiljne bojazni, 
da će družtvo štetovati. Ovomu ograničenju ne će nitko raz- 
borit, tko drži na umu zadaću institucije, prigovoriti, jer da bi 
»M. H.« za volju jedne bilo kako slobodne individualne fanta- 
zije, koja možda i nema velike umjetničke vriednosti, smjela 
odbiti i koju stotinu članova, ili im barem dati jedva dočekani 
povod, da se odbiju, — to se od »Matice« ne može zahtievati. 

U ostalom sva se ta borba oko »slobode« kreće ponajviše 
oko stvari, koje su, premda mlade ljude vanredno zanimaju i 
vazda će ih zanimati, kao elemenat umjetnosti davno, davno 
riešene: radi se naime gotovo izključivo o pikanterijama, nješto 
malo o »slobodoumničanju« na račun pozitivnih religija, — i to 
je ta užasna borba za slobodu u rješavanju »vječnih problema 
čovjekove eksistencije« itd. itd. Ama to su stare stvari: i nudi- 
teti, i »akti« i poigravanje s bezbožtvom, ali imadu u književ- 
nosti i u obće u umjetnosti tako stalno, ali i odmjereno mjesto, 
te se može posve pouzdano kazati, da im toga mjesta svi naši 
natražnjaci ne će uzeti, niti naši »mladi« svojim ekstravagan- 
cijama ikoliko umjetnost obogatili. Pa da je »M. H.«, smatrajući 
književnost odrazom cieloga narodnoga života, u tom pitanju 
zauzela baš pozitivno stajalište protiv ekstravagancija — kako 
je to doista učinio njezin sadašnji predsjednik — tomu se ne 
samo ne bi moglo opravdano prigovoriti već s obzirom na slo- 

bodu shvaćanja, što ga tko ima o zadaći književnosti, nego je 
moje uvjerenje, da bi to bilo i dobro. 

No i ovo je sve gotovo suvišno bilo i spominjati. Pitanje 
naime o držanju »Matice Hrvatske« prema književničkoj slobodi 
bilo bi ozbiljno samo onda, kad bi »Matica« dosljedno, ili barem 
često odklanjala valjana djela samo s toga razloga, što se autori 
njihovi ne obaziru dovoljno ili ni malo na nazore »Matičinih« 
čitalaca i podupiratelja. No tu se sastajemo doista s vrlo čud- 
nom činjenicom, na ime: Viče se na »Maticu«, da ne daje slobo- 
de piscima, a ne može se pokazati ni na jedno djelo, što ga 
je »Matica« s tih razloga odbila. Gdje su ta djela, što ih je 
odbor »M. H.« u svojem natražnjačtvu odbio i time nanio štetu 
hrvatskoj književnosti? Po pripoviedanju čujem, da je »M. H.« 
u svoje vrieme odklonila roman U noći od Babića-Gjalskoga; 
no autor je toga romana u više zgoda i sam priznao, da je »M. 
H.« pravo uradila. U novije vrieme, znam, odklonila je »M. H.« 
jedno jedino djelo: Nazorov ep Živanu, i to zacielo ne s razloga 
natražnjačkih. 

Nije li sve to vrlo čudno, da ne kažem drugačije? — Gdje 
su dokazi, da je »M. H.« protivna slobodnomu umjetničkomu 
stvaranju, kad se ne mogu pokazati djela, što ih je odklonila? 
A ako bi tko kazao, da pisci i ne nudjaju »Matici« svojih djela 
znajući, kako ih odbor prosudjuje, — morao bi se vidjeti njeka- 
kav književni napredak izvan »Matice.« A gdje su ta djela, što 
su izdana izvan »M. H.«? 

Vika dakle na »M. H.« radi njezine protivnosti umjetničkoj 
slobodi nema baš nikakvoga osnova, osobito kad se uzme na 
um, da je »Matica« prihvatila i izdala sve, što je od »mladih 
slobodnih« književnika dobila. Samo je toga na žalost vrlo malo. 
Izdala je Bertićeve Ženske udese, i to dielom pretiskane. Onda 
»mladi« nisu prigovarali, što se pretiskava; a kad je ove godine 
izdala rukopisni roman Novakov »Zapreke«, — pišu, da je i to 
pretiskano! (»Naše Jedinstvo«) Je li to ignorancija, ili mistifika- 
cija — vrlo, recimo, »nerealna«? — Nije li »M. H.« izdala Voj- 
novićeve i Careve stvari? Ta to je bilo jučer! Je li brisala jed- 
nu rieč? Gg. Bertić, Car, Vojnović — još su živi, pa neka kažu. 

Čemu dakle hajka, kad joj nikako nema razloga ni u nuždi 
reforme, ni u stezanju ili nijekanju slobode? 

Po svem, što sam rekao, na to ili nema odgovora, ili bi 

5 


82 


morao biti vrlo kompliciran. Ja ću nastojati, da odgovorim 
jasno. 

Cicla je ta borba oko »Matice« dio našega javnoga života. 
U tom se je životu posljednjih godina očito pokazalo, da se je 
jedna generacija pomaknula i dosta naglo prepustila svoja 
mjesta mladjoj generaciji. Pogledajmo samo oko sebe: stranke, 
novine. Bilo bi zanimljivo, kad bi se nješto potanje predočilo, 
kako se je scena brzo promienila, kako je naglo nastalo iz na- 
šega javnoga života klasičkih predstavnika naše političke borbe 
i prosvjetnoga nastojanja, a pojavili se »moderni«. No to ovamo 
zapravo i ne spada. Vriedno je i važno iztaknuti promjenu u no- 
vinstvu: tu su »mladi« zavladali, pa su mislili, da je na njima 
carstvo. Naravno je dakle, da su htjeli i u »Maticu«. Ulaz je 
možda bio udešen po planu, no svakako se je mnogo »radilo«, 
sastajalo, »izjavljalo«, nada sve pisalo, pisalo i pisalo. Nije išlo. 
Kad nije išlo, otvoreno se počelo pripoviedati narodu, neka 
odbije »Maticu«. Što se je u tom smislu uradilo, stoji bez pri- 
mjera u kulturnom svietu, što ja znam. Ni to nije koristilo. 

Uspjeh je ovaj: Pošto je čitavo novinstvo, ne izuzevši ni 
»Obzora«, službenoga, kako već spomenuh, slavitelja »sveuči- 
lišta, akademije, Matice, galerije«, složno, dosljedno i ustrajno 
iznašalo iz »Matičina« odbora nutarnje stvari družtva, kudilo 
bez kritike knjige »Matičine«, pozivalo na bojkot, moglo se je 
koncem god. 1905. konstatovati, da je »M. H.« od 11.200 izgu- 
bila 300 — 400 članova. To je postiglo uduženo (izuzevši u po- 
sljednje vrieme »Hrv. Pravo« i ponješto »Hrvatstvo«) naše no- 
vinstvo u dvie tri godine. Ako je zadovoljno, i hrvatska mu 
književnost već danas postavlja spomenik za tu patriotsku ste- 
čevinu. 

Ovaj resultat govori i »Matici« i »mladima« više nego cielo 
ovo razlaganje. 

A zašto nije onoj struji, koja se danas — ako hoćemo da 
vjerujemo njezinim glasilima — sprema da kroji udes hrvatsko- 
mu narodu odredjujući mu nove putove, uspjelo, da oslabi, a 
kamo li da raztepe i »Maticu Hrvatsku«, kako je smela, osla- 
bila i djelomice raztepla već dosta toga oko nas, — o tom će 
moći bolje od nas suditi oni, koji dodju iza nas. 

(»Hrvatska Misao«, god. IV. 1906., strana 225. — 239.) 

Iz »Glasa Matice Hrvatske«. 

»Glas Matice Hrvatske«. Što je potaklo, pače prinudilo 
odbor »Matice Hrvatske«, da izdaje novi ovaj časopis, to je u 
njekoliko tek riječi kazano na prvoj strani. Sve nije ondje ka- 
zano, a i ne može se unaprijed kazati, jer će i sadržaj i smjer 
ovoga časopisa biti zavisan od prilika i potreba. Prestankom 
»Vijenca« nastala je praznina, koju je »Matica Hrvatska« nasto- 
jala popuniti počevši izdavati »Hrvatsko Kolo«, a sada evo i 
svoj »Glas«. Budu li prilike ikoliko normalne, moći će »Glas 
Matice Hrvatske« zbilja da bude glas svih onih, koji hoće da 
skupljaju, a ne da rasiplju. A da je »Matica Hrvatska« pozvana, 
da sve takve oko sebe okupi, o tom valjda ne sumnja nitko. U 
tom srećnom slučaju ovaj će časopis brzo sebi naći prostrano 
i plodno polje za rad. — Potraju li pak, ili se pače pogoršaju 
naše književne prilike, bit će im i »Glas Matice Hrvatske« 
vjernim odjekom, sve u nastojanju, da ih popravi. Pogledom na 
to čulo se već dosta glasova, da »njetko« zasegne u te naše 
prilike te da načini »red«. Zato i nije čudo, što se je odmah, 
čim se je pročulo, da će »Matica Hrvatska« izdavati »Glas«, 
javilo toliko snažnih glasova za reakcijom, i to baš od mladjih 
književnika, tako da bi jedva cijeli prvi broj »Glasa Matice 
Hrvatske« dostajao, da njihovu vapaju i ogorčenju dademo 
oduška. Sve ove molimo, da nas izvine, što im već u ova prva 
dva broja ne mogosmo udovoljiti. 

»Glas Matice Hrvatske« bit će prosvjetna i književno- 
kritička revuja, pa prema tomu ne će priopćivati beletrističkih, 
a ni specijalno naučnih radova. Naš časopis imat će zadaću, da 
obavješćuje o prosvjetnom radu i nastojanju, da ga prosudjuje 
i da potiče. 

No glavna će zadaća biti »Glasu Matice Hrvatske« da knji- 
ževnicima hrvatskim, a onda članovima, osobito povjerenicima 
omogući što tješnji dodir i saobraćaj s »Maticom Hrvatskom«. 
To osobito vrijedi za povjerenike, jer dosadašnji način u promi- 
jenjenim prilikama nipošto nije za uspjeh »Matičina« nastojanja 
dovoljan. 

»Mladi u hrvatskoj književnosti«. Pisca ovoga našega »pri- 
loga povjesti novovjeke književnosti« nikako nismo mogli uvje- 
r iti, da na pucnjavu s protivničke strane nije potrebno uzvra- 

ćati. Povrh toga, kad smo pročitali stvar, držali smo za svoju 
dužnost, da ustupimo mjesta tomu živomu odjeku, što su ga u 
mlada književnika izazvale naše književne prilike; grehota bi 
bila, mišljasmo, taj glas zatomiti. Molimo zato čitaoce, da ovaj 
prilog prime onako, kako ga dajemo; neka ga nipošto ne sma- 
traju ni obranom, a kamo li navalom sa strane »Matice Hr- 
vatske«, već onim, što jest; odjekom u duši ojadjena književ- 
nika i zbilja prilogom poznavanju naših književnih prilika. 

»Spor« većine književnika s »Maticom Hrvatskom«. Pri- 
općili smo sprijeda, što je o tom »sporu« kazao potpredsjednik 
D. H. K., g. Lj. Babić, u svojem govoru na glavnoj skupštini 
toga Društva, na ime: da je tu D. H. K. nedužno. 

Protiv te tvrdnje stoji činjenica, da su se hrvatski književ- 
nici, članovi D. H. K., sastajali u prostorijama D; H. K. i tu 
vijećali o izjavama proti »Matici Hrvatskoj«; što više: sam je 
govornik, g. Lj. Babić, predsjedao vijećanju jednoga odsjeka u 
D. H. K., a na dnevnom je redu bila (i u novinama oglašena) i 
točka: »Matica Hrvatska«. 

0 tome, što se književnici, članovi jednoga društva, sa- 
staju u svojim prostorijama, te vijećaju o prilikama kojega 
drugoga društva, mnijenja su, to je očito, barem u nas, različna: 
jedni misle, da je to u redu (barem dok se ne tiče njihova 
društva), drugi su duboko uvjereni, da to nije nipošto u redu, 
pa o tom dalje i ne ćemo da govorimo. So kako se može poslije 
ovoga, što smo konstatovali, tvrditi, da Društvo Hrvatskih Knji- 
ževnika mije sudjelovalo u »sporu« s »Maticom Hrvatskom«, 
toga nikako ne razumijemo 

Mi pišemo »spor«, jer za spor ne znamo i ne vidimo ga, 
već vidimo nezadovoljstvo i navale na »Maticu Hrvatsku«. Što 
bi »uprava« »M. H.« imala učiniti, da iO nezadovoljstvo i navale 
prestanu, toga još nije nitko kazao; po svex^i, što mi znamo, 
-spor« bi bio riješen, kad bi današmi upravni odbor »M. H.« 
ustupio svoja mjesta glavnim nezadovoljnicima. No to ne bi 
išlo tako lako ni onda, kad bi odbor bio voljan to učiniti, jer tu 
ima riječ i glavna skupština »M. H.« — Iznese li tko drugi način 
za riješenje »spora«, mi ćemo to rado priopćiti, jer su navale 
na »Maticu« prevršile već svaku mjeru, pa je već zadnji čas, 
da prestanu. 

»Potrošene zaklade«. Čitamo u »Savremeniku« (I, 80 a): »U 
času, kad se sav svijet bori za što veća prava i što veću slo- 
bodu, uskraćivati u ovako}« (»Matičinoj«) »skupštini inteligen- 
cije slobodu govora, to je moguće« (naravski!) »samo — kod 
nas. S time« (s čime?) »su u vezi i neke službene izjave. Tako 
ona, da je zaklada za izdavanje narodnih pjesama potrošena 
na izdavanje »Vienca«. (Gdje je tu glavna rečenica?) »Dok je 
»Vienac« izlazio, nije se nikad o tome govorilo, a danas, kad je 
»Vienca« nestalo, kaže se, da je on potrošio jednu zakladu! I 
nitko nije za to pozvao na odgovornost odbora, koji se u svojim 
sjednicama 1903. i 1904. godine — dakle i za izlaženja »Vienca« 
— bavio pitanjem narodnih pjesama.« 

Ne ćemo da si razbijamo glavu, je li taj zločin, što je tu 
otkriven, u svezi sa »što većim pravima«, ili sa »što većom 
slobodom« trošenja novaca, već odmah kažemo, da je sve ovo 
pisanje gola besposlica i ljutito zabadanje, jer niti je »Matica 
Hrvatska« imala kakvu »zakladu« narodnih pjesama, niti je 
ima, niti je kakova »zaklada« potrošena, niti je o tom dana 
kakova službena izjava. Ljudi, koji se ljute, što im nije dano 
upravljati »Maticom«, morali bi znati barem to, što su »za- 
klade«, a što su »nakladnine«, jer bi inače mogli zbilja potrošiti 
koju zakladu. U skupštini »Matice Hrvatske« dne 17./XII # 1905. 
izvijestio je tajnik, da su dohodci od nakladnina narodnih pje- 
sama potrošeni na »Vienac«. A je li se o tom kada prije govo- 
rilo, to može svatko vidjeti u »Izvještaju Matice Hrvatske« za 
godinu 1902. i 1903. na strani 15. 

Kad se ovako piše pod uredništvom bivšega odbornika 
»Matice Hrvatske«, onda dakako nije čudo, što drugi pišu, kako 
uprava »Matice Hrvatske« zgrće novce, mjesto da izdaje knjige, 
ili kako bi trebalo da »Matica Hrvatska« plati za jedno djelo 
»pet, deset tisuća Knina«, ili da ga nagradi iz dvije, tri zaklade! 

»Pokucalo se na vrata Lisičareva, ali on ne prodaje svoje 
sirotinjske suze Matici ni za skupi novac.« (»Savremenik«, 
II. 156 b.) — Oni, koji inače prigovaraju upravi »Matice Hr- 
vatske«, da ne traži dodira s književnicima, sad eto prigovaraju, 
da je kucala njekomu na vrata. Da je i kucala, ne bi to bio 
nikakav grijeh; ali nije kucala, nego je kucao g. Lisičar, što 
opet nije grijeh. No grijeh je, što je gosp. Lisičar kucao, a nje- 
govi prijatelji mogu ovako pisati, — dok on šuti veleći, da, 

»Boga mi«, nije ni čitao. Jest, g. Lisičar došao je nedavno u 
ured k tajniku »Matice Hrvatske« i priopćio mu, da bi »Matici« 
dao svoje njeke stvari. Tajnik ga odmah upita: »Kako to, da 
Vi dolazite k »Matici« — iz drugoga tabora?« — Što je na to 
odgovorio, neka za sada ostane medju nama. Upitao je za 
honorar, predujam. S odgovorom je bio prezadovoljan, sudeći 
po usklicima i kretnjama. Rastadosmo se s time, da će za mjesec 
dana donijeti svoje crtice, što li. Kad je izašlo ono u »Savre- 
meniku« o kucanju na njegova vrata, sretoh se snjim u Ilici, 
pristupih k njemu i upitah ga: Čujete, kako to? — A on bijesan, 
ljuti se, pripovijeda, govori o intrigama — i tako dalje . . . Bude 
li potreba, reći ću i ostalo. 

Uz put i ovo: Viče se na »Maticu«, da slabo plaća, da bi 
trebalo povisiti honorare. A sad najedanput Lisičar »ne prodaje 
svoje sirotinjske suze »Matici« ni za skupi novac«! 

»Najveće naše književno društvo nema za buduću godinu 
nijedne knjige« — piše njetko u »Savremeniku« (II. 156 b). To 
najveće društvo — to je »Matica Hrvatska«. — Tko je bio na 
glavnoj skupštini »Matice Hrvatske« dne 17. /XII. prošle godine, 
mogao je čuti, kako je tajnik izvijestio, da »Matica Hrvatska« 
ima u sebe 23 rukopisa, od kojih bi se moglo upotrijebiti njih 
14 (četrnaest: dva epa, fledan roman, tri drame, dva prijevoda 
iz ruskoga, četiri izvorna poučna djela i t. d.). To je bilo i u 
novinama. 

Neka »Ljetopis Društva hrvatskih književnika« samo na- 
stavlja ovako lijepo dalje. To je »opozicija ozbiljnih književ- 
nika« . 

Ad perpetuam memoriam. Posljednje dvije tri godine pisalo 
se u našem novinstvu koješta o »Matici Hrvatskoj« i njezinu 
odboru. Naročito su se neki dnevnici u tom pogledu znatno isti- 
cali. Da dojdući naraštaji doznadu, s kakvim se je svijetom 
morao odbor za opstanak Matice boriti, pribrat ćemo u našem 
listu po mogućnosti sve te spomenike, da se vidi, kakvoga je u 
naše doba bilo novinstva po ozbiljnosti, rodoljublju, poštenju. 
Ovako u našem listu pribrani bit će ovi tužni spomenici zgodna 
gradja ne samo za budućega literarnoga historika, nego osobito 
za onoga, tko bude tražio uzroke današnjoj našoj mizeriji. 

»Novi List« (2. veljače 1905.) piše medju ostalim: 


87 


» . . . Matica više nije ono, što je bila, ona je tek jedno ime, 
jedan plašt, jedan fond novaca, koji zauzeše ljudi, protivni 
pravom patriotizmu, napredku i loyalnosti prama dosadanjim 
najzaslužnijim književnicima ... I zato treba, da u istinu neza- 
vedeno novinstvo i narod . . . otvoreno odbije Maticu, da joj 
uzkrati svoju podporu. Radi se lih o borbi proti jednoj do juče 
narodnoj i financijalno moćnoj organizaciji, koju uzeše u posjed 
neprijatelji slobode, na najneloyalniji način, koji odaje prave 
Khuenovske duše . . . Glavno je, da se jednom za uviek sprieči 
neuspjehom današnje Matice ovakva bezočnost reakcionarnih 
elemenata«. 

Godinu i 14 dana iza ovoga (16. veljače 1906.) piše isti list: 
»Antonije Radić pisao je nedavno, da je »Matica« izgubila neko- 
liko stotina članova prinosnika, jer da je skoro cielo novinstvo 
pozivalo na bojkot »Matice Hrvatske«. Ovakva nepristojna 
uvrieda pada sama po sebi, jer je nemoguće, da bi hrvatsko 
novinstvo htjelo uništiti prvo hrvatsko kulturno družtvo.« (»I 
zato treba da u istinu nezavedeno novinstvo i narod . . . otvo- 
reno odbije »Maticu«, da joj uzkrati svoju podporu.«) »Kritiko- 
vati jalovi rad »Matičina« odbora ne znači nipošto pozivati na 
bojkot »iMatice Hrvatske«.« 

(Odbiti »Maticu«, uskratiti joj svoju potporu, raditi za ne- 
uspjeh današnje »Matice« — to ne znači bojkotovanje, to ne 
znači htjeti uništiti prvo hrvatsko kulturno družtvo!) 

»Savremenik« piše' »Prva knjiga »Hrvatskog Kola« veoma 
je slaba. Rese je samo slike naših umjetnika (koji će u buduće 
— nadamo se — biti solidarni s hrvatskim književnicima), pa 
radnje Skerlića i Ilešića, kojih više ne ćemo vidjeti u ovome 
kolu, napokon zapamćenja dra, Kršnjavoga i Klaića, ... ali 
jamačno se ni Kršnjavi ugodno ne osjeća u ovom književnom 
krugu.« (1906. II. 157a.) 

»Najinteresantnija je situacija u »Hrv. Kolu« vrlog našeg 
literarnog istoričara Ivana Milčetića prema Ch. Šegviću; prvi 
se otimao već ove godine, da ne radi za almanak . . .« (1906. II. 
157 b.) 

»Spomenuo je doduše« (»Matičin« tajnik u glavnoj skup- 
štini«) »studiju dra. Skerlića »Mlada srpska pesma i pripo- 
vetka« — ali to će biti zabuna, jer uvaženi srpski kritičar ne 
bi mogao voditi akciju s hrvatskim književnicima i u isto vrijeme 
raditi protiv njihovih težnja.« (1906. II. 156 b.) 

Gospodinu M. S. na Sušaku« Pitate nas: Zašto uprava »M, 
H,« nije »Novomu Listu« poslala ovogodišnja izdanja? Naprosto 
zato, jer nije dužna, da 10 čini. Razlozi, s kojih bi mogla ili 
morala poslati knjige rečenomu listu, mogli bi biti ovi: 

L Ustanova društvenoga pravilnika; — ali takove usta- 
nove u pravilniku nema. 

2. Zaključak društvene skupštine ili odborske sjednice; — 
ali ni toga nema. 

3. Poštovanje prema štampi. To poštovanje iskazuje Uprava 
»M. H.« čitavoj štampi; ali kako je »Novi List« iznimka u našoj 
štampi, — čini uprava »M. H.« takodjer iznimku s njime. 

4. Interes. Uprava šalje društvena izdanja novinama i zato, 
da ih oglase i eventualno preporuče, ako mogu; ali nipošto zato 
da ih i ne oglase, već naprosto izgrde, i ne zagledavši u njih. 

5. Strah. Uprava »M. H.« radi savjesno po svom najboljem 
znanju, pak se ne boji nikoga, a najmanje nemoćnoga gnjeva 
»Novoga Lista«. 

U ostalom izvolite pročitati ono Ad perpetuam memoriam, 
pa recite, ne bi li svaka institucija, a nekmoli institucija, kakva 
je »M. H.«, zaslužila svačiji prijezir, kad bi svoje edicije poslala 
na dar ili na preporuku novinama, koje o njoj pišu onako, kako 
piše »Novi List«. 

»Prvi« i »drugi« hrvatski preporod. Akademik gosp. Mil- 
četić spominjući u svojoj ocjeni Šurminova »Preporoda« riječi 
piščeve o potrebi poznavanja »drugoga« preporoda hrvatskoga 
naroda« s pravom kaže, da ostaje zagonetka, što pisac misli 
pod prvim preporodom. Ja ću tu zagonetku odgonenuti. 

Kad se je g. prof. Šurmin spremao na pisanje »Preporoda«, 
više je puta sa mnom o toj stvari razgovarao, a ja sam se vrlo 
veselio, što će njegovo djelo izdati »Matica Hrvatska«. Dva, 
tri li puta razgovarali smo o toj stvari dugo, po dva sata i više, 
pa sam ja g. Šurminu, svojemu kolegi po struci i zvanju, vrlo 
oduševljeno kazivao svoje misli o početku i znamenovanju 
hrvatskoga preporoda. Nije to sve bilo bogzna što, već misli, na 
koje dolazi svatko, tko se je i malo ogledao po Evropi i po- 
nješto barem upoznao kulturni i politički razvoj evropskih na- 
roda. Nije ništa osobito ni to, što sam g. Šurminu govorio, da 
hrvatski preporod na početku XIX. stoljeća nije nastao iz ništa 
i najedanput, već da se je posve prirodno razvio iz tih i tih, 


rekoh, elemenata. Sve bi to trebalo, svjetovah g. Š., razložiti 
našim čitaocima u predgovoru (uvodu). Rekao sam to ponaj- 
više s toga, što sam držao, da će »M. H.« izdati to djelo, pa mi 
je bilo do toga, da bude što razumljivije. 

G. Š. nije me poslušao i nije napisao uvoda u tom smislu. 
No jednu je misao, o kojoj sam mu mnogo govorio, ipak pri- 
hvatio, pače ju je i napisao, — ali tako nespretno, da je eto i 
učenim ljudima zadao zagonetku. 

Ja sam naime g. Š-u razlagao svoju misao o renesanci u 
opće, a o renesanci u Hrvata napose, — onu istu misao, koju 
sam g. 1898. napisao u akademijskom »Zborniku za nar. život 
i običaje južnih Slavena« u studijici »Narod«. (Posebno izdanje 
s t r ' 1 25.). Tu je govor o prvom i o drugom preporodu hrvat- 

skoga naroda, a glavne su misli ove: 

»Renesancom su prozvali kulturni povjestničari preporod 
grčko-rimske starine. To je samo djelomice istina. Renesanca 
je za pravo preporod barbara, prvi jači trzaj barbarskoga roba 
pod kulturnim grčko- rimskim jarmom . . . (str. 17 poseb. izd.). 
Poznato je, kako je od vremena renesance Evropa gotovo po- 
benavila u oduševljenju i slavljenju grčko-rimskoga svijeta . . . 
No tu se sastajemo s jednom na prvi pogled čudnom pojavom: 
Hrvati, najbliži susjedi klasičkih zemalja, ne će da znadu za taj 
veliki, moćni i sjajni rimski svijet: oni stvaraju novi svijet, 
svijet slovinski . . . (str. 18). Iz koncepcije slovinskoga svijeta 
rodila se u nas prva misao o »narodu« . . . Vidi se to dobro kod 
drugih naših preporoditelja, preporoditelja tridesetih godina, 
koji su — to svi znamo — pošli odmah tragom prve hrvatske 
renesance«. (str. 19). 

To je eto i prva hrvatska renesanca i drugi preporoditelji. 

Način, kojim je g. Š. spomenuo »drugi« preporod, dakako 
da je nješto nečuveno, tako da o tom ne treba trošiti riječi. 
Naravski, da je tu posve svejedno, da li ona* misao o prvom 
preporodu može podnesti kritiku; ako ne može, tim gore po 
g. Šurmina. 

Balast! U reklami, koju je »Pokret« od 1. ožujka 1906. za 
prvi i drugi broj našega lista napisao, i za koji mu liepo zahva- 
ljujemo, imade i ovo vrlo zanimljivo mjesto: »Mladi ne sum- 
njaju o tom, da će iz borbe izaći kao pobjednici, premda znadu, 

da će borba i iz njihove sredine maknuti dosta balasta«. Dakle 
»dosta balasta«! To ne tvrdimo mi, nego baš »Pokret«! 

Nijesu li taj balast možda oni »stari«, koji su se sakrili za 
cimer »mladih«, da se kako tako održe na površini? Ili su ba- 
lastom »najmladji«, koji su već godine 1904. u »Našoj snazi« 
(svez. 3 str. 107 — 108) ovako pisali: »Čitava je mladja genera- 
cija, dapače napredni duh, kojega je zastupnikom, u ovom slu- 
čaju bila na žalost tako zvana »moderna« i »realizam«, doživio 
potpuni fiasko i poraz sa svim svojim reformama . . .« — Uza 
sve to prima i primat će »Matica Hrvatska« radove starih, 
mladih i najmladjih, samo ako su dobri i zgodni. 

Radi »Preporoda« dra. Gj. Šurmina dizala se hajka na 
»M. HL«, što nije izdala toga djela. Da se vidi, kako se bez 
ikakvoga i najmanjega razloga znade podići upravo organizo- 
vana hajka, konstatovat ćemo evo ovo, što se može kontrolo- 
vati po spisima: 

1: Odbor »M. H.« nije nikad imao prilike, da i vidi čitav 
»Preporod« dr. Šurmina u rukopisu. G. dr. Š. predao je tajniku 
»M. H.« dne 17. srpnja 1903. god. 62+XVIII rukopisnih stranica 
svoga »Preporoda«. Taj dio rukopisa uzeo je g. dr. Š. natrag 
dne. 10. rujna 1903., i to prije, nego je rukopis iznesen pred 
odbor (jer u ferijama ni odbor »M. H.« ne drži sjednica). 

2. Odbor »M. H.« nije ni o tiskanom »Preporodu« izrekao 
nikakvoga suda, već ga je, kad se je natjecao za nagradu iz 
zakl. grofa Draškovića, isključio od natjecanja s formalnih raz- 
loga, naime s razloga, što djelo nije predano u rukopisu. (Tako 
je u istoj sjednici i s istoga razloga isključeno od natjecanja 
djelo i jednoga drugoga pisca. To je u smislu zakladnice.) 

3. Da je odbor »M. H.« imao priliku izreći svoj sud o »Pre- 
porodu« g. dra Š-a, po svoj bi prilici taj sud glasio onako, kako 
ga je napisao akademik prof. Milčeiić u svojoj ocjeni, koju 
stoga i priopćujemo u ovom broju. 

* 

Radi g. Ljube Babića dizala se i diže se hajka na »M. H.«, 
što nije izabran podpredsjednikom knjiž.-umj. odbora; to nije, 
piše se, učinjeno zato, da g. Babić »ne smeta«. Da je ova hajka 
bez ikakvoga osnova, vidi se iz ovih činjenica; 

1. Oba odbora »M. H.«, knjiž. -umjetnički i gospodarski (ne 


»administrativni«), drže zajedničke sjednice, a nijedan odbor ne 
odlučuje o ničem sam. To je stara praksa u »Matici«. Neka 
g. Babić sam kaže, što je knjiž.-umj. odbor bez njega zaključio. 

2. Ni uprava ni odbor »M. H.« ne izabire sam odbornika, 
ni potpredsjednika, ni predsjednika, već ih izabire gl. skupština. 
Odbor obično samo predlaže, i to nije službenoga skupštinari 
biraju po volji. 

3. Što je odbor »M. H.« kandidovao mjesto g. Babića stari- 
jega elana svoga (dra. I. Hoića, koji je bio u odboru »M. H.« 
od god. 1887.), to zahtijeva ne samo takt, nego i praksa u svim 
društvima. 

4. Potpredsjednik knjiž. odbora zamjenik je predsjednikov, 
pa je nužno, da stanuje u Zagrebu, a g. Babić ne stanuje u Z. 

Napokon neka nam se dopusti pitanje: Zašto Društvo 
Hrvatskih Književnika nije izabralo g. Babića svojim pred- 
sjednikom? 

* 

Radi g. Iva conte Vojnovića diže se takodjer hajka na 
»M. H.« Za danas kažemo samo ovo: 1. G. Ivo conte Vojnović 
upitan je i umoljen davno prije hajke, bi li svoju »Majku Jugo- 
vića« dao »Matici«. — 2. Nije istina, da je posveta s »Dubro- 
vačke trilogije« skinuta bez znanja piščeva. — 3. Korekturu 
»Dubr. Trilogije« obavljao je i sam pisac, a što se tiče jezika, 
svima je njegovim željama udovoljeno. — Sad bi imao riječ 
g. I. c-te Vojnović. 

Naši književni časopisi, hrvatski, slovenski i srpski, malo 
su poznati, još manje rašireni. Da u toj stvari krene po moguć- 
nosti na bolje, upozorujemo čitaoce »Glasa M. H.« na upute 

0 našim časopisima, što ih priopćujemo na omotu. Sloga će se 

1 u ovoj stvari pokazati najbolje činom, a »Glas M. H.« učiniti 
će sve, što može, da se poznavanje naše književnosti proširi. 
Nema sumnje, da će se i naši časopisi priključiti našemu nasto- 
janju, pa medju svojim čitaocima širiti zanimanje za izdanja 
»M. H.«. 

Ad perpetuam memoriam. »Novi List« (u br. 34. od 3. 
veljače 1906.) piše medju ostalim: »Osvrnimo se najprije na 
ljude, .... koji sačinjavaju današnji Matičin odbor. To su ve- 
ćinom najmagjaronskiji magjaroni, po zanimanju profesori i 

činovnici ... ali osim Arnolda i Andrića skoro nijedan nije knji- 
ževnik u strogom smislu rieči ... U družtvu, koje je uviek imalo 
oporben karakter, sjede skoro sve zgoljni magjaroni, a podu- 
piru ih furtimaši i »čisti«, dakle oni, koji su uviek vikali na 
slavosrbe i njihove ustanove, a Matica Hrvatska jest jedna od 
onih ustanova, koju su slavosrbi ustanovili . . . 

Druga je laž, da naša kritika šuti o Matičinim knjigama. O 
njekim knjigama, a osobito o »Hrv. Kolu« (za koje je odbor 
pravio toliku nezasluženu reklamu) pisalo je i više novina, pa 
skoro sve su — uza svu svoju političku opriečnost — složne, 
da Matičine knjige ove godine malo vriede. Ovo je poraz Mati- 
čina odbora, koji bi zato najbolje učinio, da se udalji sa svoga 
mjesta i prepusti mjesta drugima« — a medju tima prvomu 
g. Arzeniju Wenzelidesu, strogomu i neumoljivomu kritičaru i 
književniku u strogom smislu riječi . . . 

»Upravnom odboru Matice Hrvatske«. — Pod tim naslovom 
čitamo u »Savremeniku« (1906. III. 231 b i dalje) medju ostalim 
i ovo: »Upravni odbor »Matice Hrvatske« nastavio je svoj po- 
sao na zator hrv. knjige i »Matice Hrvatske«, a na korist svoje 
vlasti i svojih interesa. Književna borba pretvorila se nastoja- 
njem Klaićevim u borbu stranačku, a ponukom nekih odbornika 
»Matice Hrvatske« pretočila se u osobnu borbu. Kad je upravni 
odbor vidio, da gotovo nijedne novine ne će da služe njihovim 
ličnim interesima, . . . odlučio je izdavati . . . listić . . . Poslije 
one izvanredne skupštine . . . pravom su odlučili podpisani« 
(na poznatoj resoluciji) »književnici . . . pustiti gospodu, da vode 
»Maticu« u propast . . . »Savremenik« je organ nezavisnih knji- 
ževnika, . . . koji ne treba raspisivanja nagrada, da domami 
»gladne« književnike . . .« — Sve je ovo u »Savremeniku« bez 
podpisa. 

Istomu je svesku »Savremenika« priložen nekaki zeleni 
listić papira, ali se mi na nj ne obaziremo, jer ga jamačno ni 
uredništvo »Savremenika« nije namijenilo duševnim potrebama 
svojih čitatelja. 

»Hrvatsko Kolo« i neizdani almanak D. H. K. — Na odbor 
»M. H.« dizala se hajka: da je »Hrvatsko Kolo« počeo izdavati 
samo zato, da se osujeti izdavanje almanaka, što ga je kamilo 
izdavati Društvo Hrv. Književnika. I ova je hajka bez osnova, 

jer se je u »M. H.« mislilo, govorilo i pisalo o almanaku već 
god. 1903. (treće), pa je o tom izviješteno i u gl. skupštini »M. 
H.« dne 26. srpnja 1903. (treće) i priopćeno mnijenje, »po kojem 
bi se . . . izdala svake godine po jedna knjiga, njeke ruke alma- 
nak, u kojem bi bilo prinosa od hrvatskih, hrvatsko-dalmatin- 
skih i slovenskih književnika«. (Tiskani Izvještaj M. H.« za 
god. 1902. i 1903., str. 16. »Hrvatsko-dalmatinski« književnici 
spomenuti su radi toga, što se je namjeravalo, da se uz sloven- 
sku Maticu pridruži u toj stvari »Matici Hrvatskoj« i dalmatin- 
ska Matica). 

Na upit: »1. Je li istina, da je odbor »M. H. redaktoru 
»Pokreta« Josipu Pasariću u lipnju 1905. isplatio svotu od 1000 
K? — 2. Kojim povodom i zašto?« — odgovoriti nam je ovo: 

1. Istina je, da je odbor »M. H.« redaktoru »Pokreta« g. Jo- 
sipu Pasariću izplatio 28. lipnja 1905. svotu od 300 kruna mjesto 
1000 kruna i neke još druge neodredjene svote, kako ih je on 
tražio u pismu od 4. travnja iste godine. 

2. G. Pasarić tražio je 1000 kruna i t. d. za čitanje narodnih 
pjesama god. 1892., kao i za neke svoje bilješke o tima pje- 
smama. 

Odbor je doduše nakon pismene izjave bivšega tajnika i 
blagajnika gosp. Ivana Kostrenčića kao i po računskoj knjizi 
bio uvjeren, da je g. Pasarić za čitanje narodnih pjesama, koje 
je obavljao pred punih trinaest godina, primio namah i potpunu 
nagradu; ali je s obzirom na to, što je g. Pasarić baš onaj čas 
bio bez zanimanja (izašao je naime iz redakcije »Obzora«), i što 
se nije htio ® njime po sudovima i novinama — a sve na štetu 
»Matice« — natezati, dozvolio više kao potporu i da otkloni od 
»Matice« sigurne navale, svotu od 300 Kruna. Ta odluka sa- 
općena je g. Pasariću ovim dopisom: 

»Na Vaše pismo d 4. travnja 1905. i 23. svibnja 1905. odlu- 
čio je odbor »M. H.« u zajedničkoj sjednici dne 24. lipnja 1905., 
da Vam se odgovori sliedeće: 

»Premda iz Vaših pisama razabiremo, da Vi svoje tražbine 
ne možete nikako dokazati, ipak je odbor »M. H.«, da se stvar 
mirnim putem rieši, pripravan dati Vam naknadno za sav Vaš 
trud oko čitanja narodnih pjesama još 300 K (trista K). Po- 
djedno odklanja »M. H.« Vaš zahtjev na tražbinu za navodno 
nestale Vaše bilješke«. 

Na to je g. Pasarić dne 28. lipnja podigao dopitanu mu 
svotu uz ovu namiru: 

»Pošto sam na osnovu obavijesti »M. H.« od 26. lipnja 1905. 
br. 43 — 1905. od »Matice Hrvatske« primio 300 K (trista K), 
očitujem tim povodom, da se za rad oko čitanja nar. pjesama 
i za bilješke o pročitanim pjesmama »M. H.«, predane »Matici«, 
odričem svake tražbine, dotično odštete«. — U Zagrebu dne 
28. lipnja Josip Pasarić v .r.« Uprava »M. H.« 

Jest, kapituliramo! G. J. I — r (»Nar. Nov.« 1906. br. 70 od 
26. III.) osvrnuo se u »Književnim pabircima« na ono pisanje 
spljetskoga »Našega Jedinstva«, koje smo mi u br. 3. i 4. pri- 
općili ad perpetuam memoriam. Razlozi su g. I — ra takovi, da 
mu je i samo »N. J.« dalo pravo i priznalo svoju pogrješku. To 
nije ni čudo, jer je g. I — r onaj glas u »Našem Jedinstvu«, i to 
punim pravom, proglasio prosto zrelim za Stenjevac. G. I — r 
svršava svoje razlaganje ovako: »Mišljenje splitskoga književ- 
nika nije samo površno nego i naopako, ali odbor »Matičin« 
mogao bi ipak nešto naučiti i iz ovakovih abnormalnih pojava. 
Abnormalnosti imade i u »Matici«, pa od tuda i ovakvi glasovi. 
Neka se ovakvi glasovi počnu sistematično širiti i po nesreći 
uvažavati, pa današnji matadori »Matičini« mogu biti sigurni, 
da njihov »Glas« ne će puno pmoći ni njima ni »Matici«. 

Doista: Ako se stenjevački »glasovi počnu sistematično 
širiti i po nesreći uvažavati, onda »matadori« »Matičini« mogu 
biti ne samo sigurni, da njihov »Glas« ne će puno pomoći, nego 
da ne će ništa pomoći, jer je proti Stenjevcu nemoćan i cijeli 
Olimp, a kako ne bi bio nemoćan jedan smrtni odbor! Pred 
Stenjevcem kapituliramo unaprijed — o tom neka bude uvjeren 
g. I — r. 

Sad barem i naša javnost znade, o što će se skrhati naša 
obrana »M. H.«. No do toga još nije došlo, osim ako je g. I — r 
napisao svoje razlaganje i za to, da prvi podade važnosti glaso- 
vima, koje je sam proglasio ne samo naopakima, nego prosto 
stenjevačkima. 

Gosp« S« K« u Karlovcu« Na Vaše pitanje odgovaramo Vam 
ovo: Iz ocjene »Hrv. preporoda« dra. Gj. Šurmina od prof. I. 
Milčetića izostavili smo konac držeći, da nije u svezi s ocjenom. 
Time nismo učinili ništa nelojalna. No da tko ne pomisli, da 

smo što zatajili, što bi samu ocjenu moglo prikazati u drugom 
svjetlu, donosimo evo i taj konac, koji od riječi do riječi glasi 
ovako: 

»Prema ovoj mojoj nepovoljnoj ocjeni, ne bi se mogla po- 
dijeliti prof. Šurminu nagrada, za koju se natječe. Ja ipak pre- 
poručam poštovanom odboru, da mu doznači nekoliko stotina 
forinti nagrade, čim će nagraditi njegovu marljivost. Pored toga 
se može uvažiti i to, da je Šurminovo djelo zadahnuto čistim 
narodnim duhom. — Priposlani mi istisak Šurminova »Hrv. Pre- 
poroda« odnijet ću s jutra na poštu. — S osobitim štovanjem — 
U Varaždnu 11. /III. 1904. — Prof. I. Milčetić«. 

Ako je ovim dodatkom što pomoženo g. piscu, — i nama 
je pravo. Ili zar bi on htio da odbor »Matice Hrvatske« nagradi 
s njekoliko stotina forinti »primitivno obradjeno djelo«, koje »ne 
služi na čast ni piscu, ni hrvatskoj književnosti«, samo zato, 
da on sam uzmogne dizati tim veću hajku na svakoga pisca, 
koji za dobro djelo dobije zasluženi honorar? 

Trebalo bi da se u svim krugovima književničkim uzme na um« 

U »Letopisu Matice srpske« (sveska II, za godinu 1906.) ocje- 
njuje Tih. Ostojić knjižicu Pavla Popovića »Iz književnosti«, o 
kojoj se govori i. u prošlom broju našega Glasa. Na str. 103. 
priopćuje ocjenjivač u cjelini jedno mjesto iz ove Popovićeve 
knjige, jer drži, da je tako taj »stav — tačan i umestan, da bi 
trebalo da se u svima krugovima književničkim uzme na um«. 
Budući da se i mi s tim posve slažemo, a u drugu ruku zna- 
demo, da i sam »Letopis Matice srpske« i gospoda srpski knji- 
ževnici Popović i Ostojić uživaju jednaku simpatiju u svima 
našim književnim krugovima bez razlike, to evo i mi iznosimo 
ovo mjesto u našem listu pridružujući se želji gosp. Ostojića: 
»da se u svima krugovima književničkim uzme na um«. 

Gosp. Popović na str. 176. svoje knjige piše ovo: »Odista, 
kakvo je današnje književno vreme, svaki ozbiljan književnik 
valja uvek da ima pred očima prave potrebe književnosti i 
prema njima svoj rad da udešava. Za šta je tko sposoban, neka 
radi, ali neka svaki gleda, kako se to slaže s glavnim, poznatim 
ciljevima, kojima književnost teži. U našoj književnosti ima 
toliko praznine, da ih samo dobro upućen rad sviju književnika 
može popuniti, a svaki književnik može da vidi, koje su to 
praznine. Danas kad elementarne književne i naučne potrebe 

nisu zadovoljene; kad glavna dela po pojedinim, naročito na- 
učnim, strukama i rodovima nisu napisana; kad pre vodnoj knji- 
ževnosti na primjer, koja je danas u mnogim književnim rado- 
vima skoro najpreča, nije ni zdrav temelj postavljen — danas je 
svako književno poslovanje, koje ne ide na to, da te potrebe i 
praznine podmiri, prosto ćerdanje vremena i uzaludno trošenje 
snage. Književnost ima svoj cilj i književnici svoju dužnost. 
Danas se to naročito oseća, jer se danas, više nego pre, oseća, 
od kolike je smetnje književnosti to, što ni elementarne knji- 
ževne potrebe nisu podmirene. Neka se samo jedanput te po- 
trebe podmire, eto to je, čemu književnost teži; nek se jedanput 
savlada taj ogromni osnovni posao njen, bez kojeg ono ne može 
napred. Ali da se taj posao savlada, potrebno je da svaki bude 
svestan tih elementarnih književnih potreba«. 

Glavnica »M. H.« Medju infamijama, što ih protivnici 
»Matice Hrvatske« u svojem bijesu izmišljaju i šire, najgadnija 
je ona, kojom se uprava »M. H.« denuncira prema gore i prema 
dolje, da je naime umanjila društvenu glavnicu. Da prijatelji 
»Matice Hrvatske« i ostali rodoljubi, koji strepe nad našim 
kulturnim stečevinama, vide, do čega vodi denunciranje »M. 
H.« prisiljeni smo iznijeti na javu ovo, što će i njekojim slijep- 
cima otvoriti oči: Denunciranje »Matice Hrvatske« i njezine 
uprave bilo je urodilo željenim plodom već pred dvije godine 
za predstojništva Šumanovićeva, kad je naime gradski načelnik 
(Mošinsky) priopćio predsjedniku »M. H.«, da će po odredbi 
vis. kr. vlade poslati u »Maticu« računarskoga vještaka, koji će 
ispitati, jesu li istiniti glasovi, da je uprava »M. H.« potrošila 
zaklade i dirnula glavnicu. Kad se je izaslani poglavarstveni 
vještak uvjerio, da su papiri zaklada i glavnice u potpunoj i 
primjereno povećanoj svoti deponirati kod Prve hrv. štedionice 
u Zagrebu, mislio je g, gradski načelnik, da je tim stvar riješena. 
Ali nije tako mislila uprava »M. H.«, nego je predsjednik »M. 
H.« pošao do odj. predstojnika g. Šumanovića sa zahtjevom, da 
se o nalazu izdade spis, kad se usprkos zahtjevu uprave nije 
sastavio odmah zapisnik. Tomu je zahtjevu predsjednika »M. 
H.« i udovoljeno izvješćem poglavarstvenoga izaslanika priopće- 
nim upravi »M. H.« presidijalnim dopisom gradskoga pogla- 
varstva. 

Sapienti sat — barem za sada. 

Mi ovoga ne bismo iznašali, da zagr. »Pokret« nije ovih 
dana na osnovu pustih kombinacija iz blagajničkoga izvješća o 
gospodarskom poslovanju »M. H.« u god. 1904. ustvrdio, da će 
se glavnica »M. H.« umanjiti barem za 15.000 K, budući da će 
se u ime duga za god. 1904. od 20.340 K ubrati najviše 5.000 K. 
Mi smo već više puta pokazali, kako napadači »M. H.« ne po- 
znadu stvari, o kojima pišu, pa tako kažemo i sada dajući na 
znanje, da je od onih 20.340 K ubrano već do danas 8.980 K 90 f, 
što će zacijelo svakoga prijatelja »M. H.« zadovoljiti. A štogod 
se od dužne svote manje ubere, to će biti zasluga onih, koji 
ovako pišu o »M. H.«, kako piše »Pokret«, pa samo potpuno 
pokvareni ljudi mogu isticati neuspjeh »Matice Hrvatske«, dok 
ovako o njoj pišu. 

Na druge dobrohotne kombinacije spomenutih novina ne 
ćemo se osvrtati, već izjavljujemo samo, što znadu svi povje- 
renici, da uprava »M. H.« nije god. 1904, i 1905. slala knjiga 
nikomu, tko ih nije naručio, pa je sadašnji broj članova za 1904. 
(= 10.752) pravi i reelni broj, i ako je za 300 — 400 manji od 
predjašnjih godina; nije dakle istina, da je uprava knjige sli- 
jepo slala. 

Hrvatski narodni vezovi. Napisala Jelica Belović-Bernad- 
zikowska. (Sa 17 orig. slika.) Nakl. knjiž. Lj. Szeklera u Osijeku 
1906. Cijena 3 K. (93 str.) — Na str. 9 — 26 piše spisateljica: 
»I. O važnosti i ljepoti naših narodnih vezova« (9 — 11), »II. 
O vezilačkoj ornamentici u opće« (12 — 18), i napokon »III. 
Hrvatski vezilački štil« (19 — 26). Ostale stranice (27 — 93) sadr- 
žavaju rječnik tehničkih naziva. 

Mene je ovo djelce vrlo razočaralo. Primio sam ga u ruke 
s veseljem; s radošću sam pročitao prve stranice, koje usprkos 
čestim naivnim, preobičnim i slabo obrazloženim usklicima 
dokazuju ne samo spisa teljičino iskreno oduševljenje za na- 
rodnu umjetnost, nego i dublje i pravilno shvaćanje ljepote i 
znamenovanja narodnih ornamenata. Razočaralo me to, što 
nikako ne znam, čemu je i komu imalo poslužiti ovo djelo. 
Uvod (I., II., III.) kazuje vrlo malo od onoga, što natpis obećaje, 
a čemu je »rječnik«, toga nikako ne poimam. Kako u rječnik 
narodnih hrvatskih vezova spadaju riječi aiguille, a la damier, 
a la macaroni, alen^onspitze, antipendium i t. d. i t. d., — toga 
nikako ne razumijem. Da su u rječnik uvrštene tudje ovakve 

riječi, a ujedno kazano, kako se to zove hrvatski, — onda bi to 
imalo smisla. Jednako ne razumijem, čemu bi i komu imao 
poslužiti rječnik hrvatskih tehničkih riječi, koje u velikoj većini 
nisu nikako protumačene, a kamo li da je protumačena tehnika 
radova, koje ove riječi označuju. Tako su njeke riječi prosto 
pretiskane iz Broz-Ivekovićeva rječnika, i ako spisateljica 
kaže, da će ovdje »nanizati samo one nazive, koji (većinom) 
dosele još nijesu nigdje zabilježeni«. Čemu je po tom došla u 
rječnik na pr. riječ »bod, m., eine Art Stickerei, bodački vez« 
(točno iz Broz-Ivekovića), a nijesu ušle stotine drugih riječi, 
i tko je time više upućen o tom »bodu«, — to neka Bog zna. 
Sva je sila ovako na pr. protumačenih riječi: »borano, adj., 
faltig, bez narodni«. — »brageše, pl., hlače u Vrbniku«. — 
»burina, f., naziv sa otoka Krka«. — »burka, f., ruho kneza 
ruskog«. I t. d. i t. d. Što po svem tom znače spisateljičine riječi: 
»Želim, da i ovaj mali rječnik bude njeka cjelina kao i to: da 
pripomogne raširivanju hrvatskih posve izvornih tehničkih 
naziva u struci ručnoga rada«, — ni toga ne razumijem. 

U djelu ima i krivih uputa i nepojmljiva nerazumijevanja, 
kao na pr.: »bumbak, m., naziv iz Konavlja. Od toga je pre- 
gača konavljanska«. Mislio bi čovjek, da je taj »bumbak« 
bogzna što, a to je obična riječ za pamuk, pa onda nije baš 
čudo, da je »od toga« pregača konavoska (ne: konavljanska). 

Djelo o narodnim vezovima bilo bi koristno i potrebno, ali 
bi imalo biti kud i kamo drugačije. Da i ne govorimo o tom, 
koliko bi se takovim djelom mogao koristiti ženski svijet, 
takovo bi djelo znatno povećalo poznavanje naroda i narod- 
noga jezika. Kad bi se našlo kolo spisateljica, koje bi pod 
vještom urednicom takvo djelo sastavilo, »Matica Hrvatska« 
bi dobro učinila, da izdade takvo djelo ne žaleći troška. Gospo- 
dja Belović-Bernadzikowska nije nipošto nesposobna, da se 
lati toga posla, pa je upravo šteta, što troši svoj mar na ovako 
nepotpune radnje, koje uza sve to zaslužuju svačije priznanje. 
Svaki je početak težak, a u toj smo stvari uza sve dosadašnje 
pokušaje još uvijek na početku. 

Sedamdesetgodišnjica Josipa Stritara, 

»Društvo slovenskih književnikov i časnikarjev« priredilo 
je pod pokroviteljstvom ljubljanskoga gradonačelnika Hribara 

dne 19. i 20. svibnja proslavu 70-godišnjice života i 50-godiš- 
njice književnoga rada Josipa Stritara. Uprava »Matice Hrvat- 
ske« bila bi se pridružila ovoj prosvjetnoj slavi braće naše da 
joj »Društvo slovenskih književnika i novinara« u bratskoj 
ljubeznoj pažnji i nije poslalo poziva, kako nije u opće nikoga 
pozivalo; tim spremnije se je odbor »M. H.« pridružio toj slavi, 
kad mu je od priredjivača stigao poziv, te je u ime »Matice 
Hrvatske« poslao na slavu svojega tajnika i blagajnika, koje 
je tajnik D. S. K, i Č. g. Pustoslemšek na ljubljanskom kolo- 
dvoru u društvu s gg. Govekarom, urednikom »Slovana«, i dr. 
Ilešićem najljubeznije dočekao i najspremnije kao goste D. S. 
K. i Č. udobno smjestio u novom svratištu »Union«, gdje je 
odsio i sam slavljenik. 

Slavljenik Josip Stritar došao je iz Beča, gdje poslije svo- 
jega umirovljenja boravi, i sam na slavu, te mu je u subotu 19. 
svibnja priredjena podoknica s bakljadom pred stanom grado- 
načelnika Hribara, kod kojega je te večeri bio gost. Sutradan 
je u dvorani »Mjestnoga Doma« bila akademija, na kojoj je iza 
pozdrava predsjednika D. S. K. i Č. g. dra Zbašnika u duljoj 
besjedi progovorio o radu i životu slavljenikovu g. dr. Tominšek, 
ističući osobito njegov urednički i kritičarski rad. Svečar se je 
iza toga zahvalio s njekoliko riječi priredjivačima proslave i pje- 
vačima, na što je dr. Zbašnik završio akademiju. 

Kod banketa, koji je priredjen u »Narodnom Domu« naz- 
dravio je svečaru dr. Zbašnik, za tim načelnik Hribar, onda 
redom zastupnici raznih društava, djaštva itd., a napokon taj- 
nik »M. H.« dr. Ante Radić, koji je u kratkoj besjedi kazao, 
da je slavljenikov rad na korist i hrvatskomu narodu, jer su 
Slovenci hrvatska straža. Na svim zdravicama zahvalio se sve- 
čar pročitavši tiskanu i gostovima već razdijeljenu »Zahvalu«, 
u kojoj kaže: 

Marljivo moje rodoljubno delo 
Uspeha ni mi pravega imelo, 

pa sjećajući na nedavnu slavu Prešernovu završuje: 

Prešernov duh naj krepko nas prešine, 

Nas vse, in rod slovenski ne pogine! 

* 

Na večer isti dan sastao se na ponuku g. dra Fr. Ilešića u 
jednoj dvorani svratišta »Union« više književnika i novinara, 
da u bratskom razgovoru s izaslanicima »M. H.« sprovedu koji 
časak. Sastanak je počastio svojom nazočnošću i svečar Stritar, 
načelnik Hribar, predsjednik »SI. M.« Levec, predsjednik Dru- 
štva slovenskih književnikov i časnikarjev dr. Zbašnik, a bili 
su nazočni i tajnici »M. SI.« i »D. S. K. i Č.« Lah i Pustoslemšek, 
urednik »Štovana« Govekar, dr. Tominšek, dr. Požar, dr. Ilešić 
i još nekoji, većinom s gospodjama. Načelnik Hribar pozdravio 
je zastupnike »M. H.« tako srdačno, ljubezno i toplo, kako to 
može samo čovjek njegove kulture i pogleda. Zahvalio mu se 
tajnik »M. H.« dr. A. Radić, na što je oduševljeno i iz punoće 
srca progovorio o zajedničkom radu Slovenaca i Hrvata dr. 
Ilešić. Iza toga su nekoji književnici slovenski ostali sa zastup- 
nicima »M. H.« u ugodnom razgovoru do odlaska vlada. 

Tužan spor*. S tim napisom izašao je u V. svesci »Savremenika« člančić 
od Ivanova (dra Milivoja Dežmana), na koji je potrebito da se osvrnemo, 
neka vidi hrvatski narod, kolika je sreća za »Maticu Hrvatsku« što dra 
Dežmana više u njezinu odboru nema, i — nadajmo se — nikad više biti 
ne će! 

Radi boljega razumijevanja preštampai ćemo članak dra Dežmana »ad 
perpetuam memoriam«! Dr. Dežoman piše doslovce ovako: 

»U »Glasu Matičinog odbora javio se Dr. Bosanac, da opravdava sadanji 
odbor radi neuspjeha i goleme štete, koju je ovaj odbor nanio baš samoj 
instituciji. Dr. Bosanac htio bi za propadanje Matice svaliti krivnju na one 
književnike, koji su poznatom svojom izjavom prekinuli svaku vezu sa 
sadanjim odborom Matice Hrvatske. 

Matica Hrvatska ' propada! Te činjenice ne poriče ni Dr. Bosanac, a i 
ne može je poricati, kad izvješća ovog odbora tako rječito govore. 

G. 1897. imala je Mat. Hrv. članova prinosnika 9384, g. 1900. 9334, a 
g 1904. imala je Matica Hrvatska članova prinosnika 6541. Odbor Matice 
Hrvatske se doduše nada, da će 1893 članova platiti članarinu, no kako je 
već prošla godina dana odkako su knjige raspačane, to ima vrlo malo nade, 
da će i polovica preostale članarine naknadno unići, pa će prema tome biti 
deficit samo za god. 1904. od kruna 11.360. To je golem poraz za ovaj odbor, 
pa mi potpuno shvaćamo da gospoda, koja su na sva usta govorila, da 

Uredništvo »G. M. H.« nastavljajući obranu »M. H,« drži za svoju dužnost, da u 
ime odbora »M. H.« ovo odgovori dvojici trojici prijatelja, koji nas savjetuju, da učinimo 
kraj ovoj smutnji i skandalu u našoj književnosti: Svu ovu smutnju i skandal u našoj 
književnosti stvorilo je i stvara nekoliko ljudi u nadi, da će drzovitim lažima i izmišljoti- 
nama zastrašiti pojedince i javno mnijenje te postati gospodarima situacije. Popustiti tomu 
terorizmu bilo s kojega razloga — bila bi slabost i pogriješka, kojoj bi napokon bila 
posljedica, da bi poluinteligentna masa, slušajući vazda isto zvono, napokon pristala uz 
teroriste, što sc je već djelomice i dogodilo. Tu »dostojanstvena« šutnja ne pomaže. Ur. 

je sav narod uz njih, strepe pred pravorijekom javnosti, koja će ih pitati 
za račun. Dr. Bosanac hoće da dokaže, da su tome književnici krivi. Odbor 
je uvijek govorio i pisao, kako je to samo nekolicina nezadovoljnika, koji 
nemaju nikakova upliva, koji ništa ne vrijede i ništa ne znače. Rezultat ovaj 
pokazao je, da ogroman broj članova i to dugogodišnjih članova ne odobrava 
postupak odbora i ne plaća njihova loša izdanja. 

Ovaj odbor mogao je »zbubnjati« iz Nove vesi i Vlaške ulice do stotinu 
gradjana, koji su doduše čestiti pekari, mesari i ini obrtnici, no u književ- 
nim sporovima zaista ne mogu odlučivati. Ovim novim članovima — kazao 
je odbor ono isto, što dr. Bosanac sad u tom članku, drugim riječima 
kaže, naime: da Matica ne može biti za nemoralnu, nepatriotsku i neumjet- 
ničku književnost. Opozicija, kazao je odbor,- sastoji se od nekolicine gladnih 
književnika, kojima nije na srcu ni moral, ni domovina ni umjetnost — 
nego samo vlastiti džep. Posve je prirodno, da skupština nije dala ni do 
riječi ovakim »anarhistima« i »pornografima«, kojima je samo do opisi- 
vanja golotinja i do Matičinih zaklada. Uz ovu harangu naravno da su 
priprosti oni ljudi bili listom za »patriotičan, moralan i nesebičan« odbor 
Matice Hrvatske, te je odbor sjajno pobijedio, da je opozicija ostavila 
skupštinu i proglasila podpuni pasivitet. Od onog časa hrvatski književnici 
ne smetaju više sadanji odbor u radu. Odbor je mogao, oslobodivši se . tih 
rušigrada, raditi po miloj volji na korist knjige i domovine. Pa što vidimo? 
Izdanja su sve gora, a članova je sve manje. Vele, da je na strani odbora 
sva Hrvatska, sav cvijet inteligencije. A gdje su ta djela, gdje su ti čla- 
novi? Mladi književnici izdavaju knjigu za knjigom, i to zaista uz veće 
žrtve, nego ikoji odbornik Matice, koji može da za svaki redak primi plaću. 

Književnici niti mogu primiti odgovornost za rad i uspjehe sadanjeg 
odbora, niti ih može itko radi toga interpelirati. Književnici idu svojim pu- 
tem. Izdavaju neprestano knjige, pišu u književne listove — a na javnosti 
je, da im sudi. Književnici ako ne će pogaziti svoju riječ ne mogu zajedno 
raditi s ovim sadanjim odborom poslije onakove skupštine, kakovu je pri- 
redio trolist: Klaić, Radić, Ortner. Odbor to dobro znade, pa ipak nepre- 
stano kuša da predobije jednog ili drugog, nudja umjetnicima sve i sva, 
samo da predju u njihov tabor. Zaista umjetnici nisu nikako vezani uz knji- 
ževnike, no dok u javnosti nisu opozvane uvrede, nanesene im radi njihova 
rada od Kuhača i Dra. Radića, ne može biti govora o sudjelovanju. Umjet- 
nici nisu ni djeca ni protuhe. Ludo je za to govoriti, da književnici odvra- 
ćaju umjetnike od ovog odbora. Odvraća ih njihov ponos — a to je dovoljno. 
Dr. Bosanac bi dobro učinio, da stvar prikaže kako jest, a da ne piše ten- 
denciozno i u korist svoju i svojih drugova. Isto tako nije istina, da se 
navaljivalo na Dra. Radića radi njegove plaće. Doduše Dr. Bosanac zatajio 
je dohodak Dra. Radića i naveo je, da ima samo 2400 plaće, što nije istina, jer 
Dr. Radić ima stalnu plaću i stanarinu u iznosu od 3600 kruna, a osim toga 
su mu napose plaćene korekture, no to ne smeta ništa Protiv Dra. Radića 
ustalo se i ustaje se iz sasma drugih razloga. Navest ćemo ih u kratko, 
a tim će se rasvijetliti i čitav taj tužni spor. Nije istina, da je borba za 
Maticu borba »mladih« protih »starih«. Stvar se ima ovako: Današnji odbor 
Matice u svojoj većini je na strani mladih u borbi — literarnoj — protiv 

bivše uprave Matičine, koja je sva bila u rukama Konstrenčićevim. Nikad ne 
bi bio Dr. Arnold predsjednik — nego J. E. Tomić, niti Dr. Radić tajnik, niti 
Dr. Otner blagajnik, da ih nisu izabrali mladi. 

Ova su trojica s pomoću mladih, pošto su im obećala, da će provesti 
reforme, koje su mladi zahtijevali, izabrana u odbor. Istina jest, da reforme 
nisu provedene, nego da su gospoda okrenula kabanicu i složila se poslije 
sa preostalim Kostrenčićevim pristašama (njega samoga su izgurali) protiv 
mladih. Ortner postao je blagajnik. Radić tajnik — a njihovi su dohoci 
dvostruki nego Kostrenčićevi, što su bili. Dok nisu bili na vladi, bili su 
veliki antiklerikalci i podupirali su mlade, kad su došli na vladu, sl'ožili se 
sa Klaićem i izgurali svoje suborioce napolje i to za to, jer su im neprestano 
zanovijetali, da se započnu već jednom obećane reforme. Jedna je reforma 
bila zaista provedena. Povišena je plaća blagajnika i tajnika. Dakle upravo 
je smiješno, kad se sadanji odbor hoće proglasiti solidarnim sa starim kon- 
zervativcima, kad hoće da javnosti utuvi, kako je on čuvar tradicija Mati- 
činih. To sve nije istina. Ova su se gospoda nekad gradila prijateljima mla- 
dih, a sad su im protivnici. Ova gospoda: Klaić, Radić, Ortner — to su sve 
sami antiklerikalci, koji su se pritajili, *da prevare furtimaše. I uspjelo im 
je. Furtimaši su na skupštini bili za njih. Sad se kaju. Dr. Milobar istupio 
je iz odbora i »Hrvatstvo« ne brani više sadanji odbor. Nije dakle ni govora 

0 domovini ni o lijepoj knjizi — to su sve »lari fari«. Gospoda hoće da 
sjede u Matici, dok bude moguće — apres nous le deluge. Najbolje osvjet- 
ljuje njihov postupak ovaj slučaj. Gospoda šalju svoje ponude, da se primi- 
rimo s njima. Odstupit će Klaić, Arnold i Ortner — vele oni. Sad kad im 
je voda do grla. U javnosti nas žigošu s nemorala i izdajstva, a u potaji 
traže kompromis. Mi ne trebamo toga. Neka gospoda odstupe, nama nije 
do odborništva, ni do zaklada. Doći će vrijeme, kad će se sve spletke otkriti 

1 kad zabašurivanje ne će više koristiti. Hrvatski književnici mogu čekati 

— ako ovaj odbor misli, da i Matica može još čekati, neka samo nastave 

svoju igru. Zatukli su Vijenac, — zatući će i Maticu. Hrvatsku književnost 

nastojat će prema svojim silama unapredjivati hrvatski književnici i mimo 
Matice Hrvatske.« 

* 

Evo dakle člančića dra. Dežmana čitava! I koliko pozoran čitalac može 
razabrati s kolikom zloradosti i veseljem plemeniti dr. Dežman naviješta: 
»Matica Hrvatska propada!« Samo da bi mogao išta sadanjemu odboru za- 
baviti, taj odlični patriota ne bi žalio, da Matica zaista propadne! Na čast 
mu bilo! No tako sadanji odbor a i brojni prijatelji Matičini rade i radit 
će, da dr. Dežman te satisfakcije ne doživi. A kad bi sadanji odbor samo 

iz daleka naslutio, da je njegov rad na uštrb Matici, on bi s mjesta od- 

stupio. Pojedini pak odbornici ostali bi i dalje prijatelji Matičini i radili 
bi kao obični članovi za slavu njezinu; — * a ne bi slijedili dra Dežmana, 
koji kroz pune dvije godine diže hajku na narodnu instituciju samo zato, 
da se osveti onima, koji nijesu htjeli, da budu roblje njegove moderne indi- 
vidualnosti. U čitavom članku kaže dr. Dežman samo jedno, što i mi moramo 
podpisati, naime: »Doći će vrijeme, kad će se sve spletke (Dežmanove) 
odkriti i kad zabašurivanje (Dežmanovih pravih ciljeva) ne će više kori- 

štiti.« Na to vrijeme može odbor Matičin mirne duše čekati i dočekati ga; 
jedino u interesu dra Dežmana moglo bi biti, da to vrijeme što kasnije 
svane. 

Toliko o duhu, kojim člančić Dežmanov odiše. Medjutim nakrcano je u 
članku toliko neistina i netočnosti, da ih treba redom izpraviti. 

1. Dr. Dežman konstatira, da je Matica god. 1904. imala samo 6511 člana 
prinosnika, pak odatle izvodi, da »ogroman broj članova i to dugogodišnjih 
članova ne odobrava postupak odbora i ne plaća njihova (čija?) loša (?) 
izdanja«. Kad bi sve istina bila, da je broj članova prinosnika za god. 1904. 
spao na 6541 — što hvala Bogu ne stoji, — onda to ne bi bio dokaz nepovje- 
renja sadanjemu odboru, nego prijašnjemu, u kojem je dr. Dežman kroz tri 
godine tako štetno djelovao!« Dr. Dežman i drugovi dzstupili su iz Matičinog 
odbora tek 4. studenoga 1904., pošto su sve knjige za onu godinu bile doštam- 
pane. Pače neke knjige, kao prijevodi Ivana Trnskoga, drama V. Cara- 
Emina i pjesme R. Katalinića bile su prihvaćene za štampu baš na preporuku 
dra. Dežmana i drugova, pa tako ide njega i drugove njegove sva slava i 
prikor za loše (?) knjige od god. 1904. Ako su dakle knjige od god. 1904. 
zaista loše, kako dr. Dežman sada tvrdi, kad ga više u odboru nema, onda 
je tomu pojavu krivac ili bar sukrivac on; ako je opadanje članova za god. 
1904. nepovjerenje odboru, onda to vrijedi za prijašnji odbor, u kojemu 
je dr. Dežman »neprestano zanovijetao«, a ne za novi odbor, koji od oktobra 
1904. upravlja Maticom. Razumijete li to, g. Dežmane? 

Medjutim niti su izdanja za 1904. loša, niti je radi tih izdanja nastao 
neki zastoj u širenju Matičinih knjiga. Pravi uzrok opadanju članova za 
god. 1904. baš je dr. Dežman, koji je kao izdavač i urednik »Vijenca« tijekom 
god. 1903. ne samo upropastio i do kraja zatukao taj ponos hrvatske književ- 
nosti, nego i prouzročio gotovo razsulo Matice Hrvatske. Time, što je Matica 
god. 1903. sa punih 9000 kruna subvencijonirala poznati Dežmanov »Vijenac«, 
ozlo voljeno bi do petdeset povjerenika Matičinih tak«~, da su častnu i težku 
svoju službu odkazali. Sa tih 50 povjerenika odpalo je dakako i dosta čla- 
nova, što se može statističkim podatcima dokazati. 

U koliko je dakle nedaća snašla Maticu s knjigama za god. 1904., jedino 
je i opet isključivo krivac dr. Dežman i njegov tužni »Vijenac« od god. 
1903. Novi odbor, koji funkcijonira tek od oktobra 1904., imao je kroz godinu 
dana i pol krvavoga posla, dok je tolike ozlojedjene povjerenike udobrovo- 
ljio, te su se opet vratili u krilo maše majke Matice zajedno sa svojim 
vrlim članovima. Novi odbor spasao je tako Maticu iz težke situacije, u koju 
bijaše spala po dru. Dežmanu. I taj dr. Dežman imade još obraza, da bijedi 
druge za ono, što je sam skrivio! 

2. Dr. Dežman tvrdi, da je sadanji odbor za izvanrednu glavnu skupštinu 
od 29. /I. 1905. »zbubnjao« do stotinu gradjana, koji su doduše »čestiti pekari, 
mesari i ini obrtnici« i t. d. Ovo je hotomična neistina, kako je samo dr. 
Dežman izreći može. Zapisnik o toj glavnoj skupštini izdala je uprava »Ma- 
tice« u posebnom izdanju, što dakako dru. Dežmanu nije bilo drago. Taj 
zapisnik sastavljen je po bilježkama saborskih stenografa, kojih je 4 ili 5 


Dežman sam priznaje u članku, da su on i njegovi suborioci u odboru »neprestano 


zanovijetali*. 


104 

u skupštini bilo. Pred zapisnikom imade popis svih 188 članova, koji su 
skupštini prisustvovali. Tu je bilo 35 doktora svih fakulteta, 17 profesora i 
16 književnika i novinara, koji su sa brojnim svećenicima, činovnicima i 
nekih desetak vrlih gradjana trgovaca i obrtnika s užasom gledali, šta tu 
radi dr. Dežman sa svoja 3 — 4 druga, a sve u ime »modeme individualne 
kulture i slobode«! Dr. Dežman morao bi biti oprezan, pa ne spominjati više 
one skupštine, u kojoj se je za sve vijeke smrtno blamirao. 

Nije istina, da je sadanji odbor na toj skupštini, ili ma gdje išta kazao 

0 »gladnim« književnicima. Ako to dr. Dežman dokaže, dobit će ne 9000, 
nego 90.000 kruna za dalje svoje »moderne« podhvate. Odbor odviše štuje knji- 
ževničko zvanje (vidi moj članak: Tko je književnik?), nego da bi se izruga- 
vao onima, koji neumorno rade za napredak hrvatskoga naroda. Odbor se ne 
ruga ni onima, koji bi htjeli biti književnici, a još nijesu, on se od srca 
raduje i najmladjenu poletarcu. Baš za te najmladje razpisao je ove godine 

1 nagradu. O »gladnim« književnicima govori samo dr. Dežman, koji je čak 
i to odkrio, da su tajniku »Matice« »napose plaćene korekture«! Tko o čemu, 
a baba o uštipcima, 

3. Odbor nikomu »ne nudja sve i sva, samo da predje u njihov (čiji?!) 
tabor«. Odbor je oduševljeno dočekao hrvatske umjetnike, koji su »Hrvatsko 
Kolo« za g. 1905. ukrasili svojim lijepim radnjama; odbor je umjetnike naše 
proglasio radnicima »Matice«, te se od srca raduje njihovim prilozima za 
»Hrvatsko Kolo« god. 1906. Umjetnici nisu zaista ni »djeca ni protuhe«, i s 
toga ne trebaju ni skrbnika ni branitelja, kakovim se njima dr. Dežman 
nameće. U ostalom umjetnici poznaju dra. Dežmana i njegov »rad« odviše 
dobro, pače izvrstno pamte, kolike je »zasluge« on stekao za Društvo hrvat- 
skih umjetnika! 

4. Nije istina, »da gospoda šalju svoje ponude, da se primirimo s njima«. 
Sadanji odbor »Matičin« s nikim se nije svadio, pak s toga ne treba s nikim 
se pomiriti. Sadanji odbor (od oktobra 1904.) tek se je branio i brani od 
bezdušnih i nepravednih napadaja* Zar je sadanji odbor inscenirao besmislenu 
hajku na predsjednika dra. Arnolda s poznatom rezolucijom od 4. studenoga 
1904.? Zar je sadanji odbor tražio izvanrednu glavnu skupštinu s dnevnim 
redom za arangement skandala? Zar je sadanji odbor u oči te izvanredne 
skupštine izdao onaj famozni pamflet, kojega su se sami autori stidili, pak 
na skupštini zatajili svoje autorstvo? 

Sadanji odbor nema dakle razloga, da se s kim izmiruje, a još manje 
da koga mami ponudama. Ali zato nije ni htio ni smio odbiti dra. Lisičara, 
kad je sam »Matici« ponudio svoje crtice, niti J. Kosora, kad je tražio na- 
gradu za svoj roman »Rasap«, a najmanje dra. Branka Drechslera, kad je 
pohodio podpredsjednika Klaića, te s njime akademički razpravljao o našim 
književnim nevoljama. Odbor nije htio niti smio odbiti gg. Lunačeka i Ma- 
toša, kad su se prijavili kao suradnici »Matičini«. Odbor u obće ne može 
nikoga odbiti, koji hoće da za »Maticu« radi; odboru pristoji tek pravo i 
dužnost, da priposlane radove ocijeni prema vrijednosti i shodnosti za »Ma- 
ticu«. Odbor ne pita za imena i lične simpatije: on mora svaku radnju pri- 
miti, samo ako je dobra i zgodna. A poglavito mora gledati, da primljene 

radnje budu patriotične i moralne, da ne vrijedjaju nijednu vjeru, a naj- 
manje rimo-katoličku, kojoj sam pripada. 

5. Nije istina, da tajnik dr. Radić prima za stanarinu 1200 kruna (on 
ima besplatan stan u naravi); a takodjer nije istina, da »su mu napose 
plaćene korekture«. Tajnik nije nikada primio ni prebite pare za korekture, 
to dobro znade bivši odbornik Dežman! Ili možda ne zna? Tim gore po njega! 

6. Predsjednik dr. Amold nije izabran »s pomoću mladih * za predsjed- 
nika, a još je manje obećao »mladima« tom prigodom ikakve reforme. On 
u obće nije nikomu ništa obećao, jer nije ni slutio, da će biti izabran! 

7. Klaić, Ortner i Radić nijesu nikoga »izgurali« iz odbora; — pismom 
od 4. studenoga 1904. najavili su dr. Dežman i drugovi sami svoj izstup iz 
odbora, navedavši za to posve druge razloge, nego što ih Dežman sada pod- 
meće. Zar Dežman tako brzo zaboravlja? 

8. Odbor ne traži nikakva »kompromisa«, a najmanje s drom. Dežma- 
nom, koji je načelni protivnik svih kompromisa. 

9. Nije odbor zatukao »Vijenca«; ta slava ide samo dra. Dežmana. Sad 
je Dežman najednom postao čedan! 

10. Odbor ne će zatući »Maticu«; on će ju do posljednje kapi krvi 
braniti. Dični posao oko rušenja »Matice« prepušta dru. Dežmanu i onima, 
koji bi možda njega slušali. Ali odbor je duboko uvjeren, da će dr. Dežman 
u dogledno vrijeme pri tom poslu ostati — sam. 

Dr. Dežman htio je člankom »Tužan spor«, što no Nijemac kaže, kao 
jednim udarcem »zatući tri muhe«, ali je napokon zatukao — sebe sama. 
Drugo i ne zaslužuje. y # Klaić. 


* Koliko je istine u tvrdnji Ivanova: »Nikad ne bi bio dr. Arnold predsjednik . . . 
niti dr. Radić tajnik, niti dr. Ortner blagajnik, da ih nisu izabrali mladi«, vidi se jasno 
iz zapisnika zajedničke odborske sjednice »M. H.« od 3. prosinca 1901., u kojoj je dr. 
Radić izabran tajnikom, a u kojoj su bili prisutni uz predsjednika Trnskoga »gg. pod- 
predsjednici J. E. Tomić i dr. Marković, odbornici: dr. Bauer, dr. Arnold, dr. Bosanac, 
dr. Radić, dr. Harambašić, dr. Hoić, Gj. Deželić, Josip Pasarić, Vj. Novak i Iv. Kostren- 
^vo su Ivanovljevi »mladi«, koji su izabrali tajnikom dra. Radića i kojima je on 
»obećao reforme«! Da nam nije žao prostora, ispisali bismo imena prisutnika, koji su iza- 
brali dra. Arnolda predsjednikom i dra. Ortnera blagajnikom, pa bi se opet vidjelo, da 
Ivanov, kad zine . . . Da Ivanov nije ništa drugo napisao nego samo onu laž o nagradama, 
što ih tajnik dr. Radić dobiva tobože za korekture, — ne bi mu smjelo biti mjesta u če- 
stitom društvu, a kamo li da kao nekakav vodja i toliko puta već blamirani »reformator« 
i »inicijator« već godine i godine pustim lažima haranguira literarne analfabete proti 
»Matici« i njezinim odbornicima. Jednaka je laž ono, što Ivanov piše, da je dr. Arnold, 
dr. Radić i dr. Ortner obećao »mladima^ njekakve reforme, pa je upravo sramota i skandal, 
da takav čovjek kao što je Ivanov, golim lažima i izmišljotinama može još uvijek, i to u 
glasilu D. H. K., stvarati i podržavati vječne njekakve afere. Ur. 

Dežman se napokon odao! U V. svezci »Savremenika« 
napisao je Dežman (Ivanov) nekakav članak »Tužan spor«, 
da bi njim osujetio akciju onih književnika, koji bi se htjeli 
sporazumjeti s »Matičinim« odborom i stupiti u kolo radnika 
»Matičinih«, Mnogi hrvatski književnici žale od srca, š'o su 
se dali u svoje vrijeme zavesti od Dežmana, pak smo uvjereni, 
da ih više ni »bojkotiranje« ni druga »taktična« sredstva Dežma- 
nova ne će smetati. Ta sam Dežman očituje u rečenom članku: 

— Nije istina, da je borba za »Maticu« borba »mladih« 
protiv »starih«. (Cujmo!) 

— Ova gospoda: Klaić, Radić, Ortner — to su sve sami 
antiklerikalci, koji su se pritajili, da prevare furtimaše (Gut 
gebriillt, Lowe!). 

— Nije dakle ni govora o domovini ni o lijepoj knjizi — 
to su sve »lari fari« (za Dežmana!). 

— Gospoda šalju svoje ponude, da se primirimo s njima 
(zar s Dežmanom?). 

— Doći će vrijeme, kad će se sve spletke (Dežmanove) 
odkriti i kad zabašurivanje ne će više koristiti (Dežmanu). 

Dežman se je eto — i prije reda — sam raskrinkao! 

A »Matičin« odbor i ovaj put jasno i glasno naviješta: Pri- 
mamo radostno radove starih, mladih i najmladjih, samo neka 
su dobri i pristojni. Pa i od Dežmana bi primio, ako bi on mogao 
što dobra i pristojna napisati. 

»Matica Hrvatska« u — Questions dipiomatiques et colo- 
niales (Revue de politique exterieure. 10 me annee. Nr. 221. 
Pariš. Rue Cassete 19—21.). — Diplomatski pisac g. Rene 
Henry posjetio je boraveći u Zagrebu i našu »Maticu«, pa kako 
je izvješćujući o našim političkim prilikama imao zgode spome- 
nuti i »Maticu Hrvatsku«, opisao je u nekih deset redaka, što 
je čuo i vidio i u »M. H.« — »Tko hoće — piše g. Henry da 
nadje u Zagrebu spomen velikih Hrvata XIX. stoljeća, mora ići 
na groblje (Mirogoj) i u »Maticu Hrvatsku«,« — a onda kaže 
koju riječ o svakom od preporoditelja naših, pa o Preradoviću, 
Šenoi (koji je, kaže, porijetlom — Francez) i Račkom. O »Ma- 
tici« kaže glavne, svima nama poznate stvari. 

Zadržavajući se g. Henry u prostorijama »M. H.« zanimao 
se za svaku i najmanju stvar i sve bilježio, premda mu je vri- 
jeme bilo odmjereno na minute. Zanimale su ga i knjige »M. H.«, 


pa je o svakoj htio nešto čuti, i to je bilježio. Razgledavajući 
(s gospodjom) »Hrv. Kolo« nije se mogao nadiviti medalji R. 
Frangeša »Sve za vjeru i za domovinu«. I to je zabilježio. 
Ističem sve to zato, da se vidi, kako nije opravdano mnijenje 

0 franceskoj površnosti pače ni za — diplomate, koji tobože za 
sitnice i ovako sporedne stvari, kao što je književnost, umjet- 
nost i t. d. — ne moraju mariti. 

Odličnoga pisca i prijatelja Hrvata ide svakako naša hvala, 
što je u svjetskom časopisu sa simpatijom spomenuo naše 
prosvjetno nastojanje. 

Milan Begović: Venus victrix. O ovoj komediji (u jednom 
činu), koju piscu prijateljska štampa u velike i neumorno raz- 
glašuje, čitamo ocjenu u Nuova Rassegna (1906. IV. 4. 262—263), 
u kojoj se kaže: »U svem tom, kako se vidi, Preporod (Rene- 
sanca) tu ulazi samo po kostimima lica ... Ne znam, čemu je 
bilo potrebno, da se upali kuća, kad se je moglo slobodno unići 

1 izaći: istina je, da bi čin bio izašao kratak i mizeran. No ovaj 
prisiljeni svršetak ne podaj e nimalo života beskrvnoj radnji, koja 
nema u sebi nikakvoga kontrasta, pa po tom nije, kako se na- 
ma čini, ni teatralna ni interesantna«. 

Ad perpetuam memoriam. Čitamo u »Pokretu« (br. 137. 
god. 1906.): »Priposlano. Gosp. dru. Anti Radiću, tajniku »Ma- 
tice Hrvatske«. — Izvinit ćete mi, što nisam odmah »vic« 
shvatio, kad ste mi poslali poziv za konkurenciju Vaše »Ma- 
tice«. Kad sam primio brojeve »Matičina glasnika« (!), koje ste 
mi blagoizvoljeli poslati, — razumio sam i suviše! Oprostite, što 
nisam odmah vratio »velevrijedne« svezke s razloga, što sam ih 
posudio jednom prijatelju, koji je takodjer želio, da se malko 
nasmije, stoga Vam ih vraćam danas Vidjevši Vaš »Glasnik«, 
čudio sam se, kako mi ga mogoste poslati, jer ja niti sam sada 
više seljak, a niti se smatram nebeskim gradjaninom. Pa i u 
samom djelovanju sam »griješnik« — jer stvaram i ovjekovje- 
čujem zemaljske zaručnike, koji se vjenčavaju pod vedrim 
nebom; a onda moje »griješničko« srce — ako u opće vjerujete, 
da u nas ima srca — više osjeća sa progonom Eve, — nego sa 
»bijegom majke Božje u Egipat«. — Narodne motive ako i 
radim, isključivo su goli, te ne bi ni jedan ljubitelj »Matice 
Hrvatske« rekao, da je narodna umjetnost (jer nemaju »kume- 

kovog« kostima). Prema tomu držim, da nije bilo shodno, da 
me pozovete, — pa čak da ste to radi forme učinili. Ovo su 
dakle razlozi, radi kojih i ja nisam konkurirao, te molim da 
ispravite vijest u novinama, da su i »nezagrebački« umjetnici 
sudjelovali. Napokon nemojte misliti ni Vi a ni slavna publika, 
da je ovo jal — usred »sjajnog« rezultata — Vaše — konku- 
rencije, — jer zbilja ne zavidim ni umjetnicima na »Matici« ni 
»Matici« na umjetnicima. Primite izraz moga udivljenja, i — 
ostajemo »stari« — i »mladi« prijatelji. U Beču, 15. lipnja 1906, 
Ivan Meštrović, kipar«. 

'i* 

Na pismo g. I. Meštrovića, koje smo za vječni spomen malo 
više priopćili, šalje nam slikar i odbornik »M. H.« g. Iveković 
ovo: Priposlano*): »Gospodinu Ivanu Meštroviću, kiparu u 
Beču. Vaše »priposlano« dru. Anti Radiću u »Pokretu« od 16. 
lipnja 1906., u kojem bez ikakova povoda vrijedjate svoje ko- 
lege, vrlo je čudno, jer ga nitko ne razumije, osim ako Vam je 
bilo glavno to — kao što se čini da jest — da je Vaše »pripo- 
slano« adresirano na dra. A. Radića i tiskano u »Pokretu«, a 
to je za jednoga umjetnika Meštrovića — vrlo malo. Budući da 
mi je stalo do toga, da pred jugoslavensku izložbu — bude i 
naša i ostala jugoslavenska javnost upućena o motivima Vaše 
nemoćne i do prostote nepristojne srdžbe, razložit ću cijelu 
stvar u budućem broju »Glasa Matice Hrvatske«. 

U Zagrebu, 19. lipnja 1906. Oton Iveković.« 

0 istom dokumentu čitamo u zagr. »Hrvatskoj« od 21. 
o. mj. ove Refleksije o Meštrovićevu pismu (od ugledna pisca, 
kako kaže uredništvo): »Prije nekoliko dana štampano je u 
»Pokretu« pismo hrvatskog kipara Ivana Meštrovića, datirano 
iz Beča. Iskreno priznajem, da smo ja kao i nekoliko naših sta- 
rijih književnika ostali zabezeknuti, pročitavši ovu neobičnu 
epistolu. Adresirana je tobože na tajnika »Matičina«, ali proti 
tajniku nije mogla biti upravljena, jer je tajnik samo kao izvršu- 
jući organ »Matičina« odbora korektno pozvao i Meštrovića na 
plemenitu utakmicu hrvatske umjetnosti. Stilizacija Meštrovi- 
ćeva u ostalom je takova, da tajnik »Matičin« dolazi u ovu 

*) Bilo je priopćeno i u zagrebačkim dnevnicima »Hrvatskoj« i »Hrv. 
Pravu« dne 19. lipnja o. g 

poslanicu kao Pilat u »Credo«. Meštrović je ovim pismom ne- 
čuvenom smjelošću prišio pljusku na lice svih naših umjetnika. 
Šta to znači? I zašto? Meštrović »ne zavidi ni umjetnicima na 
»Matici« ni »Matici« na »umjetnicima«. — Ova posljednja riječ 
složena je pod navodnim znakovima! Tobože: Frangeš, Crnčić, 
Iveković, Medović, Valdec i Kovačević nisu umjetnici nego 
samo ja Ivan Meštrović. Karakter g. Meštrovića do danas 
nismo izbliže poznavali, ali to je jasno, da ga iza ovog pisma 
upoznajemo s vrlo čudne strane. On je možda dobar umjetnik, 
a jamačno će postati i bolji. Ali pisati ne zna, a o odgoju duše 
na onim planinama nije dobio osnovnog temelja. Prema tome 
imamo prava, da od danas i drugim pogledima promatramo 
plodove njegove umjetnosti. Tko nije ugladio svoga srca, taj 
ne može ni u vajarstvu donijeti ništa vječita, ni ugladjena. Re- 
dakcija »Pokreta« nipošto nije učinila nikakovo dobro ni Me- 
štroviću ni časti naše umjetnosti, što je štampala ovo bespri- 
mjerno pismo. Jedan Meštrović još i smije ne znati, kako se 
piše i što se smije, a što ne smije reći, jer, nevješt književni- 
kovanju i pravoj stilizaciji, mogao je u časovitoj nesvijesti po- 
činiti čudo i pokoru, kao što je faktično i počinio. Ali je zato 
tu i redakcija, koja mora objektivnim i čistim patriotskim mje- 
rilom omjeriti, u koju nam je svetinju hitac nerazpoloženog 
umjetnika udario.« 

Da se pismo g. Meštrovića uzmogne dostojno ocijeniti, pri- 
općujemo evo i poziv, kojim je g. M. — kao i drugi hrvatski 
umjetnici — pozvan na natjecanje. To pismo glasi: 

»Odbor »Matice Hrvatske« razpisao uz natječaje za bele- 
tristike i poučne radnje takodjer jedan natječaj od 300 
(trista) K za slikarsku ili vajarsku (kiparsku) radnju po volji 
uz uvjete, koji su objelodanjeni u svim zagrebačkim novinama 
i u 1. i 2. broju »Glasa M. H.« 

Zagrebački i nekoji vanjski umjetnici odazvali su se ovomu 
razpisu natječaja liepim radnjama, koje su nakanili izložiti u 
zagr. umjetničkom paviljonu, pa se uprava »M. H.« obraća ovim 
posebice i na Vas s molbom, da se izvolite priključiti natjecanju 
te koju svoju radnju pošaljete za spomenutu izložbu pod uvje- 
tima naznačenim u razpisu natječaja. Radnje izvolite poslati do 
pod konac svibnja na upravu »Matice Hrvatske« u Zagreb. 

Nadajući se stalno, da ćete se ovomu skromnomu za sada 
nastojanju »Matice Hrvatske« oko podupiranja umjetnosti naj- 

spremnije odazvati, preporučujemo Vam se s odličnim pošto- 
vanjem 

U ime odbora »M. H.« 

Dr. Gjuro Arnold Dr. Ante Radić 

predsjednik. tajnik.« 

Na ovo pismo dobila je uprava »M. H.« ovaj odgovor od 
g. I. Meštrovića: 

»Žalim što mi se je u novinama podkrao natječaj, koga je 
ta si. uprava raspisala, te su mi stoga nepoznati uvjeti, pa će 
mi biti nemoguće, da i ja sudjelujem konkurenciji. Izvoli li mi 
jih ta si. uprava priposlati, pa budu li isti mogućnosti odgova- 
rali, to može ta si. uprava i na moje radove računati. 

Vidovićeva adresa: Em. Vil. Chioggia (Italia), a Krizma- 
nova II. Wien Voleriestrasse 8a, Rački IX. Sobieskig*. — Sa 
osobitim počitanjem I. Meštrović«. (Pošt. žig 11. V. 1906.). 

Pošto je tajnik »M. H.« već prije bio poslao gosp. Meštro- 
viću »Glas M. H.«, u kojem su objelodanjeni uvjeti natjecanja, 
i posebice mu sada odmah pisao, dobio je od njega ovu dopis- 
nicu: 

»14. V. 06. Veleučeni gospodine! Danas primio Vašu dopis- 
nicu a neki dan 5. br-va G. M. H. pa vam se ljepo zahvaljujem. 

U koliko mi bude moguće obavijestiti ću i druge umjetnike 
glede Vašega natječaja. Molim Vas javite mi je li »M. H.« pre- 
uzimlje trošak prenosa za tamo i ovamo i u svakom slučaju, 
jer s vajarskim radnjam ide teže nego li sa slikam. Izim toga 
dajem Vam na znanje, da će meni biti moguće tek sasma pod 
konac o. mj. poslati a ne znam hoće li biti na vreme. 

Sa osobitim štovanjem I. Meštrović«. 

Tajnik »M. H.« odgovorio je gosp. Meštroviću, da »M. H.« 
preuzima trošak otpremanja i dopremanja umjetnina; no pošto 
ga je za koji dan jedan stručnjak upozorio, da bi troškovi za 
velike kipove mogli biti znatni, a da je za »Matičinu« svrhu 
dosta i fotografija umjetnine, pisao je tajnik g. Meštroviću po- 
novno, neka manje stvari pošalje u originalu, a od velikih samo 
fotografiju. 

*) U pozivu na g. Meštrovića bio je dodan pripis, u kojem se g. M. 
umoljava, da izvoli obavijestiti upravu »M. H.« o adresama ostalih hrvatskih 
umjetnika. Toj se je molbi g. M. evo pripravno odazvao, pa mu se za to 
u ime uprave i ovim putem zahvaljujem. A. R. 

S »izložbom« prispjelih umjetnina (koja radi troškova nije 
pnredjena u umjetničkom paviljonu, a ne bi to imalo ni prave 

. ®’ J e , r Se , ne bl m °Ž Ia otvoriti i javnosti budući da je većina 
prispjelih radnja odredjena z a sofijsku izložbu, pa je posve u 
redu da se pri, e javno ne izlažu) _ čekalo se baš radi vanjskih 
umjetnika posebice radi g. Meštrovića, koji je obećao, da će 
sudjelovati, sve do poslije Duhova, dakle preko onoga roka 
(»sasma pod konac o. mj.«, t. j. svibnja), koji je sebi pridržao 
g. M. No od g. M. nije ništa došlo, nego na jedanput ono »Pripo- 
slano«, ,z kojega se nikako ne vidi zašto g. Meštrović nije sudje- 
lovao kod natjecanja, kao što ni to, od kuda njegova zlovolja 
u opće, posebice na tajnika »M. H.« 

. Gosp. Meštrović spominje nekakav »vic« u pozivu »M. H « 
lane poziv evo od riječi do riječi priopćen, pa je svakomu 
moguće prosuditi, ima li tu kakav »vic«. 

Mi se ne bismo toliko bavili ovim dokumentom g. Meštro- 
vica, da njegovo »Priposlano« ne nosi na sebi sve biljege čitave 
borbe proti »Matici Hrvatskoj«. Potanje nabrajati te biljege 
blI ° bl suvlsno - Jer se vide u svakom retku, gotovo u svakoj 
rijeci u dokumentu g. Meštrovića. Jadno je doista, ako je tko 
iz ovake siromaštine mislio izbiti kakav kapital. 

»Dom in Svet« o »sporu« književnika s »M. H.« — U broju 
• o. g. osvrće se »D. in S.« na razpravicu, što sam je pod na- 
slovom »Matica Hrvatska« (1. Novinstvo i književnici prema 
Matici Hrvatskoj. 2. Knjige »M. H.« za god. 1905) napisao naj- 
prije u »Hrvatskoj Misli«, a onda posebice dao otisnuti. Re- 
erent »Doma in Sveta« (1.) piše o toj razpravi medju ostalim: 
»Radić« . . . hoče biti priden tajnik »M. H.« i n kot tak ne more 
podpirati StrU,e ’ ki ’ e P° dira < dasi se obsoja načela modemistov. 
Radić je previđen in zelo pameten oportunist. Lepo pripoveduje 
književni secesiji, da je absolutna svoboda v takem književnem 
zavodu, kot je »Matica« nemogoča, ker vsakega književnika 
vezejo pravila dotičnega društva, za katero piše, in ker ni 
društva brez pravih in to je res, zato se morajo »mladi« poko- 
riti vsaj društvenim predpisom — in svobode ni! — -Sicer se 
pa »mladi« kljub društvenim pravilom ne morejo pritoževati. 
Radić jim dokazuje, da »Matica« nikoli ni zavrgla nobene »svo- 
bodne« knjige, da vse sprejme in da je tuđi že izdala mnogo 
knjig, ki so dosta »svobodne« — kar tuđi mi vemo«. 

»Na ta način je Radić storil svojo dolžnost kot tajnik »Ma- 
tice«, dokazal je mladim njihovo krivico in vendar se jim ni 
preveč zameril. Saj sam pravi: Mladi dakle i slobode željni pisci 
hrvatski imadu posve pravo, kad traže bilo i neograničenu 
slobodu« (str. 12.) — in zato nam gre. Priznati ali ne priznati 
»l’art pour l’art«. Tako je izmolil Radić »credo« mladih svobod- 
njakov in se že čuti dolžnega braniti »Matico« z dokazi, ki jim 
sam ne verjame, če jih utegne le nekoliko premisliti. Zato, ker 
so v »Matici«, naj bi se morali književniki držati njenih pravil? 
Zakaj pa »Matica« ne postavi enega pravila za umetnike, pra- 
vilo, da so popolnoma prosti pri svojem ustvarjanju? Zdi se 
nam, da dr. Radić ni dosleden. — Tu ni mesta, da bi govorili 
o svojem mnenju glede popolne umetniške svobode. Najstrast- 
nejši zagovarjavci tega gesla so ga sami zavrgli v svojih delih. 
A če je dr. Radiću veliko na tem, da se še bolj razbije in des- 
organizira vse književno življenje hrvaško, naj zagovarja geslo 
mladih« ... 

Kad bih ja upitao, tko je taj, što se pod onim 1, krije, ne 
bi on imao prava odgovoriti, da je to svejedno, jer bi on sav 
svoj referat bio malo drugačije napisao, da nije znao, tko je 
napisao onu obranu »M. H.«: ne bi bio imao prilike govoriti o 
»pridnom tajniku« »M. H.«, o njegovoj »dolžnosti, kot tajnik 
»M. H.«, pa tako u njegovom referatu ne bi bilo nedelikatnosti, 
koje su vrlo blizu običnomu i neliepomu sumnjičenju. 

Gosp. 1-u očito je žao, što se Radić mladima »ni preveč 
zameril«, — kao da je svrha cieloj ovoj borbi, da se jedni dru- 
gima što više zamjerimo. Ovo je žaljenje vrlo karakteristično 
za one današnje borce, u čijim redovima vojuje g. 1.: oni ne žele 
mira, njima je žao, ako gdje nastaje mir, oni žele boj, strast- 
veni boj do uništenja. Tko hoće mira, tko ne će, da se »preveč 
zameri«, to je »oportunist«, pače »pameten« i »zelo pameten 
oportunist«. Samo onda nikako ne razumijem, što se g. 1. boji, 
»da se še bolj razbije in desorganizira vse književno življenje 
hrvaško«. Zar će se zato razbiti i desorganizovati naš književni 
život, što se jedni drugima previše ne zamjeramo, što ne vo- 
dimo boja do uništenja? Ta ako je g. 1-u do složnoga rada i 
napredka hrvatske književnosti, on bi se morao veseliti, što 
»M. H.« ima »pridnoga« tajnika, koji čini svoju dužnost, a ipak 
se u ova teška vremena »preveč ne zameri« ni protivnicima 
današnje »M. H.« 

G. 1. u »D. in S.« tvrdi, da »dr. Radić ni dosleden«, valjda 
za to, što je »zmolil »credo« mladih svobodnjakov«, a ipak im 
dokazuje, da imaju krivo. G. 1. očito umuje ovako: Kad dr. R. 
ne prigovara, što književnici traže slobodu, zašto brani »Ma- 
ticu« i njezina pravila, koja izključuju slobodu? Zašto ne bi 
»Matica« postavila jedno pravilo, i to pravilo: da su umjetnici 
slobodni? 

Ovo umovanje nije opravdano, i to zato, što ja nisam 
tvrdio i ne tvrdim, da slobode ne može biti zato, što »vsakega 
književnika vežejo pravila« (»Matičina«), t. j. da pravila »M. H.« 
izključuju slobodu stvaranja. Ovu je tvrdnju izmislio i postavio 
g. 1. Ja sam tvrdio i tvrdim, da pravila vežu odbor, i to u ovom 
pitanju toliko, koliko je »M. H.« institucija s odredjenom 
svrhom, — svrhom, da širi koristne nauke i da podupire liepu 
knjigu; a jedno i drugo može činiti samo onda, ako je materi- 
jalno i organizacijno jaka. Štogod je kadro »Maticu« materi- 
jalno i organizacijno uzdrmati, — to je napereno ravno proti 
svrsi institucije, — i zato »priden« odbor kao što i »priden« 
tajnik ima takvu pogibao od »Matice« odvraćati, — ali se zato 
baš ne mora nikomu »preveč zameriti«, jer to nije svrha obrani. 
Razumije se, da se s odborom i s tajnikom ne moraju u pro- 
sudjivanju onoga, što bi »Matici« moglo biti na štetu, slagati 
baš svi književnici. No za to — zato je i nastao, recimo, »spor« 
radi »Matice«, — ali zato sve to i nije bog zna kakovo zlo, 
zato se ne moramo jedni drugima »preveč zameriti«, možda čak 
do smrti, pa bilo to ne znam kako žao g. 1-u i drugima. 

Dakako, da osim ovoga pitanja — o uzdržanju i napredku 
institucije — ima još jedno pitanje, na ime: Ima li »M. H.« plo- 
viti sa svakom strujom, koja joj omogućuje ili čak zajamčuje 
materijalni i organizacijni napredak? Hoće li na pr. izdavati 
molitvenike, ako bi se izplatili? Hoće li izdavati redom sva 
djela »mladih«, ako ima nade, da će izdanja razprodati i novih 
članova dobiti? 

Da sam ja pišući o sporu ovakovo pitanje postavio i na nj 
odgovorio: Da, — onda bi g. 1. u »D. in S.« imao pravo nazvati 
me oportunistom. No niti sam ja takovo pitanje postavio, niti 
sam na nj onako odgovorio. Ali zato ima u mojoj razpravici 
dosta mjesta, po kojima se može suditi, da bih ja na onako 
postavljeno pitanje odgovorio: Ne! 

No do ovakoga razkršća nije »M. H.«, hvala Bogu, jošte 

došla. »Matica Hrvatska« može još uviek s nadom na uspjeh 
izdavati djela, za koja ćemo svi — pa i g. 1. i protivnici »M. H.« 
— priznati, ili da su u njima koristne nauke, ili da spadaju u 
liepu knjigu. Prigovora može, dakako, biti sad više, sad manje 
i s jedne i s druge strane; ali da tih prigovora bude što manje 
i da budu što manje opravdani prema onomu, u čem se svi 
slažemo, — to je zadaća odbora »M, Ii.«. Ako je i to oportu- 
nizam, ja doista ne znam, zašto bi se takvomu oportunizmu 
moglo prigovarati. 

Ovo su dokazi, kojima ja vjerujem. A što mi g. 1. neliepo 
dobacuje, da ja sam svojim dokazima ne vjerujem, neka mi 
dopusti, da ga sjetim, da vlastitim dokazima obično ne vjeruju 
učenici iz — njegove škole. 


Reforma »Matice Hrvatske« pred njezinim 

odborom, 

1. Zaključci zajedn, odbora »M, H.« o predlozima skupštinara 
g. V. Radmilovića u gl. skupštini »M. H.« 17. XII. 1905. 

1. a) »M. H.« imala je, te je već dobrim dijelom izvela 
program svojih izdanja (Svjetska povjest, prirodopisna knjižnica, 
Slike iz svjetske književnosti i t. d.). 

b) Koliko je dosadašnji program proveden i koliko su na- 
stale nove potrebe, odbor će i u napried, koliko je to moguće, 
raditi po programu, te o stvorenom i provedenom programu 
izviešćivati glavnu skupštinu. 

No kad je govor o programu književnih izdanja, treba 
vazda držati na umu ovo: 

I. Književni program »opsežan i u sitno detaljiran« ne može 
se po svojoj naravi razpravljati u glavnoj skupštini. 

II. Koliko je program knjiž. izdanja nuždan, toliko ne bi 
bilo dobro, kad bi u tom programu bila unapried i na više go- 
dina nepromjenljivo odredjena sva izdanja. »M. H.« uz takav 
program morala bi upravo odbijati svakoga pisca, koji bi joj 
slobodnom inicijativom ponudio kakovo djelo, koje nije sadr- 

žano u programu. Da bi to radjalo zlovoljom, to će svatko 
priznati. 

III. Knjige izvan programa morat će »M. H.« izdavati i 
radi onih djela i radnja, koje su nagradjene kojom nagradom 
(na pr. Draškovićevom, Vuščićevom i t. d.), osim ako bi i na- 
tječajne radnje vezala na program, a tomu bi se dalo ne samo 
opravdano prigovoriti s više razloga, nego bi upravo smetalo 
provadjanje programa, jer odbor, čekajući natječajne radnje, ne 
bi mogao tražiti suradnika po svojoj volji. Odbor bi jedino 
mogao razpisujući natječaje preporučivati književnicima obzir 
na »Matičin« program. 

c) Priedlog, da odbor »M. H.« formalno pozove na suradnju 
u stvaran/ju svoga programa »sva hrvatska udruženja« i poje- 
dince, — nije jasan, jer nije kazano, u čem bi stajala ta suradnja 
»svih hrvatskih udruženja«. Misli li se tim priedlogom na to f 
da »M. H.« sazove vieće (i to ne valjda svih hrvatskih udru- 
ženja), to se od takvoga velikoga — vieća ne može očekivati 
povoljan uspjeh, bez obzira na to, što bi se tim prava i dužnosti 
odbora »M. H.« predavala u ruke faktoru, koji nije odgovoran 
gl. skupštini »M. H.«, te bi po tom »M. H.« kao samostalna 
institucija prestala, a stvorila bi se njeka hrvatska obće na- 
rodna književnička skupština. 

Sto se tiče savjeta i priedloga pojedinaca u glavnoj skup- 
štini, to se razumije, da ih je odbor i uprava dužna uzimati u 
obzir, koliko ih nadje opravdanima. 

d) Predlog, da se »M. H.« reorganizuje poput velikih na- 
kladnih družtava, nije jasan, jer nije rečeno, u čem bi stajala 
takva reorganizacija i što bi trebalo učiniti. (Odklanja se.) 

2, Izdavajući »M. H.« 20 — 40 knjiga, t. j. dva, ili pače četiri 
puta toliko od prilike, koliko izdaje sada, trošila bi na takva 
izdanja preko 40, pače preko 100% više za isti broj primjeraka, 
budući da na pr. 100 araka u 8.000 primjeraka stoji okruglo 

28.000 K, dok bi 200 araka, svaka stotina po 4.000 primjeraka, 
stajalo 40.000 K, a 400 araka svaka stotina po 2.000 primjeraka, 
stajalo bi 64.000 K, a članarina bi bila vazda ista, recimo (za 

8.000 prinosnika) 40.000 K, — ne računajući ovamo drugih 
troškova, koji bi se uz veći broj araka podvostručili i početvo- 
rostručili. Uzmemo li na um, da »M. H.« trošeći na 100 araka 
u 8.000 primjeraka 28.000 K, jedva podmiruje izdatke za izdanja, 
ne može se na to ni misliti, da bi se ti izdatci mogli podmiriti, 

kad bi iznašali 40.000, pače 64.000 K. Ta težište materijalnoga 
uspjeha »M. H.« i leži u velikom broju jednakih primjeraka. 

Razumije se, da bi ovi računi stajali drugačije, kad bi se 
povisila članarina, ili kad bi se za današnju članarinu davalo 
manje knjiga, ili napokon kad bi se broj članova prinosnika 
povećao. (Odklanja se.) 

3. Njekoji članovi »M. H.« i sada nerado plaćaju doprem- 
ninu, a još bi ju teže plaćali dva puta. Uza to bi se pomnožili 
i nekoji drugi — pisarski, računski i — povjerenički poslovi, a 
po tom i troškovi. Povrh toga treba držati na umu, da liepa 
»hrpa knjiga«, koja se najedanput daje, takodjer djeluje na 
znatan broj članova, pa kao što s mnogo čim, tako treba i s tim 
računati. (Odklanja se.) 

4. Dok traje ugovor sa sadašnjom tiskarom, ne može o tom 
biti govora, da se knjige »Matice Hrvatske« tiskaju u više 
tiskara. A kad i prestane taj ugovor, ne bi bilo koristno za 
»Maticu«, da knjige daje tiskati u više tiskara, i to poglavito 
s toga, što se ipovoljne, t. j. nizke ciene dadu postići samo 
onda, ako jedna tiskara dobije veliki taj posao. Da bi se knjige 
tiskale i u tiskarama izvan Zagreba, na to valjda nitko ozbiljno 
ne misli. (Odklanja se.) 

5. Da »Matica Hrvatska« osnuje svoju tiskaru, na to se 
mislilo već prije, nego što je sklopljen ugovor sa sadašnjom 
tiskarom, pa je u tom ugovoru rečeno i to, da »Matica Hr- 
vatska« može taj ugovor prekinuti, ako u roku od tri godine, 
računajuć od dana, kad je podpisan ugovor, zaključi, da će 
osnovati svoju tiskaru. (Gl, priedl. 8.) 

6. Da »Matičino« dopisivanje bude prosto od poštarine, za 
to se je već davno starala uprava »Matice Hrvatske« razpitu- 
jući privatno, bi li se to dalo postići, no dobila je odgovor, da 
za to nema nikakvoga temelja. To ipak ne smeta, da se ta stvar 
i opet potakne i izhodi riešenje. 

7. Uz sadašnju članarinu i sadašnju množinu knjiga ne 
može se na to ni misliti, da bi »Matica« za tu članarinu davala 
ukoričene knjige. Jevtino ukoričenje ciele naklade »Matičinih« 
knjiga stajalo bi stalno golemu svotu od 30.000 K (računajući 
ukoričenje svake knjige po 30 f ilira). 

8. Moguće je, da bi »M. H.« imala više dobitka, kad bi imala 
svoju tiskaru i svoju knjigovežnicu, no i tomu bi se moglo 
dvoje prigovoriti. Prvi je prigovor to, da bi time »M. H.« uzi- 

mala zaslužbu obrtnicima, mjesto da ih podupire. Drugi bi pri- 
govor mogao glasiti ovako; Hoće li »M. H.« da ostane čisto 
književničko družtvo, t. j. družtvo, u kojem rade i odlučuju 
književnici, i to o stvarima, koje razumiju i kojima se bave,, 
onda neka ne pača u ovakve obrtničke poslove, već neka to 
prepusti obrtnicima, a s njima neka nastoji od vremena do 
vremena uglaviti što povoljnije pogodbe za te poslove. Povrh 
toga treba držati na umu, da bi se gospodarsko poslovanje »M. 
H.« moglo time tako komplicirati, da bi upravu »M. H.« trebalo 
znatno preurediti, jer bi se mače moglo dogoditi, da »Matičino« 
poslovanje zapne i da se previše zamrsi. (Za sada se odklanja). 

9. Povodom nastojanja oko uže sveze izmedju »Slovenske 
Matice« i »M. H.« obratila se uprava »M. H.« 15. travnja 1903. 
na »Maticu Dalmatinsku« s upitom, bi li »M. D.« bila u načelu 
za svezu s »M. H.« Odgovor je glasio, da bi najprije trebalo 
znati, u čem bi ta sveza stojala; na kasniju jednu molbu dobila 
je »M. H.« odgovor, da se »Matica Dalmatinska« seli u druge 
prostorije, pa da treba čekati, dok se bude moglo do spisa. 
Kasnija ova molba išla je za tim, da se u »Hrv. Kolu« priobći 
postanak, rad i današnje stanje »Mat. Dalm.«, što bi imalo slu- 
žiti kao osnov razpravi o svezi obaju družtava. 

U današnjim našim književnim i obćim prosvjetnim prili- 
kama — »M. D.« svakako je anakronizam, pa će odbor »M. H.« 
i poraditi o tom, da toga anakronizma nestane, ako nadje odzi- 
va kod »Matice Dalmatinske«. 

10. »Srpska Književna Zadruga« u Biogradu obratila se (16. 
X. 1904.) — posredno — na »M. H.« s pitanjem o njekoj svezi, 
a bili su kod »Matice« i glavom izaslanici »S. K. Z.«, kojima 
je priobćen zaključak odbora o toj stvari. Radilo se o tom, da 
se »M. H.« obveže, da će svake godine izdati po jedno djelo 
srbskoga kojega pisca. Odbor je »M. H.« držao, da je takova 
obveza neprilična i nepotrebna, već da će »M. H.« prigodice — 
kao što je to činila i do sada — izdavati i djela srbskih pisaca. 

U čem bi stojalo to, da se ova dva družtva »u neku ruku 
popunjuju«, to bi trebalo jasno izreći. 

11. Omladinska knjižnica za mladež srednjih škola bila bi 
vrlo koristna i potrebna, a savjet i pomoć »Hrv. profesorskoga 
družtva« u toj stvari vrlo poželjan. (Prihvaća se). 

1. I. »M. H.« nije bila i nije ni u kakvom antagonizmu, ni 
javnom ni potajnom, s »Družtvom Hrv. Književnika«. — II. »M. 

H.« i »D. H. K.« ne mogu doći do medjusobnoga antagonizma, 
dok se drže svojih pravila. — III. »M. H.« će i na dalje, kao što 
je i do sada prema § 1. d svojih pravila »podpomagati domaće 
zaslužne pisce i umjetnike, a ponajprije članove ovoga družtva, 
na književnom radu i u nevolji«. — IV. »M. H.« spremna je na 
svaku kooperaciju s »D. H. K.«, koliko joj to pravila dopuštaju. 

13. Povjerenici »M. H.«, ako imadu barem 10 članova, 
dobivaju na dar ukoričene knjige »M. H.« Taj dar stoji »Maticu« 
K 2.500. — svake godine. 

14. Novi niz knjiga za d(jake (po 3 K) bio bi novi trošak, 
koji bi se izplatio tek onda, kad bi dosegao odredjeni broj čla- 
nova. S vremenom bi se moglo i to pokušati. No stane li se iz- 
davati Omladinska knjižnica, bio bi ovaj niz suvišan. (Odklanja 
se). 

15. Članovi prinosnici nisu za pravo članovi, nego su kupci: 
oni za 6 K kupuju, ako hoće, knjige »M. H.«. Predati sudbinu 
»M. H.« u ruke ovakovih kupaca — to ne bi bilo ni pravedno, 
ni probitačno. Drugo bi bilo, kad bi to bili doista doživotni čla- 
novi, koji bi i buduće godine morali platiti 6 K te onda imali 
interesa, hoće li družtvo i druge godine napredovati. 

Pozivati se ovdje na demokratizam nije na mjestu, jer je 
prvo načelo demokratizma: jednaka prava — jednake dužnosti, 
i obratno. — (Odklanja se). 

16. Razlike medju različnim načelima hrvatskoga pravopisa 
tako su neznatne, da njih radi nije vriedno opet poticati to pi- 
tanje, radi kojega je u nas bilo dosta suvišne borbe. (Odklanja 
se). 

17. Tiskanje godišnjega »Izvještaja« obustavljeno je nakon 
toga, što su povjerenici o tom upitani i većina se izjavila protiv 
»Izvještaja«, u kojem bi bili tiskani članovi prinosnici. t. j. za 
pravo kupci godišnjih izdanja. Tiskati »Izvještaj« za one, koji 
na nj reflektiraju, ne bi se izplatilo, jer i sadašnji »Izvještaj« može 
svatko dobiti na zahtjev badava — kako je to bilo i oglašeno 
u oglasu »Matičinih« izdanja u (20.000 primj.), pa ga nije gotovo 
nitko zahtievao. (Odklanja se.) 

18. »Obligatnost« tajnosti odborskih razprava i zaključaka 
malo bi koristila u vrieme, kad su strasti razpaljene, a inače 
nije nuždna. 

0 poslovniku je odbor »M. H.« razpravljao već god. 1877., 
a poslie mu je predložen nacrt poslovnika u sjednici dne 16. 

svibnja 1902. Na priedlog od'b. Lj. Babića odgodjeno je pretre- 
sivanje toga nacrta. Tako je stvar i zapela. — Odbor će taj iz- 
radjeni poslovnik pretresti u prvim sjednicama. 

19. Na predujmove je izdano, a nepovraćeno do sada K 
11.812; od te svote otpada K 7.272 na doba prije god. 1901., a 
ostatak na kasnije vrieme. Od ove nGvije svote (K 4.540) polo- 
vica je po prilici pokrivena rukopisima, a ona starija svota pre- 
dujmljena je takovim osobama, da je barem 9 /io ove svote abso- 
lutno sigurno »Matici«. 

Može li se davanje predujmova ukinuti, to može prosuditi 
samo onaj, tko ima na sebi brigu, da »M. H.« svake godine iz- 
dade 8 do 9 knjiga. 

Predujmovi se ne daju od kapitala, nego od tekućega do- 
hodka. Kapital se u obće ne smije po pravilima trošiti. 

20. U podjeljivanju podpora (opet ne od kapitala, nego od 
tekućega dohodka) postupa odbor rigorozno, pa je spreman 
iznesti imena onih, kojima je dao podporu. 

Ustanovljivanje proračuna spada pred gospodarski odbor 
»M. H.«. Posljednjih godina uvrštavalo se za podpore u prora- 
čun K 2000. — ; od ove su svote u god. 1906. nagradjene natje- 
čajne radnje za »Hrv. Kolo« i »Kolo Hrv. Umj.« (1000 K). 

21. Odboru je dužnost, da od »M. H.« odvraća sve, što bi 
joj moglo biti na štetu, pa će prema tomu birati i tajnika i u 
prigodi mu davati savjete; inače pak ne ćuti se zvanim, da 
ograničuje političko djelovanje budi književnika, budi funk- 
cionara. 

22. Odbor kani već možda g. 1907. izdati izbor narodnih 
ženskih pjesama, i to za sve članove. 

23. Odbornici »M. H.« previše su zaokupljeni poslom i pre- 
malo ih je, da bi se mogli dieliti u pododbore s posebnom zada- 
ćom i poslom. (Odklanja se.) 

24., 25., 27. Što se ovdje predlaže, nije zadatak »M. H.«. »M. 
H.« po mogućnosti pazi na čistoću jezika u svojim izdanjima. 
(Odklanja se.) 

26. Misao o hrvatskoj enciklopediji nije u »M. H.« nova. 
No za tako golem posao potrebna su mirna vremena, sloga i 
vesela volja za rad i napredak, a nada sve podpuno i nesmu- 
ćeno povjerenje svih slojeva naroda u takvo narodno poduzeće. 
Tih uvjeta nije odbor »M. H.« do sada nalazio u nas, pa je za 

to zapelo i samo razpravljanje o hrv. enciklopediji. (Odklanja 
se.) 

28. »M. H.« honorira od vajkada po tabaku. Nagrade, što 
ih njekoja djela dobivaju, nisu honorari, nego nagrade iz zakla- 
da, a ne iz redovnoga dohodka »M. H.«; ako je pak koje djelo 
samo nagradjeno, a nije i honorirano, osnovano je to u zaklad- 
nici, po kojoj se razpisuje natječaj. Književnicima je slobodno 
ne natjecati se, nego predati djelo bez natječaja, da ga »M. 
H.« tiska i honorira po tabaku. No to bi bilo za pisce nepovolj- 
nije, jer su nagrade obično znatno veće od ukupnoga honorara 
po tabaku, osim ako je djelo mnogo veće, nego što to zaklad- 
nica traži. U tom slučaju neka se pisac ne natječe. 

29. »M. H.« bila je sve sile upela, da spasi »Vienac« kao 
ilustrovani list za porodicu, pa je baš to bilo povodom nemilim 
pojavima medju jednim dielom hrv. književnika, koji su svakako 
htjeli, da »M r H.« podupire revuju, i to takovu, za koju su sami 
govorili, da nije za porodicu. 

Dok gospodarstvo »M. H.« ne pokaže znatnijega suviška, 
ne može se odbor odlučiti na novi trošak bez jamstva, da ne 
će opet bez vidne koristi potrošiti desetke tisuća kruna. (Od- 
klanja se.) 

30. »Znamenitija« djela može »M. H.« izdavati samo u spo- 
razumu s piscima, jer na riziko ne će nitko da piše velika djela. 
A unapriedni sporazum »M. H.« s piscem bio je do sada perho- 
resciran, pače u gl. skupštini »M. H.« — i to bez povoda — 
nedostojno žigosan onda, kad je pala rieč, da odbor po prija- 
teljstvu prima djela na tiskanje. (Odklanja se.) 

31. Davanje stipendija za visoke škole ne može se dovesti 
u sklad sa svrhom u pravilima »M. H.«. Kad bi bilo sredstava, 
»M. H.« imala bi svojoj svrsi bližih, a sličnih zadaća. (Odklanja 
se.) 

32. »M. H.« ima svoju posebnu svrhu, pa toj svrsi treba da 
što bolje udovoljuje. Zato ona nije ni dužna ni zvana, da sudje- 
luje u postizavanju svrhe, koju su sebi uzela druga družtva. 
To zahtieva razborita dioba rada. (Odklanja se.) 

Odbor » Matice Hrvatske «. 

(Iz zajedri, sjednice od 1. prosinca 1906.) 

II* Osvrt na priedloge o reformi »Matice Hrvatske«. 

Priedlozi o reformi »M. H.« f stare ove hrvatske narodne 
institucije, mogu se razdieliti u dvoje. Jedni imadu svoj izvor 
u tom, što pravila, praksa, unutarnje uredjenje, sastav i rad 
odbora »M. H.«, kako se je sve to ustalilo od god. 1877., stoji 
na putu posebnim osnovama, što se u interesu književnosti i 
književnika radjaju u pojedinaca, sad u većem, sad manjem 
krugu književnika. Konkretno govoreći: prvi meni poznati kon- 
kretni priedlog o reformi »M. H.« bio je osnovan na zahtjevu, 
da »M. H.« uzdrži »Vienac«. Mislim tu prestavku množine hr- 
vatskih književnika, sastavljenu na sastanku njekolicine njih 
(dne 20. studenoga 1901. prve), tiskanu i razaslanu književnici- 
ma izvan Zagreba i predanu odboru »M. H.« dne 9. prosinca 
1901. U toj se predstavci medju ostalim kaže: 

»Matica Hrvatska« neka sazove konferenciju hrvatskih 
književnika, na kojoj bi se raspravljalo o budućnosti beletri- 
stičnog lista: »Vijenca« . . »Glavno je, da nadjemo način, kako 
bi opet zbilja sakupili sve hrvatske književnike oko »Vijenca« 
i time ne samo književnu vrijednost »Vijenca« digli, nego i ma- 
terijalno ga pomogli. Da se to postigne, uslobodjujemo se pred- 
ložiti ovo: »Vijenac« neka bude čista književno-umjetnička 
smotra. Dosada bio je beletristični list za obitelj, kao takav 
teško je odoljevao konkurenciji ostalih obiteljskih časopisa . . . 
Naprotiv čisto književnog lista, a naročito smotre, nema u nas. 
lako bi bio »Vijenac« ne samo bez konkurencije, nego bi zado- 
voljio prijekoj potrebi, koju opažaju ne samo književnici, nego 
i široki slojevi hrvatske inteligencije . . . Hrvatska se književnost 
nalazi u kritičnom času . . . Slavnom odboru »Matice Hrvatske« 
bit će bolje poznato od nas, da je neodgodiva potreba reforama. 
Ako se te reforme provedu — mi smo svi rado pripravni svim 
silama raditi oko napretka »Vijenca«. No da se te reforme pro- 
vedu, nužne su i financijalne reforme oko »Vijenca«. »Naša 
je osnova ova: »Vijenac« imao bi da izlazi svakoga mjeseca na 
osam araka sa lijepim i ukusnim ilustracijama, koje bi po mo- 
gućnosti bile originalne. Budget »Vijenčev« bi se po tome nužno 
povećati morao, a »Matica Hrvatska« morala bi prema tome 
da preudesi i svoje nutarnje stanje . . . Posljednjih je godina 
»Matica Hrvatska« izdavala 9 — 10 knjiga redovitog izdanja. To 
je svakako previše. Zle posljedice, koje se u književnosti sve 

više osjećaju, prisilit će »Maticu Hrvatsku«, da napusti ovo 
kvantitativno raskošno izdavanje knjiga — a držimo da je 
svakako bolje, da se »Matica Hrvatska« ograniči na 6 izvrsnih 
što više beletrističnih radfija ... Tu bi se uštedilo godišnjih 
9000 for. Moguće je da bi broj pretplatnika prelazno pao, ali 
kraj izvrsne organizacije i kraj vrijednijih izdanja nije vjero- 
jatno, da bi se za 3000 članova umanjio. Naprotiv tim, što bi 
»Matica Hrvatska« dala »Vijenac« svojim članovima za godiš- 
njih 4 for., narasao bi broj pretplatnika, jer bi uz 6 redovitih 
knjiga dobili 12 knjiga »Vijenca« za godišnjih 7 for.« 

Gotovo je suvišan bio apel onih, koji su ovu predstavku 
sastavili, na odbor »M. H.«, u kojem apelu sastavljači kažu: »Mi 
molimo slavni odbor, neka našu molbu tumači samo kao vruću 
želju, da hrvatska književnost i književnici dobiju jedan čisti 
književnički organ, kojemu je na umu samo napredak književ- 
nosti, jer mu je materijalni obstanak osiguran«, jer nema nika- 
kove sumnje, da je ova vruća želja bila iskrena. 

Iza ove predstavke, godne 1902.. 1903. i 1904. — odbor »M. 
H.« ima najviše posla s »Viencem«. Čitave duge sjednice prove- 
dene su jedino u viećanju o »Viencu«, a s tim u svezi o »refor- 
mi«, koja bi imala stajati u tom, da se poradi »Vienca« smanje 
redovna godišnja izdanja »M. H.«. Odbor »M. H.«, držeći na 
umu dosadašnji uspjeh »M. H.«, nije se mogao odlučiti na ovu 
reformu, jer nije vjerovao, da bi »M. H.« materijalno dobro pro- 
šla izdavajući ilustrovani čisto književni list, stegnuvši redovna 
godišnja izdanja. Danas, kad su svi naši čisto književni listovi 
redom proizpropadali, suvišno bi bilo trošiti rieči o toj stvari. 
Odbor je »M. H.«, volio potrošiti na »Vienac« (1902. i 1903.) 
svu gotovinu nakladnina, nego da smanji redovna izdanja. 

Tako do »reforme« nije došlo, i to je onaj veliki »grieh«, 
koji su do nedavna mnogi tovarili na dušu odboru i upravi »M. 
H.«, a možda ga tko tovari još i danas. A stajao je taj grieh u 
tom, što odbor »M. H.« nije vjerovao i ne vjeruje, da bi čisto 
književni mjesečnik, koji nije za obitelj, mogao u hrvatskom 
narodu naći okruglo 10.000 predplatnika. 

Danas, kad su činjenice (»Mladost«, »Salon«, »Život«, »Lo- 
vor«, . . .) dokazale mnogo toga, suvišno je, kako rekoh, trošiti 
o tom rieči. No jedno treba iztaknuti, a to je ovo: Predstavka 
književnika od god. 1901. na odbor »M. H.«, kaže, da je devet 
knjiga za 3 for. »svakako previše«, a predlaže, da »M. H.« dade 

dvanaest knjiga »Vienca« za 4 for., i to dvanaest knjiga »na 
osam araka sa liepim i ukusnim ilustracijama, koje bi po moguć- 
nosti bile originalne«, — sve to za četiri for. Uz to treba uzeti 
na um, da se devet redovnih knjiga razašilje na jedanput, a 
ovih bi se 12 razašiljalo na dvanaest puta, — sve za četiri fo- 
rinta. 

Tu je doista suvišna svaka razprava. 

Pa ipak je ona »vruća želja« čistih književnika, što u od- 
boru »M. H.«, što u neupućenom novinstvu drmala više godina 
»Maticom Hrvatskom«. Javnost je bila upućena, da »M, H.« 
ne će da podupire jedini naš književni list »Vienac«, a kad 
tamo, »M. H.« potrošila je, da spasi »Vienac«, sve, što je mo- 
gla i smjela, — samo nije htjela pristati na onu reformu, za 
koju će valjda i njezini začetnici danas priznati, da bi bila 
kobna. 

Ona je »reforma« izvirala iz »vruće želje« jedne stotine (ako 
ih ima toliko) čistih književnika, da se udovolji njihovoj potrebi 
»čiste književno-umjetničke smotre«. Ne ćemo govoriti o tom, 
što se po današnjim pravilima »M. H.« ne bi nikako moglo 
opravdati, da »M. H.« ne samo glavnu svoju brigu obrati na 
izdavanje »čiste književno-umjetničke smotre«, nego da i od 
onih 6 knjiga, što bi ih uz tu smotru izdavala, bude »što više 
beletrističkih«. Današnja pravila postavljaju »Matici Hrvatskoj« 
za prvu brigu, da širi »koristne nauke«. No pravila se mogu i 
promieniti, može se stvoriti onakva »Matiica«, kakva nama 
treba. I tu je glavno pitanje : Hoćemo li »Maticu«, koja će 
gledati na sav obrazovani narod, ili hoćemo »Maticu«, koja će 
paziti na vruće želje jedne stotine čistih književnika? 

Odgovor je, držim, na dlanu. 

Ne mogu svršiti o ovoj stvari, a da ne kažem i ovo: Pred- 
stavka književnika od god. 1901. kaže, da se hrvatska knji- 
ževnost nalazi u »kritičnom času«, u krizi. Uvjeren sam, da su 
začetnici one predstavke držali krizom propadanje »Vienca« i 
u njem slabo sudjelovanje hrvatskih književnika, a moguće je, 
da su mislili i na druge pojave u književnosti. Kako bilo, ja 
držim takodjer, da se hrvatska književnost nalazi u krizi, i to 
j* VeUko >- svake ili svake druge godine propadne po jedan 
književni list, najavljen silnom hvalom, preporučivanjem, rekla- 
mom; kad za tim listovima sudeći po njihovu pisanju, stoji sav 
pravi književnički sviet i gotovo čitavo novinstvo, koje dan na 

dan poziva, hvali, preporučuje, pa ti listovi ipak redom propa- 
daju, — onda je to već agonija, a ne samo kriza. Pita se samo: 
Tko se to bori sa smrću? Ja mislim, da se to sa smrću bori ne- 
narodna, nesocijalna, »aristokratska« književnost, književnost 
za odabranike. Ona u Hrvata ne može živjeti. Kad ne može ži- 
vjeti i uzdržavati se sama, pokušala se je nametnuti zdravomu 
narodnomu organizmu, »Matici Hrvatskoj«, i zahtievala »refor- 
mu« toga organizma. 

Ima ih, koji ove krize ne vide. A očito je, da se ono, što 
se danas u nas zove književničkom elitom, drži prema književ- 
nim potrebama hrvatskoga naroda od prilike onako, kako su 
se plemići hrvatski god. 1848. držali prema narodnomu jeziku 
braneći tudji jezik latinski. Zato je njihova književnost u krizi. 
A mi, koji u svojem književnom radu mislimo na najšire slojeve 
naroda, mi se te krize ni najmanje ne bojimo. Zato radi te dje- 
lomične krize nije bila nužna ni promjena sistema ni — rekon- 
strukcija kabineta u »M. H.«. 

Kako je želja čistih književnika za reformom »M. H.« 
vruća, tako su nakane drugih rodoljubnih reformatora »M. H.« 
plemenite. Medju ove druge možemo, mislim, ubrojiti i skupšti- 
nara g. Radmilovića. No diete i plemenita duša može toliko že- 
ljeti, koliko može dati samo svemogući Bog. 

Kad čitam reformne priedloge ovakih plemenitih rodolju- 
ba, vazda mi padaju na pamet priedlozi, što su ih rodoljubni 
starješine »Matice Ilirske« iznašali u prvim »skupštinama star- 
ješinstva« tamo prvih godina »Matičina« obstanka. Onda su se 
u »M&tičinim« sjednicama čuli priedlozi ne samo o tom, kako 
bi se »Matica Ilirska« imala postarati za tvornicu papira, nego 
i za to, kako bi se bolje uredila manipulacija s hrvatskim vinom, 
pa kako bi se imao organizovati izvoz hrvatskih vina ... To je 
bilo u doba, kad je iz krila iste »Narodne čitaonice« niknuo ne 
samo »Narodni muzej«, nego i »Gospodarsko družtvo«. 

No ona su vremena, hvala Bogu, prošla. Danas su za razne 
narodne potrebe stvorene posebne institucije, a za njekoje je 
preuzela brigu naša država, kao na pr. za muzej i kazalište. 
Ima toga doduše jošte dosta, što bi trebalo u život privesti, 
ili gdje bi trebalo svjetovati, potaknuti, pokrenuti i pomoći, pa 
je za »Maticu Hrvatsku« samo čast, ako se želje i osnove o tom 

upravljaju na nju, kao još uviek narodnu Majku, koja bi se 
imala za sve starati. 

No . . . nemojmo si stvarati iluziju . . . ili ipak, još samo 
čas . . . 

Mi smo Hrvati još uviek u takvom položaju, da bi nam 
zbilja potrebna bila njekakva velika narodna Majka, Matica, 
koja bi raztepenu djecu pozivala i skupljala, putila, hranila, na 
noge dizala, koja bi . . . 

Ali ne, ne ćemo. Uz današnju svemoćnu državu, koja je u 
svoje ruke uzela sve, — što ostaje slobodnoj inicijativi, organi- 
zaciji i radu? Znamo, koliko se hvali privatna inicijativa i što 
mogu postići privatne organizacije, — što može »družtvo«, oso- 
bito u Englezkoj, pa u germanskim državama na sjeveru. No 
u Austriji, osobito u Ugarskoj . . . 

Na ovakve misli mora čovjek doći, kad čita konkretne 
priedloge skupštinara, koji se obraća na »Maticu Hrvatsku«: 
neka se stara za čistoću i širenje hrvatskoga jezika, neka raz- 
pisuje stipendije mladićima iz Bosne i Istre, neka sabire za 
Družbu sv. Ćirila i Metodija, neka pače pozove na vieće sva 
hrvatska udruženja . . . 

Jedno je stalno: Mi Hrvati, koliko nas ima, osjećamo već, 
da smo jedno, no još teže osjećamo, da smo raztrgani i slabi, a 
što nas i ima na okupu, nesložni smo . . . Od tuda priedlozi ple- 
menitih rodoljuba, upravljeni sad ovamo, sad onamo, pa eto i 
na »Maticu Hrvatsku«. No u ovim osjećajima našega jedinstva, 
naše raztrganosti, slabosti i nesloge — ne smijemo biti senti- 
mentalni, nego triezni. A pogledom na narodne uredbe i dru- 
žtva, što ih imamo, treba da nam ta trieznoća nalaže to, da 
poradimo, kako bi one institucije, što ih već imamo, vršile svoj 
zadatak što uspješnije. A ako treba novih institucija za novo 
polje rada, pregnimo ozbiljno, da ih osnujemo i da privučemo 
na rad tolike, koji još ne rade ... A ne snivajmo o jednoj insti- 
tuciji, koja bi u današnje vrieme svemu mogla udovoljiti. Takva 
institucija može biti samo naša samostalna hrvatska država, 
za koju treba da svi radimo — radeći ozbiljno u onim instituci- 
jama, koje obstoje. 

Uz trieznost nije suvišno upozoriti i na savjestnost . . . Ne 
čini mi se na pr. savjestnim, kada tlo izlazi pred skupštinu »M. 
H.« s priedlogom o nječem, što već davno obstoji u »M. H.«, ili 
kad prigovara nječemu, čega nema. Tu bi bio na mjestu savjet, 

da skupštinar »M. H.«, kad nješto predlaže njezinoj skupštini, 
malo više lista po Izvještaju »M. H.«, nego po katalozima nje- 
mačkih knjižara . . . 


»1. »Matica Hrvatska« neka prema faktičnim potrebama hrvatskog na- 
roda izradi opsežan i u sitno deljiran program za svoj rad, uzimajući pri 
tome obzir na svaku vrstu iz stručne literature a i na potrebe pojedinih 
hrvatskih zemalja, u koliko se to samo može. Neka se prizovu na suradnju 
kod tog posla svakolika hrvatska udruženja kao i pojedinci; svatko neka 
pred »M. H.« iznese svoje mišljenje o potrebi hrv. knjiga ma koje vrste 
bilo. »Matica Hrvatska« neka se reorganizira poput velikih nakladnih dru- 
štava, kakih je sva sila na svjetlo iznijela kod naprednih kulturnih naroda 
razvijena literarna industrija. Spominjem n. pr. samo »Deutsche Verlangsan- 
stalt« u Stuttgartu, a imam ih čiiav popis na dispoziciju. 

2. Neka se na godinu štampa kakih 20 — 40 knjiga, ako se uzmogne. Ko 
je član »M. H.«, smije za svoj prinos odabrati jedan od onih skupova, u koje 
će se godišnja naklada razvrstati. Za odredjenu neku svotu smije i dalj- 
njih knjiga uzimati izvan onoga skupa. Možda bi se uopće izbor i po slo- 
bodnoj volji odrediti mogao, ma da mislim, da bi manipulacija time bila 
suviše komplicirana. Taki jedan skup neka bi obuhvatao 6 — 8 knjiga. 

3. Ako se ikako može, neka se knjige — dakako uz unaprijed uplaćeni 
prinos — raspačavanju u etapama, n. pr. pola o Uskrsu, pola o Božiću, a ne da 
član čitavu godinu nema ništa, a onda ga odjednom zatrpaš golemom težinom 
knjiga. Teško ih je tako s korišću i racijonalno upotrebljavati. 

4. Poradi podupiranja hrvatskoga štamparstva neka se knjige štampaju 
razdijeljeno po različitim hrvatskim štamparijama, u koliko bi one posao 
mogle prema potrebi obavljati. 

5. Ako bi odatle za »M. H.« izišla veća korist, neka se uredi vlastita 
štamparija »M. H.«. 

6. »M. H.« neka zatraži od hrvatske vlade, da joj kod ministarstva 
ishodi oprost od poštarine za njezine društvene korespondencije bar u Hr- 
vatskoj, a sama neka to ishodi u Bosni i Dalmaciji, te Istri, ili u opće u 
Austriji. 

7. Knjige »M. H.« neka budu bez izuzetka sve i jedna vezane u ukusan 
i jeftin uvez, i to tako da svaka serija knjiga uvijek imade isti uvez. 

8. Ako bi »M. H.« kod toga bolje prošla, neka sama sebi uredi knji- 
govežnicu. 

9. Neka što življe uzradi oko toga, da se »Matica Dalmatinska« priklopi 
»Matici Hrvatskoj« uz odredjene dakako uslove. 

10. Neka »M. H.« stupi u dogovor sa »Srpskom književnom zadrugom«, 
pa ako nadje na onoj strani susretljivosti i razumijevanja, neka se ova 
dva odlična udruženja u neku ruku popunjuju u svojim izdanjima. Korisno 
bi bilo, da svaka knjiga jednog i drugog društva donosi osim svoga popisa 
knjiga i popis onog drugog društva. 

11. Neka »M. H.« stupi u dogovor s »Hrvatskim profesorskim društvom« 
poradi sustavnog izdavanja omladinske knjižnice. 

12. »M. H.« neka odabere odbor od 5 koliko li lica i neka pozove i »Hr- 
vatsko književničko društvo« da isto učini, pa neka se započnu pregovori, da se 
dokine antagonizam, koji sada javno i mučke postoji izmedju ta dva naša 
društva, koja su po naravi svoga odredjenja gotovo obvezana na koopera- 
ciju, a ne na trvenje. 

13. Gotovo jedan od najvažnijih faktora u »Matičinoj« organizaciji nje- 
zini su čestiti i požrtvovni povjerenici. Njima se neka bar kao malo prizna- 
nje za njihov ne malen trud daju knjige u ljepšem uvezu i badava, u koliko 
bi oni na to reflektirali. 

14. Neka se uvede nova vrsta članova naime djaka, koji će za 3 krune 
prinosa moći primati stanovitu za djake naročito odredjenu seriju. Oni da- 
kako mogu ostati i članovi prinosnici od 6 kruna. 

15. Ustupajući pravednome načelu demokratizma, kome sigurno pripada 
20 vijek, neka se pravo sudjelovanja i glasanja na »Matičinim« skupštinama 
dade svakom članu bez razlike, osim možda one predložene najmladje 
kategorije. 

16. Neka »Matica Hrvatska« počevši od g. 1906. u sva svoja izdanja 
uvede umjereni Brozov pravopis fonetski. 

17. Izvještaji, koji su se do pred koju godinu zajedno s imenikom svih 
članova dijelili medju sve članove, neka se i u napredak u svom prijašnjem 
obliku dijele onim članovima, koji na njih reflektiraju, a hoće da žrtvuju 
za njih po 20 fil. ili što slično. 

18. Neka se obligatno uvede tajnost odborskih rasprava i zaključaka za 

« 

kurentni posao, jedino glavna skupština ima da tražd javno objašnjenje ma i 
za najsitniju sitnicu. Osim toga neka se si. odboru povjeri, da izradi odborski 
poslovnik kao službenu pragmatiku s obaveznom moći, ako ga možda još 
nema. Ako ga ima, neka ga predloži si. skupštini na znanje i odobrenje. 

19. Koješta se natuca, da ima znatna svota društvenog kapitala izdana 
na predujmove. Te predujmove »M. H.«, koje je vrijedno, neka otpiše kao 
gubitak, druge neka do buduće glavne skupštine na tačnu kansignaciju rea- 
lizira, koju će skupština predložiti. U ostalom pak neka se ta institucija ili 
posve dokine ili neka se predujmovi daju samo za odobrene i primljene 
već rukopise. 

20. Kad se kome od »Matičina« društvenog kapitala dozvoljava potpora, 
neka se kod prosudjivanja potrebe postupa najrigoroznijom strogošću. Svote 
neka budu umjerene, a neka se ne podjeljuju ni pod kojim naslovom osim 
neuklonive skrajnje bijede. Uz to neka glavna skupština odredi odboru svotu, 
koja se u kojoj godini u skrajnjem slučaju za potpore upotrebiti smije. 

21. Glavna skupština neka si. odboru povjeri mandat, da uočivši društve- 
ne interese po potrebi i u zgodan čas g. društvenomu tajniku, koji nije dig- 
nitar društveni, nego honorirani namještenik, dadne savjet, da resignira na 
prononsirano isticanje i vodstvo u političkom životu. 

22. Neka se nastavi izdavanjem hrvatskih narodnih pjesama, i to u 
manjim svescima. Čuje se naime, da »M. H.« u svojoj zbirci ima još i ljepših 
narodnih pjesama, nego što ih je već izdala. 

23. »M. H.« neka uredi odbor od nekoliko vrsnih ljudi, koji će u pita- 
njima hrvatskog jezika davati upute onima, koji u nje zatraže savjeta u 
pogledu na čistoću i terminologiju hrvatskog jezika. Odbor taj neka bi svoj 
rad udesio poput poznatog njemačkog »Allgemeiner deutscher Sprachverein«. 

24. »M. H.« neka s time u svezi izda jedan priručni omanji riječnik ona- 
kih riječi, kojima će se iz svagdašnjeg našeg života istisnuti i nadomjestiti 
ona golema sila njemačkih, talijanskih i drugih tudjih riječi. Na početku 
toga riječnika neka bude poziv na svakog Hrvata, da se samo i jedino svojim 
hrvatskim jezikom služi, gdje to ikako može biti, da nacijonalni duh time 
u narodu probudimo, da nam hrvatska svijest prodre u sve slojeve bez 
razlike, naročito da porodice budu u svojoj jezgri po duhu i obliku hrvatske. 
Tu je snaga narodna. Taj riječnik neka bude veoma jeftin, a većinom neka 
se dijeli u velikom broju badava naročito mladeži. 

25. Neka »M. H.« što prije izda kratak ali pouzdan riječnik živog i knji- 
ževnog jezika obzirom na terminologiju, frazeologiju i sinonimiku. Mate- 
rijal je prilično prikupljen u Vukovu, Akademskom i Broz-Ivekovićevu li- 
ječniku, a ima toga i inače već dosta na okupu. 

26. Neka »M. H.« stane svom eneržijom raditi oko izdavanja hrvatske 
enciklopedije. Ako je štogod u pripravnim radovima učinjeno, neka se iznese 
pred skupštinu i razloži program rada. 

27. Neka »M. H.« s faktorima, koji bi morali kod toga sudjelovati po- 
krene izradjivanje hrv. terminološkog bolje reći tehnološkog riječnika. 

28. Neka se promijeni dosadašnji način honoriranja u obliku ođredjemh 
nagrada, već neka se utvrdi taksa za svaku vrstu književnog rada po tabaku. 

29. »Matica Hrvatska« dolazi prema našim narodnim i javnim brilik§ma 
tako reći sama sobom u taj položaj, da izdaje hrvatski ilustrovan list za po- 
rodicu, jer toga mi danas nemamo. Almanasi sa nešto antikvirano. 

30. »Matica Hrvatska« neka budnim okom pazi na priliku, kad bi narodu 
mogla opet da dadne u ruku i koje znamenitije djelo, što ih izradjuju naši 
pisci. Neka joj u buduće ne izmaknu djela, kao što je n. pr.: 

a) Hrvatska povjest prof. Klaića; 

b) Hrvatski zemljopis Hirc-Hranilovićev; 

c) Hrvatska književnost prof. Šurmina; 

naročito d) Ilirizam prof. Šurmina, da i ne govorimo 

e) Uspomenama iz god. 1848., tome, koliko znam, preznamenitom i pa- 
triotičnom djelu našega Gjalskoga. 

31. Ako bude u »Matičinu« poslovanju toliko čista prihoda, neka se usta- 
novi bar po jedna stipendija za hrvatske đjake iz Bosne i Istre, koji su na 
hrvatskom sveučilištu, jer je tim zemljama naša pomoć najnužnija. 

32. »M. H.« neka pozove preko svojih povjerenika sve svoje članove, 
da primajući »Matičine« knjige, svaki član još pregori i po 10 i 20 filira. Od 
ubrane svote neka se polovina dadne kao posebni dar hrvatskih matičara 
društvu za potporu hrvatskih djaka iz Bosne, a polovina istarskoj družbi. 
Tim će se nužna akcija za Bosnu i Istru još više popularizirati, a i po koja 
stotina Kruna bi mogla ispasti njima u korist. 

U Zagrebu, dne 10. decembra 1905.« 


Vjekoslav Radmilović. 

Jovan Skerlić: Omladina i njena književnost ( 1848 — 1871 ), 

Izučavanja o nacionalnom i književnom romantizmu kod Srba 
(7 Knjiga nagradjena iz zadužbine dra Ljubomira Radivojevića.) 
U Beogradu 1906. Ciena 5 dinara. (Izdala kraljevska Srpska 
Akademija). Str. 557 s tri priloga. (Ćirilicom.) 

Omašno ovo djelo profesora srbskoga universiteta, dra Jo- 
vana Skerlića, vrlo je zanimljivo i bez svake sumnje vrlo pouč- 
no. Sto je za braću Srbe »Omladina«, to će neupućeniji bolje ra- 
zumjeti, kada dozna, da su »omladinski« pisci: Branko Radiče- 
vić, Ljubomir P. Nenadović, Jovan Ilić, Ognjeslav Utješenović 
Ostrožinski, Jovan Sundečić, Zmaj Jovan Jovanović, Gjuro Jak- 
šić, Milorad P. Šapčanin, Laza Kostić . . . Pisac govori o »srp- 
skom životu i književnosti od 1848. do 1860.« (knjiga I.), o »Uje- 
dinjenoj Omladini Srpskoj« (knj. II.), o »omladinskim idejama« 
(knj. III.), o »omladinskoj književnosti« (knj. IV.) i napokon o 
»omladinskim piscima« (knj. V.). Kako su Srbi iz Hrvatske i 
Ugarske bili kolovodje »Omladine«, razumije se, da pisac ima 
dosta prilike govoriti i o našim narodno -političkim, kulturnim i 
književnim prilikama, pa i s toga zaslužuje osobitu pažnju, te 
nema sumnje, da će u našoj književnosti i novinstvu naći za- 
služena odziva. 

* 

Murkova rasprava o našim narodnim pjesmama. U posljed- 
njem broju Jagićeva »Archiva« štampao je dr. Matija Murko, 
profesor slavistike u gradačkoj univerzi, pod natpisom »Die ser- 
bokroatische Volkspoesie in der deutschen Literatur« raspravu, 
koja je u mnogom pogledu vrlo znamenita. Murko je poznat kao 
jedan od najvidjenijih Miklošićevih djaka, pa je za svojih mla- 
djih godina bio obilježen, da previše — jurat in verba magistri. 
Bio je predestiniran već odavna, da sa svojim širokim nauče- 
njačkim horizontom, velikom marljivošću i potrebitim tempera- 
mentom zasjedne na koju od znatnijih slavističkih katedra, dok 
nije tek prije nekoliko godina, iza smrti Krekove, bio pozvan 
u Gradac. On i pokojni Oblak bili su najpozvaniji medju mla- 
djom generacijom braće slovenske, da podju putem svojih slav- 
nih zemljaka — Kopitara i Miklošića — ostavljajući za sobom 
duboke brazde u oranici slavenske nauke. 

Murko se s velikim uspjehom mnogo zabavlja specijalnom 
našom hrvatskom i srpskom književnošću, a posljednji njegov 

naučni trud moramo upravo mi zasebno pozdraviti. Neposredni 
povod ovoj njegovoj raspravi dale su tri studije o našoj tradi- 
cionalnoj književnosti; dvije od mladoga germaniste i slaviste, 
Srbina, dr. Milana Ćurčina — o »srpskoj narodnoj poeziji u 
njemačkoj književnosti« i o »peterostopnom troheju« — i jedna 
od profesorice zagrebačkoga ženskoga liceja Kamile Lucerne, 
o Hasanagici. — Murkov je članak odviše velik i pun, a da 
bismo o njemu na ovom mjestu mogli iscrpno referirati i dostoj- 
no ga ocijeniti. Budi nam dakle dopušteno, da saopćimo samo 
ono, što je za nas najzanimivije. 

U prvom redu zamjerava Murko Ćurčinu, što je našu na- 
rodnu (hrvatsku ili srpsku) poeziju uzeo prosudjivati sa speci- 
jalno srpskog ortodoksnoga stajališta. Uskoprsnom patriotizmu 
u naučnim raspravama nema nigdje mjesta; pa onaj naučnjak, 
koji nema snage da se odupre rodoljubnoj napasti u čistim nauč- 
nim pitanjima, može zabasati u takovu busiju, da mu najozbilj- 
niji rezultati dobiju obilježje — neozbiljno. 

Ćurčin je naime u svojoj velikoj i dosta temeljitoj raspravi 
uz put htio pred stranim svijetom pokriumčariti Srbima neko 
prvobitnije pravo na tradicionalnu književnost nego što ga ima- 
ju Hrvati. U slavističkoj nauci medjutim već je poodavna (glav- 
nom zaslugom Jagićevom!) koliko u jezičnom toliko i u književ- 
nom pogledu, ovo pitanje potpuno razjašnjeno. Koliko imadu 
Srbi prava da štokavskom narječju i narodnoj poeziji daju ple- 
menski svoj naziv, toliko ga imadu i Hrvati. Šta više! Koliko 
nauka dalje napreduje, sve se jače priklanja hrvatskoj strani. 
Murko podcrtava priznanje samoga Vuka, da kvalitet naših 
epskih pjesama sve više raste, što od Dunava i od Srbije zalazi 
dalje u hrvatske krajeve. Neko tridesetak godina škodila je 
nama vrlo mnogo u stranom naučnom svijetu hipoteza Mi- 
klošićeva, koja je zapravo samo čakavštinu priznavala hrvat- 
skom. A danas evo jedan od najumnijih Miklošićevih djaka po- 
sebno ističe, da ni sam Miklošić nije »nikada konsekventno pro- 
vodio« — niti je mogao provesti — teoriju o štokavskom (to- 
bože samo srpskom) i čakavskom (tobože specijalno hrvatskom) 
dijalektu. 

Ovo nam je priznanje i zadovoljština na ovakom mjestu, 
kao što je Jagićev »Archiv«, i od ovakovog naučenjaka, kao 
što je Murko, koji ne piše ni po babu ni po stričevima, zato tim 
milija. Ne možda poradi toga kao da mi nismo već odavna došli 

svojim izvornim studijama do istih rezultata, nego zapravo samo 
zato, da se mladjim srpskim naučenjacima sa kompetentnoga 
mjesta i posve objektivnim razlozima pokaže pravi put i pod- 
režu krila na onim ograšjima, na kojima bi dalnjim svojim radom 
mogli počiniti zulum. Danas ne možemo ni mi ni oni udarati 
drumovima, koji su nam sretno zakrčeni, jer su sva identifici- 
ranja Srba i Hrvata s kojim od narodnih narječja doživjela naj- 
jadnije brodolome. 

Vrlo je zanimiv i onaj odlomak, u kojemu Murko utvrdjuje 
pravi značaj Vukova sakupljačkoga rada. Karadžić je mijenjao 
narodne umotvorine i u sadržini i u jeziku. A to kao uzoran 
sakupljač nije smio raditi. Uopće sav rad Vukov dobiva neko 
drugo značenje, kad se pogleda na prizmu — Kopitarova, Grim- 
mova i Goetheova suradništva, što po gdjekoji patriotski« 
naučenjaci vrlo rado bacaju s vida. 

Murkovu razpravu uopće najtoplije preporućamo svim mla- 
djim literarnim historičarima, folkloristima i linguistama, jer 
će u njoj naći utvrdjenih fakata, koje bi inače dugo morali tra- 
žiti, a možda ih ipak ne bi našli nigdje ovako zbijene i lijepo 
izložene. 


NAJNOVIJE DOBA HRVATSKE POV JESTI. 

Napisao dr. Rudolf Horvat. Izdala »Matica Hrvatska«, god. 1906. 
Nagradjeno iz zaklade Aleksandra pl. Vuščića za god. 1901. do 

1904. Str. 296. 

Ovo djelo marljivoga, upravo neumornoga pisca, doći će 
mnogima kao naručeno. Sadržaje povjest hrvatskoga našega 
naroda i njegove borbe u posljednjih sto godina sve do danas. 

»Matici Hrvatskoj« odredjuju njezina pravila zadaću »ši- 
riti koristne nauke«, a povjest je — po staroj rečenici — sama 
učiteljica života. I doista, tko pročita ove stranice naše povjesti, 
bez sumnje će se mnogo naučiti. Pisac nas polako vodi od 
vremena cara Josipa II., koji je bio nakanio sve iz temelja 
preokrenuti i stvoriti novi red u svojoj državi, pa je i doista 
mnogo promienio, što je ostalo i onda, kad je smioni vladar 
svoje odredbe morao opozvati tečaj se novoga vremena nije 
dao zaustaviti. Za tim potanko crta prilike i neprilike, koje su 
hrvatsku gospodu sklonule na to, da domovinu svoju čvršće 
svežu s Ugarskom i njezinim plemstvom (1790.), ne bi, li tako 

sačuvali stari red, koji je francezka revolucija u temelju potre- 
sla. Posljedice revolucije osjetila je ravno i naša domovina 
tako, da je dobrim dielom došla pod vladu fracezkoga cara, 
koji je stvorio (1809.) »Iliriju«, u kojoj su se našli ne samo Hrvati 
s ovu i s onu stranu Velebita, nego i Slovenci. I ako je tim raz- 
dieljena stara državna tvorevina »Slavonija«, ujedinjen je velik 
dio naroda. Tim je i proti nakani onih. koji su to učinili, dan 
poticaj i temelj narodnomu pokretu, narodnomu preporodu 
»ilirskomu«, u kojem su vodje bili Hrvati. Preporodno doba 
(1835. — 1848.) zajamčilo je Hrvatima ne samo narodni obstanak, 
nego su — poš : o smo prepatili doba i njemačke apsolutističke 
vlade (1849. — 1861.) — ljudi preporodnoga doba udarili teme- 
lje prosvjetnomu napredku i političkoj osebnosti, koja je dobila 
izražaj u nagodbi s Ugarskom (1868.). Borba za političku oseb- 
nost zaključena je na dugo revizijom nagodbe (1873.), pa tom 
godinom i svršava pisac potanko pričanje, a u »dodatku« crta 
letimice dogadjaje od god. 1873. do danas (1906.). 

Nijedan pisac pišući povjest najnovijega doba ne može po- 
dati mnogo više od golih dogadjaja. No mnogi dogadjaji govore 
jasnije od svakoga tumačenja. Zato ih je trebalo skupiti, jer 
mi brzo zaboravljamo i ono, što se ne bi smjelo zaboravljati. 

Knjiga će profesora Horvata, nadamo se, djelovali vrlo do* 
bro na brojne članove »M. H.« i druge čitaoce po narodu. Ko- 
liko će mnogoga poništiti silni naši neuspjesi i nedaće, toliko 
će se mnogi opet podići gledajući u duhu pred sobom cieli niz 
velikih naših ljudi, osobito šestdesetih godina, tih sinova pre- 
poroda. 

Videći čitalac, kako su ovi ljudi neustrašivo i postojano 
stajali na braniku prava hrvatske domovine te u težkim prili- 
kama i proti jačim protivnicima doista mnogo ne samo spasili, 
nego i s vorili, — odložit će ovu knjigu umiren i ojačan sve u 
nadi, da će se u našem narodu i opet naći ljudi, koji će i htjeti 
i znati braniti ovu oderanu i osakaćenu, ali svima nama zacielo 
najdražu domovinu i njezin patnički narod hrvatski. 

POVJEST FILOZOFIJE. 

Svezak I. Povjest narodne filozofije grčke. Napisao dr. Albert 
Bazala. Izdala »M. H.« 1906. (Poučna knjižica »M. H.« knjiga 

XXXII.) Str. 334. 

Pravila »M. H.« doduše kažu, da »M. H.« ima širiti koristne 
nauke, »koliko ne spadaju na strogo znanstvenu i pučku knji- 
gu«, — no svatko će, tko stvar razumije, rado priznati, da je i 
ovo polje izmedju »strogo znanstvene« i »pučke knjige« tako 
dugo i široko, da nije baš laka stvar kazati, koja je knjiga na- 
pisana prema ovomu zahtjevu »Matičinih« pravila. No ako i ne 
gledamo na mrtva pravila, već na zbiljske potrebe, ni onda nije 
lako kazati, je li koja knjiga za 10.000 i više »Matičinih« čitalaca 
i hoće li ju s razumievanjem i s korišću čitati. 

Ovako bi se unapried moglo u prvi mah odgovoriti onomu, 
tko bi možda kimajući glavom pitao: Filozofija? Povjest filozo- 
fije? Za 10.000 ljudi — povjest filozofije? Tko će to razumjeti, 
ako i bude tko to čitao?« 

No nemojmo tako. Nema sumnje, da bi dobro bilo, da »M. 
H.« u svojoj »Poučnoj knjižnici« izdade, recimo, knjigu o pozna- 
vanju robe, o izvoznoj i uvoznoj trgovini našoj, o knjigovodstvu, 

0 kuhinjskoj kemiji ... i još više toga, kao što je već koješta 
sličnoga i izdala, pa će i opet izdati. No i tu treba paziti, da se 
ne sastanemo s prigovorom: »Tko će to čitati?« Svatko ne će da 
bude trgovac, ili knjigovodja, a doista je težko napisati prak- 
tičnu knjigu, koja ne bi nosila na sebi biljeg specijalnosti, premda 
bi ju i oni, koji nisu i ne će da budu specijaliste, s korišću, a 
možda i sa zanimanjem čitali. Zato, kad je govor o tom, je li koja 
poučna knjiga za »Maticu«, treba da budemo na oprezu i s poh- 
valama, a osobito s prigovorima. 

Razložno sudeći ne treba izključivati iz »Matičinih« izda- 
nja nijedne nauke, a stroža granica neka se drži samo prema 
gore, t. j. neka se piše o svem, samo neka se ne piše preučeno 

1 tako, da to mogu razumjeti samo oni, koji su tu nauku, o kojoj 
se piše, proučili po redu, sistematski. 

No ako se i tu ne postigne obća razumljivost i ne pobudi 
obće zanimanje, svejedno se za takvo djelo ne smije odmah 
kazati, da ga ne treba. Treba na ime držati na umu prvo to, da 
teža djela olakšavaju posao piscima, koji su sposobniji za ra- 
razumljivije pisanje, pa tu treba spomenuti, da je Bazalina »Po- 

vješt filozofije« prvo djelo te vrsti u našoj književnosti, te da će 
se njim moći poslužiti svatko, tko bude htio i umio pisati možda 
razumljivije djelo o toj stvari. A drugo je, što treba držati na 
umu, ovo: »Matica Hrvatska« treba da izdaje upravo onakve 
knjige, koje su odredjene, da utru put zanimanju za koju ko- 
ristnu nauku u širokim slojevima naroda, ako baš i nema 
nade na veliki broj čitalaca. Književnost hrvatska prosto ne 
smije biti bez djela potrebnih svakomu narodu za obću na- 
obrazbu širokih slojeva. A toj potrebi dužna je, po mogućnosti 
i bez štete za nuždnija djela, udovoljavati »Matica Hrvatska«, 
jer se od posebnih izdavača ne može očekivati; 

Nema se dakle iz »Matičinih« izdanja izključiti ni filozofija, 

— ta »kraljica znanosti«. 

Istina je, da je težko pisati filozofiju za neškolovane ljude, 
pa koliko je to pošlo za rukom suradniku »Matičinomu«, koji je 
ljetos za njezine članove napisao »Povjest filozofije«. — o tom 
neka sude naši čitaoci. Svakako se može reći, da je za uputu 
u filozofiju najzgodnija upravo povjest te nauke, i to posebice 
kod Grka. Kod Grka se je filozofija počela običnim, priprostim, 
i ako često duhovitim razmišljanjem o običnim stvarima. S tak- 
vim se razmišljanjem i danas ponješto susrećemo u neukih ljudi 
baš u našega naroda. Rekoh: ponješto, jer se naša i u obće 
slavenska prostonarodna filozofija razlikuje od početaka grčke 
filozofije kao nebo od zemlje, i to ne možda po dubini mišljenja, 
nego po smjeru mišljenja. Treba na ime držati na umu, da smo 
mi Hrvati i Slaveni mučenici, koji ne znamo, što je lak život 
bez muke, jer, koliko nismo sami robovi, nemamo robija, koje 
bi nas hranilo, kako je to bilo kod Grka. Zato je naša prosto- 
narodna filozofija pretežno moralna, etička; ona se najviše pita: 
što je dobro, što zlo, što vodi k spasenju. Mnogo je tomu 
doprinielo i to, što smo odgojeni u kršćanskom nauku. Svemu 
tome nema u početcima grčke filozofije ni traga, već se ona 
bavi pitanjima, za koja bismo mi rekli, da su igra i bezposlica, 
pa je dugo trebalo, dok su se Grci — Platon, a osobito Aristotel 

— počeli baviti i ove ruke pitanjima. U ostalom: uzmite i čitajte. 


m 

VJENCESLAV NOVAK: TITO DORČIĆ, 

Pripoviest. (Zabavna knjižica »M. H.« sv. 295. — 296.) str. 219. 

Rano preminuli marljivi i vjerni suradnik i odbornik »M. 
H.«, Vjenceslav Novak, ostavio je u lukopisu dovršenu ''»veću 
pripoviest bez naslova. Namienio ju je dakako našoj »Matici«, 
koja ju evo izdaje pod imenom glavnoga lica u pripoviesti, lita 
Dorčića. 

Tito Dorčić je sin ribarskih roditelja iz primorskoga jed- 
noga našega grada, — ta kud će Novak, nego u svoje primorje! 
Roditelji ga izškolali i on postade gospodin, — ali ne nadje 
sreće, nego pade napokon u ludilo, a u ludilu se sam baci u 
more, koje ga je odnjihalo ... To je u malo rieči pripoviest o 
nesrećnom jednom našem čovjeku iz puka. 

Kako smo danas naučeni, da sve krivimo »družtvo«, čo- 
vjek bi očekivao, da će i naš Novak udes nesrećnoga Dorčića 
natovariti na ledja tomu »družtvu«, »socijalnim« našim prili- 
kama. Ali — tu bi se prevario, jer Novak traži krivca drugdje: u 
djedovima i pradjedovima, — on krivi nasljedstvo. Dorčić ne 
može uspjevati u obrazovanom, finijem svietu s toga, što je 
rodjen iz prostoga roda, kojemu treba pokoljenja i pokoljenja, 
da se usposobi za drugi način života . . . 

To je, da tako kažemo, teza, koju ima da dokaže, ili barem 
objasni Novakova zadnja pripoviest. Dakako, da prema tomu 
pisac ne zaboravlja na glavne nedostatke, koji su, po njegovu 
sudu, vazda obilježjem ovakvoga tipa: surovost, podmuklu lu- 
kavost, odanost piću, vinu, vječnomu vinu . . . Pustimo glavnu 
tezu, no u ovom će posljednjem biti svakako nješto istine, za 
koju je pok. Novak mogao u školane naše inteligencije naći 
doista dosta potvrde: surovi smo i neiskreni dosta, a i vino još 
uviek izpunja dobar dio užitaka i u našega školanoga svieta. 

Vriedno bi bilo znati, kako je naš Novak došao na ovu 
temu. Možda tako, što pripoviesti s rodoljubnom tendencijom 
nisu više nipošto u modi, a za ljubavnu pripoviest nije valjda 
imao više dosta snage . . . Nadajmo se, da će naša kritika i o 
tom što više znati kazali. Za našega je neprežaljenoga pripo- 
viedača svakako ova pripoviest na mnogo mjesta vrlo značajna, 
osobito se čovjek ne može oteti prispodabljanju katastrofe 
piščeve s katastrofom, kojoj se u pripoviesti sve po malo, a onda 

strjelimice približavamo, dok se na jednom ne oćutimo na Ti- 
tovu grobu , , . 

To su posljednje rieči u pripoviesti. 


MED. DR„ FILIP D, MARUŠIĆ: LIJEČNIKOVI ZAPISCL 

(Zab. knj. »M .H.« sv. 293—294.) Str. 104. 

Ima vam tih zapi šaka do 40 — u tako maloj knjižici. No 
nemojte misliti, da su to kakve dosjetke anekdote, pa bile i 
duhovite, ili čega u nas ima više — koje samo hoće da budu 
duhovite. Nije vam to ni Mažuranićevo glasovito »Lišće«, — 
nego je to nješto posebno, čega u našoj književnosti još nije bilo, 
premda su njekoji zapisci ugledali već svjetlo u njekojim listo- 
vima. 

Po duši govoreći, čovjek u prvi mah ne zna, odakle se 
stvorio taj Marušić: gdje se je — da tako kažemo — usposobio 
za onakve i onako jake, potresne osjećaje, gdje li je našao rieči, 
jezik, kojim ih izriče. 

No čitajući razumiješ sve. »Liječnikovi zapisci« sama su 
tuga i bol. No nije to milosrdno kukanje nad slabim, nemoćnim, 
bolestnim i nesrećnim, koje — kako je dodijalo nadčovjeku 
Nietscheu dodijava po malo cielomu svietu, koji živi u dobru. 
To je tuga i bol nad nečim velikim, jakim i silnim, što pod ve- 
ćom silom i krivicom propada, gine, ili miruje. »Ti crni suhi ljudi 
su gorostasni visoki, pa te je strah njihove sile, no sila nije 
silom, kad u biedi gine. Da je hrane i krvi u onim velikim du- 
gim žilama, kroz koje lieno obtječe blieda tekućina po kostu- 
rima, i kamenje bi moralo pod njihovim rukama pucati. Nema 
giba, borbe ni života, sve miruje i spava, pa boleštine tamane, 
žega izgara, zdenci se suše, vinogradi od bolesti pustoše, po- 
plava nosi, a glad, nevolja i bezdušnost tamani jako i nejako. 
Silnici gospodare, ruše i uništuju uboge i nemoćne, krivodušnici 
i zlikovci otimlju pravicu lažju, a nemoćni miruju i ne prkose. 
Potoci, jaruge i neke oru, dok ljudske ruke miruju«. 

»Kod nas će ostati mnogo polje pusto, neobradjeno, pa i 
ako kad proljeće dodje, ne će imati komu da proljetuje . . . 
Sunce će sjati cielomu svietu, samo nama ne će« . . . 

»Bieda, bolest, neukost i predsude najbolje u tmini cvatu . . . 
Kakva je to domovina naša? Kakvi su to ljudi i djeca novoga 
pokoljenja? Tko će da razprši tminu, uguši bolest i posije zna- 

nje po pustom neiz oranom polju misli i nazora našega seljačkoga 
svieta? . . . Velika su gospoda visoko, a jadnici su daleko« . . . 

»Pa kad to kukavno stanje počmu zasipati one biserne 
rieči iz bogatstva jezika našega, onda te zazebe, onda te tuga 
ovlada na pomisao, kako je crno i gorko po domovini našoj . . . 
Oj domovino brdovita, težku li si ucjenu ucienila onomu, koji 
te ljubi!« 

Nema valjda u čitavoj našoj književnosti rečenice, koja bi 
ovako izricala onu tajnu vezu, šio jedan narod veže uz rodnu 
grudu, domovinu, kako to izriče ovaj bolni uzdah-uzklik. 

Nema valjda u čitavoj našoj književnosti djela, iz kojega 
bi se vidio karakter plemena i kulture, koju možemo nazvati 
samo hrvatskom, kako se to vidi u nekim ovim »zapiscima«. Tu 
se mnogo ne crta i ne psihologiše, ali čini sami, rieči i držanje 
njekih lica govori: »Da, to su Hrvati. To su potomci onih, što su 
njegda imali svoju državu uz more. Nije to zato samo, što su 
»gorostasno visoki« i »što te strah hvata pred njihovom silom«. 
Ne. To su ljudi, što odgovaraju samo po onoj sv. Pisma: Da, Ne. 
Takvi su i čini. I kad čuješ jednu takvu rieč i vidiš jedan čin, 
osjetiš u dnu bića, da je to stalno kao uklesano, te se čisto 
preneš u spoznaju: To je čovjek. To je takovo, da se to ne da 
izmisliti ni izpoetizovati: to se gotovo nalazi i onda .se odrazi na 
srodnoj duši. »Nahod Gjemo«, Čudak«(!), momak u »Krvavoj 
ljubavi« . . . Čitajte. 

Naći će se možda tkogod, pa reći: Nije baš takova i tolika 
nevolja i zlo u kršu dalmatinskom . , . Možda ovdje i ondje nije. 
No u jezgri, u stvari, u glavnom — svakako u jednom kraju 
pogiba narod, za koji je šteta, i to ne samo zato, što je naš, 
nego što je možda najbolji dielak našega plemena, možda dielak, 
za kojim bi mogli požaliti i tudji ljudi, kad bi mu poznali tje- 
lesne i duševne sposobnosti. 

Što je vriedno pribilježiti kod ovih »Zapisaka«, — čitalac 
zaboravlja, da su to sastavci »literarni«, — tako su izvadjeni 
iz života i iz duše. A ipak su tr> s njekim možda izuzetcima 
književni sastavci višega stupnja, osobito s obzirom — ne na 
kakve biologijske osobitosti, već s obzirom na to, što snažne 
rieči na mjestima tako izražavaju misao i osjećaj, kako to i opet 
riedko nalazimo u hrvatskoj književnosti. 

I još bi se htjelo govoriti o toj maloj knjižici, koja će se 
koliko toliko dojmiti svakoga čitaoca, a za koju bi bilo željeti 

samo još to, da ne stvori — »škole«, jer je »škola« smrt pravoj 
književnosti, kojoj je jedini i vječni izvor samo život. 

ILIJA UJEVIĆ: DOKONICE. 

Slike i priče iz dalmatinskoga zagorja. (Zab. knj. »M. H.« 
svez. 296 — 298.) Str. 160. 

Don Iliju pozna malone ciela naša »Dalmancija«, kako bi 
rekao hrvatski naš puk u onim krajevima. Poznadu njega i 
gospoda, a pozna ga i naša knjiga hrvatska, ali malo. Šteta, što 
njegove — recimo — »Dokonice« nisu već prije ugledale svjetla 
u jednoj knjižici: Bio bi se možda našao tkogod, da nam kaže, 
u koju vrstu, u koji »genre« spadaju te njegove »dokonice«, 
Njeke su bez sumnje »novele«, »novelette«, ali — svoje vrste. 
Imadu nješto, šio sjeća na staru novelu, ili ako tko hoće: na 
»sto starih novela«, zato im bolje pristaje naša rieč: »priča«. 
Kako nisu priče, kad su njekoje izpričane možda već stotinu 
puta, kad su kao novelistički inventar svojega kraja! »Garov- 
ljeva oporuka« — bila je doista njegda novela, novost, — ali 
je danas jedna od onih »sto starih novela«, koje se vazda slušaju 
kao novost. Tako je nješto i »Jovanovo obredjenje«, pa »Vilo- 
tine jasle«, »Doruša«, pa možda još koja. 

No što je »Na bunaru«, »Pred kadijom«, »Marijančićev Bo- 
žić«, »Remeta«? Čitaš i čitaš, sve kao da gledaš, što li će to 
izaći, — a ne izadje ništa. Ostaje ti u duši samo — slika, koju 
bi htio još jednom pogledati. 

No ne pitajmo za »genre«, jer to, čini se, danas više ne 
zanima ni kritičara, a još manje modernoga književnika. Ni don 
Ilija nije mislio ni u snu, hoće li pisati ovaj ili onaj »genre«, ovu 
ili onu književnu vrstu, već je grabio iz života, što mu je dušu 
osvojilo, — i tako nastadoše njegove »Dokonice«. 

I don Ilija izvodi pred čitaoce seljake i samo seljake, svoje 
seljake, koji su mu mili — to vidiš na svakom redku, u svakoj 
rieči, — s kojima je srasao dušom, srcem, cielim svojim hrvat- 
skim i svećeničkim bićem popa glagolaša. Doista, srećnijega 
naroda ne bi čovjek mogao tako lako u našim prilikama zami- 
sliti od naroda, koji ima popove, kakav je don Ilija Ujević. 
Uzmite samo »Zadnju daću«! Ej, ej, da nam je ovako ostalo po 
cieloj domovini! ... , 

Priče don-Ilijine nisu tužne, slike mu nisu crne. Možda i 


139 


zato nisu, što je u drugom kraju, nego na pr. Marušić; možda i 
zato, što ima drugačije očale, a možda napokon i zato, što je 
ono liečnik, a ovo — svećenik. Kako bilo, priče su don-Ilijine 
vesele, slike svietle, radostne. Čitaš i uživaš. Osjećaš, da to nije 
izmišljeno, da to nije samo poezija, nego da je to život, pa si 
srećan i blažen, što još ima pod komadićem hrvatskoga neba 
srećnih hrvatskih seljaka ... Pa i kako su srećni! I kakav je to 
uredjeni život — po nepisanom zakoniku od tisuću godina! I 
to su Hrvati, da. To i jesu oni, koji su negda držali državu nam, 
za kojim se još dosta ne nauzdisasmo: to i jesu oni iz kolievke 
naše. To im se pozna i po jeziku — ne samo zato, što im je 
sve samo lipo, nego poglavito po tom, što im je svaka kao 
usječena, odmjerena, na svome mjestu, pristajući svaka svojoj 
stvari. A ne znam, jesu li koju ostavili u sebe iz turskih vre- 
mena, ili od talijanske gospode. Ako i ima koja, ma bit će malo. 
To je čisti, možda najčišći hrvatski jezik. 

Još jednu. Don Ilija je ne samo Hrvatina, nego i hrvatski 
pop, pa će tko, možda, kad pročita »Garovljevu oporuku«, ili 
»Jovanovo obredjenje« tražiti tim pričama nečisti izvor u don- 
Ilijinu čistom hrvatstvu ili još čišćem, ako je moguće, njegovom 
svećeničtvu, i reći: Don Ilija mrzi Srbe. Taj neka pročita i opet 
i jednu i drugu priču, a onda neka čita »Pred kadijom«, pa ako 
je čovjek, zaplakat će s don-Ilijom nad udesom naše Savke na 
Kosovu, kako će plakati zacielo mnogi, koji su jednoga našega 
plemena hrvatskoga i srbskoga. Da, mi Hrvati možemo s pono- 
som pokazati na hrvatskoga popa, koji cjeliva suhe kosti braće 
naše na srbskom Kosovu; mi s ponosom možemo pokazati 
hrvatskoga popa, koji je nedostižnom ljubavlju i nježnošću 
ocrtao jednoga Jovana, koji do svoje četrdesete nije vidio 
crkve. No ako to možemo, a ono moramo pokazivati i dokazi- 
vati, po čem je sve Jovan Jovan, a nije Ivan. Ima nješto, po čem 
smo mi Hrvati i — samo Hrvati. Da nema, ne bi bilo ni svega 
onoga o čemu ne ćemo da govorimo. 

No ovo uz put, — a glavno je: čitajmo don-Ilijine »Doko- 
nice«. Braća, kojoj se tako željno nadamo, mnogomu su nam 
nepoznata . . . 

MAKSIM GORKIJ: IZABRANE PRIPOVIESTL 

Prievod s ruskoga. Uvod napisao Martin Lovrenčević. (Slaven- 
ska knjižnica »M. H.« knjiga četrnaesta.) Str. XVI, 295. 

Šteta, što za vremena ne mogasmo dobiti zgodne slike 
ovoga pisca, da i njega pokažemo našim čitaocima. No lako 
ga je opisati: Na prvi pogled — brat slovački mladi kotlokrp, 
s dugom jednako oko glave podrezanom kosom, po ruskoslo- 
vačkom narodnom načinu. Milo, ponešto mršavo lice, kao da 
sakriva njeki prkos. No to će po svoj prilici biti prenesen dojam 
s njegovih pripoviesti na njegovo lice. 

To vam je taj — glasoviti Gorki Napisao je mnogo toga, 
čitave svezke, čime je za malo stekao slavu i imetak. Ima ih, koji 
ga kude, ali tih će biti mnogo manje. Koliko ga ne hvali njegova 
stara »Raseja« (tako se često izgovara mjesto »Rosija), toliko 
ga slavi sva ostala Evropa, pa i Amerika, kamo je nedavno po- 
šao i gdje valjda još i sada boravi sa svojom »prijateljicom«, 
jednom glumicom, radi koje je s prekooceanskim »filistrima« 
imao neugodnosti, kako su to nedavno novine javile svietom. 

Knjiga, što je »M .H.« daje ove godine pod naslovom »Iza- 
brane pripoviesti« M. Gorkoga, — to nisu pripoviesti, a težko 
je pravo kazati, što je to. No kako već spomenusmo, danas se za 
to mnogo ne pita. Danas se stroga granica izmedju književnih 
vrsti tako gubi, da već ni drame (osobito Gorkijeve) nisu drame. 
No tako je zapravo bilo svagda, kad su se javljali veliki, samo- 
stalni pjesnici, koji su više gledali na život, nego na pisane uzore. 
Ni Puškin nije imao uzora za svojega »Evgenija Onjegina« i 
malo je pitao, što će književni sviet reći na taj njegov »roman« 
u stihovima. 

M. Gorkij više slika, nego što pripovieda. A slika same ne- 
mirne, nezadovoljne ljude, samce bez doma i obitelji, često 
sklone na silu, krivicu i svako zlo, — kako to barem obični ljudi 
drže. Drugim riečima: Gorki slika najniže, najgore »smeće«, vodi 
nas »u blato, na smetište« . . . Zato ga »moderni« tako slave, zato 
ga natražnjačka »M. H.« ne bi smjela izdati . . . 

No sve to nije baš tako. Zato je bilo upravo nuždno, da se 
»Izabranim pripoviestima« M. Gorkoga u »Matičinom «izdanju 
dodade uvod. To je učinio odbornik »M. H.« i poznati prevodilac 
i poznavalac ruske književnosti, urednik Martin Lovrenčević. 
Nije ni g. Lovrenčević napisao ni mogao napisati toga uvoda 

tako, da bi bio vuk sit i koza ciela, ili da bi bilo svakomu pravo. 
No nije mogao učiniti, nego, što je učinio, kad je i »Matiči- 
nim« čitaocima priobćio odlučni sud ruskoga pjesnika Minskoga 
o M. Gorkom. Ondje je u kratko kazao sve, I tko hoće više i 
dalje, bilo na jednu, bila na drugu stranu, taj hoće krivo, taj 
sudi strastveno. 

Slike i priče M. Gorkoga ne će ostati bez snažnoga dojma 
na »Matičine« čitaoce: ugledat će u njima dielak velike ruske 
revolucije naših dana. 

CVIEĆE SLOVENSKOGA PJESNKTVA. 

Sabrao i uredio dr. Fran Ilešić. — Str. XXIV. -f- 160. 

Akoprem je nama Hrvatima do središta braće Slovenaca, 
do Ljubljane, tek jedan skok, nješto dalje nego do Varaždina, 
a mnogo bliže nego do Rieke, ipak su naše uzajamne sveze vrlo, 
vrlo slabe. U prvi mah moglo bi nas to napuniti upravo ogorče- 
njem na naš nemar, no kad se stvar bolje prosudi, nadje se i 
za to — i izprika i utjeha. Mi smo Hrvati i Slovenci jedni dru- 
gima tako blizu, da smo kao svoji, pa kao što ne marimo za 
koješta svoje, tako ne marimo ni mi Hrvati za Slovence, ni Slo- 
venci za Hrvate. Naše je, ne će nam propasti ... Ta eto nam 
»Matice Dalmatinske« . . , 

I jesmo svoji, tek umjetno razdvojeni, mi Hrvati i Slovenci. 
O dva naroda i dva jezika — - težko je tu govoriti. Uza sav naš 
nemar — ta se istina ne da nikako sakriti, ona izbija na javu. 
Nadjite još koja dva naroda sa dva jezika, koji ovako zajednički 
rade i mogu raditi, kako se to radi već kojih desetak godina u 
hrvatskoj književnosti, gdje nalazite izmjenice u istom časopisu 
slovenske sastavke uz hrvatske. Možda komu smeta to tobožnje 
»šarenilo«, no život je jači od svake uniforme, pa ako mu uz* 
treba, on će ju već i naći . . . 

Tako je eto došlo, da i »Matica Hrvatska« izdaje cvieće 
slovenskoga pjesničtva, dakako u izvornom slovenskom govoru. 
Mogla ju je izdati i bez upute o »slovenskom jeziku« i bez tu- 
mača pod svakom pjesmom, — no dodano je i to, da ne bude 
baš nikakove potežkoće pri čitanju. I doista možemo biti pod- 
puno zadovoljni, što će se uz ovaj tumač, koji ne će biti nuždan 
valjda ni svakomu desetomu čitaocu, — cvieće slovenskoga pjes- 
ničtva čitati kao hrvatska knjiga. 

Ovo cvieće nije izbor ponajljepših i ponajboljih slovenskih 
pjesama, nije pjesmarica. Zato su u njem našle mjesta i takve 
pjesme, kojima je veća vriednost historijska i kulturna, nego 
pjesnička, koje pokazuju, kako se je slovensko pjesničtvo razvi- 
jalo, kojim je mislima i osjećajima bilo prodahnuto. 

Studiju o razvoju slovenskoga pjesničtva napisao je za ovo 
Cvieće, štono ga je i sabrao, »Matičin« radnik profesor dr. Fran 
llešić, Slovenac, kojega možemo po njegovom radu punim pra- 
vom brojiti med ju hrvatske književnike. llešić, kako sav naš 
narodni život, hrvatski i slovenski, promatra s jednoga gledišta, 
tako je i u kratkoj ovoj studiji pokazao usporedni razvoj hrvat- 
ske i slovenske književnosti, i to tako razložno i priegledno, kao 
da je to pisao na osnovu gotovih studija o uzajamnom odnošaju 
ovih dviju grana naše književnosti. 

Cvieće slovenskoga pjesničtva preporučujemo u prvom redu 
hrvatskoj i slovenskoj mladeži, koja će danas sutra biti zvana, 
da i sama odlučuje udesom našega naroda. Intimnijega poznava- 
nja nema bez razumievanja; to je ključ poznavanju. A grehota 
bi bila, da radi neznatnih glasovnih razlika i njekih provincija- 
lizama nama Hrvatima ostane zatvorena i nepoznata slovenska 
knjiga, kao što je još veća grehota, što je hrvatska knjiga tako 
malo poznata Slovencima. To već prestaje, to će prestati, jer 
ljetos izdaje i »Slovenska Matica«, poglavito nastojanjem ne- 
umornoga profesora Ilešića, takodjer jednu hrvatsku knjigu. 

Kod ove činjenice, da hrvatska »Matica« izdaje slovensku, 
a slovenska hrvatsku knjigu, treba odgovoriti na jedno pitanje, 
koje će se zacielo mnogomu postaviti samo po sebi, na ime: Što 
se hoće time da postigne ? 

Gdjekomu će tu doći na jezik poznate rieči o »planinskim 
Hrvatima«, što su tobože Slovenci, i o »dolenjskim Slovencima«, 
što su tobože Hrvati. No to je bilo, pa nas valjda nema nijednoga 
ni na jednoj strani, tko bi ovu stvar shvatao s ovoga gledišta. 
Mi smo ovo stajalište, koje je bilo plod tudjih tradicija, pre- 
brodili. Mi ne samo da na ovu stvar ne gledamo s gledišta ze- 
mljištnoga povećanja granica hrvatske države, na koje smo se 
gledište priučili učeći povjest iztočnih i rimskih osvajanja i »ii' 
renja države«, nego mi i na književni jezik treba da gledamo 
drugačije. Težnju za njekim petrificiranim i uniformiranim knji 
ževnim jezikom našim, po uzoru klasičkih jezika, ili po uzoru 
francezkoga jezika, koji bi se imao nametnuti svim dielovima 

naroda, — tu težnju treba da ostavimo. Ne bojmo se zato ni 
anarhije, ni konfuzije, ni cjepkanja u književnosti. Životne po- 
trebe učinit će već svoje. 

MALA KNJIŽNICA »M. H.« 

Sv. I.: Ferdo Šišić: Hrvatska povjest. Prvi dio. Od najstarijih 
vremena do god. 1526. Str. 208. — Sv. II. dr. Nikola Andrić: 
Pod apsolutizmom. Historija šestoga decenija hrvatske književ- 
nosti. (1850.— 1860.) Str. 128. 

»Povjest Hrvatske« od Smičiklasa, što ju je »M. H.« izdala 
god. 1879. i 1882., davno je već razpačana, pa uza sve to, što je 
poslie u privatnoj nakladi počela izlaziti velika »Povjest Hrvata« 
od prof. Klaića i manja od prof. Rudolfa Horvata, ipak se osje- 
ćala potreba, da se i opet širim slojevima dade u ruke knjiga o 
narodnoj povjesti, i to u formi što pristupnijoj, kraćoj. Toj je 
eto potrebi udovoljeno knjižicom sveuč. profesora Šišića. No 
nova knjiga o hrvatskoj povjesti bila je upravo nuždna i zato, 
što i ta nauka napreduje, pa se to vidi na mnogo mjesta u ovoj 
Šišićevoj knjižici, jer koješta, što smo do sada držali historij- 
skom istinom, iznaša nam Šišić u drugom svjetlu, ili prosto briše 
njekoje tvrdnje iz naše prošlosti. Za njekoje nam je gotovo žao, 
jer smo se na njih naučili, — ali istina je istina. Osobito je dobro 
učinio prof. Šišić, što je važne povjestne činjenice hotomice izta- 
kao i stilom i slovima, kako to i treba, kad se piše za šire 
obćinstvo. 

Kako je nas Hrvata ljubav za našju prošlost još uviek 
živa, nema sumnje, da će tisuće i tisuće Hrvata ovu knjižicu 
citati po više puta, a kako je malena lako će ju naučiti i na pa- 
met. A njekoje bi stranice naše povjesti doista trebalo vazda 
držati u pameti . . . 

❖ 

Poslie smrti neumornoga prof. Šrepela nastao je mali zastoj 
u ozbiljnoj našoj književnoj kritici. Za savremenu kritiku našlo 
se više mladih kritičara, no izučavanja odmaklijega doba nije se 
do ozbiljne radnje ara B. Drechslera o Markoviću laćao ozbiljno 
n hko, tko bi uz potrebnu za to književnu-historijsku spremu i 
s širokim evropskim pogledom, i što je glavno: Književnim stilom 
lio i umio pisati o hrvatskoj književnosti. Sad se eto javlja 

prof. Andrić, poznat po brojnim svojim studijama o hrvatskoj 
i srbskoj književnosti. Knjižica njegova »Pod apsolutizmom« 
crta najcrnje dane naše književnosti poslie preporoda, dane, kad 
je ponjemčivanje bilo ozbiljno zaprietilo, da hrvatskoj knjizi 
uzme barem svu plaćenu — činovničku — inteligenciju. Bez 
obzira na absolutnu svoju vriednost knjižica će dra Andrića u 
promienjenim političkim pogledima mnogima doći kao naručeni 
argumenat. 

KOLO HRVATSKIH UMJETNIKA. I. 19C6. 

Izdala »Matica Hrvatska«. Chromotisak Dioničke tiskare u 
Zagrebu. Popratno slovo napisao dr. I. Kršnjavi. 

I. M. C. Crnčić: Tišina na moru. (U bojama.) 

II. C. M. Medović: Sv. Franjo (U bojama.) 

III. Oton Iveković: Studija (Snaša). (U bojama.) 

IV. Ferdo Kovačević: Na obali. (U bojama.) 

V. Robert Frangeš-Mihanović: Bieg u Egipat, 

VI. Oton Iveković: Oranje. 

VII. C. M. Medović: Zaruke sv. Katarine. 

VIII. Rudolf Valdec: Trnski. 

IX. Bela Csikos-Sessia: Saloma. 

X. Ferdo Kovačević: Vrbe. (U Vrbiku.) 

XI. Oton Iveković: Tkalja. 

XII. Robert Frangeš-Mihanović: Filozofija. 

XIII. Ivan Tišov: Breskve. 

XIV. Joso Bužan: Pripovjedač. (Seljaci u krčmi.) 

XV. Jelka Struppi: Naranče. 

XVI. Branko Šenoa: U vrtu. 

XVII. f Nikola Mašić: U gudurama. 

XVIII. Robert Frangeš-Mihanović: Kamena s ramena. 

XIX. Joso Bužan: Bolestnica. 

XX. f Nikola Mašić: Ličko selo. 

XXI. Rudolf Valdec: Rački. 

XXII. Rudolf Valdec: Spomenik Račkomu. 

XXIII. C. M. Medović: Krunisanje kralja Vladislava. 

XXIV. Jelka Struppi: Studija. 

XXV. Branko Šenoa: Selo u turskoj Hrvatskoj. 

XXVI. Bela Csikos-Sessia: Studija. 

XXVII. Ivan Tišov: Čobani. 

XXVIII. M. C. Crnčić: Velebit. 

»Matica Hrvatska« i prije je po mogućnosti podupirala gla- 
zbenu i likovnu umjetnost (slikarstvo i kiparstvo), kad je izdala 
Zajčeve skladbe i hrvatsku pjesmaricu, pa poslie, kad je naba- 
vila za svoje prostorije portrete svojih osnivača i dobrotvora 
(od Bukovca), pa svojih predsjednika i drugih funkcionara (od 
Bužana) , za tim poprsje Strosmajera od Valdeca (K 2.200). 
No da se likovna umjetnost raširi i medju članove »M. H.«, 
ukrasila je »M. H.« I. knjigu »Hrvatskoga Kola« reprodukcijama 
domaćih umjetnika. Za početak je dobro bilo i onako. No format 
je »Hrv. Kola« premalen za podpuno liepu i dopadnu opremu, 
pa se za to odbor »M. H.« odlučio na izdavanje posebnoga Kola 
Hrvatskih Umjetnika u većem formatu. Ljetos je pred člano- 
vima »M, H.« prvi svezak toga »Kola« u opremi, kojom će za- 
cielo biti podpuno zadovoljni i umjetnici i članovi »M. H.« Ova- 
kovo što nismo još do sada imali. Zato valjda ne će biti odličnije 
hrvatske kuće, u kojoj ima ikoliko smisla za ljepotu, a da se u 
njoj ne bi u salonu našao ovaj doista liepo opremljeni album. 
S radošću će svaki motrilac opaziti na prvi pogled, da je to 
album hrvatskih umjetnika, jer tu imate naše more i naše gore, 
naše nošnje, naše polje, naše velikane — sve predočeno u boji 
i mramoru rukom i marom naših ljudi. 

»GLAS MATICE HRVATSKE«. GOD. I. 1906. 

Izdala »Matica Hrvatska«. Uredio dr. Ante Radić. 

»Glas M. H.« izdavala je »M. H.« od mjeseca veljače o. g. 
svaki mjesec po dva puta. »Glas« je bio u prvom redu namije- 
njen potrebama »M. H.«: da izvješćuje o radu odbora »M. H.« i 
° njegovim osnovama, da razlaže i brani načela, kojih se odbor 
>»M. H.« u svom radu i postupku drži, a onda da na oku drži 
čitavo naše prosvjetno nastojanje. Na sreću nije bilo nužde, da 
se »Glas« izpunja obranom, jer je borba »mladih« proti »sta- 
rima« prilično jenjala. Zato je »Glas« više služio onima, koji su 
ima i kazati što pozitivna o potrebama naše književnosti i o po- 
javama u njoj, o načelima umjetnosti itd. Tako se uza sve to, 
° u obće nemamo mnogo radnika na prosvjetnom polju i što 
malo tko ima prave volje za rad, ipak i u »Glasu M. H.« javilo 
nekoliko radnika s vriednim prinosima. 

Ne ćemo spominjati onih radnika, koji su suradjivali ove 
godine u »Hrv. Kolu«, premda baš njih ide najveća hvala za 

vriedne njihove prinose (prof. Klaić, dr. Andrić, dr. Bazala i 
dr.). Spomenut ćemo Jovana Hranilovića. Njegovi su članci u 
»Glasu M. H.« bili prava jeka savremenim našim književnim pri- 
likama. Na viku s lieva i s desna Hranilović se jednako odazivao 
pravednom i trieznom riečju obrazovana, pa zato trpljiva sudca, 
kojemu ni magla na lievoj, ni mrak na desnoj strani nije zastirao 
vedra vidika. Njega je kao priznata pjesnika i sudca o književ- 
nim stvarima i išla tu rieč, pa mu je »M. H.« dužna osobitu hvalu. 

Za njim treba na prvome mjestu spomenuti dra. I. Zahara, 
koji je u »Glasu« priobćio tri prinosa, medju kojima treba pose- 
bice spomenuti »Književno-povjestne primjetbe« povodom knjige 
prof, J. Karaska o hrvatskoj književnosti (u njemačkom jeziku). 
Dr, Zahar toliko toga znade, čega nema ni u jednoj knjizi, pa 
je šteta, da se više ne javlja. 

Prof. dr. Stjepan Bosanac, koji je i s teorijskoga stajališta 
bio zašao u borbu »starih« s »mladima« te držao o tom čitanje u 
prostorijama »M. H.«, osvrnuo se u »Glasu« i na način borbe, 
kako su je vodili »mladi«. I dobro je, što se je na to osvrnuo 
baš prof. Bosanac, za kojega nitko ne može reći, da je ikomu 
svojim načinom borbe krivo učinio. Kako već spomenusmo, 
»borba« je jenjala, kad i onako nije imala opravdanoga razloga 
i pravoga smisla, no ipak će biti dobro, da se i ovakve stvari 
pročitaju. Iz njih će mnogi, koji podaleko stoji od književnoga 
središta, vidjeti, da to ipak nije samo tako — dati na sviet, re- 
cimo, 12 knjiga i knjižica, nego da ljudi, koji se za to imadu 
starati, treba da koješta prepate i preture. 

U ovoj je godini mnogogodišnji odbornik »M. H.« i pod- 
predsjednik knj.-umj. odbora dr. Ivan Hoić slavio 40-godišnjicu 
svoga književnoga tada. Dužnost je bila odboru »M. H.«, da 
svojemu drugu i zaslužnomu suradniku dade počast spomenuvši 
se njegova rada i zasluga za »Maticu«. To je u ime odbora uči- 
nio odbornik »M. H.« prof. Pinter, za kojega je šteta, što je pre- 
više zaposlen, te ne može više raditi. No uza sve to on je jedan 
od najmarnijih odbornika »M. H.« i vazda odboru ocjenjivanjem 
i savjetom na pomoć, pa ga i za to spominjemo i donosimo nje- 
gov lik, da i drugi upoznadu toga vrloga Matičina radnika. 

Od naših umjetnika javio se u »Glasu« kao pisac Oton 
Iveković i ocrtao postanak, djelovanje i drugu izložbu »Lađe«, 
saveza jugoslavenskih umjetnika. Koliko mu je »M. H.« zahval- 

na za to, što se je podvrgao mučnomu za slikara poslu, da ocrta 
važnu ovu novu organizaciju, toliko mu veću hvalu duguje za to, 
što se upravo njemu i njegovu nastojanju ima zahvaliti radostna 
činjenica, da su hrvatski umjetnici spremno i složno pristali na 
to, da »M. H.« izdade njihove umjetnine. 

Napokon se u »Glasu« javio »moderni«, a starčevi ćanac — 
A. G. Matoš iz srbskoga Biograda studijom o pok. srbskom knji- 
ževniku Stevanu Sremcu. I to s radošću bilježimo, jer je Matoš, 
koji toliko piše u sve naše političke i nepolitičke časopise, zaslu- 
žio, da mu upoznadu mišljenje i način pisanja i širi slojevi, oso- 
bito izvan Banovine. Njegova obsežna studija o Sremcu doka- 
zuje, da bi on medju Hrvatima mogao mnogo uraditi za upozna- 
vanje srbskih književnih i prosvjetnih prilika, a toga bi nam 
trebalo. 


Družtvo »Matica Hrvatska« tiska i izdaje poučne i zabavne 
knjige. Takvo je družtvo bilo hrvatskomu narodu po!rebno o.so- 
bito onda, kad je osnovano. No i danas, kad i u nas ina i knji- 
žara i tiskara, ovakvo je družtvo potrebno prvo zato, šio velik 
dio našega naroda još pravo nezna, što je knjiga i što vriedi, pa 
zato ne troši rado na skupe knjige. Zato mu treba dati jeftinu 
knjigu, a ipak dobru. A to našemu narodu daje »Matica Hrvat- 
ska« (za 6 K po devet različnih knjiga, a tko plati u ret godina 
100 K, dobiva knjige bezplatno sve dok je živ). — No to je 
družtvo potrebno i zato, što treba da se njetko stara zato, kakvih 
našemu narodu knjiga treba, jer se za to ne mogu starati knji- 
žari, koji najviše na to gledaju da im se knjiga izplati. A onda 
treba nama i takvih knjiga, za koje treba mnogo troška, kojega 
knjižar ne može tako lako smoći, niti može tako lako naći pisaca, 
a ni kupaca za takve knjige. A sve to može družtvo, kakvo je 
»Matica Hrvatska«. 

Zato ne bi smjelo biti prosviećenoga Hrvata, koji ne bi bio 
član »Matice Hrvatske«, 


i 

Knjige »Matice Hrvatske« pred kritikom. 

Ujević i Marušić pred kritikom. Kritik »Narodnih Novina«, 
g. Ivan Kmic, vrlo nas je iznenadio svojom kritikom dviju 
knjiga, što ih je za prošlu godinu izdala »M. H,«. G. K. zanosi se 
upravo za don Ilijom Ujevićem, a kudi do zla boga dra Maru- 
šića, — dok smo barem mi očekivali posve drugo. 

Mi ćemo kušati da protumačimo ovu nepojmljivu sklonost 
i nesklonost prema novim suradnicima »M. H.« f no prije toga 
čujmo g. Kmica. 

Pod naslovom: »Realizam Ilije Ujevića« piše g. K. (»N. N..< 
br. 10. 1907., 12. sieč.) medju ostalim: 

»Literarna ličnost don Ilije Ujevića, kakva se očituje u 
ljetos štampanoj zbirci slika i pnča, koju je okrstio zvučnim 
imenom »Dokonice«, izdiže se visoko nad prosjekom naših mla- 
djih novelista, koji su posljednjih godina došli do glasa. Mene 
nije već davno nijedna hrvatska knjiga tako ugodno iznenadila, 
kao ova sitna zbirka slika i priča. Ona izvabljuje najugodnije 
uspomene . . . Sjećaš se sviju pisaca, koji su o našem seljaku 
dobro pisali. Bio taj seljak iz Dalmacije, Like, Primorja, Slavo- 
nije ili Zagorja, neka ga zajednička duša veže, pa tko dobro 
opaža i opisuje njegov život, izniet će slike slične jednu drugoj. 

Ne kanim ovih asocijacija potanje analizovati . . . Meni je 
pred očima umjetnost samoga Ujevića i ja bih samo htio ovaj 
svježi i divni talenat što vjernije prikazati mojim čitateljima. 

Tko stane čitati ovu knjigu, a ne dočita je do kraja, jedva 
će moći razumjeti ovaj moj zanos. Najprije je tu neki novi, za 
nas gotovo nepoznati jezik, kojim je knjiga pisana. Onda je tu 
neki bezprekidni poetični stil, koji svojom nepokolebljivom no- 
blesom stoji vrlo daleko od danas običnog načina pisanja. Na- 
pokon je tu doista neugodna činjenica, da neke od ovih slika 
i priča nisu uspjele, pa ako slučajno staneš čitati baš koju od 
neuspjelih stvari, bacit ćeš knjigu daleko od sebe, da je već nikad 
ne uzmeš u ruku. Ali dvostruka je nagrada onomu čitatelju, koji 
se dobrovoljno podvrgne naporu, što ga od njega iziskuje ova 
knjiga. Vedri humor, koji ju zadahnjuje, osvojit će ga vrlo brzo. 
skoro će se uputiti i u dijalekat, u kome je pisana, poetični ton 
pričinit će mu se veličajan i kad okrene posljednju stranicu 
knjige, požalit će, što je tako sitna. Ja ću kasnije na tanko 

saobćiti i svoje prigovore, ali dok o »Dokonicama« obćenito 
govorim, ne mogu se sustegnuti pa makar i od najveće hvale. 

Kao svi vrstni pisci, Ilija je Ujević nepopravljiv realista, 
n sve hoće da točno vidi, da potanko prikaže. A ima taj nje- 
gov realizam nešto nevino i djevičansko u sebi. Svim, p a i naj- 
sitnijim stvarima podaje se on s toplotom i nekim zanosom, pa 
pisca kadikad navede i na to, da svojoj umjetničkoj duši nadje 
podpuno zadovoljstvo i u opisivanju skroz neznatnih stvari. 
Kadikad je on kao slikar, koji je zaboravio na svoj crtež, pa sa 
svoje bogate palete skida boju za bojom i niže ih u šarolikom 
nizu jedno pored druge, ili jednu na drugu, kako bi sliku što jače 
razsvietlio i dao joj oštrije tonove. I eto: slika je tu, sjajna i 
svietla, svjetlo upravo bije iz nje — ali sve grubo i nezaobljeno, 
sve bez pravog jedinstva. U tom je smislu osobito karakteri- 
stična slika »Na Bunaru« . . . Slična joj je odmah i prva crta u 
knjizi »Na dokonici« ... • 

Ima mjesta u ovoj knjizi, gdje pisac baš hoće da naglasi, 
kako mu do ničeg drugog nije stalo, nego d a nešto naslika, što 
mu se je slučajno svidjelo. Kao diete veseli se, što mu se ta 
mala i neznatna stvarca čini tako liepom. Na kraju slike »Na 
bunaru« veli: »vratih se u sobu, užegoh svieću, uzeh pero, da 
mi se s pameti ne ukrade ovaj prizor«. U pripoviesti »Mudra 
u a a« rekao bih dapače, da ove piščeve indiskrecije idu 
nešto predaleko. »Don Marko sjedne, zavi smotku, zapali, 
potace svieću, metnu preda se papir i poče pisati na sriedi 
ovećim slovima naslov crtice »Mudra — budala«, štono je na 
svoj rabos u kratko zabilježio, da mu se ne ukrade s pameti . . . 

, paž . ala se na n i emu ona zabrinutost i nastojanje, kako bi po- 
ranihm izrazom, čistijom i izrazitijom riečju naslikao tu crticu, 

. imljuci se svomu talijanskomu uzgoju, koji g a je pratio kroz 
o školovanje. Čista je hrvaština, čisti pučki govor tekao iz 
ciste česme don Markova pera. (Str. 20. i 21.). 

• , z O' a dva primjera, koji su za psihologiju piščevu vrlo 
eresantni, spomenut ću ,oš nešto, što nam liepo tumači i 
- 1 značenje Ujevićeva realizma, 
skn' 1,°-™ ,e čitateljima poznato, da je mladja struja u hrvat- 
rodn n, ' ZeV T nOSti često puta morala čuti anatemu, da je »nena- 
ovnrf ° Van Hranilović, koji je u potonje doba najjači glas 

ga mišljenja, trudio se ponovno, da konkretizira pojam »na- 
ne« književnosti, kako bi ga stavio u opreku sa svim »moder- 

nističkim nastranostima«. Taj pojam »narodne« književnosti 
mučio je i modernije ljude, nego što je g. Jovan Hranilović, i 
— da o svemu tomu ne trošimo preveć rieči — oni su se složili 
od prilike u tome, da je »narodna« i »seljačka« pripoviest jedno 
te isto. Nije se nikomu preporučivalo, da opisuje gradski život, 
a tko se je usudio, postao je u posljednje vrieme sumnjiv kao 
»modernista«. 1 reklo se je dalje: narodni jezik i običaji, na- 
rodna pjesma i povjestnica glavni su izvori narodne književ- 
nosti . . . Negdje dolje u dalmatinskom zagorju našao se pop 
Ilija Ujević, koji je ovoj formuli povjerovao cielim plamom svoje 
umjetničke duše, koji je sa sebe silom odbacio talijansku kul- 
turu, kojom se je u školama zadojio i koji se je svim marom 
predao učenju tih izvora narodne književnosti. I eto ga, gdje on 
motri i bilježi svaki kret, što ga učini dalmatinski zagorac. On 
mu zna u dušu običaje i ceremonije, on zna kao majstor alat. 
kojim radi i posluje . . . Jezik njegov proučio je tako, da je za- 
boravio pisati književnim jezikom, nego piše provincijalnim di- 
jalektom. Realistički osjećaj drži ga nešto daleko od povi'est- 
nice. Ali, što je najzanimivi je: narodnu poeziju ne proučava 
samo iz knjiga, nego polazi lično u pohode onim mjestima, gdje 
su njezini junaci vojevali i glave gubili. (U crtici »Pred kadijom« 
— opis »Kosova polja«.) . . . 

Ciela metoda Ilije Ujevića proizvire iz estetskih uvjerenja, 
što nam ih u baštinu ostaviše naši estetici-romantičari. Usudjujem 
se reći, da su ta uvjerenja vrlo izvrstna i da ih svaki hrvatski 
pisac dieliti mora, ali ona su sa svojim nesumnjivim romantičkim 
karakterom prilično daleko današnjem shvaćanju o zadaći i o 
biću umjetnosti. Današnja je umjetnost postala obična i sve- 
stranija: ona se — dopustite mi veliku i preveć zlorabljenu rieć 

socijalizuje. Mi se ne ćemo da zavlačimo u bjelokostni toranj 

čiste poezije, za nas je najobičniji život zanimljiv i dosta poeti- 
čan, da ga umjetnički prikazujemo. Zato ne mislimo, da je samo 
patrijarkalni život našeg seljaka zbilja »narodan«, nego je samo 
rodan i naš čovjek u gradu, diete seljakovo, koje je uslied bog- 
zna kakvih prilika postalo gospodin, pa možda se i — odnaro- 
dilo. I ovo su družtveni problemi narodni, pa ako ih koji pisac 
prikazuje na način evropskih uzora, samo će ga kratkovidnost 
ili zloba moći nazvati »nastranim modernistom« i poreći mu 
pravo da se zove narodnim piscem ... 

Don Ilija je umjetnik sa jakim realističnim instinktom. On 

ga je u sebi još jače razvio time, što se je — spomenimo ne- 
ugodno ime — po Zolinoj nauci svom dušom i svim marom dao 
na posve znanstveno študiranje ljudi i života, koji su mu umjet- 
ničku dušu privlačili. Tako je on došao do toga obsežnog i go- 
tovo nevjerojatnog poznavanja najsitnijih prilika ljudi, koje 
opisuje... Njegove »Dokonice« su u tom pogledu mali realni 
rječnik za svu silu prekrasnih narodnih fraza. 

Iz svega toga proizlazi, da je don Ilija svome radu u susret 
polazio više kao naućnjak — hoćete li folklorista ili filolog — 
i da se je prije posla htio oboružati temeljitim znanjem. U tom 
se je nastojanju izcrpljivalo i njegovo estetično uvjerenje. I on 
je stao slikati svoje ljude s onim poetičkim tomovima, koje ga 
je narodna pjesma naučila u njima vidjeti. Psihologija njegovih 
ljudi ne ide u detalje: ona je gruba i »ravna«, kako bi on rekao. 
U sitnom opisivanju spoljašnjega života, on se za unutranje sta- 
nje duša svojih ljudi zadovoljava s nekoliko čvrstih i markant- 
nih oznaka. To kratko i čvrsto psihologisanje daje njegovoj poe- 
ziji karakter neke širine, nekog velikog, patrijarkalnog dosto- 
janstva. To je nešto sasvim epski, što neodoljivo sjeća na na- 
rodnu poeziju. 

Evo tog posebnog realizma don Ilije; to je isti onaj divni 
i vječni realizam, koji je našoj narodnoj pjesmi opredielio tako 
ugledno mjesto u svjetskoj književnosti. 

Još je jedna značajka, koja don Iliju veže uz narodnu poe- 
ziju, a koja je meni preko svega mila i ugodna. Isti onaj smiešak, 
koji se u narodnoj pjesmi gubi samo u najstrašnijim zgodama, 
isti taj smiešak titra i na ustima don Ilije. On je rodjen humo- 
rista. Najljepše priče u »Dokonicama« — kao »Doruša«, »Vilo- 
tine jasle», »Jovanovo obredjenje« i »Marijančićev božić« — 
brojit će se vrlo skoro medju najljepše humoreske, što ih je 
hrvatsko pero napisalo. Ove su priče jedna za drugom biseri 
naše književnosti i tko bude jednom sastavljao antologiju hrvat- 
ske proze, teška će srca izpustiti ma samo jednu od njih. A iznad 
svih njih — »Jovanovo obredjenje« (premda će možda s izvje- 
stne strane naići na kritiku) takvo je malo remek-djelo, da bi u 
svakoj književnosti pisca proslavilo. Nepatvoreno veselje i ne- 
obuzdana komika ove farse možda će ju odbraniti od kritika, 
koje s umjetnošću nemaju puno zajedničkoga... Neka moji 
Čitatelji prigrle ovu knjižicu, pa neka sebi u svakoj stvari sami 

sud stvore. Ja ću još samo nekoliko rieči kazati o jeziku don 
Ilijinu. 

Već sam prije u polak šale kazao, da je don Ujević dijalekt 
svoga kraja tako proučio, da je zaboravio pisati književnim jezi- 
kom. Ali, koliko je na tom šale, toliko je i istine, Svaki, koji ovu 
knjigu pročita, zadivit će se jezičnom znanju piščevu; ali čovjek 
pravoga ukusa morat će takav način pisanja nazvati neknjižev- 
nim. Ja se dapače bojim, da će taj jezik biti glavnim razlogom, 
da don Ilija ne će nigda postati popularan pisac. Što više, ja se 
bojim, da širi slojevi ne će njegovu knjigu naprosto moći čitati. 

Nije sve liepo, što je narodno ... Ja sam čitao puno narod- 
nih pjesama, koje nisu liepe . . . Tako ima i narodnih rieči, koje 
nisu liepe ... U stranim literaturama upotrebljavaju se dijalekti 
danas vrlo mnogo. Ali upotrebljavaju se samo za karakterizaciju 
lica, koja govore . . . Toga se je pravila morao držati i Ilija 
Ujević . . . Mnogo i mnogo rieči, nepoznatih širemu obćinstvu, 
raztumačio je on pod zvjezdicom vrlo liepim, narodnim i obće- 
nito razumljivim riečima, koje bi svaki čitatelj radije čitao u 
tekstu . . . Ali ako i jest ovo težak prigovor, njegova je knjiga 
sasvim tim divna.« 

G. J. Kmic (»Nar. Nov.« br. 20. 1907.) počinje svoju kritiku 
o »Liečnikovim zapiscima« dra. Marušića uzklikom: »Zbilja je 
čudnovato, šta sve zapisuju ovi liečnici!«, pa onda nastavlja: 
»Ja bis se i u najtežoj bolesti dobro promislio, da li bih se dao 
liečiti liečniku, koji bi imao maniju zapisivanja kao g. dr.F. D. 
Marušić. Jer ovi njegovi zapisci jednako su fatalni za njegove 
pacijente, kao i za njega samoga. Ako je ikad bilo na mjestu 
ponoviti onu staru: »Medice, cura te ipsum!«, to je valaj nakon 
ove knjižice«. 

»Nisu samo pisac i pacijenti zlo prošli, nego i knjižicu 
prati vrlo neugodna činjenica, da je »Matica Hrvatska« baš 
ljetos izdala vedre i umiljate »Dokonice« Ilije Ujevića, gdje se 
opisuje baš isti kraj dalmatinskog Zagorja i isti ljudi, koji i u 
ovim »Liečničkim zapiscima«. A te »Dokonice« dementiraju vrlo 
rječito i vrlo odlučno onaj bezrazložni očaj i gotovo bolestnu 
potištenost, što izbija gotovo iz svake stranice male Marušićeve 
knjižice . . . 

Glavne značajke ove knjižice jesu: 1. pisana je užasnim je- 

zikom, 2. stil je posve početnički, 3. cielo nastojanje piščevo 
sastoji samo u gomilanju svih mogućih i nemogućih jada i pat- 
nja, što tište njegovog tobožnjeg pacijenta: dalmatinskog Za- 
gorca. Pisac ne pokazuje ni umjetničkog dara, ni misaone snage; 
on se kroz cielu knjižicu rastapa u nekom vodenom čuvstvova- 
nju«. 

Pošto je g. kritik citovao njekoliko rečenica iz Zapisaka 
i označio pojedine rieči uzkličnicima, nastavlja: 

»Obsjena bi bila misliti, da je g. dr. F. D. Marušić neiz- 
crpljiv u nabrajanju tih nevolja. U tom smo pogledu na milje 
daleko od Danteova »Pakla« ili od Dostojevskijeva »Mrtvog 
doma«! Baš protivno: g. dr. F. D. Marušić izbrojio ih je gotovo 
sve u prve dvije, tri crtice — a sve, što kasnije sliedi, pusta su, 
otegnuta i dosadna ponavljanja,« pa onda citovavši mjesto o 
»kosturima« pita (možda i previše familijarno): 

»Ali, molim vas, dragi gosp. dr. F. D. Marušiću, a šta bi 
mogli ti gorostasi, da u njihovim dugim žilama ta »blijeda teku- 
ćina« postane crvena i da se zove krv i da stane življe obtjecati 
proti žegi, suši, peronospori, poplavi i bezdušnosti?! Kakav 
je logički savez medju tim prirodnim i socijalnim nevoljama i 
tom »blijedom tekućinom«?« 

Jednu crticu preporučuje g. kritik »gosp. prof. dru. E. Mi- 
le ru za kriminalni seminar; obtužnica: komisioni delikt propu- 
stom; plaidoyer: nekažnjivost zbog neodoljive sile po § 2. si. 
g) kz.« 

Dalje čitamo: »U svojoj naivnosti ganutljiva je crtica 
»Uboštvo«. 

»Za ovakove nevolje »en masse« treba i osvete »en masse«; 
ta se preporuča na ovaj način: »»Jadna moja čeljadi, tužna naša 
agoro ... i kabanice vam odnesoše rad harača, dok vjetar 
rije, kao da vas gole i bose, gladne i žedne na megdan zove. 
na p! rarr dda biljaca, kabanica, kumparana i dronjaka (!), što 
vam s golih pleća odnesoše, jer ste krivi, što ste živi, ona pira- 
mida puna je drhtaja, leda, uzdaha i suza (!). Više govori, nego 
i sve piramide egipatske (!)... Ništa nemam za vas, no tople 
rvi u grudima i ovu desnicu, kojom bih najradje spalio vaše 
vnike na onoj piramidi, da oni oćute toplo* kad je vama 
zima!!« Čini mi se, da povjest ne priča, da bi se igda dogodila 
°vako originalna eksekucija na lomači«. 

Ima gosp. dr. F . D. Marušić još i drugih načina, kako bi 

nas uvjerio, da ti jadni Zagorci, bogzna čijom krivnjom, nemaju 
ma ni najmalahnijih užitaka na ovom svietu. Na str 32. odlučno 
se veli: »»Ni zraka, ni vode, ni zemlje! . Zrak je okužila groz- 
ničina, vodu popile baretine i suša, a zemlju oteli zlikovci(!)«.« 

»Kadkad je navijanje piščevo, da skupi što više primjera za 
stradanje svoga Zagorca, upravo smiešno. »»Rijetko je koja 
stopa zemlje slobodna, da zaore i posije malo hljeba za crnu 
zimu. Ako gdje i posije malo žitije ii’ uzore ledinu, pojest će mu 
švraka, čevrljuga, pogrmuša, čobanka i bravarica, pa njemu opet 
od svega malo (!)... Kad se ovce napasu, valjat će čobanima 
bježati daleko k napoju (!)... Dok se ovce napoje i još pobrste 
malo travice po ledini, i čobani će da se napoje iz baretine, po 
kojoj gmižu guje, žmurci, ronci, žabetine i zmije (a joj!). Žednu 
čobaninu sladak je i nečist napoj, al teško ti ga zdravlju nje- 
govu. Spopane ga grozničina, drhtavica, pa ga u grm povali . . .« 

»Ali u tom komičnom genreu opisivanja tih jada sve nat- 
kriljuje« ovo: »»Potezi su im tvrdi, oporni, strogi i jaki, kao u 
onih, koji su već više puta bili osudjeni na smrt!« C est le com- 
ble! Kad gosp. dr. F. D. Marušiću nije dosta isporediti te bied- 
nike s onima, koji su jedanput, ili recimo dvaput osudjeni na 
smrt, nego treba one, koji su više puta osudjeni na vješala, onda 
je jasno, da se ta bieda i ne da opisati, pa je skroz razumljivo, 
da su njegovi pokušaji u ovoj knjižici tako savršeno neuspjeli.« 

»Ali ostavimo se toga, već je preveć tih nezgrapnosti. 
Jedino, što bi se ovdje dalo ozbiljno reći, to je, da sve ovo nije 
istina, da sve ovo nisu nikakvi »liečnikovi zapisci«, nego uza- 
ludno naprezanje nemoćne fantazije jednog netalentiranog lite- 
rata, koji bi se htio mjeriti s nekim i inače nedohvatnim uzori- 
ma. Čudnovato je samo, da »Mat. Hrv.« i ovakvu literaturu sma- 
tra valjanim štivom za obiteljske krugove svojih članova! Bit 
će, da je hrvatska novela spala na nizke grane, kad se ovakva 
knjiga štampa u 10.000 primjeraka! Gdje ste vi braniči i skrb- 
nici hrvatske književnosti?! Ne uživate li, kad čitate naš slatki 
jezik izobličen u ovakve grozote: »kad djecu istegoše pod plo- 
čama« mj. kad su djecu istegnuli ispod ploča; ili »nemam nego 
čuvstva, a to je plačno« mj. mogu samo plačno čavstvovati, 
ili »teško je disao, zijevnuo, pogledao i jednim dugim, dugim, na- 
pornim uzdisajem bio je mrtav« mj. duboko uzdahnuvši umro je, 
ili »pa neka se oni tamo za te misle«; ili »treći su opet tužili 
se radi prekoračenoga zemljišta oranjem« ; ili »dok oko njih 

gude svinje«; ili »četiri crne zidine bez krova, štono je ga oganj 
uništio«; ili »Stevan nije imao običaja, nego svoje volje«; ili 
»Čuje se zadah karbolne kiseline, koja straši svojim zapahom 
kao zadah prisutne smrti i propasti«; ili »povenula su debla 
stabala, iskorenute su loze«; ili »nema nasilja, nego bolestnog 
mira, nema borbe, nego ležaja k propasti«; ili . . ., ili , . . sto i sto 
sličnih strahota«. 

»I taj isti pisac daje se u biblijska proročanstva: »»Pro- 
plakat će kamenje, ridati će volovi (!), a blaga će nestati u 
oluji, jer ne će biti krova ni pećine, u kojoj ne bi bilo zvijeri!« 
Taj isti pisac ufa se na temelju svojih halucinacija konstatirati: 
»Došli su dani, da jednim mahom liepa naša domovina (ovo 
bi imalo biti ironija) postaje (!) crnom domovinom kukavnog 
umiranja!«« 

»Treba ipak istaknuti i dobre strane ove knjige. Izvrstna 
je jedna izreka: »»Obustavimo pjesme i sipljimo (!) rad!« Bude 
li se gospodin dr. F. D. Marušić držao toga savjeta, narod će ga 
blagosivljati«. 

Dosta smo, s obzirom na g. Marušića možda i previše, izpi- 
sali iz kritike g. Krnica. Učinili smo to zato, da se vidi i mišlje- 
nje i način g. kritika. 

Mi smo već rekli, da nas je kritika g. Krnica iznenadila. To 
smo rekli još, prije, nego što smo čuli, da se u ovim kritikama 
rije samo — »finta«. Treba naime znati, da su u onoj »borbi 
ez smisla i svrhe«, na koju smo već gotovo i zaboravili, pro- 
lvmci »Matice Hrvatske« držali g. Marušića »svojim«, a kad 
amo, g. M. daje svoje radnje i »Matici«. Treba to dakle para- 
izovati time, što će jedina prava kritika proglasiti Marušićeve 
z-apiske neuspjelima i lošima izpod kritike. 

Mi bismo jedva vjerovali, da ima i ovakvih kritičkih prin- 
Pa, po ojima djelo mora biti loše samo zato, što se je pisac 

sL"^ 0 ' da niSm ° ČUH 1 t0 ’ kako > e * M - P° slao j^nu 
će !>M f H U ■ >> 7 lVremeniku<< P° sIie to ga, što je bilo oglašeno, da 
s m r • lz d a b njegove Zapiske, a uredničtvo ga odbilo 

ivacijom, da se na dva stolca ne može sjedjeti. 

nica ° 7 7 6 ° VO pUŠtamo s vida - P a uzimamo kritike g. Kr- 

kritik° nak °’ kak ° SU napisane ’ tek ćemo držati na umu, da je g. 

iz P 7 ma g- Marušiću P° sve indisponiran, jer se to vidi i 
z same kritike. 

V eseli nas, što je don Ilija Ujević stekao toliko simpatije 


156 

kod g. K. Veseli nas i to, što se g. K., možda pod sugestijom, 
poveo za glavnim mislima, štono su o »Dokonicama« iznesene u 
br. 23. i 24. našega »Glasa« prošle godine, a još nam je milije, 
ako je g. K. svojim putem došao do mnienja, da su njekoje Uje- 
vićeve »Dokonice« samo slike, a njekoje priče, što u ostalom 
piše i na naslovu . . . Slažemo se s g. K. i u sudjenju o Ujevićevu 
realizmu; jedino držimo, da je krivo, što g. K. piše, da se je don 
Ilija »po Zolinoj nauci« (nauci?) »dao na posve znanstveno štu- 
diranje ljudi i života«. Ne. Nema tu ni studiranja, a još manje 
»znanstvenoga«, po gotovo folklorskoga ili biologijskoga. Poje- 
dinosti u opisima don I. Ujevića, koje možda zadivljuju u gradu 
odrasle ljude, nisu same po sebi ništa osobita, niti treba Studi- 
ranja, da ih čovjek znade. Te su pojedinosti plod umjetničke 
naravi Ujevićeve, njegova zanimanja i pažnje, ali ta pažnja nije 
nipošto »naučnjačka«, nego umjetnička. Pa i što bi učenjak 
imao studirati na primjer kod popravljanja sedla? 

Krivo kaže g. K., kad piše, da g. Ujević piše dijalektom, te 
da je zaboravio pisati književnim jezikom. G. Ujević ne piše 
dijalektom. Fraze, a još manje pojedine, i ako brojne lokalne i 
pokrajinske rieči, ne čine još dijalekta. Nije istina ni to, da je g. 
U. »sa sebe silom odbacio talijansku kulturu«, naprotiv se još 
gdješto, i ako malo, opažaju tragovi talijanskoga izražavanja. 
Istina je, jezik g. Ujevića nije konvencionalni današnji hrvatski 
književni — zagrebački — jezik, ali to još ne znači, da nije knji- 
ževni jezik u obće. Hoće li knjigu g. Ujevića »širi« slojevi moći 
čitati, to, mislim, nije tako važno pitanje, kao to, ho<?e li ju 
htjeti čitati — radi stvari, kojima se bavi. Kad bi ju htjeli ti 
»širi« slojevi čitati, zacielo bi ju lako razumjeli. 

I ako je kritika g. Krnica dosta površna i dosta preten 
ciozna, zaslužuje on svačiju hvalu, što je iz redova njegdašnjih 
»mladih« digao rieč u hvalu pravomu narodnomu piscu, koji je 
predugo čekao, dok mu je »M. H.« izdala ovu knjižicu, ovo nje- 
govo miljenče. Kad je gosp. Ujević našao ne milosti, nego pri- 
znanja i u »mladih«, ne će mu ga uzkratiti ni »stari«, tim više, 
što ga je u velike i zaslužio. Sad, pošto su i protivnici rekli svoju, 
može »iM. H.« čestitati don Iliji podpuni uspjeh. 

* 

S kritikom »Liečnikovih Zapisaka« gospodin je Kmic stra- 
dao, i to najviše s toga, što je po što po to htio dokazati, da ovi 

Zapisci ne vriede. A ne vriede poglavito s toga, misli g. K, što 
nisu istiniti. Dokaz? Dokaz j e to, što »»Dokonice« don Ilije Uje- 
vića, gdje se opisuje baš isti kraj« (kurs. orig.) »dalmatinskoga 
Zagorja i isti ljudi, koji i u ovim »Liečnikovim Zapiscima««, , . . 
»dementiraju vrlo rječito i vrlo odlučno onaj bezrazložni očaj . . . 
što izbija iz . . . male knjižice Marušićeve« . . . 

Od kuda g. Krnic znadie, da Marušić i Ujević opisuju isti 
kraj i iste ljude? Sudi li to p<o tom, što obojica govore o Zagorju 
i o Zagorcima? Zar g. K. ne zna, što je dalmatinsko »Zagorje«? 
Zar on ne zna, da je u običnom govoru u Dalmaciji »Zagorje« 
sve, što je dalje od mora? A kako je duga dalmatinska obala! 
Kako različni krajevi spadaju pod taj jedan konvencionalni na- 
ziv »Zagorja«! Zar g. K. nije nikada čuo za Drniš i okolicu? Nije 
nikada čuo za imotsku krajinu? Ta to je golema razlika! Evo 
imena sela i broj stanovnika u imotskom kotaru: Aržano 1045, 
Biorine 616, Čista 1826, Dobranje 641, Glavina 1099, Grabovac 
1382, Imotski 1446, Krstatice 1107, Lokvičić 1617, Lovreč 1614, 
Medov Dolac 921, Podbablje 3002, Poljica 1886, Postranje 1599, 
Proložac 1644, Raščane 1362, Ričice 1177, Runović 2490, Slivno 
1971, Studenci 2006, Svib 650, Vinjani 2282, Zagvozd 2352, Župa 
1002 — dakle mjesta poprieko sa 1500 stanovnika. A evo, kakva 
su mjesta u drniškom kotaru: Badanj 363, Baljke 489, Biočić 791, 
Bogetić 216, Bristane 416, Čavoglave 481, Cera 200, Drinovci 
431, Drniš 1665 i dalje od 40 mjesta ima ih 25 s brojem stanov- 
nika izpod 500, a ni poprieko nemaju mjesta ni 500 stanovnika, 
dakle tri puta manje, nego u imotskom kotaru. A gosp. dr Maru- 
J-ić piše o zagorcima drniškim, pa ima posve pravo, kad govori 
o pustoši, dok g. Ujević (kojii je prije bio u Krstaticama sa 1107 
st., a sada je u Zagvozdu sa 2352 st.) opisuje imotske zagorce. Pa 
onda je li g. K. čuo što o kamenu oko Drniša? Nije zacielo, pa 
najmanje, što mu se na njegov napadaj na pisca Marušića mora 
azati, jest ona: Wer den Dichter will verstehen . . . 

No g. K. zaslužuje i mnogo veći prikor, kad se ne pozna- 
je 1 ! 01 sam ni najmanje prilika onako obara na pisca, što ga 
j !f U 6 ’. S P° dval °m, da je svoje Zapiske izmislio. Da naše 
^ruz vo i naša javnost nije tako već naučna na blamaže, g. bi 

t ' P ° S . le ove sv °) e presmione površnosti morao dugo čekati i 
ov k ' 1 ^ ° SC P°P rav '^’ d °k bi se opet smio i javiti kao kritik. A 
a o će on suverenim priezirom činjenica valjda i dalje voditi 
ec me dju poznatim našim kriticima. 

Time bismo mogli i svršiti osvrt na kritiku g. Krnica, da ona 
ne daje tužno svjedočanstvo još o jednoj nemiloj pojavi u jed- 
nom dielu naše inteligentne i neinteligentne oligarhije, koja, kad 
se pokažu i dokažu štetne i zatome posljedice družtvenoga ure- 
djenja i morala, a ona im je kriva, ne samo da se uporno vlada 
po onoj: »Sit gladnu ne vjeruje«, i ne samo da se čini nevješta, 
nego povrh svega toga dovikuje gladnima u lice, da lazu i da 
hine glad. A ako se ovako stanu vladati i književni kritici, onda 
doista prestanimo i govoriti o bilo kakvoj misiji književnosti 
u liečenju socijalnih rana današnjega družtva. Koji ce se pisac 
usuditi, da dirne u to osje gniezdo u čekivanju, da će mu kritika 
prosto poreći iskrenost, podvaliti laž i jošte ga izvrći rugu.^ 

Na pojedine prigovore g. K— a nije se vriedno osvrtati. Sto 
prigovara jeziku, većinom je neopravdano, a gdješto pokazuje 
g. K. i opet neznanje, kao na pr. kad ne zna, da se liepo hrvat- 
ski kaže: »ono krova«, pače »ono djevojčeta«. A što prigovara 
ponavljanju, prenatrpanosti i preuveličavanju, ima krivo stoga, 
što ne će da vidi, da je izražavanje u liepoj knjizi drugačije, a u 
naučnoj razpravi opet drugačije. Ovakvim prigovorima možemo 
izsmijati i ruglu izvrći sve pjesnike od Homera do danas. Tim je 
prigovorima g. K. dokazao, da mu nedostaje jednoga od glavnih 
kritičkih svojstava: da prosto nije sposoban za čitanje pjesnički 

djela. . , 

Napokon ima kritika g. K-a jednu ružnu stranu: zavidna je, 

jalna je. » . . . sve ovo nisu nikakvi liečnikovi zapisci, nego uza- 
ludno naprezanje jednog netalentiranog literata, koji bi se htio 

mjeriti s nekim i inače nedohvatnim uzorima.« — Tu seje g. K. 

odao do golotinje. Po čem g. K. zna, da se je Marušić »htio 
mjeriti s nekim nedohvatnim uzorima«? To je ili insinuacija, 
ili u zelenoj zavisti izmaklo priznanje: da to kritik zaključuje po 
samom djelu, koje ocjenjuje. A ako se po samom djelu može 
zaključivati na »nedohvatne« uzore, to je ipak nješto više,, nego 
naprezanje jednog netalentiranog literata. Bit će, da je taj »ne- 
talentirani« literat ipak nješto »dohvatio«, — ako i nije iz 
»nekih« (a kojih? molim) nedohitnih uzora, a ono jest iz dubine 
duše svoje. Badava sve: ono se ne da izmisliti. A ako je g. Ma- 
rušić sve ono ipak samo izmislio, zar i onda zaslužuje prigo , 
da mu je fantazija »nemoćna«? No da je g. Krnica ostavi a 
logika, to nije čudo, jer u strasti nema logike. 

Savremenikova »Polemika«. Prošlo je nekoliko mjeseci, da 
nismo imali ni jedne riječi u Matičinu »Glasu« pod ovim natpi- 
som. Stvar se je bila na radost svih iskrenih prijatelja hrvatske 
knjige utajala, i bili smo potpuno uvjereni, da će i organ »Dru- 
štva hrvatskih književnika« »Savremenik« shvatiti krasni pre- 
okret u ovoj nemiloj i štetnoj stvari. Na veliku našu žalost, mo- 
ramo izjaviti, da smo se prevarili. Novi redaktor književnič- 
koga lista izumio je dapače posebno poglavlje za svoj list, ko- 
jemu je stavio na čelo bolni žig »Polemika«. Budući da od njega 
u 1. broju »Savremenika« nema nijednoga članka osim ovoga 
napadaja, razabiremo, da on glavnu svoju redaktorsku brigu 
misli posvetiti zadirkivanju u »Maticu Hrvatsku«. Kamo će ih 
to dovesti, neka sam dobri bog znade. Na posljednjoj skupštini 
»Knj. društva« pokazalo se, da je deficit lista dosegao svotu od 
5000 Kruna, što je neoboriv znak, da list ne nalazi ni čitatelja ni 
pretplatnika. Mi smo posljednji broj našega »Glasa« štampali u 
10.000 primjeraka, koje ćemo kao prikaz ovogodišnjih Matičinih 
knjiga djelomično raspoklanjati, a djelomično u uvezanoj knjizi 
rasprodati širom naroda. Već ovaj fakat nije utješan za prepo- 
ruku »Savremenika«, pa bi redaktori njegovi već iz poslovnih 
razloga trebali manje izazivati i narušavati književni rad i ugled 
»Matičin«, koji je hiljadama hrvatske inteligencije ipak jedina 
utjeha, pouka, razbibriga, i — informacija. Za ovogodišnje »Ma- 
tičine« knjige barem ne može nitko pravedan i objektivan reći, 
da nisu na svom mjestu ili da bi ih redakcija »Savremenika« 
mogla složiti radom svojih suradnika. Čemu dakle omalovažava- 
nje? Čemu pedesetoricu ovogodišnjih Matičinih suradnika bes- 
korisno izrugavati nište Inosti, kad svi znamo i duboko smo 
uvjereni, da boljih knjiga svi skupa ne bismo mogli složiti? 

Gosp. Livadiću nije pravo, što smo u posljednjem broju 
donijeli slike i mali prikaz svih ovogodišnjih Matičinih surad- 
nika. On sumnja, da svim ovima nije stalo »do ozbiljna rada i 
napretka hrv. prosvjete«. Zar smije g. Livadić, koga danas ne 
poznajemo ni po jednoj jedinoj knjizi, u ime »Društva hrv. knji- 
ževnika« tako govoriti o hrv. književnicima. Ne svidjaju mu se 
neka imena, jer su mu premalo poznata. Neka samo izvoli pre- 
gledati alfabetski popis svojih suradnika! U ostalom, nama ni- 
pošto nije do toga, da ponizimo ikojega hrv. pisca. Ta i sami 
sm ° za ovogodišnje »Kolo« raspisali natječaj upravo za počet- 

nike . Hoćemo samo da ovo bezumnu i sićušnu komediju karah- 
"podinu se Livadiću ne svidja 

smo P^^ m 4 ^ e ^ k ‘r M ^ V ^iadh Matićinih a- 

napisati ciglih u k „ju se Vi ne razumijete. 

Vi^išete^ samo za^stotinu Jabranika., pa. kako Vam ,o polazi 
za rukom? Ako čovjek već piše samo za P lsce ' a kulUlru 

podkožiti malo dragaajim u »m ma emikll ,, onda 

b ‘ VSt Mi ne znamo, zašto gospoda oko .Suvremenika. “*» 
mogla shvatiti, da uz .Druztvo hrv^ kni'zevm e « re ^ 
oostoiati edicija »Matičina« u današnjem oblik , J 
na temeljnim statutima društvenim. Po našem shvaćanju ne m 

“r r’emenik. biti na odmet ' ” tZTSZZ 

C^grt Tad^rutrJov. i krug čitiaca i opći pogled 
na S duševne potrebe hrvatskoga naroda drugač.,. nego na . 
Upotpunjavajmo se uzajamno! Po našem uvjeren, u »Savremem- 
kovt nazor još nisu za 10.000 hrvatskih čitalaca, pa kad b 

Z S X:^t ££ ni smiell drugačije raditi nego 

mi. Čemu onda ogorčavanje i odbijanje čitala . 

kToTh^stojno OZ.Č1, i Uvadi- 

pustiti. Na naslovnoj strani 1 knjiševnika 
irzLrr" tn^^nijeS osim sbke 

Gosp. Livadiću, više ozbiljnosti i solidnosti apso u no 
ne bi škodilo, a za drugi broj angažujte drugoga polemičara, 
prazna mijeha nikada vina. 

U češkom mjesečniku HLlDKA (god. XXIV., br. 4. ožujak 
1907., u Brnu, tiska i svojom nakladom izdaje papinska tiskara 
rajhradskih benediktinaca), koji u svakom svezku ima po koju 
bilješku o hrvatskom javnom (vjerskom, političkom i književ- 
nom) životu, piše g. Alois Koudelka o knjigama »M. H.« za god. 
1906. medju ostalim i ovo: 

»Bilo je već ne jednom referovano, kakav se je boj razgorio 
medju mladima i starima u tako blagotvornoj instituciji za hr- 
vatski narod, kakva je »Matica Hrvatska«. Poljem su zagospo- 
dovali stari, ali da je »M. H.« od secesije mladih trpjela, o tom 
ne će biti spora. Da stari nisu mogli samo tako uzmaknuti, to je 
stalno, a da stari mladima neprestano podavaju ruku na mir — 
ili bolje na suradnju — to bi mogao poricati samo sliepac. Ali 
to je ono: mladi su u svojem mladom oduševljenju mislili, da 
moraju odmah — i to, gdje se osim njekoliko njih nisu na bojištu 
jošte izkazali, osim možda vikom — na juriš osvojili sve utvrde. 
Može se ipak očekivati, da će popuštanjem i s jedne i s druge 
strane — barem jezgra borilaca ne grmi više tako — doći do 
konačnoga mira, i to častnoga i koristnoga za obadvie strane«. 

Spomenuvši »Savremenik« i »Glas M. H.« i rekavši onako 
uz put, »da time — što se broj članova »M. H.« nije umanjio — 
nije rečeno, da mladi nisu ništa postigli«, govori o pojedinim 
knjigama »M. H.«. Za Novakova Tita Dorčića kaže: »Pisac je u 
toj pripoviedci htio konstatovati, da svatko ima ostati pri svojem 
ili u onom, u čem se je rodio, da se prielaz iz nižega kruga dru- 
štva u viši ne dade tako odmah provesti. I ako bi se činilo da 
pisac do njeke granice, naglasujem do njeke granice, ima pravo, 
ipak je ciela tendencija pogrješna, pa gledamo li ju s toga staja- 
lišta, zaslužila bi, da ju odsudimo, jer bi se tim u zametku uzi- 
mala nada onima, koji iz nižih, siromašnijih krugova izlaze, da 
bi do čega drugoga mogli doći, nego što su došli njihovi roditelji, 
osim ako bi bili upravo geniji, kojih je, kako je poznato, malo. 
No ipak je pitanje, je li Novak imao na umu samo tu tendenciju. 
Ja mislim, promatrajući njegov predjašnji književnički rad, koji 
je vazda išao praktičnim smjerom, koji odgovara potrebama uže 
njegove domovine, da je pisac htio prvo opomenuti roditelje, 
neka ne sile svoje djece na stalež, za koji ne pokazuju ni volje 
ni dara, a drugo, da je u obće htio upozorujući odvratiti od ne- 
doučenosti, koja narodu donosi samo štetu . . . Drugo je, imamo 
na oku samo umjetničku stranu knjige. Novak nikad nije bio 

umjetnik par excellence, a nije ni htio da bude. no »za m to 
naći će se dosta pravo umjetničkih mjesta i u ovoj njegovo] i knjizi. 
Karnkteristioj javnoga junaka i roditeija « jedva se 
dade što prigovoriti, ali neprirodna, nevjerojatna mi se cim 
njegova supruga Rcgina. Ne vjerujem, da bi plemkinja plemić i 
odgojena, koja odmah pri prvom susretu upoznaje uTuP 
nrosta čovječka, ipak mu dala ruku, samo da se obskrbi. U tako 
vim krugovima već se koneksijama znadu postarati i za d]evo,e 
bez miraza. Ni razstava Rcgine s Titom po tom, sto sam spo- 
•• rlrtctr, obrazložena Njegovo je pijanstvo preneznatm 

^•ir^ir^odjer »i—., ** « <- ** 

"“ta iokonice« I. Ujević. kaže. da su . u -Nar N.« 
uički precienjene. »Od I. Ujevića jedva će kad postat, popularn, 

književnik, i to s toga. što piše dijalektom.. 

Za Marušićeve »Liečnikove zapiske« kaže, da ponjesto [i 
opetuje: ponešto) sjećaju na Turgenjevljeve »Lovčeve zapiske <<, 
»ali velika je razlika medju Turgenevom i Marusicem. 
onogl izlazi svuda napried umjetnik, a ovdje u ovoga tendenerja. 
čitajući Turgenjevljeve Lovčeve zapiske vi ste uzrujam ten- 
A nrnnm koia se u ovoj ili onoj crti krije, upravo ubuzeti, do 
vam u Marušića ono neprestano narivavanje tendencije dod,,a. 
„a ste ga siti, »momi. Ondje za stradaoee rad, antor a ovdfe 
biste rekli, da bi stradalnici imali raditi za autora. Sve,, g 
ima previše škodi — vriedi ovdje u podpunom smislu neci . . 

»Zanimljiva je knjiga i obsegom i razdjeljenjen, drngo go- 
dište »Hrvatskoga Kola. . . . »»Dorina. Jak. Marmtamca. pisana 
je slogom i tenorom »Tita Dorčića«. Od Draženov.eevih crttca 
najljepša je, kaže gosp. Kondelka, »Višnje s njevna > = ‘ 

od drugih pripoviesti »najviše pazn|e vrie ne ra. p 
poimence »Grieh... Za Beralt Hermma »Ivana k 

kaže, da se liepo čita i da sjeća na W.ldeovu ; S “ ^“" silnim 
pjesničkih prinosa (u ostalom ih ima samo malo) djeluje siln 
pjesnicKin p i Arnolda »Pilat« . . . Mala ali veleliepa dra- 

do mom pjesma Gj. Arnoiaa »rnai radnje 

ma«. »Od poučnih članaka zaslužuju spomena poglavito radn,e 

Ch Sesvića pak dra. D, Lončara i dra. F. Ilešica. »Tu uz put 
fpomt e g. re cenzent i Ilešićevo »Cvieće slovenskoga Pl«";' 1 ™; 
P Od poučnih djela spominje g. K. samo ». ove. Jedmo^za 
»Poviest lilozolije« dra. Bazale kaže med, u ostalim, da 
bro poslužiti učenicima srednjih i viših škola«. 




. . . »Najviše je ipak »M. H,« iznenadila svoje članove umjet- 
ničkom zbirkom, kojoj je dala naslov »Kolo Hrvatskih Umjet- 
nika«.« 

»Svršavajući ne mogu, a da svima, koji ikoliko znadu hr- 
vatski, što više može vruće ne preporučim, da što prije pristupe 
medju članove »Matice Hrvatske«; devet kruna na godinu, a to 
za toliko dobrih knjiga!« 

Ova izerpiva, objektivna i dobrohotna ocjena i preporuka 
knjiga »M. H.« u mjesečniku, što ga izdaju i izvrstno uredjuju 
češki svećenici, a koji se najvećim dielom bavi vjerskim i vjer- 
sko-filozofijskim pitanjima, zaslužuje ne samo našu zahvalu, 
nego — s obzirom na naše prilike — i osobitu pažnju. 


»Cvieće slovenskoga pjesničtva« primljeno je u slovenskom 
novinstvu tako radostno, s takovim priznanjem našoj »Matici« 
i sastavljaču dru. Ilešiću, da svi, koji su oko njega nastojali, 
mogu biti podpuno zadovoljni. Ovaj put priobćujemo ove odzive 
na složni rad slovenske i hrvatske »Matice«: 

»Naš List« (Ljubljana, 15. i 22. ožujka 1907., br. 17. i 18.) 
piše medju ostalim: »Velik dio onih muževa, koji su učili čitati 
naš narod, bio je mnienja, da bi bilo bolje, kad bi se naučili 
odmah od početka čitati knjige jačih susjeda onkraj Kupe i time 
pridobiti više snage. Za tu se je misao najviše oduševljavao 
Stanko Vraz, sin slovenskih gorica, no uzalud. Ilirski je pokret 
zajedno s idejom bio pokopan, dok nije poslie 50 godina u istim 
slovenskim goricama ustao novi borac za kulturno i napokon 
političko zbliženje Slovenaca i Hrvata. Ilešićev jezik pokazuje 
već dugo tragove toga njegovoga nastojanja. Kuša pripraviti put 
za onaj čas, koji će biti diametralno protivan onomu doba, kad 
se je rodio ilirizam. Jezično obrazovan narod uvidjet će srodnost 
slovenštine i hrvatštine, pa će granice pasti same po sebi. Da se 
to dogodi čim prije, počela je Slovenska Matica Ilešićevim na- 
stojanjem izdavati« itd. 


. Dalje govori ocjenitelj (J. Lokar) potanko o »Cvieću«. 
riedno je za one, koji se više zanimaju za slovensku književ- 
n °st, pribilježiti nekoje njegove primjetbe. »U pretežnoj većini 
posao je izbor Ilešiću za rukom ... U narodnom smo pjesničtvu 
siromasi u epici: mi smo zadnji i zato najslabiji val narodne 
pi e, koja ima svoj izvor u Hercegovini i doseže padajući na 
i goiztoku do bugarskih obala Crnoga mora, na sjeveru do Dra- 

ve. Zato je Ilešić dobro označio to naše siromaštvo time, što je 
tiskao samo »Kralja Matijaša i Alenčicu«, pa »Lavdona«. Pred 
narodnom pjesmom željeli bismo uvodne primjetbe, kakove su 
dodane kod većine ostalih pjesnika, da nam odkriju . . . kod lir- 
skih pjesama veliki utjecaj njemačke narodne poezije u mjerilu 
i sadržaju«. 

»Kod Valjavca bih želio mjesto »Varaždinke« koju po na- 
rodnom uzoru izpjevanu pripoviedku, jer bi to bolje označio 
smjer njegove Vile . . . Iskreno me veseli primjetba o Stritaru. 
Već je naime vrieme, da se kaže, da njegova promišljena, pro- 
fesorski pravilna poezija nema trajne vriednosti. Zašto bi baš 
slovenski pjesnici umirali u podpuno naopakom mišljenju o sebi 
i o svojim čitaocima? Ni kod Gregorčića ne bi bila na štetu pri 
mjetba, da se i kod toga ljubimca slovenskoga naroda opaža 
padanje korak za korakom. Niže od »Predsmrtnica« ne bi skoro 
mogao pasti. Funtek je bolji predstavljač nego pjesnik, . . . Ivan 
Resman je bio veći rodoljub nego pjesnik, a ni Gangl ne će steći 
slave na polju poezije . . , Cankar nije pjesnik vezane rieči, no 
kao začetnik moderne zaslužuje svoje mjesto u »Cvieću«, osobito 
s toga, što je iz »Dunajskih večera« tiskana pjesma dobar ogled 
Cankarovoga književnoga djelovanja. U ostalom pak broji i sam 
Cankar svoju »Erotiku« medju pokušaje . . . Župančić ... se je 
popeo od nerazvite »Čaše opojnosti« s knjigom »Čez plan« do 
našega prvoga živućega lirika . . . Finžgar i Meško lako bi izo- 
stali . . . Nataša ... u ostalom spada medju Župančićeve epigone, 
kao što i Spindler, Valenčić, Gradnik, Voljč, Vandot, Koritnik, 
Erjavec, koji bi s Prunkovom takodjer lako izostali . . . prije ili 
poslije stalno će zamuknuti. Golar, Pugelj, Mole, Levstik zastu- 
paju naraštaj . . . Vidu smatram za najbolju slovensku pjesniki 
nju . . . Sardenko je svakako nadaren pjesnik . . . Aškerc je do- 
sta zastupan. Iz priobćenih pjesama nije težko razabrati smjer 
njegovoga djelovanja. Previše je plodan i tendenciozan . . . Po- 
hvaliti moram, što je Aškerc dobio posebni odjeljak: on naime 
ne spada ni u Stritarovo, ni u »Najnovije doba«, gdje kraljuje 
Župančić . . . Aškerc nema pravih učenika. Nasljedovao ga je 
Ivo Šorli, kojega s pravom nema u »Cvieću« . . . 

U drugom izdanju neka »Cvieće« izadje bez upute o slo- 
venskom jeziku, a naši srednješkolski učitelji neka ga marljivo 
uzimaju u ruke . . . Kako ćeš s maturantima bolje ponoviti po- 

vješt slovenskoga pjesničtva? ... Ja . . . sam zahvalan »Matici 
Hrvatskoj« i Ilešiću, što su nam podali ovakvo djelo«. 

»Novo Doba« (u Ljubljani dne 23. ožujka 1907. God. I. br. 
11.) piše medju ostalim; 

»Izmedju knjiga, što ih »M. H.« razašilje svojim članovima, 
za nas je zacielo najznamenitija Slovenska antologija ... Mi Slo- 
venci nismo još imali svoje antologije . . . Slovenskoj antologiji 
ne dade se, mislim, mnogo prigovarati . . . Sastavljač je podao 
na početku kratak slovnički uvod . . , Taj mi se uvod čini vrlo 
prikladan i praktičan. U njem ... je dr. Ilešić pokazao . , . glavne 
razlike hrvatskoga i slovenskoga narječja. 

Za tim dolazi priegled slovenskoga pjesničtva, Predlani je 
dr. Prijatelj priobćio u »Oesterr. Rundschau« priegled slovenske 
književnosti. Nješto slično, upravo tako krasno i izvorno, čitamo 
u ovom Ilešićevom priegledu«, 

» . . . U zbirci je priobćeno njekoliko narodnih pjesama. Ne 
bi škodilo, da ih se je primio znatniji broj ... Dr. Ilešić je 
plodove naše protestantske i katoličke »muze« — što je posve 
umjestno — radikalno prezro . . . Sastavljač se nije obazirao na 
poznatu rieč: »Politisch Lied ein garstig Lied« . . . Istina je, da 
je rodoljubna pjesma vrlo razširena medju našim narodom, . . . 
ipak većina tih pjesama ne spada medju cvieće našega pjesnič- 
tva«, pa »ne bi škodilo, kad bi se izostavile: Levstikova »Crno- 
gorcem«, Gomilškova »Slovenec sem«, Stritarova »Brata sta 
Srb in Hrvat«, Freuensfeldova »Slovenski svet« i dr . . .« 

» ■ . . I ako svega ne možemo brojiti medju cvieće slov. pjes- 
ništva, ipak je sastavljač, dajući u svojoj sbirci dosta mjesta mla- 
djim još nepriznatim pjesnicima, uvjeren sam, imao zacielo druge 
raz oge osim toga, da pokaže . , , koliko imamo pjesničkoga na- 
rastaja . . . Ako je dr. Ilešić primio pjesme na pr. Jak. Gomil- 
saka, Jak. Voljča i drugova, zašto je posve prezro pjesničke ra- 
ove n. pr. Lujze Pesjakove, Fr. Cimpermana, Antona Hribara, 
oji svakako imadu prvenstvo? . . . Dodatci »Vrazov zemljak«, 
zem jakinja« čine mi se posve nepotrebni . , .« 

• .. Uzprkos tim malenkostima moramo prvu našu veću anto- 

8 vesel l' e m pozdraviti posebice još s toga, što ju je izdala 
v ’ , ’ ’ ’ težnja za političkim sjedinjenjem hrvatskih i slo- 

i zemalja stvar je dnevne politike, koja ima svoje puteve. 
auka, na čelu joj »Slovenska Matica«, ima pak druge, nepoli- 
6 namjere. Nauka je osjetila potrebu, a osjećat će ju to više, 


166 


što više bude napredovala, da Slovencima treba kulturnoga 
oslona na jačega susjeda, od kojega se jezikom tek neznatno, 
vjerom pak nimalo ne razlikuju. Bez takvoga oslona naša nauka 
ne će s obzirom na našu malobrojnost . . . uspjevati, a nikad se 
ne će razcvasti. Taj put sbližavanja Slovenaca i Hrvata, sto ga 
je neumorno radini dr. Ilešić svojom »Hrvatskom knjižnicom« 
otvorio ‘sa slovenske i »Cviećem slovenskoga pjesničtva« s hr- 
vatske strane, realan je i plodonosan i jedan od najvažnijih, dok 
se oba naroda budu nalazila u onim medjama i u onoj političkoj 
skupini, kako se sada nalaze. »Cvieće slovenskoga pjesničtva« 
neka bude na stolu svakoga obrazovanoga Slovenca, a neka 
bude i »prorok krasnijih dana budućih« hrvatsko-slovenske knji- 
ževne uzajamnosti«. 

* 

Marušićevi »Liečnikovi zapisci«. Naš suradnik g. Marušić 
može biti prilično zadovoljan: o njegovim se »Zapiscima« dosta 
piše, a ne piše se baš tako loše. I ova ocjena evo, sto ćemo ju 
priobćiti, i ako dolazi od njekoga, tko g. Marušiću očito nije 
sklon, pače više indisponiran prema njemu (radi čega smo izo- 
stavili uz ostalo i njeke očito presubjektivne skoro bi čovjek 
rekao - napadaje), - nije baš tako nepovoljna. Evo te ocjene, 
koju priobćujemo doslovce u izvadku žaleći, sto g. kritik ne 
pazi više na jezik i stil: 

»Hrvatski Dnevnik« (Sarajevo, 4. travnja 1907. br. ) 

^ »Ime Marušića, nije tako nepoznato u našoj literaturi', i ako 
mu je ime bilo dosta obskurno. U doba, kad je naša »mlada« 
ustala, da pripovieda iz Praga novu književnu eru, eru slobode 
tnišljenja, ... u doba, kad je naša »mlada« izdavala i svoj knji- 
ževni list u Pragu, koji je . . . napadao na ondašnje patriotsko i 
književni dotjerano pisanje »Nov. Vieka«, u ono se ,e doba u 
kolu djaka »secesionista« nalazio i Filip D. Marusic . . . tom je 
prigodom izdao i svoje pjesme. Ovom izdanju pjesama koliko je 
doprinijela želja za slavom, toliko i koš »Novoga Vijeka« ... 

Ja ne ću sada, da u pamet dozivam žalosne dane prošle 
kritike, osobito one »Novoga Vijeka«, koje oboriše pjesme nje- 
gove u vječni prah zaboravi . . . Marušić, mjesto da zasuti, on 
svjestan sebe,... odgovara... pregršću blata. I na jednom 
zamuknu. 


167 


. . . Namješten u dalmatinskoj Zagori imao je dosta prilike, 
da proučava, da snuje. Tu se začeše njegovi »liečnički zapisci«, 
od kojih je nekoliko izišlo u »Slobodi«, budući je Marušić ostao 
viekom vjeran političkoj tradiciji »mladih«. Sada mu ih pak 
izdade »Matica«. 

. . . originalnost ne stoji u ekscesima. To se najbolje može 
da primieti Marušiću. Htio je da bude originalan, i to realistički, 
pak je pretjerao tako, da njegovi »Zapisi« izgledaju čisto nevje- 
rojatni. Zaodio ih je koloritom skrajnje biede, siromaštva, se- 
ljačke nečisti, neukosti i izvjedezivosti(?). Kolorit im je, prema 
tome, odakle su nikli, blied i mračan, a on ga pretvori k tomu 
u olujnu noć, iz koje nema izlaza. 

Kao slikar, koji hoće da prikaže suton oblačni, pa mu pale- 
tom crne boje daje izgled noći, tako i Marušić, htijući prika- 
zati biedu, prikazao je beznadje bez izlaza, i zemlju svoju pred 
forumom čitalaca falsificirao. 

Ne može se zato doduše pobiti posvemašnja vriednost nje- 
govih slika i promatranja, jer i u njima ima dobra, koje je kadro 
da pomogne. Mnogo bi bolje bio učinio doktor medicine, da je 
prikazujući biedu kazao način liečenja iste, te tim ispunio zvanje 
svoje. »Stimmung« njegovih slika dosta je raznoličan, pa zato i 
pogrješan. 

U ovakovim slikama i zapiscima »stimmung« se mora bazi- 
rati na jednostavnoj podlozi, te cjelokupan biti prepleten jednom 
niti elaborata. Kod Marušića toga nema. Ovom se prigodom 
sjećam Turgenjeva i njegovih sličnih tema . . . Kolika razlika 
izmed kreacija Turgenjeva i pisanja Marušića. Ali da, to ne 
more da izdrži prispodobe. 

Nešto, što mi se je dopalo kod Marušića, je promišljanje, 
koje mu izazovu momentani preokreti prirode, crni oblaci, sitne 
staze i golo kamenje. Zaista liepo. Ali kud i kamo bi bolje bio 
učinio, da ih je obuko u ruho mistične filozofije, poput Tresića, 
Devčića i drugih. On to ne zna, pa mu se može oprostiti. 

U našem Zagorju ima biede, ali Marušićeve nema, ona je 
kulmen realnošću podražene fantazije. Uzmite njegovu knjigu, u 
kojoj ćete naći ljepota, ali ne ljepotu jedinstvenu, čistoću jezika, 
a li dotjeranosti ne, ganutljivost čuvstva, ali umjetnički podra- 
zena. Uzmite je pa čitajte, ali ne vjerujte sve. S. Perišić.« 

Nama nije doduše zadaća, da pod svaku cienu branimo 
na še suradnike, kao što ni to, da im donosimo samo pohvale. 

To su čitaoci valjda već opazili. Zato, osvrćući se na ovu ocjenu, 
ne činimo to zato, da branimo našega suradnika, nego da upozo- 
rimo na velike nedostatke naše kritike, koja bi i u dnevnicima 
mogla i morala biti bolja. 

Prigovoriti se mora g. Perišiću (za kojega ne znamo, tko je), 
što je svoju ocjenu začinio onim osobnostima, od kojih smo 
mnoge izostavili. Reći njekomu, da je »obuzet silnom željom, da 
bude velik«, i slično, to znade mirisati po jalu, osobito, kad se 
tko kod toga ljuti. Rugati se njekomu, što su mu početnički ra- 
dovi bacani u koš, — to ne bi smio barem kritik, osobito onaj, 
čije su kritike i same za koš. 

Što to znači, da se »stimmung« (njeki kritici, inače silni 
protivnici »Dranga«, ne mogu za čudo napisati ni kitičice bez 
liepe ove rieči) mora bazirati na jednostavnoj podlozi te cjelo- 
kupan biti prepleten jednom niti elaborata?« Koji je ovo ne- 
pismen čovjek pisao? — »Zaista liepo. Ali kud i kamo bi bolje 
učinio, da ih je« (što? koga? sitne staze?) »obukao u ruho mi- 
stične filozofije poput Tresića, Devčića i drugih?« — A zašto bi 
to bilo »bolje«? G. kritik toga doduše ne zna, ali mu se zato i ne 

može oprostiti, što ovako piše. 

A zašto baš »kulmen«, a ne vrhunac? Kakva je to golema 
razlika izmedju »biede« i »biede realnošću fantazije podražene« 
(Marušićeve) , izmedju »ljepota« i »ljepote jedinstvene« u 
crticama i opisima? Kakva je to najednom izbirljivost izmedju 
čista i »dotjerana« jezika, i kakav je to nedostatak pisati či- 
stim (valjda i pravilnim), a ne i »dotjeranim« (kamo ga biesa 
»tjeraju«?) jezikom? Pa što znači prigovarati »umjetnički podra- 
ženim čuvstvima«? »Čitajte, ali ne vjerujte sve«, — kao da je 
Marušić koji od svetih evangjelista! 

I ovaj g. kritik sudi, da bi Marušić bio bolje učinio, da je 
»kazao način liečenja iste« (zašto ne: visoko »iste«?), valjda 
time, što bi preokrete prirode »obukao u ruho mistične filozo- 
fije«? Ta valjda ne moramo svi biti liečnici i učitelji, valjda ne 
ćemo zahtievati, da nam čitava književnost bude didakticna. A 
napokon zar svatko, tko jadu je, mora odmah znati i liek sva- 
kome jadu? Ta onda ne bi ni bilo jada, ni poezije. 

Ljudi istom štogod napišu, izgrde koga, prigovore, sto im 
na pamet pane — i to je takodjer kritika. 

Tako ne valja. 

Gavro Kosielnik: Romance i balade, Zagreb 1907. — Pje- 
snički prvijenci se u nas obično primaju s nepouzdanjem. Posve 
opravdano; ima tome više razloga. Ponajprije ne stoji prema 
njihovoj množini u najboljem omjeru kvalitet; prečesto tako 
čovjek naidje na nedozrele plodove, pa ga prodje volja i drugi 
put zagristi u sličnu kiselu hranu; za mnoge je mlade pjesničke 
kandidate sreća, što se pjesnički produkti ne smatraju životnim 
sredstvima, jer bi se njihovo produciranje i stavljanje u promet 
moralo kazneno progoniti, — ali i ovako su oni često — grijeh 
protiv bližnjega svoga. 

Ova mala zbirka »Romanca i balada« spada medju rijetke 
iznimke; pa kad ne bi ništa više bilo, to bi je preporučilo, da 
čovjek pročitavši je ne žali, što ju je u ruke uzeo. Ima doduše 
i tuj još gdješto nepotpuno, neodredjeno i u čuvstvovanju i iu 
izricanju. No ne bude li g. K. — poput velikoga djela naših 
književnika — držao sebe već u početku savršenim, pa bude li 
se nastojao razviti i trudio se, da čuvstvima svojim poda odre- 
djeniji oblik i krepči, jasniji izražaj, onda je nade, da ne će 
stati na pol puta k Parnasu. Medju pjesmama ima ih nekoliko 
doista lijepih; mjestimice zapaža se prevelika nabujalost čuv- 
stava, i zanos kadgod prelazi u — banalnost. Ugodno se doima 
jednostavna slikovitost jezika. G. K. gospoduje jezikom i dobro 
njime gospoduje, što u naših književnika takodjer nije baš uvijek. 
Izražaj je kadgod prozaičan, stih teče ponajviše glatko, ali ima 
mjesta, gdje je riječ prevladala misao; u stihu nema dosta iz- 
mjene; to umara ponešto. No sve u svem: pjesme su vrijedne, da 
se pročitaju. Posvećene su. dru. Fr. pl. Markoviću. — Zbirci je 
cijena 80 f ilira. 

Uz »balade i romance« ima »Lirski dometak« i na kraju 
nekaki »Dodatak«, u kojem se pisac osjećao ponukanim nešto 
reći o načinu svojih pjesama; moglo je i bez ovoga dodatka biti, 
tim više, što bi se estetskim nazorima, koliko su nabačeni, moglo 
štošta zabaviti. 

I Družtvo sv. Jeronima ima svoje »mlade«, koji su sa svo- 
jim prigovorima izašli na glavnoj skupštini zaslužnoga toga druž- 
tva dne 7. veljače o. g. U ovo znamenito — kako neki vele — 
^°ba preporadjanja u svim mogućim smjerovima nije ostalo »po- 
stedjeno« ni ovo tiho družtvo. Po našem sudu — i to je dobro, 

ili barem karakteristično: neka se zna i vidi, da smo svi i svuda 
mi Hrvati jednaki. 

»Glasu M. H.« nije zadaća, da se u ove protivnost!, sto su 
se pojavile u D. S. J., umieša kao stranka, nego da brojne povje- 
renike, svoje članove radnike i druge, koji se zanimaju za razvoj 
prosvjetnih naših prilika, obaviesti o tim protivnostima, koje i 
s jedne i s druge strane nose obilježje savremenosti te su vnedne 
pažnje. Ne svidja nam se doduše karakteristična metoda, kojom 
su protivnosti odboru D. S. J. najavljene u »Katoličkom Listu« 
(31. siečnja 1907. br. 53, gdje čitamo (str. 54): »Na godišnju 
skupštinu družtva . . . zapriečen sam doći, pa ću s toga ov je 
iznieti neke misli, koje bi inače onamo spadale«. Čovjek bi iza 
ovoga očekivao svakako čiji drugi podpis mjesto staroga zaplot- 
njaka X., jer anonimnih govornika — osim možda na spiritistič- 
kim sjednicama — nismo još čuli ni na kakvoj skupštini. 

»Kat. List« u spom. broju piše, da bi u kratko prigovorio 
odboru D. S. J. to, »što u' novije doba sve manje izdaje knjige 
nabožnoga sadržaja«. Razlaže dalje, kako puk nije na žalost u 
vjerskim stvarima dobro poučen, a kad bi i bio, bilo bi, nuzdno, 
da se puk sačuva od zavoditelja u ovo doba, kad su se razne 
pogubne i bezvjerske ideje počele i u nas više propagirati, »bve 
mudrovanje - piše »K. L.« dalje - ob ovoj stvari ne ima pra- 
voga temelja«. Družtvu sv. Jeronima ima biti prva briga vjera 
i ćudoredje. »Ako D. S. J. ne ima tu prvu zadaću, . . . onda ™ “ 
Hrvatskoj u obće ne imamo družtva s takvom zadaćom. On 
smo mi doista veliki siromasi . . . Čini se, da je D. S. J. u zadnje 
doba svu tu brigu prepustilo nakladnoj tiskari A. Soka ... 1 

dan list pučki, nijedan tiskar ne može nadomjestiti takvoga 
družtva. Ili da se osnuje drugo družtvo s tom samom svrhom. 
Luda misao. — Osnovalo se družtvo za pučku prosvjetu, no 
će još manje preuzeti ovu zadaću. Daj Bože, da ne bude barem 
oppositum ... Kad je dakle potreba izdavati takve knjige, . . onda 
je odbor dužan naručiti ih«, a ne čekati, dok tko ponudi ruk °P>_ 
»Ako pak odbor toga ne čini, onda ... ne znam drugoga razlog 
nego to, što se odbor boji davati družtvu čisto konfesional , 
katolički značaj.« U tome mišljenju utvrdjuje an°n ; p^ca »K ^ 
Lista« to, što odbor objavljujući u novinama druztv. k )£ 
god. 1906. kaže za jednu Klarićevu pripoviest, da ce zbližava 
braću dviju vjera (katolike i muhamedance) . »Kat. List« ve i, 

će »dopuniti« ono, što odbor ima u misli, na ime: da zblizi bracu 

triju vjera. Za ovo je potrebno, da se ne iztiče katolički značaj 
družtva... Vjera, koja nas razstavlja, jest nješto ... svakako 
neznatno . . . Nastran dakle s njom, ... pa živimo pošteno kao 
braća. I tako eto raditi oko zbližavanja inovjerne braće ... u 
praksi je posve isto, što i širiti vjerski indiferentizam. I na to da 
spane D. S. J.? Zbližavati braću raznih vjera ne može biti za- 
daća nijednome družtvu za puk . . . Pučkomu družtvu naprotiv je 
zadaća, da svoje istovjerce oboruža i zaštiti protiv zaraze 
inovjerske« . . . 

Glavinjanje dra. Branimira Livadića. Urednik »Savremenika«, dr. Bra- 
nimir Livadić, poslušao je i prenio polemisanje izmedju »Savremenika« i 
»Glasa Matice Hrvatske« u stranačke političke listove. I književnički i ne- 
književnički naši krugovi bili su se već poradovali, da će uopće prestati 
besmisleni spor izmedju književnika, koji su ostali vjerni »Matici Hrvat- 
skoj« i njenim tradicijama, i književnika oko »Savremenika«, koji navije- 
stiše »Matici« štrajk. Ali novi urednik »Savremenika«, Branimir Livadić, 
otvorio je već u prvoj svesci ovogodišnjega »Savremenika« žestoku vatru na 
prošlogodišnja izdanja »Matičina« i njihove pisce, otvorio je stupce »Savre- 
menika« napadajima na pojedine književnike, pak je tako »Savremenik« 
donio i halucinaciju Milana Marjanovića o nekom tobožnjem intimnom 
kružku oko »Fruškogorca«, kojoj je dakako oštrica bila na mene uperena. 

Kako diosta žalim, što se bez nužde zaoštruje suvišni i besmisleni spor 
izmedju književnika raznih smjerova, napisao sam u br. 3. — 4. »Glasa Matice 
Hrvatske« sastavak, u kojem dokazujem besmislenost te borbe. Taj moj 
sastavak potaknuo je g. Livadića, da se na mene obori u naprednjačkom 
dnevniku »Pokretu«, ponovno mi podvaljujući, da sam ja taj sastavak na- 
pisao po naručbi, te me medju inim objedjuje, da infamno iskrivljujem i 
sumnjičim, da »pišem farizejski«, da se »pretvaram«, da upotrebljavam »ra- 
bulistiku i sofistiku«, da sam »neupućen i pokvaren« itd. 

Kako sam ono, što sam in merito rei htio reći, rekao jasno i otvoreno 
u svom spomenutom sastavku u /Glasu Matice Hrvatske« i kako mislim, da 
nije potrebno, da se još i književnički sporovi prenose u naše političke 
stranačke listove, gdje i onako imade dosta darmara, nisam htio, da se 
upuštam u polemisanje sa dr. Livadićem u političkim listovima. Zato sam 
poslao u dnevnik »Hrvatsku« od dne 18. ožujka t. g. br. 64. samo kratku 
izjavu, u kojoj sam proglasio podvale i lične objede Livadićeve neosnova- 
nima i ujedno izjavio, da te podvale i objede ne sramote mene, već g. Livar- 
dića, koji ih je bez osnove i razloga napisao, i list, u kojem su štampane. 
J oš sam u toj izjavi čestitao »Savremeniku« na tako zgodnom i spretnom 
uredniku, koji je znao na tako zgodno stovarište za krupnine, koje ni »Sa- 
vremenik« ne može podnijeti. Spomenuo sam i to, da ni protivnici književ- 
noga smjera »Savremenikova« ne bi mogli zaželjeti »Savremeniku« zgodnijeg 
urednika od g. Livadića i zgodnije metode polemisanja, nego li ju je on 
izabrao. 

Mislio sam, da je ta stvar za najšire krugove svršena. Ali g. Livadić 

se je zahukao, te hoće da nastavi polemiku. Poslao sam u br. 65. »Hrvatske« 
od 19. ožujka pozivom na § 16. tiskovnoga zakona ispravak, u kojem tvrdi, 
da nije istina, da je on mene napao u »Pokretu« od 9. ožujka »lično«, već 
da je sasvim stvarno odbio sistematske lične napadaje na mlad je hrvatske 
književnike u »Glasu Matice Hrvatske«. 

Ako su izrazi, da ja pišem »po naručbi«, da »infamno izvraćam i lazem«, 
da sam »neupućen i pokvaren«, ako su aluzije o tobožnjim ličnim ambici- 
jama Amolda, Klaića i Radića stvarni argumenti, a ne lične objede i pod- 
vale, onda doista nije istina, da je g. Livadić mene i stanovitu gospodu lično 
napao i obijedio. Inače g. Livadić ne govori istinu, kada poriče, da mi mje 
ništa podvalio i da me nije lično obijedio. 

Ja u ostalom nisam ni spočitnuo g. Livadiću, da me je on obijedio, vec 
sam mu spočitnuo, da me je bez osnove i razloga »obijedio«, a da me je 
doista obijedio, dokazuju izrazi, koje sam iz njegova napadaja u »Pokretu« 
citovao. 

Prema tomu neispravni su i zaključci u Livadićevu ispravku, jer su 
izvedeni iz neistinite pretpostavke. 

Ne ću da se ponovno upuštam s g. Livadićem u polemisanje o mentu 
stvari, o kojoj se radi: ali kada već ne će da miruje, evo me, da se osvrnem 
na neke njegove subjektivizme u spomenutom napadaju u »Pokretu«. 

Već s5m početak toga napadaja je krupan nonsens. Tu on nespretno 
varira Marjanovićevu halucinaciju o obstojanju nekakova tobožnjeg intim- 
nog kružoka oko lista »Fruškogorca«, koji izlazi uz prigodnu moju saradnju 
u Petrovaradinu. Ali i ako je tobožnji intimni kružok oko »Fruškogorca« 
tek halucinacija, ipak nije ta halucinacija već u sebi besmisleno izmišljena. 
Ali je Livadićeva varianta te halucinacije prava besmslica. On govori o 
nekom »fruškogorskom kružoku«, t. j. on misli, da obstoji neki kružok za 
cijelu Frušku goru. Ako budem koji put tako sretan, te me g. Livadić 
počasti pohodom u mom domu, pokazati ću mu kroz prozor jedne moje 
sobe, kako li je ogroman proteg divne Fruške gore, pak će onda moći ra- 
zumjeti, kakav U se kolosalan nonsens krije u njegovoj aluziji o ».fruskogor- 
skom kružoku«. 

Mora da je g. Livadić bio u čudnom duševnom raspoloženju, kada je 
napisao svoj podlistak: »Jovan Hranilović na braniku starih«, štampan u 
spomenutom broju »Pokreta«, jer u tom podlistku ima sva sila upravo mon- 
struoznih logičkih i stilističkih čudovišta. 

Evo jedne Livadićeve izreke: »G. Radić tvrdi, da ja ne znam pisati 
za 10 hiljada ljudi, a ja tvrdim g. Hranilović laže, kada piše, da pod rezo- 
lucijom podpisani književnici nisu ništa napisali, što ne bi kud i kamo 
nadmašilo vrednoćom »Matičine« lanjske edicije . . .« 

Ne osvrćem se na to, da g. Livadić krivo cituje moju dotičnu tvrdnju; 
ali ga pitam, kako je mogao u istoj izreci dovesti u svezu jednu Radićevu* 
tvrdnju sa nekom tobožnjom mojom neistinitom tvrdnjom posve druge 
vrsti? 


* Istini za volju i za dokaz, da taj 
ustanoviti, da ona — zgodna i istinita 


literarski bogček »ne napada lično«, treba 
tvrdnja nije Kađićeva. — Ur. 

To je upravo tako, kao da bi tko g. Livadica pitao, je li istina, da 
njegov prijatelj Milan govori dobro nekoliko jezika, a on bi mu odgovorio, 
da ne govori, ali da njegov prijatelj Arsenije dobro svira u frulu. Gothe 
je u II. dijelu svoga Fausta na jednom mjestu drastično okarakterisao nelo- 
gičnost ovakove antiteze. 

Da mi je do toga, mogao bih u istom sastavku g. Livadica naći i više 
takovih logičkih i stilističkih čudovišta i brkanja pojmova. 

Još samo nešto. G. Livadić veli, da je glupost identifikovati pojam 
»vjera« sa pojmom »vjerska spona«. Svaki gimnazijalac, koji je dobro poučen 
u vjeronauci, znade, da to identikovanje nije ni glupost ni absurdum, već 
da je u samom pojmu: »religio« uključeno i ono, što se naziva vjerskom 
sponom. Neka g. Livadić potraži u iole dobrom latinskom rječniku riječi: 
religio, religiosus, pak će vidjeti, kako je neispravno njegovo umovanje o 
pojmovima »vjera« i »vjerska spona«. Eno mu značenja riječi religio u Liviju 
i Ciceronu: »populum religione obstringere« itd. 

Doista je pametno, da i g. Livadić počinje o tom »razmišljati«, — * 
kako nam saobćuje u »Pokretu«, — ne trpi li od takova polemisanja hrvat- 
ska književnost, a još je pametnije, što on i njegovi kombatanti namjera- 
vaju, da takovu besmislenu borbu dokrajče. 

Ta bilo je već nastalo primirje; tko je od djavla govorio g. Livadiću, 
da na novo započinje, te da već u prvoj svesci »Savremenika« od g. 1907. 
bez nužde zaplovi punim jedrima u boj na Matičare i Matičine edicije za 
g. 1906.?! On i onako nije tomu poslu dorasao. 

I najbolje je, da prestanu oni, koji su prvi počeli, navješćujući rat i 
izbacujući prve hitce. 

*■ 

Baš sam dovršio ovaj kratki osvrt na Livadićeve inzulte, kada mi do- 
pade ruku br. 66. »Pokreta« od 20. ožujka t. g., u kojem je odapeo g. Liva- 
dić novu papirnatu strjelicu na mene i »Matičare«. U razmetljivoj i drskim 
cinizmom nakrcanoj bilješci pod naslovom: »Jovan Hranilović u škripcu« 
istrčava g. Livadić i opet neoprezno pred rudo, te se razmeće, kako se je 
njegov inzult na mene i »Matičare« najpovoljnije dojmio u književnim kru- 
govima, a ja da sam uzmaknuo i odrekao se svake daljnje polemike s njime. 
On dakako misli, da je, što no riječ: ubio na loj i mene i »Matičare« svojim 
veleumnim argumentima, jer da inače ja ne bih propustio sjajne prigode, 
da »bar ono malo« njegovih možda ipak stvarnih napadaja ne oborim. Na- 
ziva u dečkirskoj razmetljivosti situaciju za mene »desperatnom« te navje- 
šćuje urbi et orbi, da će 'iznijeti u narednom »Savremeniku« — dakako o 
šku blagajne »Društva hrvatskih književnika« — neke nove intimnosti iz 
nekoga tobožnjeg kružoka oko »Fruškogorca«. 

Evo i na te najnovije Livadićeve djetinjarije moga odgovora: 
p o se ** e Liva dićevo dečkirsko džilitanje na mene i »Matičare« naj- 

nićt° jlUje d0;inii1 ' 0 u kn j iže vnim krugovima, koji su njemu povjerili ured- 
kru ° . >> ^ avremeri ika«, to ne znam. Ali to znam, da se ozbiljni književnički 
i > M Vese ^ e P°j av i dra Livadića na borilištu izmedju »Savremenikovaca« 
vide a ^ ara<< ’ a vese ie se za *°, i er P° dosadanjim njegovim polemikama 
e > da se sva ta besmislena borba primiče kraju. Gdje se vojuje pod 

ovakovim vojvodom i s ovakovim oružjem, kakovim se služi g. Livadić, 
tamo ne može biti sumnje o svršetku barem najnovijeg razdoblja te borbe. 
Gdje se mjesto duha i znanja operira krupninama, cinizmom, logičkim i 
stilističkim monstruozitetima i djetinjskim grožnjama o iznašanju nekakovih 
tobožnjih senzacionalnih intimiteta, — kako to čini dr. Lvadic, tamo je 
ponestalo dobra baruta i nastao je finiš rerum. 

Tvrdnja g. Livadica, da je on uspješno i nepobitno utvrdio tobožnja iz- 
vraćanja nekih »Matičara«, podsjeća nas na onu: »mene povalise, a ja se ne 
daj, — meni i opališe, a ja se ipak ne daj«. 

G. Livadić i opet tvrdi neistinu, kada piše, da sam se ja u mom »Pn- 
poslanom« u 64. broju »Hrvatske« odrekao svake daljnje polemike s njime. 
Još je početnik u polemisanju. suviše je nervozan, prerano se veseli i ne- 
oprezno istrčava pred rudo. Ja samo ne ću, da bez nužde prenosim književ- 
nički spor, odpočet u književnom listu, u političke stranačke listove. 

Nisam ja uzmaknuo ni pred drugačijim momcima na mejdanu, ni pred 
drugačijim protivnicima, nego li je g. Livadić. Ja se upravo savladjujem. 
da ga što više poštedim, jer na vrapce i ne treba pucati s topovima. Smijem 
se njegovom veselju, što me je tobože doveo u škripac. Alios nos jam vi- 

dimus ventos. . .... 

Sto se pako Uče njegovih grožnja i aluzija o nekim tobožnjim intimi- 

tetima oko »Fruškogorca«, ja očekujem te njegove naviještene senzacije. 
Već su prije njega pokušavala dva viteza baciti se blatom na redakciju 
»Fruškogorca«. Pozvani na red - polizaše i uzmakoše i pokriše se ušima. To 
je najpametnije bilo, što su mogli učiniti. 

Sada eto i Livadića, da nakupi blata, pak da se nabaci na uredmčtvo 
»IFruškogorca«. — Kao da ga njegova okolina goni u nevolju: »Geh du, Han- 
serl, geh du voran, du hast die grossen Stiefel an«. 

Hajde, da vidimo i to čudo. O tom neka g. Livadić ni časka ne sumnja: 
uredništvo »provincijalnog« Fruškogorca« i ja znati ćemo naći način, da 
velegradski napadač poliže eventualno blato, kojim se grozi »literatima« oko 

»Fruškogorca«. , 

A sada da čujemo te senzacije: »conticuere omnes . . .« Već se tresu brd . 

Veseli me, da barem »Društvo hrvatskih književnika« imade toliko 
suvišna novca, te uredničtvo »Savremenika« o njegovu trošku otvara stupce 
i za klevetničke senzacije. 

Novi Sad, 22. ožujka 1907. 

Jovan Hranilovic. 

»Kolo M. H.« Spomenute Siidoesterreichische Stimmen pišu. 
»Dalje treba od djela »M. H.« osobito iztaknuti »Kolo Hrvat- 
skih Umjetnika«, djelo, koje je jedino svoje vrsti u jugos aven 
skoj književnosti .... a upravo je divno (»geradezu staunens- 
wert«) uredjeno »Kolo«, naučno-književni zbornik« s bogatim 
sadržajem. Tu se opet susrećemo s vrlim dr. Ilešićem; ... po ' 
punu hvalu zaslužuje kratka, strogo objektivna i Z Ž° na 
obradba: »Javno življenje pri Slovencih« od dra. D. Lončara.« 

»Hrvatska Smotra« (1907. IV., V— VI., VII.) donosi iz pera 
dra. M. Ogrizovića, a pod naslovom »U kolo« prikaz i ocjenu 
prvih dviju knjiga ^»Hrvatskoga Kola«. — »Igra kolo, igra 
kolo ... U tom kolu _ , , liepa Hermina igra, i liepa Viktorija 
igra, a po strani stoje i samo gledaju: Milka, Zofka, Adela, Iva, 
Kamila, Elza, Zdenka . . , Nemaju one gjuvegija . , . To jest, 
imaju, ali i ti gjuvegij e samo — stoje i gledaju ... Ne će da 
igraju »»Pa kad ne ćete vi, hoće drugi.«« — »»Ali ne umiju 
igrati.«« »»Naučit će se«« . . . Gledam to kolo. Mnogi zbilja 
ne umiju igrati. A oko mene gjegjerni momci i djevojke, koji bi 
znali i mogli igrati ... U kolo! Što ćemo dočekati ovako gleda- 
jući? Ako se i ne pomirimo s njima, hvatajmo se svejedno u kolo. 
U kolo, u kolo!« , , , 

Ovako liepim, veselim načinom punim života i poezije počeo 
je g. O. svoju kritiku »H. Kola« i svoj poziv u »Kolo«. Ali liepa 
ova i u pojedinosti provedena simbolika ili nije srećna, — ili je 
trebalo ostati u prvom veselju do kraja. Uhvatiti se u kolo, i to 
ovako veselo, a onda gaziti drugima po nogama, udarati u ko- 
ljena, gurati u rebra i izturivati iz kola, — što je to? Mi bismo 
rekli, da ni taj momak ne umije igrati. 

Ali ostavimo tu igru riečima. G. Ogrizović, koji je kao član 
književničkoga kartela proti »Matici« podpisao i glasovitu izjavu, 
kojom se »odklanja« govor predsjednika »M. H.« i t. d. — našao 
se ponukanim, da iz nepriličnoga kartela izadje, ali mu je i opet 
neprilično: podpis, rieč, drugovanje, nazori (»naziranje«) na 
umjetnost i t. d., sve to pogaziti, ostaviti, prebjeći . . , Nipošto! 
»Ako se i ne pomirimo, hvatajmo se svejedno!« Dakle i zava- 
djeno kolo, — samo da je kolo! 

Sto je to? — pitamo i opet. 

Budući da su njekoji još uviek, a bez potrebe, previše ner- 
vozni u ovoj »borbi«, mislim, da je baš ovdje zgodno konsta- 
a i ovo. Krivo se misli, govori i piše, da su sporu njekih knji- 
( j.. , a ^ s »Maticom Hrvatskom« krivi mladi i moderni, t. j. mla- 
jji 1 njiževnici po godinama i pristaše njekoga modernoga smjera, 
se ’ L a ^ e ž a 1* " u književnosti. Upravo je za čudo, kako 

(ne^č nV ° ° VO mišljen ’ e m °Š l0 tako dugo držati. Treba samo 
p r .. mi ™ ra d°’ moram) spomenuti imena prvih boraca 
Jes V a tice«. Šurmin, Pasarić, Milletich. Jesu li to mladi? 
i p jesnik? m0< ^ ern * ^ ^ urm ^ n ‘ > B asar ić? Milletich — moderni pisac 

A onda: Zašto se je počelo raditi o izmirenju? Milletich 
obolio, Pasarić namješten, Šurmin se dao na politiku, i borbe 
više nema i najedanput i pravi mladi i pravi moderni vide, da je 
sva ta borba — bez smisla. 

Da, borba »za pozicije« postala je doista bez smisla, ali knji- 
ževnička borba ima još uviek smisla, kao što će ga u ostalom 
uviek imati. To najbolje dokazuje g. 0., koji se je rad uhvatiti u 
kolo, »ako se i ne pomirimo«. To znači po našem sudu: Mi, koji 
se nismo borili »za pozicije«, mi možemo u kolo s drugima, jer 
nismo nikada ni išli za tim, da kolo bude samo naše; a u knji- 
ževnim pitanjima ostajemo, što smo i bili. 

I to je prvi razlog, s kojega g. 0. bocka i gurka već prije, 
nego što se je uhvatio u kolo: ima svoje nazore, pa misli, da se 
ne mora držati one : u kakvom si kolu ... 

A drugi je razlog, mislim, ovaj: Onima, koji su za volju 
vodjama u ovoj borbi protiv »Matice« podpisivali izjave, skla- 
pali kartele i t. d., — sada im je malo neprilično, budući da je 
čitava javnost upućena, da se je borba vodila radi književnih 
smjerova, pa ne će da im se kaže, da su prebjeglice, da su sagnuli 
šiju, da su se dali pod komandu, da su priznali »spone« i t. d. 
Zato su nuždne reservacije: »ako se i ne pomirimo«, dok bi 
mnogo jednostavnije bilo kazati: Mi smo prosto u svojoj zane- 
senosti za književničku slobodu u naglosti nasjeli, pristupili jed- 
noj skupini, koja je gospodovala u novinstvu i u D. H. K., pa 
smo jedno vrieme pour l'honneur du drapeau pristajali, onda šu- 
tjeli, a napokon, kad su nas sami vodje ostavili, — onda smo se 
osviestili i spoznali, da sva ta borba nema smisla • • > 

Inače će svaki prijatelj književnosti, a osobito prijatelj 
»M. H.« sa zadovoljstvom priznati g. Ogrizoviću, da je svojim 
poklikom »U kolo!« bez straha pred karteliranim novinstvom 
javno raztrgao spone, u koje su jedini pravi čuvari književničke 
slobode bili sapeli cielu četicu mladjih pisaca, koji su te spone 
za čudo strpljivo podnašali. Poslije njega bilo je g. I. Kmicu već 
lakše napisati književno pisamce Mihaelu Gorskomu. Sad su za- 
cielo odahnuli i oni književnici, koji nisu imali na službu glasila, 
kao što je nova »Hrvatska Smotra«, nego su posve tihim nači- 
nom sve po malo izmicali iz modernoga robstva, u koje su ni 
sami ne znajući, kako, upali ... Svi ovi zacielo, kolikogod im 
inače nije možda mila »Hrvatska Smotra« koja je, uz pu 
budi rečeno, i savremenija i tolerantnija od jedinoga savreme- 

noga i jedino slobodnoga i u obće jedinoga hrvatskoga književ- 
noga lista — svi ovi šapću tiho g. Ogrizoviću: Hvala! . . . 

* 

U ocjenama svojim ima g. 0. dosta pravo, no ima i dosta 
krivo. Ni način, kojim piše o njekim književnicima, ne pristaje 
svagdje književniku, a nije ni primjeren. Nazivi »različita viest« 
za Tomićevu »Paku ljubav«, pak »pokrajinska viest« za Hranilo- 
vićev »Angjin Božić« i za Ritigovo »Moje kumovanje« — nisu 
sretni, kolikogod bi imali biti duhoviti. Ritigu čini g. 0. bez sum- 
nje krivo. Nikako ne razumijem, što znači zabadanje u »M. H.« 
na ovaj način na pr.; »Da nije članova »M. H.« oni (mladi Ciga- 
nin i mlada ciganka Marta) bi jamačno još malo bili ostali u 
šumi, ali ovako ih je gospodja poslala odmah na put u — Vin- 
kovce. Hochzeitsreise ! « Kako je ovo — bez zamjere — plitko! 
Zar g. 0. zbilja nema ništa, čim bi više ušao u volju »mladima«, 
kojima je za volju napisao ovaj »vic«, koji s onim Hochzeitsreise 
postaje vulgaran do dosade? 

G. 0. vrlo hvali radnje pok Novaka, M. Šenoe, manje pok. 
Jukića i M. Jenovskoga, a dosta kudi Draženovića i Ladanjskoga, 
pa tim povodom u genreu crtice uzdiže kao »majstore od zanata« 
»u dubini i modernosti« — Dežmana i Milčinovića. G. 0. negdje 
kliče: 0, psihologijo!, a ja se ne mogu uztegnuti od poklika: 
O, o, kritiko! 

Za Marinkovića (kojemu je nagradjena »Dorina«) kaže g. 
0., da je naivni fabulista, Kuzmanović neka se »vrati k narodu, 
k livadi«, »Ivanu od Pomuka« (od Beralt-Herme) unatoč slično- 
sti sujeta« (s Wildeovom »Salomom«) ne može g. 0. »poreći 
dramatičnosti i slikovitosti dijaložke«. 

Pjesnici su »Hrv. Kola« (Arnold, Deželić, Hranilović) pred 
sudom g. 0-a prošli vrlo dobro; našao je rieč priznanja i za 
»skromne« svećenike-pjesnike Rožića i Evetovića (Miroljuba), a 
tvisakovićkina »nježna pjesmica »Suncu na razstanku« ostavlja 
u Hepu, prirodnu sliku, i ako je dikcija — spomenarska«, 
L j. samo da ne bude bez prigovora, jer bi napokon i g. 0. 
^ogao doći u sumnju, da i on spada k »intimnomu kružku«, štono 
° l *° zanima njekoje naše kritičare, koji bez različnib intimiteta 
ne mogu već ni pomisliti književnosti, književnika, pa ni knji- 
ževne kritike. 

Spominjući pjesnika M. Podravskoga g. 0. postaje ne samo 

objestan, nego i grub: piše prosto, da M. Podravskoga nije tražio, 
ali ga je našao u »Hrv. Kolu«. I to je možda imalo biti duhovito, 
ali je grubo i nepravedno. Pa onda: »u drugoj ga knjizi (»H. 
Kola«) nema, hvala Bogu«! Dok ovome ovako, drugima ovako; 
»Ej, Silvije, amice Xeres, Mihovile, Domjaniću, Laća Vidriću, 
Božo Lovriću . . . hvatajte se . . . zapjevajte i vi, gajde im nji- 
hove!« Ne, to je preveć suvereno, g. Ogrizoviću! 

Pisci poučnih članaka — osim llešića i Kršnjavoga prošli su 
dosta loše pred g. O. Za jednu skupinu (Kučera, S. Radić, R. 
Horvat, Banović, Kuhač, Kempf) kaže g. O. opet nonšalantnom 
suverenošću: »Većinom djela druge ruke.« Šteta, što g. O. nije 
i ovdje nabrojio svoje učene simpatije, pa im doviknuo: »Ej, hva- 
tajte se i vi, prosborite . . . gajde im njihove!« Znali bismo 
barem, koja li su to svjetlila, da nam podadu u »H. Kolu« radnje 
prve ruke. 

Ovako se nebrižno i suvereno ne smije ocjenjivati. Kako je 
g. O. mogao napisati na pr. za radnju g. Kempfa, da je to radnja 
»druge ruke«? Neka g. O. pokuša po onoj gotovoj radnji naći 
djela prve ruke, po kojima je napisana. Težko se je domisliti 
razlogu, zašto g. O. za radnju g. St. Radića o englezkom uzgoju 
kaže, da je »po M. Leclercu«, dok čisti referat istoga pisca o 
djelu O. Weiningera »Geschlecht u. Charakter« zove člankom. 
Valjda nije zato, da se uzmogne kazati »osebujni članak«, kako 
bi se čitaocima zatajila činjenica, da je ono veliko djelo o židov- 
stvu u kratko vrieme u drugom svietu doživjelo pet izdanja, pa 
da po tom nije ništa osebujno? 

Napokon dvie malo obćenitije. 

G. O. spominje, kako u I. knjizi »Hrv. Kola« piše i I. Mil- 
četić i Ch. Šegvić, a Milčetić polemizuje sa Šegvićem, i to, re- 
cimo, primorski. Na to kaže g. O.: »Ako redakcija (»Hrv. Kola«) 
pusti na jednome mjestu kvalificirati jednoga suradnika kao 
ignoranta i »nepojmljivo« smiona u tvrdnjama, kako onda na 
drugome mjestu traži, da držimo što do njegovih tvrdnja o nje- 
kim hrvatskim piscima?« — Drugim riečima i hrvatski povedano. 
Kako je redakcija »Hrv. Kola« mogla dopustiti, da Ch. Šegvić 
piše u »Hrv. Kolo«? — Na ovo bi bio najkraći i najrazumljiviji 
odgovor to, da redakcija »Hrv. Kola« nije dvie godine unapried 
mogla znati, kako će se svršiti izbori god. 1906., kakove će koja 
stranka imati zastupnike, kakove će se praviti kombinacije medju 
pojedinim skupinama i strankama, kako će se ljudi kod toga 

posvaditi i kako će napokon u svezi sa svim tim i g. Ch. Šegvić 
izgubiti simpatije mnogih svojih prijatelja, a medju njima i sim- 
patije g. O-a . . . 

No govorimo ozbiljn, — ako je o ovoj stvari moguće ozbiljno 
govoriti. Čudno to sebi njekako pomišlja g. O., naime tako: da 
bi svi suradnici »Hrv. Kola« morali imati jedan o drugom naj- 
bolje mnienje. Sve to medju — književnicima? Bez jala? 
Bez . . . ? A koliko bi ih onda — bez zamjere — bilo u tom 
»kolu ljubavi«? Ili možda ne treba zaboraviti, da su književnici 
i farizeji isto, pa prigušujmo i kljaštrimo opreke i kritike? Ili da 
ne primamo kritika, ili barem da ne dademo kritizovati naših 
suradnika, barem onih, koji sudjeluju u istoj knjizi »Kola«? — I 
to nam sve svjetuju modemi, borioci za slobodu, za iskrenost, 
neusiljenost? 

Ne, sve je to suvišno, pa se je upravo čuditi mišljenju, na 
kojem je g. O. sazdao svoj upit, naime na mišljenju, da redakcija 
knjiga »M. H.« traži od čitalaca, da drže to i to do tvrdnja toga 
i toga pisca u kojoj Matičinoj knjizi. Drugim riečima: g. O. drži, 
da se redakcija knjiga »M. H.« ne samo identificira i ima iden- 
tificirati sa svim, što je u knjige primila, nego da traži i ima tra- 
žiti, diktirati svojim čitaocima, što imadu držati do pojedinih 
radnja u knjigama »M. H.«. 

Doista čudno! Dobro je doduše sve ovo zapamtiti — me* 
minisse iuvabit, — ali gosp. O. valjda ni sam ne misli sve to tako 

ozbiljno. Ta on sam piše: Ako se i ne pomirimo, hvatajmo se u 
kolo. 

Druga je obćenita ova: G. O. zove naš — hrvatski — kriti- 
čarski trolist: Hranilović, Šegvić, Baj-Gjuka — »kurioznim«, »što 
ga valjda jedini mi Hrvati imamo«. Zbilja: Jao nama Hrvatima, 
a o imamo nješto, što nijedan narod nema! Ne pitajmo, je li to 
° r °, je li to nuždno, nego odmah: Ako toga nemaju drugi 
narodi, ne treba ni nama, dolje s tim! 

Tri svećenika-kritika — kuriozum! A još jučer kulturni vod ja 
s’ A Sve< ^ en ^k’ takodjer kuriozum? Jednako još jučer pred- 
a k a demije svećenik — takodjer kuriozum? A prekjučer 
jos ravnatelj muzeja svećenik — kuriozum? Prvi rektor sveuči- 
zu kuriozum? Homer hrvatski svećenik — kurio- 

vatTk °^ eS ° r zeml i°P isa u sve «čilištu — kuriozum? Pisac hr- 
Sklh gramatika za škole svećenik — kuriozum? Izdavač mo- 
menata glavnoga nam grada svećenik — kuriozum? Još danas 

urednik glavnih novina u kolievci nam svećenik — kuriozum? Još 
danas vod ja političke stranke isto tamo svećenik — kuriozum? 
Prvak u narodnoj borbi u Istri svećenik — kuriozum? ... Pa kad 
smo već tu: Nosilac hrvatskoga pronunziamenta ovih dana sve- 
ćenik — kuriozum? Kod posljednjih saborskih izbora u tri ko- 
tara izabran svećenik — kuriozum? — kuriozna vi gospodo! 

Da, kuriozna gospodo, to su sve »kurioza«, samo se pita: 
Što bismo imali bez ovih »kurioza?« Oni, kojima sve to nije 
pravo, imali su se javiti barem prije 500 godina, pa bi možda bilo 
drugačije. Ne vjerujem, da toga ne vidi i g. O., nego volim držati, 
da stara njegova ljubav nije tek lanjski snieg, pa da je opet po- 
pustio struji. Ili se možda i g. O. boji modernih terorista, koji 
sve svoje protivnike zovu prosto klerikalima? Da ni to ne bi bilo 
čudo, ne bi nam bilo težko dokazati — dokumentima Kako bilo, 
g. O. ima krivo, kad onako piše o Hraniloviću i Šegviću. 

Od ocjene g. O-a mogli smo u obće više očekivati. G. je O. 
takav kritičar, koji kritizujući i sam stvara, i to liepo. Ovdje, 
imajući pred sobom dva zbornika od čitavoga niza pisaca, imao 
je liepu priliku, da podade svojim čitaocima cielu sliku jednoga 
razdoblja hrvatske književnosti. Valjda nije za tim ni išao; možda 
mu je bilo glavno, da uz njekoliko površnih profila nabaci još 
više pomno crtanih ali neuspjelih karikatura, — sve od obiesti i 
nervoznosti. 

Mihael Gorski: »Janko i Bianka, novela u stihovima i poetična ićindiju- 
ša«. (Zgb. 1907.). Želim, da se osvrnem samo na predgovor, što ga Ivan Kmic 
u obliku lista piše svojemu dobromu prijatelju Mihaelu Gorskome (r= Ivan 
Krnic), dakle sam sebi. U listu se radi o općim književnim prilikama. Pisac 
predgovora nastoji biti objektivan, pa stoga njegove misli u glavnom i stoje. 

Kao prvu takovu vrlo osnovanu misao spomenut ću, da naši književ- 
nici slabo mare za čistoću jezika i stila; kod nas se može netko zvati knji- 
ževnikom ne samo, ako ne zna književnoga jezika, nego ako i gramatično 
krivo piše; o pravopisu i ne govorim; to je za naše književnike takova ma- 
lenkost, da se na nju i ne obaziru. No istina je i to, da je kod nas teško s 
čistoćom jezika, jer u Hrvatskoj ima samo nekoliko njih, za koje se može 
reći, da hrvatski znadu, — ali oni se medjusobno ne slažu. To je velika 
neprilika u cijeloj našoj književnosti, ali ne može ipak ispričati književnik^, 
ako — ni duh jezika ne poznadu. 

Od ostalih misli najznatnije su ove: Kod nas se mnogo raspravljalo i 
pisalo o slobodnoj književnosti, ali prave slobode nije bilo. Književnik je 
morao najprije pripadati jednoj političkoj stranci, a onda se nužno morao 
pridružiti izvjesnoj struji, i onda je tek mogao računati na priznanje ofici- 
jelnih literata, ali i onda je vrijedio — samo u svojoj stranci i krugu. Izvan 

tih vrijedio je malo ili ništa, jer se njegova književnička vrijednost mjerila 
prema političkom stajalištu i jer se apriori uzimalo, ako pripada protivnoj 
struji, da njegovo djelo mora biti loše. Neka prestane glupa razlika izmedju 
»starih« i »mladih«, ta opsjena Ivanova i Jovana Hranilovića. Tu su razliku 
podržavali sasvim neknjiževni razlozi, a naročito borba — oko »Matice 
Hrvatske«. Dobra i loša literatura neka su jedine »partaje« za našu malu 
i sitnu književnost. 

Ovako g. Krnic. Pa kad se već on odvažio na to, da malo pročisti naš 
književni zrak, neka meni bude dopušteno, da njegovim mislima dodam 
neke bilješke. 

1. Posve je opravdano: kod nas prave književne slobode nema, ali gdje 
je uzrok? Tko je tome kriv? Nitko nije toliko isticao tu slobodu kao »mladi«, 
a nitko je nije više stezao nego baš oni, u kojih se krugu — molim: u krugu 
slobodoumnih i za slobodu zauzetih! — rodilo ovo literamo-kritičko načelo, 
da se mora pokuditi sve, što s protivne strane dolazi; mnogim su ocjenjiva- 
čima glavni aranžeri »tam-tama« na »M. H.« to kao zapovjed stavili, pak je 
onda bilo kod vas sve dobro i lijepo, a kod nas sve zlo i ružno. Tako su 
»mladi« ili bar oni, koji su presadili — posve nepotrebno! — k nama tu 
literarnu borbu u nepojmljivom načinu spojili u sebi skrajnji liberalizam 
i dogmatizam. Pa da ne dodje čovjek na misao, da je liberalizam onaj — 
talmi. A metoda, koju je znameniti onaj socijalni duh — vrlo dobro ozna- 
čeno! Ivanov uveo, i danas još živi, i danas još na protivnoj strani »Ma- 
tice« odlučuju oni, koji se te metode drže. »Družtvo hrv. književnika« po- 
stalo je — otkad se iseliše neki književnici iz odbora — glavno mjesto za 
svakojake konventikle, »citadela mladih u borbi proti starima«, — ali za 
doista slobodnu književnost nije učinilo ništa. 

2. G. Krnic veli, da je borba »starih i mladih« opsjena Jovana Hranilo- 
vića i Ivanova; ja bih ipak rekao, da je nešto više: borba mladih započela 
je s unošenjem »modernih« elemenata u našu knjigu; ti originalni veleumi 
— jer s tim su pouzdanjem u sebe izišli, — naprosto su kopirali jednu struju, 
koja s našim životom i kulturnim potrebama našega naroda ne stoji ni u 
kakovoj svezi. Ali njima i nije bilo do toga. Oni nijesu s tim ciljevima sta- 
jah u veza, nego su izišli sa zahtjevom književnosti, koja će moći zadovoljiti 
i najvišim zahtjevima publike; pa i to ne bi možda bilo najgore, da nijesu 
držali, da se »Matica Hrvatska« mora tim zahtjevima podrediti; da se mora 
P ometnuti u nakladno društvo i štampati njihovu visoku književnost. >Mla- 

nijesu ni princip demokratski ni nacionalni na književnost primijenili, 

„ ak ° Sam to dovoljno pokazao u svojoj raspravi »Moderna i narodna knji- 
ževnost. Zgb. 1904.«; a mnogi je držao, da je dosta, ako je književnost pi- 
a (makar i lošim) hrvatskim jezikom; duh hrvatski ne vidi se nigdje 
»M^ 3 >>m ^ a ^ k<< * >>s tarih« ne bi bila nastala, da mladi nijesu uzeli za nišan 
ka o atlCU HrVatsku<< ‘ Na j pri je ie smetao »Vijenac«; oni ga nijesu htjeli 
^ao obiteljski list, jer je njihova književnost rodila i takovih produkata, 

. J Se U °kitelji ne mogu čitati; za to su ga napadali i odbili publiku, koja 
Je sretna bila, što su ih riješili dužnosti kupovati i držati i ono malo knji- 
ževnosti, što je od sramote držala; tim je otpao jedan dio, a oni nijesu 
rU ^°ga Povukli, nijesu si uzgojili publiku, pa kad dobiše »Vijenac« u ruke. 

sretno je pod liječničkim nadzorom g. Ivanova - — izdahnuo. Od početka pak 
navaljivahu i na »Maticu«, a kad su neki držeći ju institucijom, koja ima da 
gaji i podupire književnost za cijeli narod, a ne samo za gospodu s visokim 
zahtjevima, odbijali njihove napadaje, onda joj navijestiše rat. — Borba je 
to dakle bila doista oko »Matice«, ali principijelna, jer se radilo o bivstvu 
ove narodne institucije. Zloba je dakako i tu principijelnu borbu proglasila 
borbom za pozicije. A g. Kmic znade, da osim oficijelnih literata s ishitrenim 
imenima za napadaj iz busije u našoj knjizi vlada i mnogo zlobe, da naši 
Literarni običaji baš ni jesu odviše ugladjeni. — Nije dakle ta borba bila 
samo opsjena Jovana i Ivanova; suvišna je bila svakako, jer nam je nije 
trebalo niti je nikla iz naših narodnih potreba, ali kad je tu nastala, bila je 
borba o dva nazora, kojima su reprezentanti bili Jovan i Ivanov; ostali, ako 
se i ne istovjetovaše posve s njima, podijeliše se u dvije partaje; jedna je 
stajala bliže Jovanu, druga Ivanovu. 

3. G. Krnic veli: dobra i loša književnost neka su jedine »partaje«. Do- 
bro. Ali koja je to? »Modema« je upravo počela s obaranjem svih prin- 
cipa i postavila na prijestolje subjektivizam, te se ne zna više, što je dobro, 
što zlo, ako se ne sudi po tom, je li tko »stari« ili »mladi«. Tako je nastala 
literarna kritika s frazama, a bez objektivnih principa, i na tom nedostatku 
i danas još laborira, ali to nije nipošto zato njezina dobra strana. »Moderna« 
je porušivši sve principe prosudjivanja podala prilike, da na tlu književno- 
sti koješta nikine. I danas zato dolaze mnogi, koji se drže književnicima, u 
uredništva, već s uvjerenjem, da im se mora štampati, što su napisali, pravo 
držeći, jer nema mjerila vrijednosti; ima ih, kako urednici znadu, i takovih, 

— koji jednom rukom nudjaju pjesmu, a drugom traže honorar, i to s pra- 
vom, jer ako je sloboda stvaranja garancija za valjanost, onda neka se od- 
mah djelo i nagradi. Ovako je upravo modema stvorila kod nas metež li- 
terarno-kritički ; a danas bi i sami oni, koji su ga stvorili, iz njega rado 
izaći, a nekako ne mogu. Bez stalnih, jasnih i odredjenih principa nema li- 
terarne kritike; a dok toga nema, odlučivat će u literaturi — napadači iz 
busije ili zlobe, i nije moguće, da u nas zavladaju civilni običaji. »Društvo 
hrv. književnika« doista bi imalo i posla i važnu zadaću. 

G. Krnic je svojim listom očito doprinio tome, da se mutno naše knji- 
ževno obzorje razbistri. On se je tim u našim prilikama lako izvrgao nepo- 
godama — napadajima iz busije, a možda i ličnim invektivama, koje su 
u nas vrlo omiljelo oružje, ali moguće je i to, da će »oficijelna« književnost 

— mukom nastojati prijeći preko njegova predgovora. Meni je milo, da je 
ovaj predgovor izišao upravo od jednoga zastupnika »mladih«, jer pokazuje, 
da ljudi počinju gledati nenatrunjenim očima? E pur si muove! 

Dr. A. Bazala. 

Novela priča: Janko je književnik-đramatik. »Iza premi- 
jere« dočeka ga sva sretna i blažena i njegova djevojčica Bian- 
ka, no on joj se brzo otme hrleći na večeru medju glumce, gdje 
potroši ludujući za glumicom Roksanom, koja mu se ruga, sav 
honorar. Roksana ima svoga Karla. Drugi dan čita nepovoljne 

ocjene u novinama, pravda se s »prijateljima« i dramaturgom, 
noću plače, a onda se s plagiranom pjesmom odputi k Bianki, 
tuži joj se na »slabe džonove« i »lako odielo« u toj zimi, a ona 
mu dade nješto od svoje prištednje. Janko, s džonovima od Bi- 
ankine prištednje, ide opet za Roksanom, koja ga nasamari. 
Biankini roditelji medjutim viećaju, ne bi li kćer udali za Karla 
i ne pitajući za Janka, premda su mu dosta pomagali i častili 
ga sve u nadi . . . Sve je bilo brzo uredjeno. Karlo je već na 
izletu s obitelju i priča Bianki o Janku i Roksani, a ona njemu 
o potumplanim džonovima. Janko se razkajan vraća Bianki 
s osjećajem, »da tek uz skromnu ženu možeš sreću naći ne- 
pomućenu«. Bianka ga dakako odbija, a Janko, razbistrivši se 
njekako lutanjem oko Save, veli: »Sutra idem k advokatu i za 
malu ja ću platu pisar biti. — To je mudro i pametno, tu će 
mi se srce sretno primiriti. Bit ću štreber od svih veći, jer to 
pravi put je sreći ... Oj ti noći, ravni sive, vama kličem: Neka 
žive štreberija!« 

To je zbilja novela — i po tom, što je »u stihovima«, u nas 
valjda do sada jedina. Uzprkos užasnim srokovima (izgubih — 
ljubim, užasan — pleonazam, budem — lude, odgovorih — 
gorih, razb jesnih — tiesni, miso — blizo, pjesniče — pričet, 
uri žurim, traži — dražit, naša — snašat, pisce — kaprise, 
premiera — primjera, bježi — tješi itd. itd.) novela se čita 
dosta ugodno, no dublje i trajnije ne djeluje. Staru, no viekom 
novu fabulu: kako se k prezrenoj djevojci, koja se medjutim 
udala, vraća njegdašnji njezin ideal, ovjekovječio je Puškin u 
svojem »romanu u stihovima«. 

Ovdje je ista fabula — dakako, u malom — opjevana u 
posve savremenom ruhu, no i s toliko savremenoga cinizma, 
da ne znaš pravo, da li se pjesnik i u one dvie vrlo liepe lirske 
strofice — opet po načinu Puškinovu — ne ruga: 

Ti nježno biće, ti mala Bianka, 

Od svoga mladog još živiš sanka, 

Ti diete malo, ti ružo liepa, 

Par oči imaš, ko zviezde sjajnih, 

A1 ipak ti si još uviek sliepa 
I ne znaš, da se čas bliža vajni, 

Kad sni će tvoji pasti na dno groba — 

— Oh, šta je tužno to mlado doba! 

i to tim više t što je naš pjesnik kao zaboravio na ovo, pa je 
dalji tečaj dogadjaja tako udesio, da nema poslie ni govora o 
padanju snova u grob, jer je Karlo »šalom i sladkom laskom 
doskora malom zavrtio joj glavom, ... da sirota Bianka u tra- 
ljavoj slici uoči si Janka«. 

Šteta, što je stvarca i obsegom i sadržajem tako malena, 
a još veća šteta, što pjesnik književničke naše prilike uzima 
tako ozbiljno, da svoje zlovolje ne može sakriti. To je udes 
pjesnika, koji hoće da bude i kritik. Pravi se pjesnici i ne osvrću 
na kritike, a kamo li bi ih pisali! Vriedno je u ostalom zabi- 
lježiti, da su mladji naši pisci gotovo bez izuzetka stvaraoci i 
ujedno kritičari. To je nješto, što ne ide pravo zajedno, pa i u 
tom valjda leži uzrok razmjerno vrlo slaboj produkciji i knji- 
ževničkoj — svadji. Gdje svi kritizuju . . . 

Noveli je dodana »Poetična ićindijuša«. Ne znamo, što (u 
Kostajnici?) znači »ićindijuša«, — ako nije južina (ićindijuša 
pada u doba južine). No svejedno. Ima tu njekoliko Balada, Po- 
etični kalendar, Lirika i Prievodi. Ne djeluju. No da je autor 
(molim, neka ovo ne primi kao kakvu svjedočbu) ne samo ob- 
sežno i samostalno obrazovan književnik, nego i pjesnik, svje- 
doči izbor ono njekoliko prievoda, osobito onaj liepi i liepo 
prevedeni od Regniera, pa je upravo čudo, što njegovim pjes- 
mama nječega nedostaje. Čini mi se, da još nije gotov i da je 
odviše zaokupljen i nervozan . . . 

* 

Alberto Weber i Hermina Brkić: Matija Gubec ili Seljačka 
buna. Vesela igra u jednom činu. Sisak 1907. Str. 68. — Knji- 
ževnik Oto Smrček i njegov prijatelj Dr. Matija Cvek pišu za- 
jedno »tragediju u pet činova s predigrom: Matija Gubec, kralj 
seljački ili Seljačka buna.« Oto u tom poslu ne mari za mladu 
svoju suprugu, koja mu se toga radi gorko tuži pa jednom dodje 
i do svadje, kad je naime mlada supruga njekako prevalila po- 
sudicu sa zlatnim ribicama (tim se počinje vesela igra), polijala 
mužev rukopis, dala ga u kuhinju, da se posuši, a rukopis ob- 
gorio. U to dolazi teta Ulrika, koja videći mladu suprugu za- 
plakanu smisli, kako će Ota izliečiti: pričini se u tren bolest- 
nom, pošalje Ota po staru Klaru, suprugu mu na šetnju, pa 
Otu, kad se za čas vratio, kaže, da mu je supruga odputovala 
na rendezvous s prijateljem mu Čvekom. Oto bjesni, teta 


ga tobože miri, no on izjuri napolje u potjeru za suprugom, sa- 
stane se s njom pred kućom i oboje se vrate kući. Teta je po- 
parena, a u to eto i pisma od prijatelja Matije (ne Gubca), koji 
javlja, da se ženi, pa da zajednički rad mora odgoditi na neiz- 
vjestno vrieme. »Hvala Bogu, sada si moj!« kliče mlada su- 
pruga, a Oto će Matiji za vjenčani dar dati veselu igru: »Matija 
Gubec ili seljačka buna«. Juha je na stolu. Zastor. 

Juha, što je za zastorom veselo družtvo vesele ove igre 
blaguje, nije osoljena (to smo zaboravili spomenuti pričajući 
fabulu) — pravom kuhinjskom solju, nego raztučenim — »brif- 
bešvererom« s književničkoga stola. Vesela se igra naime od- 
igrava podalje od grada, mladoj gospodarici ponestane soli, a 
domišljata sobarica, koja, kako se vidi, ne njuši samo, nego — 
po vlastitom priznanju — i oblizuje stvari svojih gospodara — 
domišljata sobarica upozori gospodju na solnu tu stvarcu i uži- 
tak veseloga družtva zbilja bi začinjen neobičnim ovim zači- 
nom — s književničkoga stola. Kako je to družtvu išlo u slast, 
ne vidi se iza zastora, no oni se pred zastorom ne mogu oteti 
osjećaju, kao da juha nije nekako u redu osoljena, te da se je 
vesela igra nekako neslano svršila. I nama se čini, da nije bilo 
nuždno posezati za ovako neobičnim solilom. 

»Onaj reklamni naslov nam se ipak ne svidja . . . radi svrhe 
one borbe, koju je Matija Gubec vodio.« (»Banovac«, 20. trav- 
nja 1907.) Podpisujemo. »Žrtva na Golgoti, komedija u jednom 
činu« — što mislite? Upravo je takav naslov ove vesele igre, 
f— si licet parva componere magnis. Dakako, gosp. je autor 
^uzvišen nad kojekakve osjećaje, on je samo književnik. Mi poj- 
mimo ovu možda i tendencioznu, ali svakako monstruoznu 
»uzvišenost«, no ipak bi bilo posve u redu, da je kazalištna 
uprava ne iznaša pred naše ciničkim napastima i onako dosta 
izvrgnuto obćinstvo. 

O Ujevićevim »Dokonicama« napisao je Rade Jezerac u 
Imotskomu knjižicu od 16 strana male osmine (pretiskano iz 
»Naš. Jedinstva«), u kojoj medju ostalim kaže, da je Ujević 
»samouk, jer on nije redovito svršio nikakve škole«, . . . »već 
je naučio pravi narodni jezik u najboljem kraju naše domovine, 
pa bi htio, da se u pismu drži Vukova načela; Piši kako go- 
voriš! Na žalost ovoga se načela ne drži ni on uviek, kao što 
se ne drže ni njegovi sudije, a ni toliki slavljeni pisci«. »U 

njega je duh pisanja čisto narodni, a stil mu nije iznarodjen . . . 
Ipak u njegovu pisanju opažaš neku prisiljenost . . . Trpa frazu 
do fraze, bilo joj mjesta ili ne ... Ma i najljepše bile te fraze, 
dodiju ti . . . Nu ako je U. htio da dokaže, kako mi obilujemo 
liepim narodnim frazama . . . mogao je o njima napisati studiju 
ili ih poslati Jugosl. Akademiji, ali nikad nije smio s njima pre- 
natrpati svoje »Dokonice«. »Njegov tumač rieči . . . nije samo 
suvišan, nego je i smion, jer se ne dade ni pomisliti, da imade 
čitalaca, kojima velika većina protumačenih rieči nije poznata«. 
Odgovoru Ujevićevu: da je tumač dodao slušajući nekoje prija- 
telje, napose pok. Kumičića, prigovara kritičar, da »Kumičić 
i drugi niesu mogli da misle na rieči, koje su obične i nalaze 
se u Vukovu i Parčićevu rječniku«. 

Na ovo posljednje može se odgovoriti g. kritičaru prvo to, 
da su »obične« rieči samo njekima »obične« i da i u Vukovu i 
Parčićevu rječniku ima mnogo neobičnih rieči, koje treba tu- 
mačiti, ako hoćemo, da se djelo razumije, jer je slaba naslada 
čitanje knjige uz Vukov ili Parčićev rječnik. U ostalom tu Uje- 
vić nije ništa kriv, jer je on tumačio one rieči, na koje je upo- 
zoren, da su u običnom književnom jeziku nepoznate. 

Čudan je prigovor Ujeviću, da imade rieči, za koje on i ne 
zna, da niesu naše ili da su skovane po tudjem uzoru (kao n. pr. 
avlija, duvar, belaj itd.), bez obzira na to, što bi i g. kritičar 
dobro učinio, da Jugosl. Akademiji pošalje tumač svih ovih 
rieči: čije su i po čijem su uzoru skovane, no svakako bi taj 
tumač imao biti bolji od ovoga: »I morati je rieč skovana 
prema njem. miissen, a u nas se kaže trebati, valjati« (a valjati 
nije skovana po tudjem uzoru?), a pogotovo bolji od ove ne- 
ukosti: »ne moljenje nego molenje«! — Odamivena bačva do- 
ista nije ništa, ali je na nesreću tiskarska pogreška (mj. odad- 
nivena). 

0 književnoj vriednosti »Dokonica« sudi g. J. vrlo nepo- 
voljno. Vriedno je spomenuti, što piše, da je »pok. nadcestar 
Marko Luetić iz Župe štampao god. 1883. u koledaru »Matice 
Dalm.« narodnu priču »Oporuka garova i kadijin sud«, a isto 
tako su »Doruša« i »Vilotine jasle« napisane po narodnim 
pričama. 


DRUŽTVO HRVATSKIH KNJIŽEVNIKA 

O družtvenom radu u god. 1906. vadimo* iz »Izvještaja« 
tajnika i blagajnika (»Savremenik« br. 7., za srpanj): 

Minule godine bilo je D. H. K. zastupano i na kongresu 
jugoslavenskih književnika i novinara i kod otvorenja II. jugosl. 
umj. izložbe u Sofiji. Drugi dan kongresa (27. kolovoza) preda- 
vao je pravi član D. H. K. Fran Hrčić »0 uzajamnosti dramske 
proizvodnje jugoslavenskih autora«. Na tom kongresu stvoren 
je »Savez jugosl. književnika i novinara«, u koji je D. H. K. kao 
posebna grupa izabrala podpredsjednikom Ljubu Babića, bla- 
gajnikom prof. Ot. Bošnjaka, a odbornicima Gj. Šurmina, dra. 
M. Dežmana i Mih. Nikolića. D. H. K. nastojat će još ove god. 
da udovolji svrsi »Saveza«, naročito da što prije u krilu druž- 
tva ustroji Jugoslavensku biblioteku i čitaonicu. 

U odboru D. H. K. zbile su se minule god. ove promjene: 
zahvalio se definitivno na časti predsjednika Stj. pl. Miletić, 
a iz odbora izstupaju drugi podpredsj. Tom. Ivkanec i odb. dr. 
Ivan Lorković. Prvi je bio na čelu družtvu od 19. ožujka 1905., 
a odbornikom od 20. svibnja 1900. i podpredsj. od 17. veljače 
1902. 

Od družtvenih odsjeka sastajali su se i viećali najčešće be- 
letristički i glazbenički. U glazb. odsjeku okupilo se oko 12 
naših zagr. starijih i mladjih glazbenika, koji su pod predsje- 
danjem Nik. pl. Fallera razpravljali o glazb. kritici, o glazbi 
u srednjim školama, o preustrojstvu glazb. zavoda u konserva- 
torij, o osnutku »Hrv. filharmonije«, o autorskim svojim pra- 
vima i t. d. Na zadnjem sastanku pročitana su i dva odpisa kr. 
zem. vlade; prvim se traži od Družtva, da dade pretresti pita- 
nje glede, tamburanja, koje je medju mladeži preotelo mah na 
štetu drugih glazb. vještina; drugi se odpis tiče preuredjenja 
glazbene škole hrv. zem. glazb. zavoda, za koju je vlada poslala 
gotov nacrt. Vlada se je na D. H. K. obratila još i radi zbirke 
nar. pjesama i priča za jezičnu obuku, za koji je posao Družtvo 
preporučilo g. J. Leskovara. 

Družtvena bilanca pokazuje u god. 1906. ove stavke: 

Mi smo već u br. 5. 6. »Glasa« priobćili po novinskim viestima, što 
e -zviešteno na gl. skupštini dne 22. ožujka, pa nam se u »Savr.« prigovo- 
rilo. što nismo čekali na tajnikovo izvješće, koje je evo sada priobćeno, 

Ur. 

Zakladnici K 18,000. — , Podporna zaklada K 324. — , Ma- 
rulićeva zakl. K 1,941.16, Lisinskova zakl, K 609.68, Utemelji- 
telji K 58.645.12, Upisnina K 1.340. — , ukupno K 80.859.96. — 
Ove stavke pokrivaju: ukamaćena gotovina K 21.952.43, vriedn. 
papiri K 29.300. — , inventar K 11.072.49, knjižnica K 4.834.94, 
tražbina »Savremenika« K 3.260.06, zaliha »Savremenika« 
1906. K 672. — , zaliha knjige »Za materinsku rieč« K 4.449.73, 
deficit K 4.856.68, t. j. prema »passivima« od K 70.859.96 stoji 
gotovina i vriednostni papiri od K 51.252.43. 

Proračun za god. 1907. ustanovljen je ovako: Podpore K 
600. — , proslave K 150. — , upravni trošak K 4.389.28, odplata 
deficita K. 772.19, ukupno K 5.911.47. Izvanredna potreba za 
»Savremenik« nije ovdje uvrštena. 

»Savremenik«, što ga D. H. K. izdaje, ima (dne 19. lipnja), 
kako čitamo u istom broju »Savremenika«, 758 (sedamsto pet- 
deset osam) predplatnika. »Na žalost ... ni današnji broj pred- 
platnika nije dovoljan, da smotra može izlaziti bez deficita«. 

Dražtvo Sv. Jeronima. 

Nakon skupštine Družtva sv. Jeronima javio se isti X opet 
u »Kat. Listu« u tri broja (br. 8. do 10. — 1907.), da se obrani 
od raznih prigovora, što je djelovanje družtva nepovoljno kriti- 
zovao. Tu prigovara bilježniku D. S. J. g. Rožiću, što je u »Da- 
nici« pohvalio sva djela pok. J. E. Tomića, medju kojima je i 
»Melita« i »Udovica«, a uredničtvo »K. L.« dodaje pod crtom: 
»Najbolji dokaz, kako su se u D. S. J. počele unositi ideje, ka- 
toličkom družtvu posve heterogene, dade mi sam izvještaj na 
skupštini. Hoće se dati puku našemu i pjesme »modernih«, 
Simptomatično je i ovo! Ljetos bi Družtvo htjelo izdati pripo- 
viesti od Viktora Cara Emina, koji je takodjer sa mladjima 
podpisao rezoluciju protiv govora »Matičina« predsjednika«. 

Dalje X. obilnim citatima izvodi iz govora predjašnjih pred- 
sjednika i bilježnika D, S. J., što znače rieči u pravilima toga 
družtva: da mu je svrha izdavati pučke spise »u dobrom du- 
hu«, Iz obilja tih citata izvodi X. sedam zahtjeva i to: a) D. S. J, 
imalo je sav rad svoj osnivati na posve kršćanskom katoličkom 
temelju; b) družtvo si je od početka smatralo za dužnost izda- 

* Vidi stranu 169. — 171. ove knjige. — Ur. Sabranih djela. 

vati religiozne knjige, itd.; napokon g) bilo je primljeno pravilo, 
da odbor svake godine izda koju knjigu religioznu. 

X-u je u istom »K. L.« odgovorio Ferdo Rožić, bilježnik 
D. S. J„ u pet brojeva (br. 11. do 15. — 1907.) na 45 stupaca 
»Iznebušice«, a da se prije s nijedne strane nije odboru prigo- 
varalo . . . ustade na nj gosp. X. A ustade ne idući trim evan- 
gjeoskim stupnjevima«. Ovako počinje R. svoju obranu, no mi 
ga dakako ne možemo pratiti. Spomenut ćemo samo glavno. 
»Ne stoji, da sam ja ma u čem uplivao na smjer družtvenih 
knjiga«. Na dugo i široko brani se g. R., što je pohvalio sva 
djela J. E. Tomića, pa veli prema koncu; »Mislio sam ne dir- 
nuti u njegove nieke pogrješke, . . . mislio sam narodu podati 
primjer nenatrušen kojom slaboćom, ... e da sila primjera bu- 
de jača . . . Iluzija je dakle kadkada dopuštena«. Brani i svoje 
kritike Kranjčevićevih i Tresićevih pjesama i Miletićeva »To- 
mislava«, pa svoje rieči u objavi družtvenih izdanja: da će 
jedna zgoda u Klarićevoj pripoviesti »zbližavati braću dviju 
vjera«. Braneći se, što je u istoj objavi spomenuo i koledar Ći- 
rilo-metodskih zidara, za koji je obećao dru. Ogrizoviću (autoru 
»Prokletstva«!) suradnju, spominje, kako mu je splitski »Dan« 
prigovorio, što je svoje pjesme priobćio u Hrv. Kolu »M. H.«, 
pa piše: »Mjislim, da treba raditi ne samo u »Matici«, nego i 
eventualno i u gdjekojem listu, premda u njem ne bih mogao 
ovu ili onu podpisati . . . Tko naime nešto malo samo prati naše 
literarne prilike,, opazit će, kako se često jednostavni medio- 
riteti uzdižu u javnosti do »priznatih književnika« samo zato, 
sto se uviek kreću u našoj književničkoj republici te mogu i 
ono malo, što produciraju, ovdje ili ondje turiti u sviet neriedko 
uz dodanu reklamu svojih kritičkih prijatelja ... A ja velim: Ne 
ostajmo u kutu! ... Ne sustavljajte poletnoga duha u njegovu 
letu... k Bogu!... Dižite radje i potičite!... Poništavati je 
lako . . . Skoro sav naš mladji sviet . . . stoji porazbacan kao 
odsječene grane ... Do pred neko vrieme stajahu kao obeliski 
u našem javnom životu mnogi svećenici; ali oni pomrieše. Ta- 
a rasa. Stane li se pak gdje zeleniti mala oaza, ... eto sje- 
J ,. ec ^ a ' ' ' ' Neka mi ne zamjere cienjeni čitatelji radi ovih 
r f e . Slja V« žovori o svojem izvještaju na gl. 

upštini i pobija X-a točku po točku tumačeći prvi paragraf 
pravila D. S. J. »sensu stricto« i » sen su lato« i t. d. i t. đ., a 
sve zato, da dokaže, kako se u tom izvještaju »nalaze upravo 

sva ona načela, za koja viče g. H., da ih nema«. Gospoda se 
dakle slažu, pa je i g. X. uvjeren, »da svega toga nije bilo 
treba« . . . 

Iza obrane g. Rožića javio se X. pod svojim imenom: u br. 
16. do 18. »K. L.« piše M. Markov odgovor g. R-u malone na 
dvadeset stupaca. 

No stvar još nije bila ni time gotova: javio se u tri broja 
»K. L.« (18. 19. 20.) na četrnaest stupaca M. St. člankom: 
> . . . Ad dirigendos pedes nostros in viam pacis« ili »želja, iz- 
miriti pruće se oko svetojeronimskoga družtva«, u kojem je 
čitav stupac na početku refleksija o pjesmi »Benedictus Domi- 
nus . . . «, koja se završuje gornjim riečima: »Ad dirigendos . . .«. 
»Pisac ovoga, koji već tako dugo nosi dužnost svaki dan barem 
jedanput ponoviti Benedictus, da bi svih tih ponavljanja izašao 
broj preko četrnaest tisuća . . . « Iz sadržaja toga članka ne 
možemo mnogo izvaditi, što bi se ticalo stvari; spominjemo, da 
(blago i ponizno) prigovara piscu »Života svetaca«, Fr. Iveko- 
viću, što je njegdje rekao, da su životopisi svetaca za prosti 
puk ono, što su Plutarhove biografije za inteligenciju. »Prosti 
puk ne mari i ne treba da mari za živote svetaca ... To su 
konsekvencije.« Za Tomu Kempenca (što ga je izdalo D. S. J.) 
kaže, da »nije knjiga za narod, ako se ne providi shodnim bi- 
lježkama«. Nije za množinu knjiga, već za dobru kvalitetu, a 
za potvrdu spominje seljaka, koji (prije kakih 27 godina) »bi- 
jaše pročitao . . . sve do onda izašle knjige D. S. J. No vidio 
sam u njega tako lakoumno ponašanje ... i nesavjestnost u sti- 
canju živeža, da su mi se pričinili oni seljaci, . . . koji nisu’ znali 
ni čitati ni pisati, . . . kao stari Aristides napram Krećanima, 
koje sv. Pavao . . . onako oštro kori«. Osvrće se i na »obeliske« 
g. Rožića veleći, da »nit tuđe ne bijaše sve bez mana. Moje je 
osvjedočenje, da su »obelisci« . . . gledali visoko i široko . . ., 
no dolje, gdje se stavljaju temelji, da nisu dosta oštro gledali . . . 
Zasieče mi se rieč jednoga od tih »obeliska«: »prije smo nači- 
nili krov, nego stavili temelje i stiene . . . Ovih pak dana reče 
mi jedan Hrvat iz Istre i nijedna nam institucija narodna nije 
stavljena na solidne prave temelje. S ovim bi se skoro i moja 
malenkost složila«. Na koncu g. M. St. sjeća odbor D. S. J., 
kako se Sveti Otac Pio X. zauzima za slična književna družtva 
u Italiji. 

Napokon, još uviek o istoj stvari, čitamo u »Kat. Listu« 

br. 19. i 20. »Odgovor g. Markovu« od F. Rožića: »što kraće — 
na njekih 14 stupaca. Medju ostalim govori tu opet o J. E. To- 
miću, Kranjčeviću i Miletiću. Tu je vriedno zabilježiti ovu: 
»Oblik i.., estetske vrsnoće indiferentne su za sadržaj. One 
mogu poslužiti ideji valjanoj i nevaljanoj. Eno Partheonona, što 
je nekada služio poganskoj ideji, a kasnije kršćanskoj! . . . Samo 
onaj, koji hini, ili koji nema ljepotnoga osjećaja, može poricati, 
da se kraj nevaljane ideje ne može osjećati užitak s liepe for- 
me«. Na koncu ovo: G. F. Rožić bio je u predjašnjoj svojoj obra- 
ni spomenuo, da je slovenska »Družba sv. Mohora«, koju X. 
(Markov) postavlja »Družtvu sv. Jeronima« za uzor, izdala 
pjesme Schoppenhauerovca Stritara, na što je g. Markov od- 
govorio, da je to Družba sv. Mohora učinila onda, kad Stritar 
bije više bio Schoppenhauerovac. G. Rožić se je postarao, te 
je od »veleuglednoga slovenskoga rodoljuba« dra. K . . . mogao 
objelodaniti ovo pismo: »Odbor Družbe sv. Mohora uzimlje i 
štampa od najvećih liberala prinose, samo da odgovaraju druž- 
tvenoj smotri«.* Stritar nije ni najmanje promienio svojih prin- 
cipa, kamo li štogod opozvao; dr. Tavčar napisao je »Slov. 
Pravnik«, Jurčić novele, u novije vrieme Gangl primio nagradu 
za svoje djelo, koje će biti za kratko štampano, liberalni Lah, 
Cankar pišu za »Družbu sv. Mohora«. 

Da se sve ovo, što su gospoda napisala, skupi, izašla bi 
liepa knjižica. O stvari je ipak rečeno vrlo malo, gotovo ništa, 
a to s toga, što su gospoda sve razlagala ponajviše s formalne 
strane: što je koji i kako je što rekao, kako se to ima, može, 
smije ili ne smije shvaćati, tumačiti itd. Ovo je karakteristično. 

Uza sve to prilično je jasno, kakvu zadaću gospoda složno 
namjenjuju »Družtvu Sv. Jeronima«, naime strogo konfesio- 
nalnu. I bez obzira na »braću triju vjera« o kojoj je bilo govora 
i u ovom sporu, nastaje po tom pitanje; Nije li uz D. S. J. po- 
trebno još jedno hrvatsko pučko prosvjetno družtvo? Kako je 
g. X. (Markov) iz rieči pravila: »u dobrom duhu« izveo, da 
D. S. J. ima izdavati svake godine jednu katoličko-religioznu 
knjigu, istim pravom može tko drugi zahtievati, da družtvo 
izdaje samo katoličko-religijozne knjige, kad »dobar duh« znači 
katolički religijozni duh. Mi pak mislimo, da su osnivači D. S. J. 

* Ovo je zacielo krivo shvaćena rieč slovenskoga originala »smoter« 
(smjer, cilj), po čem izjava dra. K . . . kaže još više. — Ur. 

takodjer znali za katolički i religijozni duh, pa su ipak u pra- 
vila stavili »dobah duh«. To zacielo nije bilo bez razloga i bez 
tendencije. 

Književni natječaji. 

T # 

Iz zaklade Julija Bubanovića razpisuje se ovim za god. 1906/7. natječaj 
za nagradu od K 1.400 (tisuću četiri stotine). 

Nagrada će se dati najboljemu izvornomu ili prevedenomu djelu o ru- 
skoj zemlji i narodu ili u obće o slavenskim zemljama i narodima. 

Djelo ima obsezati najmanje 15 araka Poučne knjižnice »Matice Hrvat- 
ske«; ako obseže manje, dobiva razmjerni dio nagrade. 

Djelo ostaje vlastničtvo autorovim, no »Matica Hrvatska« vlastna ga je 
i dužna prvi put izdati medju svojim izdanjima, a da ne plati autoru po- 
sebnoga honorara, ako djelo ne preseže 15 araka; preseže li 15 araka, hono- 
rirat će se svaki arak od 15. običnim honorarom (80 K po arku). 

Prievodi dobivaju polovicu nagrade i polovicu honorara # 

Natjecanje traje do konca studenoga 1907., do kojega se roka imadu 
rukopisi (s imenom ili bez imena autorova) predati ili poslati upravi »Ma- 
tice Hrvatske«. 

II. 

Iz zaklade Antuna Koegla razpisuje se ovim za god. 1906. natječaj za 
nagradu od 400 (četiri stotine) K. 

Nagrada će se dati najboljoj izvornoj ili prevedenoj ljekarničkoj, lieč- 
ničkoj ili uobće prirodoslovnoj radnji, koja obseže najmanje četiri arka 
Poučne knjižice »Matice Hrvatske«; obseže li manje, dobiva razmjerni dio 
nagrade. 

Radnja ostaje vlasništvom autorovim, no »Matica Hrvatska« vlastna ju 
je i dužna izdati prvi put medju svojim izdanjima, a da ne plati autoru po- 
sebnoga honorara, ako djelo ne preseže četiri arka; preseže li četiri arka, 
honorirat će se svaki dalji arak običnim honorarom (80 K po arku). 

Prievodi dobivaju polovicu nagrade i polovicu honorara. 

Natjecanje traje do konca studenoga 1907., do kojega se roka imadu 
rukopisi (s imenom ili bez imena autorova) predati ili poslati upravi »Matice 
Hrvatske«. 

Iz sjednice odbora »Matice Hrvatske« držane dne 27. lipnja 1907. 

Odbor »Matice Hrvatske«: 

Dr. Ante Radić v. r. 


SLOVENSKA MATICA. 

Novim predsjednikom »S. M.« izabran je prof. dr. Fran Ile- 
šić, odlični slovenski i hrvatski književnik i član radnik »M. 
H.«. Veseleći se ovomu izboru ne možemo, a da s još većim ve- 
seljem ne iztaknemo, da je ovim izborom odličnomu i neumor- 
nomu rodoljubu dano priznanje i odobrenje posebice za blago- 
slovno njegovo nastojanje oko zajedničkoga rada Hrvata i Slo- 
venaca, osobito naših »Matica«. Mi mu najsrdačnije čestitamo! 

Češki književni povjestničar dr. Josip Karasek piše u br. 
259 god. 1907. (10. stud.) »Moravske Orliće« o knjigama »M. H.« 
za god. 1907.: 

»»Matica Hrvatska« izdala je prošle godine dvanaest knji- 
ga, koje svjedoče o ozbiljnom nastojanju stare ove književne 
institucije. U posljednjim desetgodištima izašao je medju knji- 
gama ove Matice bitni dio hrvatske beletrije; prvi hrvatski 
pisci tiskali su svoje stvari u Matici. U posljednje vrieme . . . 
znatno je prošireno izdavačko djelovanje Matičino. 

Osobito kao simpatički pojav pozdravljamo, što »M. H.« 
izdaje svake godine jednu slovensku knjigu, dok Slovenci tiskaju 
jednu hrvatsku knjigu. Otac je ove novo-ilirske misli očito 
Aškerc i dr. Ilešić, koji je Hrvatima priredio antologiju sloven- 
skoga pjesničtva, o čem smo već ovdje izviestili. Takodjer smo 
u kratko upozorili na djelo dra. Andrića, koji je obširno razpra- 
vio hrvatsku književnost za doba Bachova absolutizma pod na- 
slovom: »Historija šestoga decenija hrvatske književnosti«. 

Beletrija je zastupana njekolikim knjigama. Na prvome mje- 
stu spominjemo pripoviest Vjenceslava Novaka »Tito Dorčić«. 
Junak je njezin porietlom iz ribarske porodice; more ga vazda 
čarobno privlači. Škola se i postaje gospodin, ali mu ne polazi 
za rukom, da se uvuče u družtvo. Nigdje se u ime domovine ne 
popije toliko vina, koliko u Hrvatskoj. A na koncu konca — lu- 
dilo. Tito je nadjen utopljen. 

Kako već ime Vaclava Novaka pokazuje, bio je porietlom 
od češkoga otca. Novak je bio ipak odgojem Hrvat; bio je ro- 
dom iz Senja, siela Uskoka; s jedne strane more, s druge strašni 
Velebit. Novak je bio zapravo glazbenik; bio je već pet godina 
učiteljem, kad se odpravio u Prag, gdje se je učio u Skuher- 
skoga. Iz »zlatnoga Praga« poslao je god. 1884. (rodio se 1859) 


Dr. Arnold v. r. 

predsjednik. 


tajnik. 

prvi književni prinos u Hrvatsku. U Pragu je našao i gradju za 
svoje najljepše djelo »Dva svieta«, koju je crpao iz života 
glazbenika. 

Novak je bio plodan, marljiv pisac, revan suradnik »Matice 
Hrvatske«, a radio je lako. Već u Pragu javila se klica njegove 
bolesti, kojoj je pred dvie godine podlegao. »Tito Dorčić« izdan 
je dakle poslie njegove smrti; rukopis nije imao naslova. 

Niz sitnih (za prevodjenje zgodnih) pripoviesti sadržavaju 
»Dokonice« Don Ilije Ujevića, za koje je uzimao motive iz dal- 
matinskoga, posebice seljačkoga života iz Zagorja. Većinom su 
to vesele sličice, sreća i sunašce ima tu prevagu, dok nas »Lieč- 
nikovi zapisci« dra. Marušića uvode u one krugove, gdje zaseže 
ruka plemenita liečnika, koji ima fini smisao za bol sveljudsku, 
duševnu, posebicu hrvatsku. 

Znanosti, posebice povjesti, podano je ovaj put znatno mje- 
sto, »Povjest hrvatska«, t. j. povjest od Smičiklasa i Klaića ne 
može se već dobiti. Matica je zadužila sve svoje inoslavenske 
članove, što je izdala povjest hrvatsku od najstarijega doba do 
god. 1526. od sveuč. prof. dra. Ferd. Šišića, koji se tu bavi tako- 
djer kulturnim i književnim prilikama, a »Najnovije doba hrvat- 
ske povjesti« od dra. Rudolfa Horvata, koji tu crta hrvatsku 
povjest od dobe germanizacije za cesara Josipa II. , cielo XIX. 
stoljeće sve do najnovijega doba bana grofa Pejačevića, sina 
»bana kavalira«; Pejačević je ostao Hrvatima u svietloj uspo- 
meni, jer ih je oslobodio od »khuenovštine«. Dodir s Česima 
spomenut je tu više puta. Obadvie knjige mora slavenski knji- 
ževni povjestničar proučavati. 

Veliko poslanstvo ima medju Jugoslavenima knjiga dra. Al- 
berta Bazale »Povjest filozofije« s uvodom i kratkim nacrtom 
filozofije u starih naroda; djelo, preko 300 strana, posvećeno je 
u glavnom grčkoj filozofiji; to je studija sa stručnim poznava- 
njem posebice njemačke književnosti. Veselilo bi nas, da su 
Durdik, Masaryk i slavenski ljudi takodjer citovani. Našemu je 
češkomu uhu vrlo godilo, što je nastavljač Heraklitov, mladji sa- 
vremenik Sokratov, imao posve moravsko ime — Kratil ba- 
rem u hrvatskom tekstu. Studija sama zaslužuje stručnjačku 
kritiku kao i obadvie povjestne, prije spomenute. 

U posljednjim godinama izdaje Matica takodjer »Slavensku 
knjižnicu«; ljetos su izašle izabrane pripoviesti M, Gorkoga u 
prievodu Martina Lovrenčevića, koji je tu napisao dobar infor- 

mativni uvod o A. M. Peškovu, čije je posljednje djelo »Mat« 
poštivače toga majstora gotovo obćenito prevarilo . . . 

Matica je izdala takodjer umjetnički prilog, i to takove vri- 
ednosti, da bi bio uresom na stoliću svakoga Francuza, Engle- 
za. To su krasno reproducirane slike hrvatskih umjetnika, znači 
to dakle podporu domaćoj umjetnosti i širenje umjetničkoga 
ukusa. Uvod je napisao bivši odsječni predstojnik dr. Iso 
Kršnjavi, predsjednik hrvatskoga ministarstva nastave. 

S posebnim zanimanjem pratili smo naučno-zabavni zbornik 
»Hrvatsko Kolo«, koje izlazi drugu godinu, a donosi osim pripo- 
viesti i pjesama takodjer učene razprave, poglavito književno- 
povjestne. Iz liepe književnosti spominjemo samo dramatizova- 
nu legendu »Ivan od Pomuka«. To je zajednička radnja Alberta 
Webera i Hermine Brkićeve. Čin se dogadja u Pragu na Grača- 
nima (Hradčanima) god. 1393. . . . Dosta poetička sitnica. Dr. Fr. 
Ilešić piše, kako je Kačićev »Razgovor ugodni naroda slovin- 
skoga« u izdanju Vaclava J. Dundera iz god. 1836. (u Beču) 
znatno djelovao na novoilirski pokret. Knjiga jugoslavenska nije 
tada imala jošte knjižara, no zato je medju rodoljubima imala 
mnogo revnih kolportera kao i u nas. Ilešić tu objelodanjuje iz- 
vorni tekst Krempeljeve pjesme »Pozvon na Pržemisl Otokara 
Ih«, koju je našao u ostavštini Košarovoj. Župnik Krempelj na- 
pisao je »Povjest Štajerske«, koja je izašla god. 1845. Na nj je 
djelovao Kačić. Čini se, da naziv »slovinski« jezik, koji se u 
XVIII. stoljeću njekoliko puta javlja, ima svoj izvor u Kačiću. 

Stjepan Banović zapisao je dvie epske pjesme iz Zaostroga, 
gdje je u blizini na poluotoku Pelješcu boravio Gundulić, kad 
je pisao »Osmana«. Poznato je, da je Ivo Gundulić znao na pa- 
met cielu Čubranovićevu »Jegjupku« i da se je pojedinim sti- 
hovima poslužio u svojoj pjesni. To je tradicionalizam dubro- 
vački, no ovdje se »tradicionalizam« razumieva u drugom smi- 
slu, nego što ga u najnovije doba upotrebljavaju u Francuzkoj. 

Informativni, jasno pisani članak dra. Dragutina Lončara o 
javnom životu u Slovenaca imao bi se prevesti na češki. Lon- 
čar je suradjivao u mladorealističke »Zapiske«, gdje suradjuju 
većinom Masarykovi djaci. 

Prvi slovenski časopis izdavao je Valentin Vodnik (1797. — 
1800.) »Ljubljanske Novice«. Kašnje se usredotočio kulturni i 
politički život u Bleiweisovim »Novicama« (1843. — 1903.) i po 
smrti utemeljitelja njihova. Godina 1848. poglavito u Beču i Št. 

Gradcu probudila je Slovence na politički život. Raic se uci u 
Havlička. Iza godina šestdesetih dodje u carevinsko vieće dr. 
Toman, prijatelj Čeha, i »nemškutar« Dežman, njeka vrst slo- 
venskih »Moravaca«, koji su išli zajedno s Niemcima. Borba 
mladoslovenaca sa starima, njihovi organi, politika i književnost 
u uzkoj je svezi kao i u nas. U javni kulturni i književni život, 
pače i u kritiku nepovoljno zaseže spor klerikala s liberalima. 
Dr. Mahnič sveo je slovenski katolicizam u sistem; autor je 
imao opisati kako se je držao prema Gregorčiću i slavenskomu 
bogoslužju — prije nego je došao do biskupstva. 

Stalno je, da Slovenci samo u jedinstvu s Hrvatima i Srbima 
mogu misliti na političku nezavisnost; prijateljstvo s Česima 
vazda su sačuvali; svaka im čast. 

S velikim sam zanimanjem pregledao kritiku i ujedno izpo- 
vied vjere Jovana Hranilovića o najnovijem hrvatskom pjesnič- 
tvu. Pisac je unijatski svećenik i boravi opet u Novom Sadu; 
uredjivao je i »Vienac«, ali se vratio u svoj tuskulum u srbskim 
Atenama. On je simpatični propagator jedinstva i prijateljstva 
medju Jugoslavenima. U kritikama svojim meni je osobito mio; 
mladi i najmladji doduše misle, da više znadu nego Hranilović. 
No Hranilović, muž širokoga pogleda i znanstvenoga mira, ne 
da se nikomu prevariti, pa ni onima, koji o njem tvrde, da je 
estetik stare Zimmermanove škole. 

On ima ustaljeni, čvrsti, svoj sud, sud dugoga razmišljanja, 
koji ne stoji u službi odredjene stranke ili klike, nego objektivno 
gleda iz daljine na svaki književni pojav. To je neustrašiva so- 
lidnost, koja kaže, o čem je uvjerena; ne leti ludo za svakim 
novim geslom, koje se drži za nesumnjivu naprednost, dok vrie- 
me poslie ne pokaže, da su mladi zanešenjaci, kopirajući tudji- 
nu, kod kuće daleko promašili. Osobito u Hrvatskoj treba biti 
pošteno objektivan, jer se tamo ne znadu snašati književnici, 
sakupljeni oko »Savremenika« i oko »Matice Hrvatske«, kojoj 
je na čelu umjetnik filozof dr. Gjuro Arnold, bogat invencijom, 
duhovit, dubok, savršene forme, koja se slaže sa sadržajem kao 
u našega Machara, premda je bliži Albertu. 

Hranilović razpravlja u »Kolu« pjesničke plodove objelo- 
danjene u »Savremeniku«, organu »moderne«, za tim u »Pro- 
svjeti«, »Domaćem Ognjištu« i »Sijelu«. Šteta, što svoga članka 
nije protegnuo takodjer na hrvatsku prozu. 

Zanimljivo je pratiti, kako se mnoge književne pojave u 

češkoj i hrvatskoj književnosti opetuju. Mladi prigovaraju ge- 
neraciji osamdesetih godina radi patriotskih tirada; no zastup- 
nici »moderne«, kao n. pr. Begović, pišu takovom hrvaštinom, 
da uz nju treba znati francuzki i talijanski. Slično je i u nas; 
da se gdjekojemu modernomu essayisti zabrani upotrebljavati 
tudje rieči, ne bi mogao napisati ni četiri strane. Kako smo u 
jednu ruku proti ludomu purizmu, tako bismo si u drugu rt^ku 
željeli, da kritike i književne razprave naših baš najbistrijih 
ljudi budu pisane češki. Samo treba da tudje rieči najprije sami 
razumiju . . . 

Napokon izdaje Matica svoje glasilo »Glas M. H.«. U prvom 
su godištu u glavnom razprave književno historijske, estetske, 
kulturne, kritičke, pa polemike, koje otvaraju pogled u prene- 
prijateljski boj medju matičarima i modernistima, koji će se za- 
cielo za koje vrieme opet smiriti. U ostalom svaki boj čisti prin- 
cipe, potiče umjetnika i pisca, a često je uvjet obstanka mno- 
gih časopisa. Način polemike označuje kulturnu zrelost ovoga 
ili onoga naroda i visinu njegove književnosti. Veliku je pažnju 
pobudio pok. Zahar ocjenjujući »Slavische Literaturgeschichte« 
češkoga autora. Šteta, što Goeschen izriekom nije htio, da 
autor toga djela ne fabricira za slavenske i njemačke čitaoce 
rječnik imena; inače bi se bilo moglo udovoljiti i Zaharu, koji 
je tu napravio reklamu našemu čovjeku. Svakako smo zahvalni 
za tako obširni prikaz toga djela češkoga pisca. 

Na koncu »Glasa« ugodno iznenadjuje odio posvećen Ma- 
tičinim izdanjima iz pera dra. Nikole Andrića i ukrašen broj- 
nim slikama autora, koji su u Matici suradjivali. Mnoga nam 
se poznata stvar opet u pameti javila. 

Medju člancima u »Kolu« spominjemo jošte Ilešićev pregled 
slovenske književnosti za god. 1905. — 6, referat Stj. Radića o 
hrvatskoj literaturi i kulturi u poljskom »Swiatu Slowianskom« 

1 njegovu razpravu o tom, kako se odgajaju »gospodari svieta«. 
Radić preporučuje nama Slavenima, da si uzmemo za uzor En- 
gleze i hvali njihove krasne vlastitosti: »disciplinovani englezki 
individualizam, kršćanski liberalizam, praktični i organizovani 
nacionalizam« 

Upravo u naše kritične dane pokazuje se, čega nemamo . . . 
Izvolite si ponoviti: disciplina ... i organizovani i praktični 
nacionalizam«. 

Knjige »Matice Hrvatske« za god. 1907. 

GJURO ARNOLD: ČEZNUĆA I MAŠTANJA. 

(212 str.) 

Poznavaoci stranih književnosti mogli bi zacielo potvrditi, 
da jedva u kojoj književnosti imade u naše dane »pjesmarica« 
takovih pjesama, kao što su dvie knjige pjesama Gjure Arnolda, 
što ih je godine 1899. i 1907. izdala »Matica Hrvatska«. No bilo 
u tom kako mu drago, svakako se može reći, da hrvatska inte- 
ligencija ima u dvie zbirke Arnoldovih pjesama dosta za podrža- 
vanje i podizanje onih čuvstava, bez kojih je život svakoga 
čovjeka kao noć bez zviezda. 

Arnoldova je poezija u nas poznata i obćenito priznata 
ako i nije još ocienjena. Arnoldovoj poeziji ne će biti na uštrb 
ničija kritika, pa ni konstatovanje ovih dviju činjenica, naime: 
da je njegova poezija prvo u većem dielu presubjektivna, i 
drugo: da je jednostrana, naime pretežno tužna. 

Hoće li tko da shvati dobar dio Arnoldovih pjesama, morao 
bi poznati njegov život, njegovu dušu. No to nije nikakav nedo- 
statak, jer kad svi priznajemo onu, koja kaže: tko pjesnika ho- 
će da razumije, da mora ići u njegovu zemlju, — kako ne ćemo 
priznati, da je za razumievanje pjesnika potrebno još i više po- 
znavanje najbliže, najintimnije njegove okoline? 

Veći je nedostatak — ne u pjesmama Arnoldovim, nego u 
pjesničkoj našoj književnosti jednostranost Arnoldovih pjesama: 
duboka tuga i porazna resignacija, tako da se čovjek čudi, gdje 
se je u njegovoj duši moglo roditi i ono njekoliko manje tužnih, 
vedrih i odlučnih akorda, što ih ipak ima osobito u njekim ba- 
ladama. No i tu je težko ostati kod ovoga prigovora, i to s toga, 
što je lirska poezija čedo Tuge u obće, a kako ne će biti u nas 
Hrvata, kad nam se već pramajka tako zvala! . . . Lirski pjes- 
nici, koliko ih vjerno ne prati ova tajnostna i miičiteljica i tje- 
šiteljica, ne omilješe najširim krugovima čitalaca; ode i diti- 
rambi, koliko ih ima u književnostima, ne nadjoše nikad iskre- 
noga odjeka u dušama većine savremenika, a anakreontici i ci- 
nički ili cinizmom barem natrunjeni pjesnici nalaze vrlo malo 
ljubitelja. I tako uz erotiku ostaje elegika u raznim oblicima 
za uviek onaj drugi, i to dublji izvor poezije. 

U ostalom — tuga je u Arnoldovim pjesmama samo gospo- 
dujući akord, a pjesme su same vrlo različne, tako da obuhva- 
taju ne samo sve vrste, nego gotovo i sve strane čovječjega mi- 
šljenja i života. Skoro polovicu zapremaju »Balade i romance« 
(drugi dio), dok u većoj polovici (prvi dio) nalazimo naslove: 
Iz mladih dana, Mrazove sestrice, Uspomenke, Mrtvima i 
živima, Društvene i političke i pjesme Iz različitih pretinaca. 

Kad čovjek stane opet i opet čitati ove pjesme, čini mu se 
suvišnim i presićušnim svako kritičarsko rezoniranje, pače na 
to i ne misli, nego čita i čita, — ne, nego sam pjeva i pjeva. 

Bit će ih, kojima će biti miliji drugi dio — balade i roman- 
ce — no većinu će, mislim, osvojiti prvi dio. Ne bi imalo svrhe 
izbirati s nakanom, da se kaže, koja je pjesma ljepša ili najljep- 
ša, premda ih ima, koje bi mnogi htio imati u kamen uklesane. 
Neodoljivo djeluju mnoge, najjače baš one, koje su nikle iz naj- 
intimnijega kruga pjesnikova (iz »Mrazovih sestrica«: De još da 
gledam, U zadnjem drhtu . . ., Non omnis moriar; iz odjela »Živi- 
ma i mrtvima«: Kćerci Mignoni). Iz odjelka »Družtvenih i poli- 
tičkih« sasvim je Arnoldova »Oblacima«, a osobito »Svoje car- 
stvo imam«, u kojoj pjesnik kaže, da mu se čini, kao da ga 
njetko pita: 

Ne vidiš li rumen večernju, gdje cvati? 

Kud se, jošte ganjaš? Gdje ćeš jednom stati? 

»Stat ću, znate, ondje, medju riekam dvjema, 

»Gdje mi stara majka zadnji ležaj sprema, 

»Njoj ću sve izpričat doživljaje svoje 
I darovat srce — raspuklo na dvoje. 

»A ja znadem, da će ona divna mati, 

»Kad završim, reći: Bog ti, sinko, plati!« 

I hoće, i to ne samo Ona, ta pjesnikova i naša draga Mezo- 
potamija, nego i svi oni, koji budu jednom prosudjivali, što nas 
je koji dobra uradio. Arnold će moći s punom sviešću ponoviti 
Puškinove rieči: 

I narodu ću dugo biti mio s toga, 

Sa lirom što sam dobra čuvstva probudjivo, 

Ugadjao mu što sam miljem stiha svoga. . . 

HRVATSKO KOLO. 

Naučno-književni zbornik. Knjiga. III. Str. 482. 


U trećoj knjizi ovoga »Kola« ima 25 hrvatskih pisaca, starih 
i mladih, i to i po godinama, i po književnim nazorima i smje- 
rovima. 

Laka pouka i zabava njekako su podjednako dobile mjesta. 
Na prvom je mjestu medjutim književno-životopisni prinos od 
staroga Bude Budisavljevića: »Nekolike uspomene na Augusta 
Šenou«. Nama je Hrvatima draga svaka vještica o našem prvom 
pravom i jedinom romanopiscu, neumrlom pripoviedaču Šenoi, 
koji još živi i živjet će u mislima tolikih, koje je opojio doma- 
ćom milinom, ogrijao žarom tople ljubavi za sve naše, a zanio 
čarom slika naše prošlosti. Zanimljivo je, što se uspomene po- 
sinka Trnskoga, Bude staroga Budisavljevića, vraćaju k Šenoi i 
— u »Obzorovu« nedjeljnom prilogu — k Mažuraniću. Gatajući 
mogli bismo reći, da su godine šestedesete i sedamdesete uči- 
nile i ostavile na savremenike tako jak dojam i tako svietlu i 
dragu uspomenu, da se k njoj evo rado povraćaju i poslie 
trideset godina. 

Pravu pouku otvara u ovom svezku hrvatski historik Vje- 
koslav Klaić svojom zemljopisnopovjestnom studijom o glasovi- 
tom »Duvanjskom polju« u Bosni, uz koje se veže ponosna pre- 
daja o krunisanju prvoga kralja hrvatskoga Tomislava. Predaja 
doduše, koliko se tiče imena kralja (Tomislava), nije zajamčena, 
no samo današnje ime gradića na Duvanjskom polju, Županjac, 
svjedoči, da je Duvno bilo u uzkoj svezi s državnim uredjenjem 
stare Hrvatske, te da je u njem stolovao župan. Prof. Klaić priča 
povjest Duvna sve do najnovijega vremena, što će zacielo pro- 
sviećenu i rodoljubnu inteligenciju hrvatsku čitavoga onoga 
okoliša u velike zanimati. 

Prošlosti se, doduše novije i najnovije, tiče još samo jedna 
radnja, a to su bilježke poznatoga slovenskoga našega suradni- 
ka, predsjednika »Slovenske Matice«, prof. dra. Frana Ilešića, 
o »Slovenskim novčanim prinosima za Jelačićevu vojsku god. 
1848.« U ovim je bilježkama naš Ilešić ostao vjeran sebi i ple- 
menitoj svojoj životnoj zadaći: tražiti i priobćivati svaku i naj- 
manju sitnicu, koja veže Slovence s Hrvatima, a sve to popra- 
titi barem s njekoliko oduševljenih, no vazda duboko proću- 
ćenih i iskrenih rieči o zavjetnoj misli svojoj: o ljubavi, slozi, 

zajedničkom radu i zajedničkoj sudbini Slovenaca i Hrvata, — 
čemu je dakako prvi uvjet — poznavanje. 

Za poznavanje »Slovenaca u prošlosti i sadašnjosti« napi- 
sali su na ponuku uprave »M. H.«, a opet nastojanjem hrvatsko- 
ga »generalnoga konzula« u Ljubljani, Ilešića, liep i priegledan 
članak dva mlada učenjaka slovenska, dr. Pavao Pestotnik i dr. 
Gregor Žerjav. U prvom je dielu članka kratka povjest sloven- 
skih zemalja do ujedinjenja pod Habsburgima, a drugi je dio 
studija o razvoju gospodarskih prilika u Slovenaca. Šteta, što 
nije napisan i treći dio — o borbi slovenske naše predstraže s 
valovima njemačke bujice. No što nije ljetos, bit će zacielo do 
godine. Slovenske suradnike »Matičine« ide svaka hvala za nji- 
hovu spremnost i trud. 

Istu svrhu ima i prinos Josipa Milakovića o školstvu u 
mnogo spominjanoj, ali malo poznatoj Bosni i Hercegovini. Bilo 
bi doduše možda nuždnije, kad bi tko htio znao i podati pogled 
u cieli život onoga našega naroda, što je do nedavna usred 
Europe bio pod turskom vladom, ali kad to nije tako lako, do- 
bro nam dolazi i pogled na prosvjetno nastojanje u ovim našim 
zemljama, gdje osobito na tom polju rade od početka okupacije 
mnogi sinovi banske Hrvatske, medju kojima odlično mjesto 
zaprema pisac ovoga priegleda, poznati hrvatski pjesnik 
Milaković. 

Još se samo jedna poučna radnja tiče ponješto naših do- 
maćih prilika, a to je studija o »Razvitku biologije u Hrvatskoj« 
od prof. Ivana Krmpotića. Koliko je zanimljivo gledati početak 
mlade hrvatske prirodoznanstvene nauke, toliko je još zanim- 
ljivije, kako pisac razumljivo, s velikim interesom, a ipak s ele- 
gantnom upravo objektivnošću tumači najspornije teorije i pro- 
bleme, o kojima su svoju imali reći i naši: Vukotinović, Šloser, 
Torbar, pa onda i mladi: Brusina, Car, Heinz, Langhofer. Jedan 
je od ovih posljednjih i to dr. Lazar Car i u ovom »Kolu« pri- 
obćio najnoviji stadij pitanja »0 uzroku smrti«, »kojoj mi samim 
našim razumom nismo kadri shvatiti smisao«. Obadvie su ove 
studije bile upravo potrebne širim krugovima naše inteligencije, 
koji se vrlo rado i u običnom razgovoru bave sličnim pitanjima, 
a tako im riedko dolaze u ruke i ozbiljni prirodoznanstveni 
časopisi, a kamo li djela. 

Zanimljiva je studija još uviek neumornoga starca, muziko- 
loga Fr. Š. Kuhača, o »Narodnim osebinama u gestama i karak- 

teristici pojedinih naroda«. Čovjek se mora upravo čuditi čita- 
jući ovu studiju, koliko toga svaki kod ljudi vidi, čega ipak ne 
opaža! Studija će mnogoga na koješta kod ljudi upozoriti, a 
svakoga i ugodno zabaviti. 

Vrlo je važna i aktuelna obširna, dosta težko pisana stu- 
dija dra. Alberta Bazale pod naslovom »Narodna kultura«. Ak- 
tuelna je s dva razloga: prvo zato, što se i u nas počeo u knji- 
ževnosti naglašivati kozmopolitizam, a drugo zato, što se pita- 
nje o »narodu« i kod nas sve to više primiče dnevnomu redu 
naše javnosti. Autor je sebi postavio za zadaću, da ovo pitanje, 
koje nam je svima na jeziku, a mnogomu i na srcu, pitanje, 
kojemu riešenje kao da osjećamo u zraku, — da to pitanje 
opravda i rieši teoretski, znanstveno, sa svim pomagalima i 
autoritetima najnovije znanstvene psihologije i socijologije. Mi 
dakako ne možemo ni u kratko kazati razloga autorovih, nego 
možemo reći samo to, da on stoji na strani naroda. 

Posljednja od nespomenutih jošte studija bavi se francuz- 
kim gradjanstvom (»Jedina buržoazija na svietu« od Stjepana 
Radića). Autor ove studije, koji je u prošlogodišnjem »Kolu« 
napisao instruktivnu studiju o englezkom uzgoju, valjda je imao 
na umu, da pokaže, koje su vrline i drugi uvjeti nuždni, kad se 
formira ili stvara narod u modernom smislu rieči, pa je u tu 
svrhu predočio francezku buržoaziju, jer moderni francezki 
narod — to je francezka buržoazija, gradjanstvo. 

To je pouka u ovom svezku »Kola«. 

Izmedju pouke i zabave stoje bilježke i dojmovi >>S puta 
po Italiji« od slikara Otona Ivekovića. To je pisano na posebni 
način, jer to nije ni dosadni putopis s podpunim katalogom svih 
mogućih sitnica, niti je to lov za novostima i interesantnim do 
življajima, niti hvalospjev toliko opjevanoj Italiji i njezinoj umjet- 
nosti, nego je to iskreno, lako i letimice izpričani izvještaj o 
svem, što je autor na svojem putu vidio i kako ga se sve to doj- 
milo. Tek ovdje ondje izašao bi autor iz kolotečine — vjeran 
svomu temperamentu i doista riedkoj iskrenosti, koja je naj 
ljepši ures ovoga prinosa. Iskrenost je dakako redovno nepo- 
ćudna, a često originalna, pa to vriedi i za ovaj »putopis« s tom 
razlikom, što originalnost ovdje nema nikakvih pretenzija, a to 

se takodjer svakoga ugodno doima. 

Zabavni dio »Kola« ima jednu novelu, jednu dramsku 
sliku, jednu dramu i tri oveće crtice, pa nješto pjesama. 

Na prvom je mjestu »primorska slika« — »Izgubljeni« od 
Milana Šenoe. Krasna, fina stvarca. Nije ni diama, ni novela, 
nego neprekinut dijalog, u kojem se razvija do posljednjeg čina 
potresna drama u duši stare jedne gospodjice, loja je već osie- 
djela čekajući svoga zaručnika Serafina, koji je pošao na more, 
a brod se razbio, potonuo . . , Kud će Šenoa nego na more, u 
naše primorje! Tu je on doma. Taj razgovor teče, kao da ga slu- 
šate u zbilji gdjegod u Bakru ili Kraljevici. Sta*a je gospodjica 
već na porugu cieloj svojoj okolini idući u crkvi i paleći doma 
sviećicu pred Bogorodicom za svoga Serafina. Sada doznade, 
da Serafin nije bio poginuo, nego se u svietu — (ženio, pa umro, 
a sin mu se vratio u naše krajeve, gdje još živi sa kćerkom . . . 
Starica se ni sad ne pokoleba u svojoj vjernosti unučicu svoga 
nevjernoga zaručnika učini svojom baštinicom. 

Iz primorja je, no iz najjužnijega, i novela »^igda čoek« od 
Bog. Hrvatovskoga (pseud.). Vanredno je to smžna crta, vrlo 
vješto uočena i tako živo iznesena, da te hvata groza. Crta se 
naime jedan eksemplar takove surovosti, divljačtva i nesposob- 
nosti za ikakvu kulturu, da bi ova crtica mogla služiti sociolo- 
zima kao dokumenat, jer bez sumnje je izvadjem iz života. 

Vješto je napisana i crtica iz Bosne »Nurija< od B. Branka 
(pseud.), a posebnim se načinom iztiče temperamentna, pjes- 
nička »Idila« M. Lisičara. 

Iz bosanskoga je života i »žalostna igra u tri čina« od Adal- 
berta Kuzmanovića, pod naslovom »Za obraz«. Drama je ten- 
denciozna, prilično prenategnuta u izticanju musimanskoga mi- 
losrdja. Uzelo dvoje muslimana, muž i žena, tudji žensku sirotu 
i odhranili je u kući, a imadu sina, pa se djeca zivoljela. To se 
jednom zgodom — u kolu — saznalo, fratar i mrod kršćanski 
navali na bega-hranitelja, koji i sam vidi, da ti ide za obraz 
njegove kuće, pa dohvati kuburu, da će sina. I alo se pokazalo, 
da su djeca nevina, fratar viče siroti (Janji): Prokleta u deveto 
koljeno! Ona skoči kroz prozor, pade mrtva, a i Husein izpusti 
dušu od rane, što je dobio u kolu braneći Janju cd drznika. 

Karakteristična je »Tužna obitelj«, slika kavmskoga života 
mladeži svih mogućih naroda, od J. Kosora, u kojoj se vještom 
satirom, ironijom i persiflažom crtaju abnormalni pojavi u životu 
i moždanima modernih »nadljudi«, »ubermenscha«. 

Medju pjesnicima nalazimo: Jovana Hranihvića, Milivoja 
Podravskoga (pseud.), Božu Lovrića, Ferda Rožća, Miroljuba 

(Antuna Evetovića) i Josipa Miličića, od kojih treba posebice 
iztaknuti prievode Podravskoga iz Horacija i vrlo nježne 
pjesmice Miličićeve. 

U »Književnom obzoru« ima prikaz »Savremenak« i »Smrti 
Majke Jugovića« od Kerubina Šegvića, dalje djela o aktuelnim 
pitanjima izvanjske politike od Stj. Radića i napokon izvještaj 
o prošlogodišnjim književnim proslavama u Italiji od dra. V. 
Lozovine. 

Osvrnemo li se sada na čitavo ovo »Kolo«, možemo biti 
zadovoljni obiljem, raznolikošću i ozbiljnošću radnja u njem 
priobćenih. »Hrvatsko Kolo« dokazuje, da je hrvatska književ- 
nost doista savremena, da se i u liepoj i u naučnoj knjizi oda- 
ziva svim savremenim pitanjima. Jedino se na poučnoj strani 
opaža nestašica gospodarskih, prometnih i financijalnih čla- 
naka, a u liepoj knjizi — nestašica pjesama. No da ni time 
sasvim ne oskudjevamo, dokazuju ostala izdanja. 

NIKO ANDRIJAŠEVIĆ: SLIKE I PRIČE IZ NERETVANSKE 

KRAJINE. 

St. 192. 

Imamo ga! Imamo opet pripoviedača — altroche Gjalski! 

Da! »Altroche« Gjalski — da govorimo primorskim žargo- 
nom. Nismo tako sićušni, da bi nam ovu poredbu, na štetu tobože 
Gjalskomu, pod pero natjerala zlovolja radi nespretnih nespo- 
razumaka, koji su i Gjalskoga (koji u ostalom ništa već ne piše) 
odvratili od »Matice Hrvatske«. Nipošto! Mi s podpunim uvje- 
renjem kažemo, da je Andrijašević nješto posve drugo nego 
Gjalski. 

Nije ovdje mjesto, da pišemo o Gjalskom, ali kad počesmo 
tako, — što je zapravo bio Gjalski? Počnimo s »Maričonom«, 
nastavimo s Illustrissimus Bathorychem, priedjimo preko »U 
noći«, ustavimo se »Pod starim krovovima« — i eto nas vrlo brzo 
kod »Osvita« i »Materinske riječi«: od naivne pseudoromantike 
(»Maričon«) , preko pseudorealizma i tobožnjega »socijalnoga ro- 
mana« eto nas kod tendenzioznih i zato neuspjelih historijskih 
romana . . . 

Poštovani čitaoci neka nam oproste ovu stranputicu: namet- 
nula nam se pod neodoljivim dojmom, što ga na nas čine Andri- 
jaševićeve »slike i priče« iz stare naše »Paganije«. 

Tko je taj Niko Andrijašević? Gdje je bio do sada, kad ga 
eto najednom s knjigom od 192 strane? 

Ne znamo ni mi. God. 1902. tiskao mu »Vienac« — valjda 
u nestašici materijala - jednu priču, što li, - i od onda jedva 
se gdje god javio, a nikomu u pameti ostao. I eto ga najedanput 
k »Matici Hrvatskoj«, k njezinomu podpredsjedniku, s dvie tri 
li pripoviesti, priče, slike, Bog li zna, s čim li. Ne bi primljeno 
msta. Pa i tko bi primio u »Hrv. Kolo« (o tom se radilo) radnje 
njekoga djaka, da nam se onda rugaju? No njetko uhvatio vre- 
mena i pročitao onu — »Ive Matina«, pa »Mijo Ujdur« i skočio: 
Sto je to? Osvojilo ga. Našao se tu skoro i Andrijašević, pa 
kada to čuo, kaže, da ima »toga i više«. I tako nastala ova knjiga 
sa 16 »slika i priča«. 

Pa ima li što u toj knjizi, kad smo je odmah u početku 
toliko uzdigli nad samoga Gjalskoga? Što je u njoj takovo? 

Knjiga Će to reć i sama. Koliko se njezin sadržaj može zbiti 
u kritičke nazive, koji riedko kada podpuno pokrivaju stvar, koju 
imadu označiti, moglo bi se reći za Andrijaševića, da je umjet- 
n * , , realista. Tendenciji, u koju bi njegove slike i priče bile. 

ma i nješto, uklopljene, nema ni traga; slike i priče djeluju same 
po sebi svojim umjetnički biranim predmetom i vještom obrad- 
om. Premda su gotovo sve iz narodnoga — seljačkoga — ži- 
vota, nema tu ni traga dosadnoj »folklori«. Čovjek iz naroda nije 
tu m pajazzo, kojemu bi se čitalac imao smijati, ni nevini stra- 
dalac, kojega bi imao žaliti, ili mu čak »pomoći«, to su ljudi kao 
ljudi sa svojim interesima, strastima i doživljajima, izmedju 
oph autor bira one, koji su vriedni umjetničke obradbe. Nema 
tu u »pozadini« nikakve, kako rekosmo, tendencije, nikakve — 
nikomu razumljive — simbolike: to je život, ili bolje, to je iz 
života ono, što je vriedno, da se umjetnički obradi. 

Posebice se u ovim pričama i slikama iztiču ženska lica. Ona 
v . Ve Matina«, pa »Ane Kovačeva« mogla bi dobiti još koju dru- 
žicu, kao n. pr. »Mile Jurinu« (»Pijanac«). 

k Mile Jurina! Da nema ništa više osim ove novele u ovoj 

j žici, Andrijašević bi osvojio mjesto medju prvim našim 
Pnpoviedačima. - »Crtičarima!« - Ne! Andrijaševićeve slike 
pnce nisu sve crtice, nego većinom novele, pripoviesti, njekoje 
gotovo skica za ciele romane (na pr. Nesretna klačina). Crtice 

V „. Zapra T V T ° samo tri < četiri (Ljubav, Gospodin poglavar, Ante 
vujicic, Ustaša). 

Ali — uzmite i čitajte! Upoznat ćete opet jedan kraj Hr- 
vatske, i to stare, prave Hrvatske, one stare »Paganije«, koja je 
Mlečanima nametala danak . , . Sjetite se čitajući onoga štono 
su lani iznieli Ujević i Marušić, pa ćete zacielo uzkliknuti: Da! 
Kad je to bila Hrvatska, onda je i bila! ... A kad li će opet 
biti? . . . 

More, more ono naše, i one gore tamo oko Neretve, što su 
sav sviet naselile, a sebe još nisu razselile! . . . 

JOSIP EUGEN TOMIĆ: MANJA DJELA. I. 

(Str. 27. — Zastavnik Trenk. — Major Sylvain. — Savka. — • Vlastelin Janko 
— Dil'ber Marko. — Temperanza — Ave Marta. — Mladi spahija. Službeni 
lov u krajini. — Priegarnica.) 

Jest, on je Josip Eugen Tomić, bio medju matičarima »sta- 
ri«, — kakvih ima i medju »mladima«. J. E, lomiću nije pri- 
poviest valjala, ako nije bila historijska, ili ako nije bila osno- 
vana na zanimljivoj »fabuli«, bilo ozbiljnoj, bilo komičnoj. T. 
zv. »psihologijsku analizu« — to je J. E. Tomić valjda držao 
pustim naklapanjem. On je bio pripoviedač, fabulator i ništa 
više. Ni u njega nema tendencije, ali ni realizma: on ne samo 
smišlja, nego i izmišlja zanimljive ljude, dogadjaje i situacije, da 
čitaoca zabavi. Takova su njegova veća djela (Zmaj od Bosne, 
Kapetanova kći i t. d.), takove su i njegove manje stvari, što 
su izlazile u »Nar, Nov.« tamo od god. 1887., a sada. ih je M., 
H.« izdala u posebnoj knjizi, za kojom će sliediti još jedna. 

Čitaoci, kojima je milije lakše štivo, koje ne uzrujava pre- 
kapajući licima pripoviesti »jetra i bubrege«, t. j. koje ne iznosi 
nikakvih abnormiteta i perverziteta, nego obične, ako i izmišlje 
ne ljude i situacije, — ti će ovu knjižicu s ugodom pročitati. 
Nješto velikaško-vojničke romantike, nješto provincijalne ko- 
mike, nješto sentimentalne ženske tragike — to je sadržaj ma- 
njih pripoviesti J. E. Tomića, koji je time izpunio svoje mjesto 
u hrvatskoj književnosti. 

Danas ga već nemamo . . . S njim je otišao posljednji 
znate tko? Posljednji književni »aristokrat« posljednji, koji si 
je držao za čast što je književnik. 

Danas? ... J. E. Tomić završio je jedno doba — doba 
republike. Još za njega živa spremala se komuna . . . 


A. M. SK ABIČEVSKI J : POVJEST NOVIJE RUSKE 
KNJIŽEVNOSTI. 

Preveo M. Lovrenčević. Svezak I. Str. XVI. 362. 

Ruski narod i njegova domovina, golemo rusko carstvo, 
bilo je osobito posljednjih godina na ustima cielomu svietu, u 
stupcima svih novina. Najprije nesrećni rusko-japanski rat, a 
za tim strašna »ruska revolucija« zaokupljala je i zaokuplja još 
danas i zabrinute državnike i bezbrižne lovce novosti. Cielomu 
svietu lebdi još uviek u mislima pitanje: Što je to, što li će biti 
od golemoga toga carstva i naroda? 

Na ovo pitanje ne daje najneznatniji odgovor povjest ruske 
književnosti, i to baš ono razdoblje njezino, što je u hrvatskom 
prievodu ugledalo svjetlo medju izdanjima »M. H.« za god. 1907. 
1 ko hoće da ikoliko razumije, kako je došlo do »ruske revolu- 
cije« i do ruske »dume« i pojava u njoj, taj mora poznavati po- 
stanak i razvoj ruske misli, kako se je očitovala u ruskoj knji- 
ževnosti u drugoj polovici XIX. stoljeća. 

Posebna je ta ruska književnost, svoje vrsti i bez premca 
na čitavom svietu. Poznato je, koliko je na javni život djelo- 
vala t. zv. »enciklopedistička« književnost u Francezkoj, revo- 
lucionarna književnost u Italiji, filozofijsko-pedagogijska u Nje- 
mačkoj — ali nijedna nije ni iz daleka učinila ono, što je novija 
ruska književnost učinila za javni život u Ruskoj. 

Pa što je u toj ruskoj književnosti, da je ne samo omiljela 
cieloj staroj Evropi, nego i u velike pripomogla stvarati novu 
Rusiju? — Umni pisac daje na to odgovor već na početku ove 
knjige, i to jednom jedinom riečju, »koja podpuno opredjeljuje 
u svoj njihovoj savršenosti i nutarnjem duhu« sav pokret i svu 
analizu svih pitanja, štono nastadoše u četrdesetim godinama i 
zaokupile i uzbudiše sve ruske mislioce. »Ta je rieč narodnost« 
(str. 17.), ne dakako u smislu etnografijskom, nego u smislu so- 
cijalnom, u smislu narodne dobrobiti. Pisac s pravom kaže, da 
te »žarko usvajanje ideja narodne dobrobiti, iskreno kajanje 
z og viekovnih nepravda, štono su teretile savjest ruskoga čo- 
vjeka« takova pojava, kojoj dosele nema ravne u povjesti 
čovječanstva. »Može se reći, da se je cieli prvenstveni i gospo- 
ujući sloj družtva sa svojim najboljim predstavnicima, pripo- 
ledačima četrdesetih godina, pred cielim narodom pokajao za 
svoje pradjedovske griehe i nasliedjenje zloće, ... ili da po- 

novimo veoma zgodan izraz Pisareva: pripoviedači četrdesetih 
godina . . . podpiljuju granu, na kojoj sjede. Ovim svojim junač- 
tvom neprieporno su zaslužili onu svjetsku slavu, koju i sada 
uživaju« (str. 166.). 

Po tom bi tko lako pomislio, da je ciela ta ruska književ- 
nost skup pokorničkih propoviedi ... No ta književnost nije ni- 
kla na jedanput i iz ničesa. Prije svojih glasovitih prpoviedača 
imala je ruska književnost pjesnika-umjetnika Puškina i satirika 
naravne škole Gogolja, s kojim pisac i počinje svoje djelo. Ova 
dva smjera, objektivno-umjetnički i naturalističko-satirički, koji 
je svaki za sebe bio jednostran, ujediniše se, te pod dojmom 
humanih i demokratskih ideja francezke romantike stvoriše onu 
rusku književnost, koja u umjetničkom obliku razčinja (analizu- 
je) zbiljski ruski život s vrućom simpatijom za sve ponižene i 
potlačene. 

A ruski je zbiljski život tolikom težinom pritiskao čitavo 
djelovanje pojedinca, tako da je i književno djelovanje moralo 
odrediti svoj odnošaj prema njemu, t. j. moralo se odrediti što 
je zadaća književnosti u ovakvim životnim prilikama. To je 
odredila ruska književna kritika, kojom se pisac bavi u čitavih 
sedam prvih poglavlja ovoga svezka. Tu se upoznajemo s ruskim 
kritičarima Družininom, Annenkom, Aksakovima, Strahovom, 
Orestom F. Millerom, Majkovom, Černiševskim, Dobroljubo- 
vim, Pisarevim, Mihajlovskim, Pypinom, Arsenjevim, Protopo- 
povim — s poldrug tuceta ljudi, od kojih je mnogi napisao cielu 
biblioteku! 

Ne možemo dakako sliediti umnoga Rusa u izlaganju kri- 
tičkih teorija, u kojima se uz podpunu savremenu zapadnu obra- 
zovanost jasno vidi i ono posebno rusko, slavensko: čežnja za 
visokim etičkim idealom i duboki smisao za ljepotu. 

Jednako ne možemo u njekoliko redaka ni nabrojiti svih 
pisaca i njihovih djela, što se u ovom svezku spominju. Dosta 
će biti, ako spomenemo, da je tu rieč o četiri zastavnika liepe 
ruske knjige, o četiri zviezde prve veličine: tu je Turgenev, 
Gončarov, Lav N. Tolstoj i Dostojevskij, koji su svi došli na 
obći evropski glas, a »Matica Hrvatska« se ponosi, što i ona 
ovim svojim književnim trudom širi glas o njihovoj slavi medju 
rodbinom njihovom, u narodu hrvatskom. 



SLOVENSKE NOVELE I PRIPOVIESTL 

Uredio dr. Fran Ilešić. — Str. 252. 

Problem hrvatsko-slovenskoga jedinstva u književnosti — 
čini se, da nalazi svoje riešenje. Fraze o »gorenjskim Hrvatima« 
i »dolenjskim Slovencima«, svaka sa svojom tendencijom, gube 
ne samo žalac, nego i — smisao. Hrvati ostaju Hrvati, Slovenci 
ostaju Slovenci, ali hrvatske i slovenske knjige ne samo čitaju, 
nego i izdaju jedni i drugi. 

A jedan književni jezik? — Nisu ga imali ni Grci ( a bilo 
ih je mnogo manje!), pa su ostavili književnost cielomu svietu 
za uzor — u svim svojim narječjima. 

A jedno ime? 

Ostavimo! — Sve su to bila samo sredstva za pobudjivanje 
osjećaja jedinstva, ali to nije bio cilj. 

»Matica Hrvatska« izdala je ovo već drugu knjigu u slo- 
venskom jeziku, a isto tako je i »Slovenska Matica« izdala već 
dvie hrvatske knjige. Ove se knjige čitaju i na jednoj i na drugoj 
strani već u mnogo stoiina primjeraka, pače broj Slovenaca, 
koji su članovi »Matice Hrvatske«, veći je već od tisuće! Po- 
dje li ovako dalje u ovoj stvari, nastavi li se i na drugom polju 
— u predavanjima, sastancima, skupštinama — nitko živ ne će 
za malo osjećati nužde jednoga književnoga jezika. 

Uzmite samo te »Slovenske novele i pripovijesti«, pa ku- 
šajte, hoćete li razumjeti. Polovica hrvatske inteligencije razu- 
mjela bi sve i bez tumača; a za drugu polovicu protumačene su 
na svakoj stranici nepoznatije rieči i još je izdana posebna knji- 
žica s Uputom u slovenski jezik i popisom najobičnijih a manje 
poznatih rieči. 

Knjizi je dodana studija dra. Fr. Ilešića o postanku i raz- 
voju slovenske pripovjedne književnosti. Tu će se mnogi hrvat- 
ski čitalac upoznati prvi put s imenima slovenskih pripovieda- 
ča: Levstika, Stritara, Kersnika, Jurčića. Preugodno će biti izne- 
nadjen čitajući Krsnika ili Jurčića; mnogi će uzkliknuti: »Ta 
to je Šenoa!« 


KOLO HRVATSKIH UMJETNIKA. IL 

1 hrvatski umjetnici imadu u »Matici« svoje »Kolo«. Kad je 
počelo izlaziti »Hrvatsko Kolo«, bili su u njem i umjetnici, pa 
se »Kolo« i zvalo naučno-književnički i umjetnički zbornik. No 

budući da je format »Hrv. Kola« i premalen i nezgodan za ve- 
ćinu slika, odlučila se »Matica«, da s velikim troškom i brigom 
izdaje posebno »Kolo Hrvatskih Umjetnika«, od kojega evo već 
II. svezak. 

U ovom svezku ima 10 slika, i to osam u bojama, a dvie 
skulpture u crnom tisku. Na čelu je svezka krasni portret grofa 
Janka Draškovića, prvoga predsjednika »Ilirske Čitaonice« 
(1838.). Taj portret krasi predsjedničku sobu u prostorijama 
»Matice Hrvatske«, a sad ga mogu gledati i mnogobrojni članovi 
»M. H.« Portret je dielo Vlaha Bukovca, koji ga je slikao još 
u Parizu. 

Dalje se redaju slike od C. M, Crnčića, Ferde Kovačevića 
(pejsaži), Otona Ivekovića (»Cviet pozlaćeni«, po nar. pjesmi*), 
Bele Csikosa (Judita i Holofemes), Jose Bužana (Proljeće), R. 
Auera (dekorativni panneau) i Pavačića (Vestalinke), napokon 
Oranje od Rob. Frangeša-Mihanovića i spomen-ploča Livadiću 
od R. Valdeca. — Kratki opis slika napisao je O. Iveković, no 
za bolje razumievanje bilo bi potrebno, da se za širi krug čita- 
laca napiše kratka povjest slikarstva s dodatkom o slikarskoj 
i kiparskoj tehnici i napokon o razvoju slikarstva u Hrvatskoj. 
Možda će »Matici Hrvatskoj« biti moguće, da što prije podade 
svojim članovima i ovakvo djelo. 


* U toj se pjesmi priča, kako se je »sestrić Kraljevića Marka«, Marijan, 
zagledao u kćer bana krojanskoga i zaprosio ju za zaručnicu, a ban mu od- 
govorio, da će mu je dati, ako sadje na »vodu Vukovu«, prepliva je, otrgne 
s crvene stiene »cvieća pozlaćena« i vrae se u grad Krojan. Kraljević Marko 
odgovara sestrića, jer ne će lako pregaziti Vukovu planinu, u kojoj se ne 
zna puta ni razkršća, a nakotilo se u njoj svako zvierje. Marijan ne haje, veo 
se noću spremi na put. Marko za njim, pa mu mjesto konja zekana dade 
svoga šarca. U Vukovoj planini navališe na nj medvjedi i vukovi, no on ih 
sieče, a šarac gazi te on zdravo pade na vodu Vukovu. Tu ga ugleda vila 
i nauči, kako će preplivati jezero. Kako ga je vila svjetovala, on prepliva 
jezer-vodu hladnu i dodje do kamen-pećine i utrgne cvieća pozlaćena, pa 
će natrag. No kad je bio nasred vode, jezero se uzmutilo na valove modre 
i krvave, šarcu su se noge zaputile, a Marijan, kako ga je vila svjetovala, 
sieče vodu, no ipak po tomu i on i šarac mu. Kad to vidi vila, pozove u po- 
moć svojih trideset drugarica, pa s njima izvadiše i konja i junaka. Na 
povratku u Krojan ubije Marijan Musu Arbanasu, a onda se oženi Zlati j om 
djevojkom. (Hrv. nar. pjesme, izd. »M. H.« I. knj. 1., str. 212 226, 550 

stihova.) 

MALA KNJIŽNICA MATICE HRVATSKE, III, IV, 

Iza prvoga svezka Hrvatske povjesti od prof, Šišića i stu- 
dije o hrv. književnosti pod absolutizmom evo nam u Maloj 
knjižnici dviju doista čudnih knjižica, kad ih stavimo jednu pored 
druge: jedna govori o putovima nebeskim (dra. Jul. Schneidera: 
Uredba svemira, preveo dr. Oton Kučera), a druga o putovima 
zemaljskim (Prometna politika u obće i ugarska prometna po- 
litika u Hrvatskoj napose), t. j. poglavito o željeznicama u Hr- 
vatskoj. 

Prvo djelce imalo bi uputiti najšire krugove o glavnim či- 
njenicama i pojmovima iz zvjezdoznanstva ili astronomije, o ko- 
joj je »M. H.« izdala već oveće djelo, (»Naše nebo«, od neumor- 
noga prevodioca ovoga djela). 

Urugo je djelo ne samo za širi krug čitalaca, nego gotovo 
za svakoga pravo odkriće, te će bez sumnje pobuditi sveobću 
pažnju i zanimanje. Koliko je poznavanje uredjenja svjetskoga 
prometa upravo nuždno svakomu poslovnomu čovjeku, a zani- 
mati će i svakoga obrazovanoga čovjeka, toliko posebne prilike 
na hrvatskim željeznicama moraju najživlje zanimati svakoga 
Hrvata, jer se tu radi ne samo o našoj narodnoj časti, nego i o 
našem životnom pitanju. Kratki sud o ovoj prevažnoj knjižici 
jedva bi se dao kazati bez takovih izraza ogorčenosti i stida, 
koji ne bi bili nimalo u skladu s onim mirnim, stručnjačkim, 
promišljenim, ali i dobro proračunanim razlaganjem, kojim se 
ovo znamenito djelce odlikuje i koje ne će proračunanoga cilja 
promašiti. 

»GLAS MATICE HRVATSKE« II, 

Posebne naše književne prilike ponukale su »Maticu Hr- 
atsku« pred dvie godine, da se od vremena do vremena javlja 
svojim povjerenicima i članovima radnicima, počela je izdavati 
voj »Glas«. iNjekada ga dakako nije trebalo, jer je čitavo — 
doduše onda malobrojno — novinstvo hrvatsko bilo na službu 
atici«. Danas je drugačije. Ne samo, da se novinstvo dieli 
ob ' mnogobro i nim strankama, koje sve to jasnije iztiču svoje 
- Ce P ros vjetne i posebne književne nazore i zahtjeve, tako da 
^ ne izmakne ni neznatnija književna pojava, samo ako mogu 
P 1 em a njoj ikoliko zauzeti stajalište, — nego su i književnici 
°brim dielom ujedno i novinari, i to novinari svoje stranke, pa 

kako je medju književnicima nastao mnogospominjani »spor« — 
koji je za pravo posljedica čitavoga ovoga razvoja, — posve je 
naravski, da su minula ona patrijarhalna vremena, kad su sve 
novine bez okolišanja i promišljanja uvrštavale svaku bilježku i 
poticaj za našu »Maticu«. 

Koliko je dakle i bio »Glas M. H.« upravo nuždan, da i dru- 
ga strana u tom »sporu« kaže svoju i da obrani svoje stajalište, 
toliko je bilo kud i kamo nuždnije glasilo, koje će barem po- 
vjerenike i radnike »M. H.«, o kojima obstanak i napredak »M, 
H.« u prvom redu zavisi, obavješćivati o »Matici«, a uz put i 
o književnim i prosvjetnim prilikama u obće. To je dakle sadr 
žaj i ovoga godišta »Glasa M. H.« 

Najvjerniji su mu suradnici i ove godine podpredsjednik 
»M. H.« prof. Vj. Klaić, Jovan Hranilović i Kerubin Šegvić, pak 
dr. A. Bazala. Uz aktuelne članke o »sporu« i u svezi sa »spo- 
rom« (»Apoteoza nemorala« od dra. Bazale, »Hrv. Straža« i 
»Matica« od J. Repinskoga, »Borba bez smisla i svrhe« od 
Hranilovića, »Izmirenje?« od Vj. Klaića i t. d.) posvećivala 
se briga i pozitivnijim zadatcima naše knjige u obće i »Matice 
Hrvatske« napose. Tako su vriedni prilozi razprave o »Nastavku 
balade i romance«, o »M. H.« i popularizovanju prirodnih nau- 
ka« (od prof. Kučere), o »Matičinim« slikama iz svjetske književ- 
nosti, o izdanju hrvatskih nar. pjesama (od dra. S. Bosanca) re- 
ferat o srbskoj književnosti (od dra. Andrića), razmatranja A. 
G. Matoša o književnosti i književnicima — i t. d. Napokon je 
u »Glasu« priobćena podpuna hrvatska bibliografija za godinu 
1906/7. nastojanjem dra. Velimira Deželića i Vj. Jakušića. 

Tkogod se zanima ikoliko za knjigu i književne prilike, taj 
će ovaj čisto književni list sa zanimanjem ne samo prolistati, 
nego i pročitati. 

Gdje su knjige »Matice Hrvatske«? 

Od nekoga vremena čuju se kao nezadovoljni glasovi, što 
knjige »M. H.« još nijesu izišle. U povodu tih glasova izdala je 
uprava »M. H.« slijedeću objavu: 

Na privatne upite p. n. gospode članova kao i na neke bi 
1 ješke u novinama, čast je potpisanoj upravi Matice Hrvatske 
objaviti, da su ljetošnja izdanja Matičina nešto zadocnila s ovih 
razloga: 



213 

1. Što su ta izdanja brojna (12) i vrlo opsežna kao dosad 
ni jedne godine. 

2. Sto su neka gospoda spisatelji naručene i obećane radnje 
nešto poslije utanačenoga roka predali; neki pače posljednih 
dana mjeseca prosinca prošle godine. 

3. Što umjetnički zavodi u Zagrebu i Beču, koji su slike do- 
gotavljali, nijesu mogli održati utanačene rokove. 

Uprava »Matice Hrvatske« trsi se podvostručenom revnosti, 
da tome zakašnjenju doskoči, pa da oglašena djela što prije svi- 
jetlo ugledaju. 

* 

Uprava »M. H.« odgovorila je tim na razne upite, a i nije 
bila u neprilici, kako je to koji taj zabrinuti pitalac mislio i želio. 
Da se s izdanjima zakasni, nije doduše dobro, to i uprava znade, 
ali da zakašnjenje može nastati iz mnogih razloga, za koje se i 
ne može uprava učiniti odgovornom, v*: > bi morali znati svi, koji 
se čine, da se tako brižno staraju oko »M. H.« i od same brige 
pitaju: »Gdje su knjige?« Doista pak se za mnoge samo čini tako, 
budući da se u načinu njihove zabrinutosti vidi, da im je više do 
toga, da ili upravi zadadu neprilike ili da pokažu, kako Matica 
nazaduje, dakako jer njih nema u njoj. Neki opet kao da ne mogu 
dočekati dara Matičina, bojeći se, da bi im otupjelo zaoštreno 
kritičarsko pero; prije godinu dana u to su doba već imali prilike, 
da izoštrenim njuhom rasčinjaju izdanja »M. H.«, pa im se valjda 
na žao dalo, što im uprava tako dugo krati zalogaj. Nesretna ta 
uprava, koja je ipak tako sretna, te je opravdala svoje zakašnje- 
nje i tim se izbavila iz neprilike, u koju je htjedoše staviti »pri- 
jatelji« »M. H.«, a iz čiste želje za njezin napredak! Niti se 
uprava niti se odbor ima bojati kontrole svojega rada ni po jav- 
nosti ni po članovima, samo toj javnosti i tim članovima ne bi 
smio biti — vid pomućen zlobom. — No pitat će tko: »A što je 
sa skupštinom »M. H.«? Zašto se nije držala u god. 1907.?« I to 
je pitanje vrlo lijepo, kad bi izviralo iz dobrohotnosti, ali ne pri- 
staje pravo u ustima onih, koji su sjajnim izbivanjem svojim 
osele najbolje pokazali, koliko mare za skupštine i za svoje 
Pravo kontrole odbora u skupštini. Ili je opet možda kome stalo 
o toga, da malo muti? Smeta li ga, što su se nešto smirile knji- 
ževničke prilike, ili se boji, ako se posve smire, da on ne bi mo- 
gao biti — tertius gaudens? Najčudnije je pak, kad se, ne znajući 

za pravi uzrok zatezanju skupštine, smišlja bez ikakovih skru- 
pula, da će to biti valjda (tako je!) u svezi s nazatkom »M. H.«, 
pri čem ima još jedna plemenita misao, da se naime odbor boji 
izići s izvještajem. 

Niti se zna, što je uzrok zatezanju, ali se ipak smjelo pre- 
sumira (ili možda i želi!), da je nazadak u »M. H.«, i već se na 
osnovi toga prave zaključci. I to će još tko zvati brigom za 
»M. H.«. 

Istina, prema pravilima morala bi se skupština držati prvih 
mjeseci godine, no ni najstariji se članovi ne sjećaju, da bi se 
doista držala; sadašnji odbor i uprava ne mogu pak biti krivi, 
što se, ne znam otkada, uobičajilo, da se skupštine drže u ljetu, 
a kasnije i pod kraj godine. Da se dodje jednom u sklad s pravi- 
lima, odlučio je odbor, da se skupština odgodi do početka godine 
1908., u kojoj će se izvijestiti o društvenom stanju i radu za g. 
1906. i 1907., i zato se skupština nije držala protiv pravila kon- 
cem 1907., nego će se prema pravilima držati početkom 1908. 
Ni to dakle neka ne muti prerevne pitaoce, a najmanje one, koji 
i nijesu članovi »M. H.« i koji se za nju brinu samo onda, kad 
mogu što iznijeti — protiv nje. — Nitko ne može, a i ne misli 
spriječiti kritiku rada odborova i izdanja »M. H.«. Zdrava kritika 
unapredjuje svaki rad, ali mora da i jest — zdrava. Neki stva- 
raoci naše javne kritike odlikuju se i previše svojstvima, koja 
su kadra učiniti sve prije, nego izazvati kritičan sud. Napose 
prosudjivanje kulturnih institucija i rada po njima stoji odviše 
pod utjecajem — recimo — političkih strasti, više ovisi 6 ličnim 
dojmovima, dakle o subjektivnim momentima i ravna se prema 
stranačkim gledištima, te se jedva može zvati zdravom kritikom. 
Ili zar je to možda ona, kad si kritičar tare ruke od veselja, ako 
li je dobro okresao? Poznamo i takovih, koje bismo po riječima 
jednoga slavenskoga lista najbolje nazvali domaćim herostra- 
tima, koji ne znadu, kako bi drukčije do slave došli, nego ako 
se »s pravom nasladom pomiješaju u blato, te zamažu potom sve, 
što im nasuprot dodje«. Poznamo i takovih, kojima se mili svuda 
nalaziti trule prilike, te pod obrazinom brižne skrbi skrivati ra- 
zornu ćud svoju, jer im ne da nenavist, da vide dobro i lijepo, 
gdje njih nije. To su poroci, koji nas sprečavaju, i ako je gdje 
nazatka, neka mu traže uzrok u prvom redu kod sebe, jer su ga 
u prvom redu stvorili oni — svojim načinom kontrole. 

Napredak. Naučno-pedagoška smotra. Izdaje hrv. ped.-knjiž. 
zbor. 

Najstariji ovaj pedagoški časopis je kroz 48 godina savije- 
sno i revno ispunjavao zadaću svoju: da širi med ju učiteljstvom 
pedagošku nauku da zastupa interese škole i učiteljstva. U 
čednom opsegu mogao je on to negda izvršiti sam, dok nijesu 
potrebe bile tolike ni društveni i naučni život u narodu toliko 
razvit. Danas stoje prilike drugčije, i one iziskuju, da se briga 
za moralne i materijalne interese škole i učiteljstva prepusti dru- 
gome listu, koji će biti, što je dosada bio »Napredak«, glasilo 
hrv. učiteljskih udruženja. U tu se svrhu osnovao »Hrvatski Uči- 
teljski dom«, koji će izlaziti 5. i 20. u mjesecu, a dobivat će ga 
predpktnici »Napretka« besplatno. Prvi broj iznosi program, koji 
pokazuje, da će list računajući s posebnim prilikama našega na- 
roda zastupati zahtjeve moderne pedagogije, i tim nastojati, da 
u našem učiteljstvu nastavi ambiciju »Napredka«, da učiteljstvu 
našem podaje pobude i okrepe za neprekidno napredovanje. 
Daleki cilj toga napredovanja bit će slobodna škola i slobodno 
uciteljstvo. Slobodnu školu ipak ne će, i s pravom, da shvati samo 
kao hram nauke nego i kao mjesto uzgoja, kojemu je i nauka 
samo sredstvo; ali hoće školu slobodnu od jednostrana utjecaja, 
školu, kojom će upravljati samo pozvani stručnjaci, a to je i 
pravo. S pravom se dakle nada uredništvo, da će trijezni i na- 
pretka željni učitelji odobriti taj program i poraditi za napredak 
škole i učiteljstva, a tim i za napredak domovine. U svezi s tim 
promijenio se »Napredak« u naučno-pedagožku smotru, koja po 
uzoru stranih časopisa ove ruke ima više odjela sa posebnim 
urednikom. Glavni mu je urednik Stj. Basariček, dugogodišnji 
urednik staroga »Napretka«. Basariček uredjuje ujedno i odio o 
teorijskoj pedagogiji; odio o praktičnoj pedagogiji uredjivat će 
revni mladi stručnjak M. Pejnović, obzor po pedagoškom svijetu 
ured,ivat će poznati pisac pedagoških i popularnih djela, D. Tr- 
s enjak, a književna će smotra biti na brizi sauredniku J. Ška- 
vicu. U teorijskoj se pedagogiji radi poglavito o naučnom, filo- 
° ijs om osnovu, pedagogije, no kao strogo naučni list »Napre- 
a « s pravom istupa kao slobodni forum svakoga smjera, ko- 
jega će misli biti u naučnom pogledu utvrdjene i obrazložene, 
ao sto se i s pravom pouzdaje da će trijezni sud i ozbiljna tež- 
1* za istinom piscima podati svagda pravac, koji će služiti dobru 
aroda i domovine. Ipak će poglavitu pažnju svraćati pedagogiji 

Herbartovaca. U praktičnom pogledu obećaje se osim općenih 
pitanja napose gradja iz pedosihologije, školske higijene i uz- 
goja abnormalne djece. »Obzor po pedagožkom svijetu« i »Knji- 
ževna Smotra« izvješćivat će o radu i nastojanjima učiteljstva u 
stranome svijetu i novijim edicijama ondje i u nas. Ovako »Na- 
predak« obnovljen nastupa nov period, a mi mu želimo, da mu 
rad ne bude ovjenčan manjim uspjehom, nego je onaj, što ga 
je kao čedno glasilo učiteljstva postigao u svakom pogledu. Na- 
pose bi pak željeti bilo, da se i širi — ne samo školski — svijet 
zainteresuje za rad naših učitelja i taj rad podupre moralno i 
materijalno. 

* 

Hrvatski pripovjedači. Priredio Milan Ogrizović. (Književna 
izdanja društva hrvatskih srednjoškolskih profesora I. Beletri- 
stični odio. Knjiga prva.) Cijena 2 K. 

Već dugo se vremena u društvu hrvatskih srednjoškolskih 
profesora razmišljalo i raspravljalo o tome, kako bi se omladini 
— jer na nju se mislilo u prvom redu — podalo izabrano štivo, 
ne samo koliko je ono potrebno pomagalo u obuci domaće i strane 
književnosti, nego i da bude sredstvo za općeno obrazovanje. 
Omladina naša do mnogih djela naših pisaca danas teško i dodje. 
za mnoga i ne zna, gdje bi ih našla. Za to je valjalo misliti na 
izdavanje po izbor pisaca s kratkim životopisima i s uputom, koja 
su im djela najznatnija i gdje se mogu naći. Toj davnoj želji 
profesorskoga društva danas je udovoljeno; izdana je prva knjiga 
te omladinske biblioteke: »Hrvatski pripovjedači« lijepo prire- 
djena i izborom pisaca i štiva i načinom. U knjigu je uzeto četr- 
naest pisaca (od Šenoe i Tomića do Gjalskoga i Leskovara). U 
poredjanju pisaca držao se sastavljač, prof. M. Ogrizović, nji- 
hovih književnih veza i smjerova rada. pa mu je u prikazima po- 
jedinih pisaca uspjelo prikazati i razvoj naše pripovjedalačke 
knjige, a finim osjećajem razborita i ozbiljna kritika održao je 
sredinu izmedju shematičnoga sistematizovanja i nesuvislosti in- 
dividualnih biografija. U punoj mjeri sastavljač je zadovoljio pri- 
kazima svojim, što sam ističe, da su pisci djeca svoga vremena, 
a ipak donekle svaki i — svome glasu slijedi. Prikazi nijesu 
posve novi; Ogrizović se poslužio životopisima i studijama, upo- 
zorivši kod svakoga pisca, čiju je studiju upotrebio i gdje se 
može naći, a ipak se ne može reći, da njegovi prikazi bar po 

načinu ne pružaju gdješto novo i ne otkrivaju novih pogleda. 
Napose pak pisani su ne samo s razumijevanjem — nego i s lju- 
bavlju za knjigu i za one, kojima se u onome lijepom izboru 
knjiga namjenjuje. I izbor štiva zaslužuje svaku hvalu: trebalo 
je paziti, da ne izidje opseg knjige prevelik, a opet se nijesu 
mogli uvrstiti samo odlomci; toga ima i u školskim knjigama. 
Prof. je Ogrizović i tu odabrao srednji put, uzevši kod pisaca 
romana oveći izvadak, koji za sebe čini cjelinu ili je izabrao koje 
manje djelo romanopisca, ako ima u sebi glavne biljege autorove. 
Izbor nije bio lak, ali sastavljač je tešku zadaću sjajno riješio. 
Pomogla mu je u tom njegova književna erudicija, duboko po- 
znavanje pisaca i najpače sigurno osjećanje za karakteristične 
osebine pisaca. Ovom će knjigom u velike biti udovoljeno zahtje- 
vima, koji se mogu stavljati za omladinsku knjižnicu. No knjiga 
je namijenjena i široj publici: i ova će se njom moći okoristiti, 
pa joj se najbolje preporučuje. Tek jedno valja primjetit. Knjiga 
je i lijepo sastavljena i ukusno opremljena, — ali je preskupa. 
Cijena od 2 krune čini se prevelika već s obzirom na mladež, 
koja kod nas često jedva da smogne novac i za školske knjige. 
Ovakova bi izdanja morala biti jeftinija, da ih može svaki bez 
većih poteškoća nabaviti. To vrijedi tim više, što profesorsko 
društvo kani izdati još i srpske pripovjedače, pa onda — što je 
za literarno obrazivanje prijeko potrebno — beletriste ostalih 
slavenskih i drugih evropskih naroda, do kojih naša omladina 
još teže dolazi nego do domaćih. K tome će se izdati i komen- 
tirana izdanja djela hrvatskih ( — tako će već za najkraće vri- 
jeme izići izbor narodnih pjesama, Smrt Smail-age Čengijića, 
Teuta — ) a k tome i komentari uz prijevode njemačkih, fran- 
cuskih, talijanskih i engleskih klasika. Najposlije misli društvo 
izdati i koji esej iz teorije književnosti, studije iz filozofije, 
astronomije, povijesti, prirodnih nauka. No tko će to kupovati, 
ako budu izdanja preskupa? Preporučili bismo dakle profesor 
skome društvu, neka udesi, — da mu ne izidju izdanja tako 
skupa. Da knjizi bude proda dobra, treba da je valjana i jeftina. 
Onome je prvome zahtjevu Ogrizovićevom priredbom »Hrvatskih 
pripovjedača« udovoljeno posvema, možda će se moći udovoljiti 
i drugome. 

* 


Božićnica. Hrvatski seljački kolendar za 1908. (Cijena 50 fi- 
llf a.) Izdanje i tisak hrvatske pučke seljačke tiskare. 


218 


Med ju mnogim našim koledarima ovaj zaslužuje posebnu 
pažnju: ne možda samo zato, što je to u neku ruku politički ko- 
ledar. I onako je danas običaj, da i koledar bude nekakova vrsta 
literature, pa tu nije nova i neobična i politički koledar. Zamm 
ljivost »Božićnice« ne leži toliko ni u tom, što je u njoj pisano od 
obrazovanih vodja stranke, ne leži ni u prikazanim tipovima r 
vatskoga seljaštva u javnome životu, premda je to zamm jivo i 
pokazuje, koliko bistrih glava ima u našemu seljaštvu; nego j 
zanimljiva u kulturnom pogledu rasprava o »državi, 
seljaštvu i politici«, koju je napisao seljak Franjo Koren. Razum- 
ljivo je samo po sebi, da će i pravac njegova mišljenja naginjati 
smjeru političke stranke, kojoj pripada, no kome se to ne mili, 
neka uvaži, da je to svakako bolje nego, ako čovjek nema mka- 
kova smjera, nikakova nazora. Nikoga dakle ne bi mogli smest 
ni stranački nazori, ako bi samo pokazali samostalnost suda 
mišljenja, a to baš nalazimo u raspravi Korenovoj u toliko, 
mjeri, koje nema svagda ni u mnogoga, koji se dići da ,e ofo 
zovan. Taj čovjek iz naroda ne samo da sudi bistro i jasno o 
državnome životu i političkoj borbi, o potrebi prosvjete za se- 
ljaka, nego i ondje, gdje mu pero vodi političko uvjerenje i i 
se ustavi ja kod opreka društvenoga reda, umije mirno i trijezno 
suditi, mirnije od mnogoga obrazovanoga strancara, koji se ne 
žaca psovkom i porugom zabaciti sve, što nije njegovo. I Koren 
se tuži na gospodsku politiku i na nerazmjer, e u društvenome 
položaju seljaka i gospode, ističe potrebu seljačke politike, no 
očito se uvijek trudi, da mu je raspravljanje objektivno. Iznosec 
potrebe seljačkoga staleža nastoji biti pravedan prema drugima. 
Ne će se svaki moći složiti s izvodima njegovim, no to nije m 
potrebno, ali svaki će se moći veseliti, kad vidi pred sobom 
ovakav jasni i bistri tip našega seljačtva. To ,e evo u »Bozicmci« 
zanimljivo i stoga se preporučuje napose pažnji onih, koji se jos 
nijesu otresli sredovječne predsude o neukosti i tupoglavosti n 
šega seljaka. 

* 

Saborski izbori. Zakoni o zaštiti slobode izbora o izbornom 
redu i o uredjenju sabora. Zagreb 1908. (Naklada akad. knjižare 
Gj. Trp inča. Cijena 20 fil.). 

Kako je za vršenje gradjanskih dužnosti u prvom redu po- 
trebno točno poznavanje zakona i kako je nadalje za on nai 

čvršća zaštita svakome, dobro će doći ova priručna knjižica 
svima, koji se bave političkim životom i sudjeluju u njem, pa je 
stoga preporučujemo. Možda će se koji taj njom okoristiti u naj- 
skorije vrijeme. 

* 

Medju ostalim hrv. književnicima može se i Velimir Deželić 
podičiti, da mu se ime pronijelo i preko granica naše domovine. 
»Za privalu a bouri« — prijevod je njegova historičkoga romana, 
što je izišao u »Prosvjeti«, a na češki je preveden od M. Smolke 
(Knjihovna našeho lidu, Ročnik XI. Bmo 1907.). 

»Matica Hrvatska« i »Društvo hrv, književnika«. Tajnik 
D. H. K. je u izvještaju o glavnoj skupštini taknuo i naš knji- 
ževni spor; no budući da navodi njegovi, sudeći prema vijestima 
novinskim, nijesu u svakom pogledu ispravni, a nijesmo mu htjeli 
učiniti krivo, ne znajući autentične izjave njegove, čekali smo, 
dok »Savremenik« kao glasilo D. H. K. donese službeno izvješće 
o skupštini, što je u broju 3. o. g. doista i učinjeno. Prema tom 
izvješću predsjednik društva, prof. N. Nodilo, imao je i opet 
priliku, da »mladu« gospodu ispriča poradi »omaški«, što su ih 
dosele u književnom (a u socijalnom?) pogledu učinili; ispričao 
ih je — mladošću i plahošću (!). Ne marimo znati, kako se mlade 
gospode dojmila politična izjava predsjednika o mladom još ne- 
prekipjelom vinu; nama se činilo, kao da prof. Nodilo i kao 
predsjednik D. H. K. smatra za potrebno istupiti u ulozi peda- 
goga, da odvrati »plahu« gospodu od omaški, ali samo uvijeno, 
oprezno, da se ne bi uvrijedili, što ih je malo ukorio. Zabilježiti 
nam je i drugu izjavu predsjednika D. H. K., da se u »Savre- 
meniku« ogleda slobodarsko mišljenje samo jednoga dijela knji- 
ževnika, ali nam je dodati, da po poznatoj metodi protivnika 
»M. H.« samo oni imadu pravo na slobodu mišljenja i oni, koji 
»slobodno« misle kao oni, a usudi li se tko imati drukčije mi- 
šljenje, nego je njihovo, makar bi ga htio, a možda i znao oprav' 
dati, već je po njihovu sudu natražnjak ili mračnjak. Na takav 
način umije liberalan biti i najveći silnik, jer i on može dopu- 
stiti svima slobodu mišljenja, samo traži, da se to slobodno 
mišljenje s njegovom voljom slaže. Zato sve i sumnjamo, da bi 
»Savremenik« kraj svih današnjih prilika i kraj ljudi, koji pri 
n jem vode riječ, mogao biti slobodni forum, gdje je slobodno 

svakome pristojnim načinom svoje misli izlagati, možda već zato, 
što se pojmovi (neke) gospode oko »Savremenika« in puncto 
pristojnosti prilično razlikuju od pojmova, koji u civilizovanome 
svijetu vrijede »na sijelu ugladjenog i pitomog družtva«. Ili je i 
ovu misao predsjednika D. H. K., da je Savremenik slobodan fo- 
rum, rodila želja, da bi tako bilo? 

I izvješće tajnikovo donosi zanimljivih stvari, kojima će se 
kasniji prosudjivači našega književnoga spora čudom čuditi; je li 
moguće, da tajnik D. H. K. traži od umjetnosti, da bude afirma- 
cija narodne biti i našega kulturnoga života, dok je poznato, da 
su mlada gospoda za povod sporu uzela govor predsjednika 
»M. H.«, da umjetnost mora biti narodna po biću, iz kojega niče, 
u svezi s kulturnim potrebama, koje treba da promiče, ako i samo 
umjetničkim sredstvima. U povodu toga govora podigla su »pla- 
ha« gospoda mlada silnu galamu protiv spona vjerskih i didak- 
tičkih, protiv patriotskih tirada, a za čist artizam. Na strani 
»M. H.« bilo je svagda uvjerenje, da pravi razlozi književnome 
sporu ne leže u umjetničko -teorijskom stajalištu, u koliko je ono 
kod mladih uopće bilo jasno i odred j eno; isto je tako na strani 
»M. H.« bilo uvjerenje, da govor predsjednika »M. H.« ni po 
čem nije, kako se prikazivalo od protivnika, oprečan slobodnome 
razvoju umjetnosti. Opravdanost toga uvjerenja potvrdjuje i 
članak predsjednika D. H. K. (Savremenik III. 1), a potvrdjuje 
ga i izvještaj iajnikov, a tim se ujedno utvrdjuje, da pravi razlog 
sporu leži negdje drugdje i u sasvim drugim motivima, samo ne 
u književnim, jer bi se kraj trijezna i objektivna prosudjivanja 
našlo bilo, da govor predsjednika »M. H.« ne traži od umjetnosti 
više, nego da bude »afirmacija narodne biti«. Onda se pod vod- 
stvom nekih junoša jedan dio književnika iselio iz »M. H.« s izja- 
vom, u kojoj se predsjedniku »M. H.« i uvreda nanijela, počelo 
se napadati na »M. H.«, njezine su edicije od onda »po višem 
nalogu« postale apriori zle i nevaljane, išlo se za tim, da se ne- 
povoljnim — ne pravednim! — kritikama odvrati publika od 
njih i — najposlije očekivala se (i još se očekuje po »Savreme- 
niku« III. 2) likvidacija. No što dulje spor traje, to se više poka- 
zalo, da »mladi« svoje teorijsko stajalište o umjetnosti ne mogu 
opravdati; prema tomu ne mogu opravdati ni svoj istup iz »M. 
H.«, a ni to, zašto u njoj ne saradjuju. Na strani »M. H.« pak 
postoji mišljenje, da odbor nije bez opravdana razloga odbio 
nijednoga književnika, nijedan prijedlog ili osnovu, pa uslijed 

toga je uvijek zastupao mišljenje, da će se književni spor naj- 
jednostavnije riješiti, ako književnici podnesu radove Matici; 
bude li koji valjani rad, (i koji je prema zadaći »M. H.«) odbi- 
jen, onda tek će se moći reći, da »M. H.« ne unapredjuje, ili 
pače da sprečava, zdrav razvoj naše knjige. To je mnogo puta 
bilo istaknuto, ali mlada gospoda to ne htjedoše, čini se, htjeli su 
imati nekakove pregovore i formalna sklapanja primirja, da se 
ne bi činilo, da oni nijesu časno izvojevali svoj boj ili da su ma 
u čem od svojega »stajališta« odstupili. Vrijednost ovakova pri- 
mirja nikome nije jasna, jer bi se ( — kraj velikoga utjecaja lič- 
nih motiva u cijelom životu našem — ) ubrzo opet našao razlog 
novome sporu. Medjutim se ipak osjeća, da je sadašnje stanje 
štetno za našu knjigu, pa se često čuju glasovi, da bi trebalo 
naći modus vivendi. I tajnik D. H. K. smatrao je za vrijedno 
uprijeti prst u ovu ranu, pa javlja, da se predsjednik D. H. K. 
zauzeo, ne bi li došlo do mira, no da je predsjednik »M„ H.« a 
priori odbio ponudu smatrajući D. H. K. nenadležnim, da posre- 
duje u tom eminentno književnom pitanju. 

Ovi navodi tajnika D. H. K. nijesu posve ispravni: 

1. Prof. Nodilo doista je došao k predsjedniku »M. H.«, dru 
Gjuri Arnoldu, ali mu je naročito izjavio, da dolazi samo u svoje 
ime i da nema nikakova mandata; nije dakle raspravljao kao 
predsjednik D. H. K., te se i ne može reći, da je dr. Arnold 
mogao apriori odbiti ponudu, jer ni on nije imao mandata, već 
je i on prof. Nodilu izjavio samo svoje mišljenje. 

2. Predsjednik »M. H.«, dr. Gjuro Arnold, doista je odbio 
onaj modus, kojim je predsjednik D. H. K. prof. Nodilo htio spor 
riješiti, a i taj nije odbio apriori, nego iza kako se o stvari infor- 
mirao. Posredovanje predsjednika D. H. K. sastojalo se samo u 
tom, da razvidi, ne bi li književnici oko »M. H.« bili voljni sara- 
djivati kod »Savremenika«; tako je sebi predsjednik D. H. K. po- 
mišljao najjednostavnije riješenje spora; ne gledeći na to, da 
je prirodnije, ako se književnici vrate u »Maticu«, o čem se na 
strani »M. H.« uvijek govorilo i da nije taštine i suviše umišlje- 
nosti bio bi spor već i riješen, ne gledeći dakle na to, nastojanje 
prof. Nodila išlo je upravo u obrnutom pravcu; mjesto naime da 
privede iseljene književnike »Matici«, htio je prevesti »Matičare« 
u »Savremenik«, a tako si očito nitko ne može zamisliti izmi- 
renje. Medjutim je prof. Arnold obećao prof. Nodilu, da će se 
° saradnji kod »Savremenika« informirati, ali koliko pozna dispo- 

žici ju, čini mu se ovakav način riješenja spora preuranjen. To 
isto javio mu je i za koji dan, iza kako se informirao, u listu, 
držeći, da i tu stvar treba prepustiti vremenu, koje sve izravnava. 
Ne može se dakle reći, da je predsjednik »M. H.« apriori odbio 
ponudu predsjednika D. H. K., što mu se predloženi način nije 

činio podesan za izravnanje spora. 

3. Prema tome nije prof. Arnold imao ni povoda, da smatra 
Ti. H. K. nenadležnim u ovome sporu, uostalom »M. H.« s D. H. K. 
i nije imala spora, pa se i nema s njim miriti, a D. H. K. moglo 
bi jedino posredovati izmedju »M. H.« i one skupine, koja je uz 
poznatu izjavu istupila iz »M. H.«; dosele pak D. H. K. nije po- 
kazalo, da je ovlašteno obvezatne pregovore voditi s »M. H.<<, pa 
se zato i mora stvar doista prepustiti vremenu, koje će — i taj 
spor izgladiti. Kako? — to ne znamo. 

Matica Hrvatska, 

U časopisu »Hrvatska« od 23. travnja o. g. bio je štampan 
članak pod naslovom »Matica Hrvatska«, u kojem se govori 
ponajprije o važnosti izdanja Matičinih. Veli se naime: »Izdanje 
Matičinih knjiga jest najvažnija naša kulturna pojava, jer se oko 
Matice kupi sve, što je svjesno velikih kulturnih zadataka, koji 
su ledbili pred očima njezinim utemeljiteljima. Kad pnmismo 
na stol Matičine knjige, obuzme nas neko čuvstvo ponosa, sto u 
nas imade radnika na književnom polju, što imademo ljudi, koji 
nisu izgubili volje za rad, a to je mnogo. Pisac podsjeća tu po- 
glavito na političke prilike naše, koje znatno otešćavaju ra , 
budući da politička borba apsorbira cio naš život, svu našu du- 
ševnu radinost, ali nije spomenuo jedan ne baš neznatan faktor, 
koji drugdje knjigu unapredjuje, a u nas je prije usporava. To 
je naša kritika: mi ćemo se i na to u narednom broju osvrnuti, 
a ovdje ističemo samo misao, koja nije neobična u našim pri i- 
kama ni nova, da je kraj naše sićušne, stranačke, a u velikom 
dijelu i prečesto zlobne kritike čudo, ako još tko piše. Pisac se 
na ovu stranu naše nazovi-kritike, koja osobito ponosno paradira 
u »Savremeniku«, nije osvrnuo; njemu su važniji politički mo- 
menti; no i tako dolazi do zaglavka: da su Matičina izdanja 
dokaz naše žilavosti, naše kulturne produktivnosti. # 

O tome će dakako protivnici »Matice Hrvatske« već apriori 
imati negativan sud, jer se oni još i danas drže recepta svojega 

bivšega kućnog liječnika, Roji im je u njihovu rdjavu stanju kao 
sredstvo za održanje preporučio: napadati protivnika, i ako je 
njegovo djelo dobro. Stoga očekujemo obećanu kritiku izdanja 
»M. H.« u »Hrvatskoj« s izvjedljivošću, tim više, što se obećaje, 
da će biti objektivna i osnovana. 

Na ovo obećanje nadovezuje pisac neke refleksije, koje ovdje 
iznosimo: 

Broj »Matičinih« članova ne raste u onom razmjeru, u ko- 
jem bi bilo očekivati. Shvaćamo i prirodjenu našu apatiju, i poli- 
tičke prilike, i odklonivo dapače neprijateljsko raspoloženje ne- 
kih novinara i pisaca prama njoj. Sve to doduše škodi »Matici« 
i narodu, sve to pruža izliku, da se netko ne začlani. Ali imade 
krivnje i na onim kulturnim faktorima, koji se malo ili ništa ne 
staraju, da šire u narodu ljubav za našom knjigom. 

»Matica« imade veoma lijep broj plodnih i marljivih rad- 
nika. Sami članovi njezinog odbora gotovo su svi radnici, a onda 
doprinose i vanjski književnici svoj kamen. Ona uza sve umjetno 
stvorene opreke i »borbe« imade silno privlačivu snagu. Svaki 
književnik želi, da mu »Matica« izdade djelo. A svačije ne može 
izdati. Bez obzira sada na sadržinu ponudjenih djela, ne može 
radi financijalne strane. 

Danas je cijena »Matičinim« izdanjima ona ista, koja je bila 
otrag trideset godina, kad je izdavala 3 — 4 — 5 — 6 knjiga. Sada 
ih izdaje do 9. Tisak, papir, uvez danas je skuplji, nego li je bio 
prošlih godina, a članarina ista! Radi toga »Matica« ne može 
umnožiti svoju glavnicu, kojom bi mogla jednom i povećati broj 
izdanja. 

Ne bi li bilo valjda uputno, da ona povisi svoju članarinu na 
10 kruna? Evo jedno pitanje, kojim bi se morao pozabaviti 
»Matičin« odbor. 

Na skupštini »Matice« bilo je rečeno, da ona imade do 30 
djela u rukopisu, koja čekaju na red, da se izdadu. Ta su djela 
većinom i plaćena. Mi za sadržaj tih djela ne znamo. Ali svako 
je o zastari, pa i djelo književnosti. Ti rukopisi vremenom će 
izgubiti svoju vrijednost. Osim toga leži kapital mrtav. Radi tih 
r ojnih rukopisa, ne može se primiti novih. 

Ne bi li bilo uputno, da »Matica« izdade dva puta na godinu 
v oja književna izdanja? Mislimo, da stepen naše kulture to i 
zahtijeva. Kad bi »Matica« izdavala na godinu mjesto 10—11. 

20 — 22 djela, otvorila bi široko polje književničkoj produkciji, 
a mogla bi objelodaniti i svoje već plaćene rukopise. 

Mi se nadamo, da će uvid javnost gospode Arnolda, Klaića 
i ostalih Matičara uvažiti i u pretres uzeti ove naše predloge, pa 
poprimiti i shodne korake, da »Matica Hrvatska« dade nov im- 
puls i književnoj produkciji i zanimanju najširih naših slojeva za 
domaću kulturu. 

Uvjereni smo, kad bi »Matica« pomnožila broj svojih izda- 
nja, a tako i svoju članarinu povisila, to bi osjetila samo prodja 
tudjinskih knjiga. Mi kao Hrvati, bi u velike profitirali«. 

Nema sumnje o tom, da će se odbor »Matice Hrvatske« i na 
taj prijedlog osvrnuti i o njem raspravljati: ne ćemo ovdje da 
prejudiciramo mnijenju odbora; ipak ne će biti zgorega, ako se 
ovo istakne. Ponešto je čudno tražiti od »M. H.«, da dade impuls 
književnoj produkciji u prilikama, koje su tako desolatne, kako 
to pisac misli: gdje je interes ljudi toliko osvojen politikom, do- 
sta je, ako se i ovoliko čita, koliko se izdaje, a »Matica Hrvat- 
ska« zadovoljuje u prilikama posvema, ako taj interes podržava. 
Nema sumnje, da bi za književnike dobro bilo, kad bi djela nji- 
hova mogla brzo doći na red, da se izdadu, ali u današnjim i 
političkim i književnim prilikama, čini se, jedva bi uputno bilo, 
da se »Matica Hrvatska« odluči na ovako brojna izdanja. Pogo- 
tovo kad se radi — o povišenju članarine. Lako je g. piscu kraj 
pisaćega stola povisivati članarinu na 10 kruna, pa tražiti, da se 
izdanja pomnože, jer on ne računa: on ne računa sa zlovoljom 
publike, koja svako povisivanje nerado prima, a po gotovo ne 
računa, kad misli, da bi se uz povišenje članarine od 6 na 10 
kruna mogla izdanja povećati, pisac pače misli podvostručiti; a 
zar ne vidi jadan, da bi onda na pojedinu seriju otpala samo 
svota od 5 kruna i nije li sam rekao, da je čudo, što »Matica« 
uz današnju skupoću izdaje tolika djela za 6 kruna? Kakogod 
bi bilo željeti, da se književna produkcija povisi i da se njome 
suzbije prodja tudjinskih knjiga, jedva je vjerojatno, da bi se 
to dalo gorespomenutim načinom i u današnjim prilikama pro- 
vesti. U ostalom odbor će »Matice Hrvatske« i taj glas javnoga 
mnijenja uzeti do znanja i sigurno sve, ako je na korist hrv. 
knjige i u interesu »Matice«. 

* 

... " Savremenik « (HI- 5.) donosi šablonsku »kritiku« svih »Ma- 
tičini « izdanja, koja dakako sva poprijeko odsudjuje ili u vri- 
jednosti snizu je: Arnoldove su pjesme najslabija lirika, koja se 
kra, tolikih sjajnijih (gdje su?) liričkih talenata u našoj knjizi 
mogla naći, Tomićeva djela su »napisana u prošlim decenijima«, 
a mjesu ni onda imala druge pretenzije, nego da budu laka za- 
avna proza; jedini je našao nešto milosti pred licem velikoga 
kritičara »D. P.« Andrijašević, kojega radnjama fali »ona velika 
koncepcija i pogled na svijet« — kojim se odlikuju svi suradnici 
»Savrememka«. »Kolo« nije ni izdaleka ono, što su sebi pod 
takim zbornikom pomišljali ondašnji predlagači, a kad nije tako, 
kako su oni htjeli — ne valja; to je zbirka slučajnih radnja, koje 
su došle do ruku »Matičinoga« odbora, ili su preštampane. Ni 
Ilešićeva antologija ne odgovara, slike u »Kolu« su bez programa 
— ta da, »Savremenik« je neovisno glasilo, pa ne mora ni »Kolo« 
hvaliti, s kojega su pohvalom neki manje neovisni listovi istrčali 
pred rudo, a dobro je, ako jedni ljudi imadu dva stovarišta za 
svoju robu, u jednom da hvale, u drugom da kude. »Aj moderni 
aj napredni!« No podjimo dalje: Skabičevskoga »Povjest novije 
ruske književnosti« dobra je, makar i ne nosi najnovije »kritičke 
produkte ruske literarne kritike«. (Čujte samo, kako to D. P. od- 
sijeca!), Scheinerova »Uredba svemira« je suvišna a da se izda 
»valjda je glavno poticalo bilo lični momenat«; ta ne »valjda«, 
nego »sigurno«; čemu tako oprezno izricati drsku podvalu; kad 
vec hoće tko da bude bezobrazan, zašto da se u isti čas suspreže? 
Brdovačkoga »Prometna politika« naći će našu čitaču publiku 
neprip ravn U za tu lektiru pa tako je eto svakoj knjizi našao 
»D. P « nešto da prigovori. On obeća je, da će se, pošto je ovako 
paušalno ocijenio knjige, osvrnuti i na pojedina izdanja — a kani 
i ovako, neka taj posao radije ostavi. Zabadanje i prigovaranje 
jos nije kritika, a više od toga jadni D. P. i ne zna, a još jadniji 
urednik, koji mora »poštivati svačiju slobodu raspravljanja«, pa 
i ova ovu vajnu pisaniju uvrstiti. Nije nam na umu upuštati se u 
u paušalnu ocjenu g. D. P„ ali nam je istaknuti u njoj dvije 
zne tvrdnje: prva, kad se veli, da su »Matičina« djela bila 

s j U - a ^. na ' ^ n B e °dbor, tko li, kljaštrio, a iznosi se, kao da 
adasnji odbor to isto radi, a druga je, da u »Kolu« ima pre- 
stampanih radnja. 

Odbor »M. H.« pod predsjedništvom dra. Gjure Arnolda. 
Pozivao je nekoliko puta javno, neka se jave pisci, kojima je pod 

njegovom upravom djelo okljaštreno — zašto se nije javio nitko? 
Zašto D. P. sadašnjemu odboru kao krivnju nameće, što je on 
odstranio? Ili će zar ovaj odbor za sve grijehe prijašnjih odbora 
oHgovarati? A koja je radnja u »Kolu« preštampana? No go- 
spoda oko »Savremenika« in puncto istine nijesu previše skru- 
pulozna, makar njihov urednik ima literarnih skrupula (pače i 
suvišnih) na pretek. A u prigovaranju su pravi majstori, tko bi 
im ugodio: njihova zabadanja podsjećaju na pripovijest pod 
sličnim naslovom; učiniš li ovako nije im pravo, učiniš li drukčije, 
i opet nije. Tako su negda prigovarali, da zašto »Matica« izdaje 
samo povijesti i zemljopise i prirodopise i slična izdanja, danas 
vele: »Kako je lijepo bilo, kad je »Matica« izdavala i svjetsku 
povijest i zemljopis i t. d. Izdala »Matica« »Prometnu politiku«, 
da zadovolji važnoj jednoj potrebi našega vremena; ali što, kad 
bi oni htjeli najprije djelo »o državopravnom položaju prema 
Ugarskoj«. Da je »Matica« ovo izdala, rekli bi, da nam toga ne 
treba toliko, kao djelo o ekonomskim i prometnim i drugim pita- 
njima. Uostalom sjednite, gospodo, pa napišite: pa će se izdati; 
bit će bolje, nego što samo svemu prigovarate. 

Najviše se D. P. spotiče o to, što »Matica« izdaje svoj 
»Glas«. Neka bude gosp. D. P. uvjeren, da »Glas« »Matici« vrlo 
dobre usluge čini, i da nije njega, mlada bi gospoda bila kud i 
kamo objesnija, nego što jesu: a mora li se »Matica« »u vječnim 
polemikama braniti«, nije sramota njezina nego onih, koji na nju 
neosnovano i lažno napadaju ili ako bi i što opravdano iznijeli, 
ne iznose, da joj koriste, već da joj — škode. Što pak »Matica 
Hrvatska« ide od godine do godine natrag, neka g. D. P-a glava 
ne boli; on neka samo ide naprijed sa »Savremenikom«; vidjet 
ćemo, tko će dalje doći. Ni za savijest odbora »Matičina« neka se 
ne brine, neka radije probudi prilično dremovnu savjest »D. H. 
K.«, da se prene i poradi nešto za hrvatsku knjigu; dosada još 
nije ništa pozitivno učinila za nju. 

I to bi imao da bude ispravak! 

»Molim, da biste za ljubav istini i zakonu (§ 16. z. o p. t.) 
na članak »Pasarić redivivus« u br. 7. i 8. ovogodišnjeg »Glasa 
M. H,« uvrstili ovaj ispravak činjenica«. 

S ovim nam uvodom posla ugledni pedagoški i filozofijski 
pisac, literarni kritičar Josip Pasarić dugi »ispravak«, u kojem 

veli, da se nije natjecao za tajništvo »M. H.«, da nije Ogrizoviću 
»kruhojalan«, jer je on prema svojoj propisanoj kvalifikaciji (— 
koja je po zakonu davno zastarjela — ) po zasluzi reaktivirani 
pedagog; nadalje veli, da on nikada ne napada zlobno, zlona- 
mjerno i izvrćući, da ga vodi uvijek dobra namjera; ( — koju 
svakom drugom priče — ) da iznosi dokaze i stvarne razloge 
za svoje tvrdnje, ( — to zna i vjeruje svaki, tko njegove članke 
čita! ), da se nije nikad kitio tudjim perjem, da nije istina — 
uopće sve, što je u članku »Pasarić redivivus« napisao dr, M. 
Ogrizović. J. Pasarić bio je dugo vremena urednik »Obzora«, 
pa zna dobro, kakovi moraju biti po zakonu o p. t. ispravci; 
stoga i ne će zamjeriti uredništvu, ako mu njegov polemični 
ispravak ne uvrsti; ne će zamjeriti ni zato, što on želi njime 

ispravljati činjenice (»Molim da biste uvrstili ovaj ispravak 

činjenica«). Činjenice ili fakta ne mogu se ispravljati; jer »isprav- 
ljati« znači po Broz-Ivekoviću činiti, da što (krivo) bude pravo, 
a činjenice ne mogu biti krive; ne mogu se dakle ni ispravljati. 
Oslanjajući se dakle na to, ne može ur. dopustiti, da se u »Glasu 
M. H.«, koji je upravo osnovan s namisli, da utvrdjuje činjenice, 
činjenice ispravljaju, jer bi to značilo baš obrnuto: naime iskri- 
viti ih. A ni zakon o p. t. nije imao na umu ovakovu praksu 
ustanoviti svojim § 16., nego valjda, da se isprave krive i ne- 
istinite tvrdnje, a ne činjenice, fakta. Najposlije žao nam je, 
što moramo odbiti suradnju uglednoga i općeno poštovanoga 
pisca J. Pasarića, makar samo u obliku ispravka i s pozivom 
na § 16. z. o p. t. 

Iz odborske sjednice od 28 . svibnja 1908 . Predsjednik javlja, 
da je Dragutin Ceranić iz Bošnjaka ostavio »M. H.« zapis od 
dvjesta (200) kruna, koji će se isplatiti nakon smrti njegove 
supruge. — Odboru za proslavu četiristogodišnjice doznačeno 
bi hiljadu (1000) kruna kao prinos »M. H.« za izdanje »Zbor- 
nika«, što ga odbor kani izdati, a isplatit će se, kad »Zbornik« 
bude štampan. — Ravnatelj dr. Zoch nudja odboru »Zbirku slo- 
vačkih pripovijesti« u prijevodu, isto tako zastupnik V. Perić 
Prijevod Teokritovih »Idila«. — Budući da će se »Kolo umjet- 
nika« za god. 1908 štampati izvan edicija »Matičinih«, štampat 
ce se prema odluci odbora dra M. Mandića »Povijest okupacije 
v osne«. — U »Kolu umjetnika« otisnut će se ove godine tri do 
Ce tiri slike iz svakoga odjela izloženih slika i jedno tri skulp- 

ture. Polovica čistoga prihoda ide u korist »Lađe«, saveza južno- 
slavenskih umjetnika. — Odlučeno je, da se »Lađi« doznači 
hiljada (1000) kruna kao dar »Matice Hrvatske«. 

* * 

U »Savremeniku« (III. 6.) osvrće se D. P. na prigovore 
iznesene u »Glasu« (III. 9.) na njegov »prikaz« knjiga »Matiči- 
nih«, veleći, da su pisani »žućljivim« ( — valjda žučljivim, go- 
spodine hrvatski književniče! — ) i surovim tonom, kakovim da 
se odlikuje uopće pisanje »Glasa«. Gospoda oko »Savremenika« 
vrlo su osjetljiva, kad se njihove kože tiče, a nemaju nikakovih 
»skrupula« u pogledu tona, kad na druge navaljuju, premda su 
baš oni ustali u nas, kako je za svoje otadžbenike rekao M. 
G. Conrad, kao »die Bauern in der Literatur«, i unijeli u kritiku 
našu ton, kakova nije nikad bilo. Odgovori li tko na njihova 
zabadanja, onda opsuju protivnika, da je on surov i prost. Ona 
stara: Reci, da ti ne reče! Za njihovim se tonom nijesmo poveli 
i ne ćemo se povesti, pa ni ovim nas načinom ne će zavesti 
na prostote i psovke, kojima obiluju stanoviti listovi protivni 
»M. H.«, ali ćemo svagda odlučno odbijati njihove nedolične 
napadaje. I cijeli naš književni spor lakše bi se riješio, kad ne 
bi baš sa strane protivnika (die Bauern in der Literatur!) dola- 
zili prigovori u tonu, kojemu mnogo manjka do evropejštine. 

Gospodin D. P. se žali, što se tobože nijesmo osvrnuli na 
njegove »stvarne prigovore«, nego samo na »letimične domjen- 
ke« neka nam oprosti, što se već ne snalazimo, te ne znamo, 

što je u »Savremeniku« pisano ozbiljno i promišljeno, a što je 
samo na laku ruku izbačeno. Istaknuli smo u našim prigovorima 
dvije lažne tvrdnje gospodina D. P., da sadašnji odbor kljaštri 
djela i da ima u »Kolu« preštampanih radnja. O ovom drugom 
prigovoru veli, da kako je to silni grijeh, ako je to rekao, jer 
da ima i većih prigovora »Matičinom« odboru, kao da je kraj 
njih gdjekoja — malena laž dopuštena. Gosp. D. P. u tom pri- 
govoru ne vidi ništa važna, a zaboravio je, da je jedno od naj- 
važnijih sredstava za napadaj na »M. H.« bilo, da nema nika 
kovih novih djela i da samo preštampava stara. Kad toga ne 
bi bilo, doista bi prigovor gosp. D. P. bio jako bezazlen, sve 
kad bi i bio istinit. Ali g. D. P. se brani da nije lažno pisao, 
veleći doslovno: »Kuzmanovićev »Jaz« već je prikazivan, ve 
je poznat, dakle nije isključivo »Matici« namijenjen rad, nego 

ga je javnosti već odavna poznatog »Matica« odštampala u 
»Kolu«. Ta zaboga, ako ovo nije skrajnje izvraćanje, onda ga 
već nema: — ili gospodin D. P. naprosto ne zna, što znači 
preštampati. Trebalo se dokazati, da je koja radnja već bila 
štampana, i da je u »Kolu« po drugi put štampana (denuo typis 
exprimo, wiederdrucken znači preštampati), a on dokazuje, da 
je već bila prikazivana i da ju je »M,. H.« odštampala. Koliko 
sofisterije u tako malo riječi! Ovako se ipak ne bi smjelo da 
radi. Ali da — gospodinu D. P. su to samo »nuzgredni gotovo 
formalni prigovori«. Tako ozbiljno gospodin D. P. shvaća istinu 
i objektivnost. Poznaje li on malo djelce od dra. Jul. Bachema: 
Allerlei Gedanken iiber Joumalistik? Tamo ima na str. 15. 
ova riječ: »Auch bei der grossten Vorsicht kann es passiren, 
dass eine ungerechte Beschuldigung in die Zeitung gelangt. Ein 
Redakteur, der eine als ungerecht erwiesene Beschuldigung 
nicht ohne Umschweife zuriicknimmt, streicht sich selbst aus 
der Reihe der Gentlemen«. To bi mogao g. D. P. — jer to vri- 
jedi za svakoga, tko se bavi javnim radom — dobro zapamtiti, 
a ne bi škodilo, da to zapamti i urednik »Savremenika«, pa će 
nestati bar polemike oko ovakovih na oko »formalnih« pri- 
govora. 

Jednako se brani D. P., da nije lažna njegova tvrdnja, kao 
da sadašnji odbor kljaštri ma išto na djelima pisaca. I opet se 
brani sofizmom, dokazujući, da su se negda djela kljaštrila i 
nabraja neke primjere (Kozarca, Novaka). U našim prigovorima 
na osvrt gosp. D. P. nigdje nije kazano, da se u »Matici« nije 
kljaštrilo, niti smo mi poricali toga. Mi smo poricali, da je sa- 
dašnji odbor za prijašnja kljaštrenja odgovoran i rekli, da je 
krivo, ako se prikazuje tako, kao da isto čini sadašnji odbor. 
G. D. P, na ono prvo odvraća, da je »većina sadanjega odbora 
bila i u prijašnjim odborima«, što naprosto nije istina, a i da 
jest, ne dokazuje ništa, budući da je za predsjednikovanja 
Arnoldova ona praksa dokinuta. Uzalud se dakle razmeće D. 

da je tobože i »Glas« priznao, da je kljaštrenja bilo. dok 
Ša je sadašnji odbor dokinuo, — jer se i ne radi o tom, je li ga 
hilo, nego o tom, da li ga sada ima. 0 tom pak, da je prikazivao 
(kako se jasno razabira iz »Savremenika« III. 5. str. 317.) stvar, 
kao da ga ima i sada, gospodin D. P. — mudro šuti. U spome- 
nutom pak broju »Savremenika« veli se, da su nekoć »Mati- 
čine« knjige očekivane izvjedljivošću, a bilo je to onda, kada 

»se još nijesu kljaštrila djela, koja će »M. H.« izdati, kada se je 
smatralo najvećim uspjehom i dikom da koji hrvatsk: književ- 
nik udje u »M. H.« svojim djelom« .... »to je bilo onda . . . ,« 
»Danas su te prilike posve promijenjene« i t. d. Što slijedi iz toga 
konteksta? Da gosp. D. P. današnjem odboru spočitava, da on 
kljaštri djela, koja će »M. H.« izdati, a ne mogući to dokazati, 
predbacuje mu stvari, koje se pod današnjom upravom nijesu 
dogodile. Zar misli, da će i sadašnji odbor nositi odgovornost za 
sve grijehe — »otaca svojih«? Ili zar nije dosta da mu je kao 
baština ostao literarni spor? Ili zar su i to samo »gotovo formalni 
prigovori«? Ostajemo dakle kod toga, da je D. P. u svojem »pri- 
kazu« napisao dvije lažne tvrdnje, a u »nekoliko riječi odgo- 
vora« u »Savremeniku« (III. 6.), još ih je potkrepio. Dok budu 
ovakovi »Bauern in der Literatur« — a ne gentlemeni vodili 
glavnu riječ, ne će biti moguće saniranje naših književnih prilika, 
u kojima se »nuzgredno« i »gotovo formalno«, a zapravo lako- 
misleno prigovara. 

Najposlije se D .P. žali, da »većina hrvatskih književnika i 
najbolja naša savremena književna izdanja moraju apelirati na 
privatnu i knjižarsku nakladu«. Ako je tako, nije tome kriv od- 
bor, koji nije dosele nijedno valjano djelo, ako je bilo za »Ma- 
ticu«, odbio, nego je kriv — prkos njegove gospode drugova, 
koji u umišljenosti svojoj misle, da će »M. H.« propasti, ako je 
oni ne podupru. U koliko pak to nijesu postigli svojim istupom, 
misle, da će »nuzgrednim gotovo formalnim prigovorima« postići. 
Ali se varaju kruto . 

* * * 

Ljubljanski »Zvon« sa zadovoljstvom bilježi, da se »Glas 
Matice Hrvatske« osvrće na slovenske književne i uopće pro- 
svjetne pojave. Spominje dra. Ilešića i dra. Tominška, koji su 
svojim prinosima naš list ukrasili — a mi se nadamo, da ne će 
biti ni posljednji ni posljednji put. 

* 

»Navala« na Gjalskoga. Na moje pisanje o Gjalskom u 
posljednjim prospektnim brojevima »Glasa M. H.« osvrnule 
su se žestoko najprije dnevne novine (»Pokret«), a onda »Sa- 
vremenik« dovodeći s onim mojim pisanjem u svezu i odbor 

»M. H.« i njezina predsjednika Arnolda, To je posve neoprav- 
dano i neumjestno, jer ni odbor ni predsjednik »M. H,«, nisu ni 
sudjelovali kod onoga pisanja, niti na nj ikako utjecali. 

Što se tiče same »navale« na Gjalskoga, rado priznajem, 
da imadu pravo oni »Matičini« i moji prijatelji, koji su mi još 
prije, nego se je mojoj »navali« u javnosti prigovorilo, kazali, 
da je onaj uvod s Gjalskim bio suvišan i neumjestan, i to tim 
više, što tobožnjim braniteljima i prijateljima Gjalskoga nije 
vrijedno davati ni prividnoga povoda, da uzmognu nastavljati 
neprestano svoje dosadno zabadanje, izvraćanje, pače i laganje. 

»Narodne pjesme« dr. Drechslera. Primili smo drugu knjigu 
»Književnih izdanja« družtva hrvatskih srednjoškolskih profe- 
sora: »Izabrane narodne pjesme« (I. Junačke) u redakciji dr. 
Branka Drechslera. Već smo prigodom prve knjige o hrvatskim 
pripovjedačima koju je složio dr. Milan Ogrizović, razabrali, da 
bi ove edicije mogle popuniti znatnu prazninu naše školske 
književnosti. Izdanja su zaista vrlo liepa, pa će ih s velikom 
korišću moći upotriebiti i oni krugovi, koji su već odavna stresli 
sa sebe prašinu srednjih škola.- 1 ova Drechslerova knjiga složena 
je s liepim popratnim aparatom, koji se od ovakovoga izdanja 
smije očekivati, ali ipak jedno ne možemo da ne prigovorimo, 
a to je srpski karakter ovih junačkih pjesama. Kad hrvatski 
djak prouči ovu knjigu, on će i nehotice doći do uvjerenja, da 
su narodne junačke pjesme zapravo samo srpske. A, kako i ne 
bi došao, kad mu se turaju u ruke samo bajke o carici Milici, o 
Lazaru, o Milošu Obiliću, o kralju Vukašinu, o Urošu, Vuku 
Brankoviću, vojvodi Vladeti, Gjurgju Smederevcu, o Jakšićima, 

0 Zmaju Ognjenom Vuku, o Kosovki djevojki, o majci Jugovića, 

1 o koječemu drugom. I ne samo to, nego sav historički komentar 
zabavlja se gotovo jedino srpskom povješću. Je li to bila svrha 
izdanju? S ovoga stajališta držimo, da je edicija posve proma- 
šena. Ni Srbi, a ni Magjari ne bi ovakove edicije nikada dali u 
ruke narodnoga podmladka. I s podpunim pravom. Tako se ne 
°dgaja mladež u nacionalnom duhu. 

Rado priznajemo, da je urednik knjige nastojao donekle 
korist o vati se i hrvatskim izdanjima, ali ni tu nije bio osobito 
sretne ruke, jer je i opet nailazio s neznatnim izuzetkom gotovo 
na same srbske motive. Da se ne bi pomislilo, da smo tjesno- 
Žrudni, pa da tražimo u izdanju junačkih narodnih pjesama 

jedino motive o hrvatskim narodnim junacima, to dodajemo, da 
se je moglo izdati i nekoliko srpskih pjesama, ali recimo: samo 
onoliko, koliko su u Drechslerovu izdanju regardirane, — 
hrvatske. 

Po Drechslerovu izdanju naš djak eto ne će ni saznati, da 
naš narod pjeva o Karlovićima, o Zrinjskima i o mnogim »Hrva- 
ćanima«, a to se ne da ničim ispričati. Pa onda: gdje su ostale 
tolike hrvatske muhamedovske pjesme, od kojih je sama »Matica 
Hrvatska« izdala dvije debele svezke? A zar se o Ivi Senjaninu 
nije moglo naći ništa osim njegove »Smrti?« A zašto baš smrt? 

Kako dr. Drechsler stoji pod utjecajem srbskih edicija, vidi 
se po pjesmama »Braća i sestra« i po »Bog nikomu dužan ne 
ostaje«, koje je uzeo dakako iz Vukove zbirke, premda je u 
hrvatskim izdanjima mogao naći bezbroj i boljih i ljepših vari- 
janata istoga motiva. Sam dr. Bosanac izdao je u prvoj knjizi 
»Matičinih« hrvatskih pjesama prvu pjesmu u dvije redakcije 
(»Braća i sestra« i »Mrtvi pohodjani«) sa tri varijante, a drugu: 
»Bog nikom dužan ne ostaje« u tri redakcije sa 27 varijanata. 
Nije li to dakle neoprostiv grieh? Zašto da se jednom interna- 
cionalnom motivu, koji se krije u ovim pjesmama, i kojih mi 
imamo silan broj čistih hrvatskih, daje pred hrvatskim djačtvom 
srbski karakter? Zašto da ide po sestre »Jovan«, kad se on 
u Alačevićevoj zbirci iz dalmatinske Podgore zove »Trator, dite 
mlado«, a pjesma ničim ne zaostaje za Vukovom? 

Druga pjesma o mladoj Pavlovici doduše ni u Vukovom 
izdanju ne nosi nikakav srbski karakter, ali zašto da se uzima 
srpsko izdanje, kad je i Pavlinovićeva i Pletikosićeva varijanta 
(iz okoline trogirske) najmanje tako dobra kao Vukova? A onda 
u hrvatskim inačicama nose ženske krasna imena »Divojke 
Ljiljanke«, »dilber-Andje«, »Lipe Mjandaline«, a s neba se 
spušta kao ptica golubica »blažena djevica«. 

Neshvatljivo nam je nadalje, zašto u legendarnom ciklusu 
nisu upotrebljene još neke divne pjesme iz »Matičine« prve 
knjige, koje bi i te kako pristajale u školsku ediciju? Valjda 
samo zato, što ih Vuk nije poznavao? Kako smo nesamostalni 
i robski! 

A onda još nešto! U Drechslerovu izdanju nalazimo preko 
deset najdužih pjesama, koje su se i dosad nalazile u čitankama 
naših srednjih škola. Šta to onda znači? Zar se time daje sre 

njoškolskim profesorima u ruke priručna knjiga, koja će im po- 
magati, da prošire obzorje svojih pitomaca? 

Kad će Drechsler već uzimao iz Miklošićeve »Volksepik 
der Kroaten«, zašto nije odabirao one, koje sadržinom nose na 
sebi biljeg hrvatski? Pod brojem 27. našao bi motiv pun liepoga 
hrvatstva. Čistih hrvatskih junačkih pjesama mogao bi se naći 
dobar broj u mnogobrojnim hrvatskim izdanjima, koje često 
ničim ne zaostaju za Vukovima. Ali se ovdje očito radilo o ko- 
moditetu ili o sugestiji, pod kojom stoje na žalost mnogi naši 
slavisti ne nalazeći u sebi snage da misle svojom glavom, ni 
energije da kažu nešto drugo, nego što su prije njih drugi kazali. 
U izdanju hrvatskih srednjoškolskih profesora za hrvatske 
djake trebalo se sasvim nešto drugo pokazati nego što se fak- 
tično pokazalo. Ovaj se grieh ne da okajati. Nadamo se zato, 
da će drugo izdanje drugačije izgledati. 

SEDAMDESETGODIŠNJICA VATROSLAVA JAGIĆA. 

Njegovo tajnikova, nje u >Matici Hrvatskoj«. 

U ponedjeljak, dne 6. srpnja, proslavljena je u Beču sedam- 
desetgodišnjica našega zemljaka i slaviste, dr. Vatroslava Jagića 
Varaždinca. Ovom proslavom učinjen je poklon jednom hrvat- 
skom geniju, koji se je samotvornim svojim mnogogodišnjim ra- 
dom na polju slavenske filologije učinio stožerom, oko kojega 
se gotovo četiri decenija kretala sva slavenska nauka ove stru- 
ke. U velikom svijetu osvjetlao je time Jagić ime svomu narodu, 
jer svoje hrvatsko porijeklo nije nikada tajio, nego se njime 
dičio i ponosio. U njegovoj kući govori se još i danas kajkavski. 
Čast njemu! Kao mlad čovjek od 34 godine pošao je iz Zagreba 
u svijet, da na odeskoj, berlinskoj, petrogradskoj i bečkoj uni- 
verzi predaje slavensko jezikoslovlje evo potpunih 36 godina. 
Od danas živjet će kao privatni naučenjak, da nastavi redigi- 
ranje svoga Archiva i završi svoj životni rad sa »Slavenskom 
enciklopedijom«. 

U nizu bezbrojnih članaka i studija, koje su napisane diljem 
Slavenstva prigodom njegova sadašnjeg silaska s katedre bečke 
univerze, uzeo je evo i organ »Matice Hrvatske« da s nekoliko 
riječi osvježi uspomenu na Jagića kao nekadašnjega — tajnika 
»Matičina«. 

U društvenom zapisniku od 8. listopada 1871. položio je Ja- 

gić svoju tajničku čast, odlazeći u Odesu. Odbor »Matice« po- 
pratio je ovaj odlazak ovim riječima: »Ovo položenje tajničke 
službe uzimlje odbor na žalosno znanje, uvažavajući veliki gu- 
bitak, koji je snašao »Maticu« odstupom toli umna i revna taj- 
nika. Na uspomenu njegovih lijepih zasluga, te umna i obzirna 
rada, kojima je poslove »Ilirske Matice« vodio do blizu osam 
godina, zaključi odbor jednoglasno, da se dru. Vatroslavu Ja- 
giću prigodom ovoga odstupa stavi u zapisnik vruća zahvalnost 
i zasluženo priznanje«. 

Jagić je dakle vodio tajničke poslove naše »Matice« pod 
predsjedničtvom Ivana Mažuranića, a potpredsjedničtvom Ma- 
tije Mesića od god. 1862. — 1871., dakle u ono znamenito doba 
drugoga preporoda narodnog, kad se osnivala Akademija i po- 
kretao »Vijenac«. Jagić je bio onaj, koji je s Račkim i Torbarom 
— uz materijalnu potporu »Matice« — pokrenuo »Književnik«, 
preteču Akademijskih izdanja. On je vodio tajničke poslove, 
kad je god. 1863. »Tisućnicom« proslavljena tisućgodišnjica 
slavenskih apostola. Kao mladić od 25 godina uhvatio se tu 
Jagić u kolo s Račkim, Kukuljevićem, Mesićem, Preradovićem 
i Timskim, dokazujući već onda, da će se izviti homo ad unguem 
factus. Za doba njegova tajnikovanja složena je i »Zrinjska zvi- 
jezda« god. 1866. u spomen tristagodišnjice hrvatskoga Leonide. 

Za god. 1863. i 1864. štampao je Jagić u prilozima »Književ- 
nika« izvještaje »Matičina« rada, što ih je čitao u glavnim skup- 
štinama društvenim. 

Kao tajnik »Matičin« i član Akademije odmah od njena 
osnutka god. 1867. (kao mladić od 29 godina!) imao je Jagić 
pune ruke posla pri spajanju ovih dvaju narodnih instituta, te 
su svi izvještaji u »Matičinim« sjednicama kao i u glavnim skup- 
štinama u glavnom teretile njega. Njegovoj bistrini, savjesnosti 
i rodoljublju imamo da zahvalimo za mnogu dobru i hladnu od- 
luku ondašnjih burnih sjednica. Glavna skupština »Matičina« od 
25. travnja 1868., koja je imala odlučiti o združenju »Matice« 
s Akademijom, odgodila se samo poradi toga, da se iscrpni 
izvještaj tajnika Jagića uzmogne štampom rasturiti medju čla- 
nove, ne bi li se time došlo do što boljega suglasja i konačnog 
rezultata. I tako 29. lipnja bude zaključeno, da »Matica« preda 
svekoliko svoje književno djelovanje Akademiji na samostalno 
izvadjanje, a samo glavnica i zaklade »Matičine« imaju ostati 
u rukama »Matice«, koja će svoj čisti prihod stavljati Akademiji 


235 


na dispoziciju. I tako izadje početkom god. 1869. na svjetlost 
»Vijenac«, za koji je Matica imala jamčiti cijelim svojim priho- 
dom, dok se nekoliko godina kasnije Matica opet nije ocijepila 
od Akademije. 

O svim nebrojenim sjednicama Matičinim, u kojima se 
raspravljalo, da li će Matica u svojoj režiji voditi »Vijenac«, ili 
ne će, pisao je Jagić zapisnike zamjernom hladnoćom i posto- 
janošću. Čovjek njegova temperamenta i poleta morao ie za taj 
suhi posao nalaziti snage zaista samo u svojoj neobičnoj zduš- 
nosti i požrtvovnosti. 

Posljednja sjednica, kojoj je Jagić vodio zapisnik kao Mati- 
čin tajnik, držala se 3. rujna 1871. Iza njega izabran je tajnikom 
Ivan Zahar. 

Kao čian-radnik »Matice Hrvatske« javio se Jagić iz Beča 
prije dvadesetak godina knjigom o starijoj »Ruskoj književno- 
sti«, koja je napisana osobito lijepo i sa svom intimnošću, kojom 
moderni literarni historici umiju zasladiti i približiti nam na 
dohvat ruske tipove davno prošastih vremena. Vječna šteta, da 
nam nije poslao i nastavak ove književne povijesti. U ostalom, 
Jagić je u ovom stilu vrlo malo pisao. Njega je više zanimala 
filologija i starija književnost, nego li novija literarna historija, 
koju je oplodjivao jedino iscrpnim recenzijama o djelovanju 
drugih radnika, pokazujući kao trenutačnim varnicama na nove 
putove i staze. Ovaj njegov — da tako reknemo — »oplodju- 
jući« rad donio je slavenskoj nauci upravo toliko koristi, koliko 
i samotvornost njegovog naučenjačkog truda. A u tom je Jagić 
jedna od najkrupnijih ličnosti, što ih je ikada rodilo Slavenstvo. 

Organizacija znanstvenoga rada. Neumorni kulturni radnik 
u Slovenaca, dr. Fran Ilešić, sazvao je za dne 24. pretprošloga 
mjeseca sastanak o organizaciji znanstvenoga rada. Bila su po- 
zvana sva znanstvena društva i pojedinci, koji se zanimaju na- 
ukom. Nakana dičnoga predsjednika »Matice Slov.« ne samo 
da je plemenita, nego je za male narode — malo životno pitanje. 
To su shvatila i naučna društva i pojedinci, te se odazvaše po- 
zivu u velikom broju. Sazivač je zanimljivo i temperamentno 
izvijestio o sadašnjem stanju znanosti u Slovenaca i pokazao, 
kako su se najveće znanstvene institucije razvile iz manjih 
društava, i u narodu svojem postale kulturan faktor; spomenuo 
je i takova učena društva, koja nastadoše darom pojedinaca, ali 

i za njih vrijedi isto: ona će u narodu svojem odlučivati, utjecati 
na njegov razvoj tek onda, kad se njihovo neorganičko postanje 
prilagodi potrebama i kulturnim težnjama naroda, — ili drugim 
riječima, kad stupe u organičku svezu s cijelim narodom. Onda 
će živjeti u njem, kao da su iz njega samoga nikla. Ta misao, 
ako i nije bila izrečena, sigurno je lebdila pred očima sazivaču, 
dru. Ilešiću, kojega nastojanje ide za tim, da oko »Matice Slo- 
venske« okupi sve kulturne radnike svoga roda. Tim većma 
se moramo čuditi izjavama dra. Grošelja, kad tvrdi, da je sav 
znanstveni rad prilagodjen narodnim potrebama, a bez velike 
svjetske sveze, jednodnevan; on se čini se klanja nekakovu 
idolu »znanosti«, nekakovoj abstraktnoj znanosti, koje organi 
su samo veliki svjetski jezici — a zaboravlja, da se je znanost 
svagda rodila iz prilika, koje su je tražile i da je bilo i vrijeme, 
kad su i ovi prvi tek postajali organi njezini. S toga krivoga 
stajališta morao je doći i do krivih pogleda, kao n. pr. kad veli, 
da je narodni govor samo za »narodno-romantične znanosti 
(povijest svoga naroda i si.); u svem ostalom može biti narodni 
govor samo »informativan« organ. Bilo nam je milo, da ovi 
nazori nijesu prevladali i da je tim ujedno odobrena i misao, 
koja je u razvoju znanosti Slovenaca dosta smetala: da naime 
učenjakom postaje čovjek tek onda u pravom smislu, ako uspiše 
njemačkim ili francuskim jezikom djelo, kao da je svrha obo- 
gaćivati tudju književnost, a ne stvarati svoju. Nije doduše 
prihvaćena ni Ilešićeva misao, da se organizacija provede u krilu 
»Mat. Slovenske«, ali je zaključeno, da se iz svih naučnih dru- 
štava izašalju zastupnici u centralni odbor, koji će znanstve- 
nom radu podavati i inicijativu i direktivu. Očekujemo, da će 
do toga saveza znanstvenih društava što prije doći i uvjereni, 
da će biti na korist naučne knjige, srdačno se veselimo! 

* 

Sjajno izdanje Kranjčevićevih pjesama. Društvo hrvatskih 
književnika odlučilo je o 25-godišnjici Silvija Kranjčevića izdati 
sjajno izdanje odabranih pjesama njegovih. Pjesama će biti oko 
trideset, većinom još neštampanih, a izdanje će biti ilustrovano. 
Cijena bit će 20 K po komadu: čisti prihod je namijenjen pjes- 
niku. Tko želi djelo nabaviti, neka se što prije prijavi D. H. K. 

Silvije Kranjčević bez sumnje je jedan od prvih naših pjes- 
nika, pa je vrijedno, da D. H. K. ovim izdanjem prodiči njegovu 

75-godišnjicu, a i nakana je lijepa — tom mu prilikom namak- 
nuti neke vrsti narodni dar. S toga gledišta preporučuje se ovo 
izdanje samo po sebi. Ipak se ne možemo oteti prigovoru, koji 
vrijedi ne samo za ovo, nego za većinu naših poduzeća ove vrsti- 
troškovi opreme i izdanja biti će toliki, da će za narodni dar 
ostati jedva što; pogotovo ako se izda djelo samo u 300 primje- 
raka. Možda bi se to bilo dalo i bolje udesiti, da proslava bude 
jednako sjajna, a narodni dar da bude više nego — milostinja? 

Je li »Glas M. H.« polemičan? Ima i medju prijateljima »M. 
H.«, koji kao da zamjeraju »Glasu«, što se toliko bavi polemi- 
kom. Koji tako misle, ne prosudjuju pravo naš položaj. »Glas« 
je osnovan u svrhu, da bude organ društva. Bilo je naime vri- 
jeme, kad je cjelokupno novinstvo bilo u zakupu protivnika 
»Matičinih«, oni su odonud pravili »Stimmung« protiv »Matice« 
i njezina odbora, a ova nije imala, gdje da se brani; ako bi se 
na krive izvještaje i neosnovane napadaje poslao ispravak, kako 
je već običaj, dodali bi tome protivnici svoje primjedbe — samo 
da se vidi, da su oni u pravu. Tako se stvarao nepovoljan sud 

0 »Matici«, te je upravo sreća bila, da je osnovan »Glas«, ko- 
jemu je kao jedna od prvih dužnosti nametnuta: budno paziti, 
što štampa javlja o družtvu i njezinu odboru, te ispravljati ne- 
ispravne vijesti. Kakove su prilike naše i previše je toga posla. 
Ali nama nije do inata, niti smo uveli stalnu kao stalnu rubriku: 
polemiku; ni »M. H.« ni odboru nije do toga, da s kim vodi 
makar književni rat; nije mu do polemike same, jer je za kul- 
turni rad. Ali kad bude napadnut, mora se braniti; naša rubrika 

1 pokazuje ovaj defenzivni značaj: na obranu! Nije izazov na 
našoj strani. Stvarnu kritiku i mirno raspravljanje o književnim 
pitanjima, ne samo da bismo rado slušali, nego smo ih se već 
zaželjeli kao koji ih davno ne čusmo. Ali kad je kritika u 
rukama ljudi, koji se ističu jedino zlobnim i oštrim jezikcm. 
a često i u rukama književničkih analfabeta, kad se »D. H. K.« 
etabliralo kao tabor protiv »Matice«, onda nije čudo, ako mo- 
ramo toliko polemizirati, što u današnjem životu znač: natezati 
se s protivnikom. Nema čovjeka, tko bi to mogao držati za 
dobro i lijepo, ali je posve krivo, ako se zato kaže, da valja na- 
pustiti svaku polemiku. Da nije publika toliko povodljiva i da 
ne vjeruje u većini slučajeva onomu, koji najviše viče, mogao 
bi čovjek mirno proći mimo svih navala i napadaja. Ali protiv- 

nici upravo računaju s tim, da — - semper aliiquid haeret i služe 
se lakovjernošću publike. 0 tom dakle je li polemika potrebna, 
ne može biti sumnje: ona je u književnome životu isto što u 
pravnome obrana svojega prava, po kojoj se mjeri životna sna- 
ga, sposobnost naroda i pojedinca. Zlo je, ako je ona samo — 
polemična. Ne će biti zgorega, ako ondje iznesemo glavne misli 
iz članka pokojnoga Dinka Politea: Kritika i polemika (Obzor 
od 24. stud. 1900.) koji je jednako aktuelan i sada, premda se 
od onda stari urednik Obzora, I. P., pomladio. U tom se članku 
kaže: 

»U nas se je razmahala polemika medju tako zvanim mla- 
dima i tako zvanim starima, jer da o pravim starima i o pravim 
mladima ne može i ne smije da bude govora, to smo već doka- 
zali. Je li ta polemika zlo? Mi mislimo, da nije, to jest, da ne 
bi bila, kad bi se kretala u onim granicama, u kojima bi se po 
samoj naravi stvari imala kretati. Ali na žalost nije tako. Što bi 
morala biti polemika takve vrsti? Morala bi da bude u isto 
vrieme i kritika. 

U nas naprotiv ona boluje od raznih bolesti. Najprije mje- 
sto da bude uviek kritika, izvrgla se je pretežno u ličnu zadje- 
vicu i napadaj, osobito na onoga, koga samozvani mladi sma- 
traju glavnim rušiteljem tobožnjega modernoga pravca. Drugo, 
u polemiku su se umiešali neki, koji ne samo da ne spadaju u 
odabrane, nego s pomanjkanja književne naobrazbe, nisu ni 
zvani, da o književnim pitanjima razpravljaju. Treće, što čini 
čitavu ovu polemiku klimavom i ne dopušta, u koliko je ona 
i kritika, da se razvije, jest sterilnost tako zvanih mladih. Oni 
ne produciraju, nego samo kritizuju, ili sebi utvaraju, da kriti- 
zuju. Na taj način kritika, koju vode stari, nema dovoljno objek- 
ta: ona često mora da bude samo kritika kritike, pa da suzbija 
neosnovane navale, mjesto da i ona sama navaljuje. 

Pošto je naš javni život mnogo pretrpio odatle, što su se 
polemike znale izvrći u lične navale i obrane, to se mnogi boje 
današnje književne polemike i a priori ju osudjuju. P o našem 
shvaćanju imaju krivo; pa mjesto da ju osudjuju i smatraju, ako 
ne nekom nesrećom, a to barem nekom dangubom, imali bi 
pozvati samozvane mlade na sdušno shvaćanje zadaće, koja bi 
imala biti namienjena ovakovoj polemici. Rekosmo: ovako va 
polemika imala bi biti kritika, kao što i jest po ilašem mnienju 
od strane starih, unatoč potežkoći, na koju oni nailaze s toga, 

ževtZTt ZVa £ , ^ PrUŽa,U d0Sta gradiva sv °i im knji- 

,, • Xr d,ehma - Kntlka > e P ak važna grana književnosti; i to 
d i kamo važnija, nego što misle neki od onih, koji su se htjeli 
da u ovu polemiku umiešaju. Kritika sama, ako ju vode književ- 
nih T a ?i 1 Zađ i Ć1; književnici opskrbljeni dovoljnim zna- 
jem, osobito pak ako ,u vode s objektivnim kriterijima, od 
sebe može da bude važno i uplivno književno djelo«. 

kntlka zahtieva mnogo spreme; takove o kako- 
vo, u nas mnogi samozvani mladi nemaju ni pojma. Ima ih u 
nas o,i misle, da kritika nema stvarati; pa nesposobni za 
svako staranje da, u se na kritiku i počinju, da tako rečemo, 
svoju literarnu kaneru sa kritikom, kao da je to neka igračka. 

g je zaključak kako kritika, ako može i mora da stvara 
opet nije dostatna, da ona sama ili stvori ili obori jedan književni 
; 1 U ™ ,etnickl P ravac - Je li dosadanji pravac naše knjige pogrje- 
san, to može kritika da dokaže i da razjasni; ali da taj pravac 
obori, hoće se druga knjiga, s drugim protivnim ili oprečnim 
pravcem, boljim i ljepšim od prvoga. Kritika i kao stvaralačko 
književno djelo mora da ima svoje uporište. Što nam naprotiv 
nudjaju naši samozvani mladi? Oni nam ne daju djela književne 
vriednosti, iz kojih bismo vidjeli, kakova bi morala da bude ta 
njihova mlada knjiga. Oni nam daju jedino samozvanu svoju 
kritiku ili bolje svoje navale i svoje prazne programe. Oni ku- 
saju, da bi srušili; ali ne stvaraju; negativnosti je u njih, koliko 
boces, ali pozitivna nema ništa; snuju, ali ne djeluju. 

Na taj način ne samo, da su oni sterilni, nego i sama njihova 
samozvana kritika postaje sterilnom, postaje polemikom bez 
pravoga kritičnoga duha, bez književne vriednosti. I takozvani 
stan kritizuju; ali ne samo da njihova kritika, možemo nekim 
zadovoljstvom to iztaknuti, u sebi ima i književne vriednosti, 

pa je u prvom smislu rieči kritika, nego i stvaraju druga knji- 
ževna djela« 

»Kritizujući na svoj način književne proizvode tako zva- 
ni starih, s namjerom, da ih sruše, samozvani mladi zovu tu 
f T.? . ritiku ili polemiku borbom »slobodnih književnika proti 

i i reakcionarstva i farizejstva«. Mi pratimo s najvećom pom- 
njom sve ono, što su u zadnje doba, odkada je naime zapodje- 
nuta ova borba, proizveli naši stari. Mi bismo htjeli, da nam se 
kaže, gdje je ta pjesma kojega bilo od tobožnjih starih, koja 
je farizejska ili reakcionarna. (To pitamo i danas još! Op. ur.J 

Naravno, da bi sc prije trebalo dobro sporazumjeti o značenju 
tih rieči. Nu i tumačeći ih onako, kako mislimo, da ih naši sa- 
mozvani mladi tumače, mi ne nalazimo ništa ni reakcionarnoga 
ni farizejskoga ni u jednoj od onih zbiraka, koje je takozvana 
stara škola u zadnje doba izdala na vidjelo. Samozvanim mla- 
dima može ne biti milo, ako se pjeva domovini i idealnoj lju- 
bavi; ako produkcije naših književnika zaziru od onoga, što je 
ogavno u realizmu, pa teže za idealiziranjem samoga realizma; 
ako vjeruju u moć ideala i ovi za njih još imaju neki čar; ako 
misle, da zadaća književnosti i umjetnosti mora biti moralna 
i patriotična. To im ne može biti milo; taj pravac mogu osudji- 
vati; ali ne smiju ga nazivati ni reakcionarnim, ni farizeiskim. 
To nije kritika; to je donekle uvreda. Imate li razloga za obranu 
svoga pravca izadjite s njima na vidjelo i producirajte književna 
djela u suglasju sa svojim umjetničkim i književnim dogmama. 
Ali ako vi zovete farizejcima i reakcionarcima one, koji zastu- 
paju književni pravac, s kojim vi niste sporazumni, mjesto da 
taj pravac pobijate oružjem zdrave kritike, onda vi možete bili 
sve, ali niste — slobodni književnici. 

Naši si samozvani mladi utvaraju, da su ljudi slobode i na- 
predka; ali slobodu hoće za sebe, dočim je drugima posve 
poriču, a napredak im sastoji u prihvatu nekih sporadičnih misli, 
koje su za čas u tudjini nikle i odmah zahirile.« 

»Prigovor o reakcionarstvu jest fraza bez smisla. U takove 
fraze spada i ona »slobodni književnici«, kad god hoće da pri- 
govore »reakcionarcima« i farizejcima, pozivajući se na sud jed- 
noga svećenika o Preradoviću. Mi sigurno znamo, da onaj sve- 
ćenik nije izrekao onaj sud; ali da ga je izrekao, mi ga ne 
bismo dielili, pa ga ne bi dielila u obće najprimitivnija naša 
književna kritika. Ali mi pitamo: za što da se i onakov sud 
ne dozvoli? Gdje je onda sloboda? »Slobodni književnici« hoće 
da sve kritizuju; ali tu slobodu ne dozvoljavaju drugima. Je li 
onaj sud kriv — a po našem mnienju jest — onda ga treba 
objektivno pobiti: ali ne krstiti ga nekim deliktom. To nije slo- 
boda. Za nas Prerado vić je veliki pjesnik. Njega i Mažuramca 
mi stavljamo uz Byrona, Victora Huga, Manzonia i Goethea. 
Ali opet nitko nije tako velik, da je nad svakom kritikom, oso- 
bito, kad je ta kritika plod uvjerenja. — 

»Samozvani mladi će misliti, da su nas ovdje u va i i u 
protuslovlju, jer da mi u jednu ruku branimo slobodu kritike. 

a u drugu ruku prigovaramo njihovoj kritici, naperenoj proti 
obćenito priznatim književnicima. U istinu, mi prigovaramo nji- 
hovoj kritici, ali baš za to, što nije prava kritika, nego depra- 
vacija kritike, nego nedostojna polemika. Neka njihova kritika 
bude književno djelo; a mi ćemo ju tada pobijati, a da je ipak 
absolutno ne osudimo, kao što to sada činimo. Nu kao što su 
oni bez književnih djela, tako je i njihova kritika prava negacija 
u književnom pogledu. Njihova je samozvana kritika štetonosna, 
jer počiva na neistinitim temeljima i krivim načelima. 

Nama nije do toga, što se obara na ovoga ili onoga knji- 
ževnika, kad bi njegova djela htjela da razčini objektivnim i 
umjetničkim kriterijama, makar ti kriteriji bili protivni našima; 
ali ti kriteriji nisu umjetnički, jer podkopavaju samu zadaću 
književnosti; jer pod izlikom, da zastupaju nešto, što je moder- 
no, hoće da zavedu i da odvrate našu knjigu s jedinoga puta, 
koji je po našem dubokom uvjerenju za naš narod spasonosan«. 

»Glas Matice Hrv.« je svagda slobodu kritike, ali — dobro 
razumijmo, kritike — dopuštao, a neispravne vijesti i nedolične 
napadaje će na doličan način odbijati. Tim, a ujedno i stvarnim 
kritikama, zadovoljit će i drugome dijelu svoje zadaće: da 

naime vodi računa o svim književnim i kulturnim pojavama u 
našem narodu. 

* 

Pod naslovom »Crni i bijeli« (Hrv. Sm. 1908. str. XI. — XII.) 
šareni A. G. Matoš odgovara svojom metodom na ono, što sam 
mu prigovorio u br. 10. »Glasa M. H.«, da je drsko i nepromi- 
šljeno nazvao »M. Hrv.« bunjištem, odbornike joj neznanicima 
i neznalicama, a k tomu još nešto govorio i o »prilaženju Mati- 
činim« honorarima. Mjesto da Matoš svoje tvrdnje dokaže, od- 
govorio je svojim načinom t. j. sasuo je svu silu napadaja i 
uvredljivih izraza na mene. Ali on se vara, ako misli,, da ću ga 
ja slijediti u njegovu literarnome gusarstvu, ili se nadmetati du- 
hovitošću u polemici. Njemu je do same polemike, on živi od 
n je i na njoj gradi svoju slavu, i kadgod koga po svoju »iskri- 
tizuje«, onda se osjeća, — da je on ipak viši od njega. Ovako se 
u umišljenosti uspinjući drži danas, da nad njim nema književ- 
n ika, a pod njim sve sitni ljudi, koji i ne shvaćaju njegovu »višu 
čovječnost«. Gledajući s te visine naravno su mu se odbornici 
Matice pričinili »neznanici i neznalice« — prema velikome 
duhu njegovu. Što mene zove neznanikom iz »Glasa« i »anonim- 

nim doktorom« ne mogu mu zamjeriti, on mojih stvari nije čitao, 
pa može subjektivno biti u pravu; ali ja sam njegove na žalost 
čitao, i vidio sam u njima — riječi i samo puste rijeci — fraze. 
Pitao sam ga, da mi kaže, što je njegova estetika i etika, a on 
me upućuje na svoja djela. Dobro: u djelima njegovim našao 
sam estetiku momenta, koja se svaki čas mijenja, sad koketira 
sa »Savremenikom«, sad s »Maticom«, a udešena ,e tako, da 
lakoćom prelazi od jednoga stajališta na oprečno drugo, uopće 
prilično protejska estetika, o etici ću radije šutjeti, jer bih 
morao uzeti u obzir i pisca i čovjeka u svim fazama života, a 
bojim se, da — mu ni praktična, ni teorijska strana ne bi bas 
u svakom pogledu služila na čast. Gospodin Matoš će me razu- 
mjeti _ (neka mi oprosti ovaj »plagijat«, imamo i mi svoga 
keca u rezervi!) Toliko ću samo reći, A. G. Matoš, koji ,e naz- 
vao »Maticu« bunjištem, ponudio je toj »Matici« svoja djela, a 
ih štampa. Ili je on taj sud imao o njoj i prije — onda je una- 
prijed osudio svoje stvari, kad je mislio, da spadaju - na bu- 
njište; medjutim odbor »M. H,< držao, da ni onamo ne spadaju; 
ili ie pak A. G. M. možda tek poslije toga došao do zaključka, 
da je »M. Hrv.« bunjište, onda će svaki znati, da je to re ao 
iz jada i - uvrijedjena ponosa: kako »Matica« ni, e objeručke 
primila njegove stvari, Matoševe?! Nadalje A. G. Matos primio 
je iz ruku predsjednika M. H. ne malu potporu i sam sua spon- 
te njemu obrekao, da ne će napadati na »Maticu«; da pnka 
stvar za sebe u ljepšem svijetlu, govorio nešto o nekakovo, 
diplomatskoj koteriji, koja da ga je htjela kupiti - - ne gospo- 
dine A. G. M. nitko od odbora nije oko Vas obilazio niti mislio 
na to, da bi Vas diplomatskim načinom dobio za Maticu; odbor 
»M. H,< ide ravnim putem, a ne igra se literarne pobtike i di- 
plomacije. Nego g. A. G. Matoš se sam ponudio zatražio , i dob o 
potporu, a htio je i izdati svoje stvari u ^Uci«- dakle je 
reflektirao na »Matičine honorare«. Pa sto onda brb 1* 
načelnoj borbi« protiv Matice, kad je i on za vd, hono- a 
htio k njoj pristupiti? Zašto je tražio potporu od društva, za 
kl je znao da je danas u većini i odbora i članova protivno 
njegovim književnim nazorima? Je li to pošteno? Na, poslije ^ 
nitko ni mislio njega, od A. G. Matoša, kupih ,er je sv.ma 
dosta poznato i svi su to čekali; skoro ce se ćuti od n ega . 
napadaj na »Maticu«, da ne bi možda ipak tko mislio d 
dao kupiti. Gosp. A. G. Matoš ima naime svoje nazore o 


243 


venom saobraćaju i života, pa neka mu i budu. Samo neka i ne 
misli, da je on takova veličina, da bi odboru bilo toliko stalo, 
da je »kupi« — Matoš ni kao prijatelj ne bi nam bio odviše 
pouzdan. Što se ostalih fraza tiče, on se uhvatio za riječ »arti- 
zam« i drži je se ko pijan plota; silom bi rado napravio neka- 
kovu kategoriju literature »savremeničke« i »matičarske«, da 
kao pelivan može balansirati izmedju obadvije i ovako svoju 
»superiornost« pokazati. Kad piše o Kranjčeviću, ipak daje na- 
slutiti, da je — on više od njega, a što Jovan Hranilović hvalom 
uzdiže Arnoldove pjesme, pri čem mu prijateljsko osjećanje stav- 
lja u usta gdjekoji superlativ, ako ga i nigdje ne zavodi od puta 
objektivne istine, onda to A. iG. Matošu već ne da mira, te se 
mora zadjeti o »panegirične arhaizme« Jovanove. Da je pisao 
A. G. Matoš, on bi i Arnoldu pokazao, da on nije tako velik, kako 
drugi misle — da ima netko, tko je bar u Hrvatskoj najveći, jer 
se nad sve stavlja; a tko bi to drugi bio, nego — A. G. Matoš, 
slava mu budi i dika! On se zna i osvetiti onima, koji se njegovu 
božanstvu ne klanjaju — premda je teško pogoditi, kakav je 
u kojem čajsu ukus njegove kritičarske visosti. Mi se njegove 
pisanije ne bojimo; i zato mu ponovno poručujemo: neka se ne 
češe o »Maticu« i njegov odbor. Nipošto nijesmo voljni ni njemu 
služiti kao sredstvo, da grdeći nas pravi za sebe reklamu. 
Ponovno mu velim: neka jednom već pokuša steći slavu na svoj 
račun. 0 ostalim »nazorima« njegovim govorit ćemo, kad — 
više ne bude u onoj »koteriji«, u kojoj je danas. 

Gospodin Stjepan Radić tuži se u »Novostima« na naše 
književne prilike i nalazi da u njima još i danas odlučuje hrvatski 
jal. Uzme li se izjava g. Stj. R. sasvim općeno, onda ona 
nepobitno stoji: ne samo književni nego sav uopće javno-kul- 
turni rad toliko se od raznih strana sprečava niskim i sitnim 
strančarstvom, smućuje ličnom mržnjom, »kruhojalstvom« i 
inim krepostima, kojima se odlikuje naše »kritika«. Kraj tih 
— skoro bi čovjek rekao, gusarskih — prilika čudo je, ako se 
tko uopće u javnosti ističe, ako uopće hoće da radi: no prije 
svega mora biti spreman na to, da će mu »javnost« i najpleme- 
nitijem nastojanju podmetnuti najzlobnije motive, a njegov rad 
ocjenjivati s gledišta nekoga književnoga i političkoga stran- 
čarstva. Zato i jesu naše književne a i političke prilike tako 
razkidane: način borbe je prilično surov, prost, ciničan, nema u 
njemu ni toliko poštivanja prema protivniku, koliko se duguje 

njegovom uvjerenju i savjesti, a pun je nepodopština, koje se 
u našem javnom životu upravo sistematično uzgajaju. U tim 
prilikama sasvim prirodno cvate i hrvatski jal — i toliko ima 
g. Stj. R. pravo; ali nema pravo, kad i »M. H.«, odnosno njezin 
odbor krivi s toga jala. Ne bismo se čudili, da takovu izjavu 
čujemo od naših protivnika, ali se čudimo g. SStj. Radiću, da je 
to mogao reći, iza kako »Matica Hrv.« izdala medju svojim 
izdanjima njegovu »Modemu kolonizaciju« i nagradila Draško- 
vićevom nagradom; godine 1905. izdala je »Savremenu Evropu« i 
nagradila istom nagradom, onda je odlučila 1908. izdati (a već je i 
štampana!) »Financijalnu znanost« i nagradila je! To je u roku 
od pet (5) godina tri (3) knjige, gdje ima još mnogo književnika, 
koji dugo već čekaju, da im se djela izdadu. Ili je možda g. Stj. 
R. u jedan mah sve to zaboravio? Ili je toliko neuvidjavan, da 
i ne čuje kako se već spočitava »M. H.« da se tobože promet- 
nula u filijalku seljačke stranke? 

Ako je odbor »M. H.« odklonio njegovo djelo o »Kulturi 
Čeha u XIX. vijeku«, očito je imao drugih razloga; jer ako i 
jest možda djelo vrijedno, sam je predmet ipak nešto podaleko 
uzet, o kulturi hrvatskoj bio bi mnogo bliži i zanimljiviji, a mo- 
gao bi se i samostalnije obraditi. No ni u tom slučaju, da je 
takovo, ne bi se s pravom odborov odklon motivirati hrvatskim 
jalom. Odbornici »M. H.«, medjutim kao i drugi javni radnici 
znadu dobro, da i za dobro djelovanje u našim prilikama lako 
dobiju slabu platu prema onoj: »Undank ist der Welt Lohn — 
svijet je nezahvalan! 

* 

Kritika o knjigama »M. Hrv.« Na drugome mjestu lista ista- 
knuto je, kako nehajno je naše novinstvo za pitanja, koja po- 
tječu iz »M, H,«, sve ako im je nakana od opcene književne 
vrijednosti. Isti nehaj opaža se i za izdanja »Matičina«. Jer ako 
ih ne će ili ne mogu napasti, radije šute, nego da bi povoljne 
ocjene dali. Zato osim nekoliko napadaja s izvjesne strane i 
nemamo da zabilježimo gotovo nijedne kritike — ali doista 
kritike — »Matičinih« knjiga; većina novina se zadovoljila tim, 
da knjige oglasi, veće prikaze o pojedinim djelima donesoše 
»Narodne Novine«, »Hrvatska«, »Hrvatsko Pravo«, od izvanj- 
skih napose ističemo »Narodnu Obranu«, koja je o knjigama Ma 
tičinim donijela dosta opsežan izvještaj. U broju 126. i 127. 

»Velebita« prikazuje Izo Lanov Gjure Arnolda pjesme »Čez- 
nuća i maštanja« pod motom: poeta bonus — vir bonus. Pisac 
veli, da stoji daleko od današnje borbe »mladih« i »starih« pa 
se pouzdaje, da bez predrasuda sudi, i da se može posve pre- 
nijeti u dušu pjesnikovu; što on podaje, nijesu dakle nego ne- 
posredni dojmovi onih pjesama. No prije podaje neki općeni 
sud o Arnoldovoj poeziji uopće: 

»Kad sam dočitao ovaj drugi svezak Arnoldovih pjesama, 
nisam mogao naći za oznaku pjesnikove naravi i smjera njego- 
vog pjesničkog umijeća zgodnije i značajnije izreke do one 

Ciceronove o njegovom idealnom govorniku. Čestit govornik 

čestit čovjek! Arnold nije govornik, on nije pjesnik posebnih 
retorskih odlika; ali je čestit pjesnik i čestit čovjek. 

Ciceronova izreka mogla bi se doslovce na njega primije- 
niti: Arnoldova ars poetica, njegova pjesnička vještina i umna 
sposobnost ne stoje tu osamljene za sebe, bez kakvih vezova 
i odnosa s plemenštinom čovječjega značaja, s vrlinama gradja- 
nina i javna trudbenika. I ne samo da nijesu bez tih vezova i 
bez tih odnosa, nego upravo preko ovih ide i izvija se poglavita 
sadržina Amoldove poezije. To leži u njegovom prirodjenom 
nagnuću, to je istodobno posljedak njegove teorije, njegove 
pjesničke doktrine. 

Znam predobro, da se danas mnogi naši literati ne slažu 
s ovakovim izvodima i da bi oni u svojoj velikodušnoj dobro- 
hotnosti najviše tome vodji starih priuštili i priznali mu, da jest 
ili da može biti čestit čovjek, koliko ga volja, ali da pjesnik 
nije, a nikako da je valjao pjesnik. Nije mi ovdje ni na kraj 
pameti, da branim Arnoldova pjesnička svojstva; neću da lomim 
kritičarsko koplje ni zato, da dokažem, kako je Arnold velik 
ili dapače najveći prestavnik naše novije lirike; neću čak ni 
toga isticati, da se književnici i njihovi književni proizvodi baš 
na dlanu moraju prosudjivati po teorijskim principima, koje 
on, Arnold, zastupa u svojim govorima, u svome neslaganju 
s najnovijim strujama naše književne republike. Ali da mu se 
kod toliko razvikanih i razglašenih mladih talenata, kojima 
glavna zasluga leži u obećanjima, ne prizna u našoj lirici odlič- 
no mjesto, to može ustvrditi samo strastvena i pristrana kritika 
trvenja i zabadanja.« 

Iz samoga prikaza vadimo ove misli: 

»Ova druga zbirka dokazuje trajnu produktivnost pjesni- 

kovu, njegovu mladost i svježost duha, a dokazuje i nešto po 
mom sudu, što je važnije i odličnije po starijega književnika: 
bitan napredak i neprestano usavršivanje oblika i sadržaja«. 

»Ogledajte tu čistoću, prozirnost i preciznost izražaja te 
odmjerenost i pristalost forme! Ogledajte tu pravilno gradjenje 
stiha, tu jednostavnost i u jednostavnosti tu ljepotu i graciju 
figura pjesničkih ukrasa. Danas se u nas na to i premnogo 
i premalo pazi, danas tu spoljašnju stranu poezije nekoji odne- 
meruju, a nekoji joj posvećuju malone isključivo brigu«. 

»U Amolda postoji ekvilibracija medju duhom, čuvstvom i 
pameti: nema u njega titanske sile, nema provale strasti, ni bol 
ni radost ne prelaze kod njega normalnu skalu čuvstvovanja; on 
vjeruje, on se u nesreći resignuje, rijetko udara i kune, a nikad 
ne mrzi. 

Ova normalnost, ova sredina njegova smjera i pjesničkog 
poleta bit će za nekoje mjerilom, da označe cijenu njegovoj 
poeziji notom »osrednje«; ali nema sumnje, da je upravo ova 
normalnost većma kadra, da uzgaja i zabavlja brojniju publiku, 
da svojim svjetlom dublje ponire, što se manje uzvisuje iznad 
viših i prosvjetljenih slojeva publike. Arnold je pretežito uzgo- 
jan pjesnik. Ne znam i nedokučujem, kako ova didaktičnost ova 
moralna tendencija mogu nekojima pružiti dokaza, da mu po- 
reku pjesnički talenat, osim ako im se dozvoli da pjesnikom 
može biti samo čovjek razvratne i nesredjene prirode, samo 
noviji »nadčovjek«, pozer, čudak, vagabund i t. d. 

To bih ja prije Amoldu ubrojio u jednu odliku njegovu: 
Pjesnici utjehe, pjesnici vjere, pjesnici ljubavi, kad su pjesnici, 
vrše veliko pozvanje, skoro jedino pozvanje prave poezije. Nji- 
hovo djelovanje jest kao ono lijekova, koji viđajući fizične bo- 
lesti ne utječu štetno na organizam u nikojem smjeru, dok re- 
volucijoneri, prevratnici u političkom i duhovnom smislu, po- 
mažu i odnemažu kao oni drugi lijekovi sa štetnim uzgrednim 

posljedicama. , 

Prvi stvaraju ljude, drugi junake. Kod nas se hoće i jednih 
i drugih, a više ljudi nego li junaka, više skupne čestitosti, neg 
li pojedinačkih žrtava«. # 

»Arnold je na pročelju svoje zbirke postavio za mo ° 
dvije kitice jedne svoje pjesme iznutri, htijući naglasiti svoj 
smjer i svoje pretenzije naprama publici«. 

» — On dakle nije pjesnik mode, ne klanja se kumirima 
mnoštva i ne otimlje se za časti, za slavom, za bogatstvom. 

Veli, da je pjesnik čarnih dneva naše prošlosti i da želi 
pjesmom povratili ona zlatna vremena. Ne shvatimo ga krivo: 
ne želi on sigurno kakovu obnovu ni političkoga, ni kulturnoga, 
ni socijalnoga stanja, u kojem se naš narod nalazio ma bilo u 
najljepšoj našoj periodi povjesnoj. 

Takav ideal bio bi za narod, koji nije bio nikad ni ujedinjen 
ni pravo svoj, i premalen i prečedan, ma bilo da smo mi danas 
u kukavnijem stanju nego li 200 godina natrag. Vremena, koje 
pjesnik željkuje, to su ona vremena, kad kod nas bilo više 
rodoljuba, više vjere (u sebe i u Boga), više karaktera, više 
domorodne čestitosti; to su ona vremena, kad su književnici i 
pjesnici naši bili sinonimi rodoljuba i narodnih apoštola. 

Što on to ovdje naglasuje, to je na odgovor onima, koji hoće 
da su ti ideali za nas danas zastarjeli, da su se preživjeli. 

Arnold hoće da nastavlja tradicije našega narodnoga pre- 
poroda u književnost s jačom akcentuacijom hrvatstva, u duhu 
novijega doba. U dvije trećine svoje zbirke on je pjesnik ro- 
doljublja; u svemu hoće pak da bude narodan«. — 

» — Ovaj (»Iz mladjih dana«) je po mom sudu najljepši dio 
Arnoldove knjige. On ljubi svoje rodno selo. U toj ljubavi, po- 
svećenoj milim uspomenama djetinstva, pjesnik se pomladjuje, pa 
opjeva njegove krasote što ih je prije samo gledao, da u njiho- 
vom okviru opjeva krasotu »svoje seoske vile«, svoju ljubav 
druge, obnovljene mladosti. 

Sve su to kratke duhovite pjesmice sa zgodnom pointom, 
one su vedra ljubavna šala čovjeka u godinama, koji se igra 
mladoženje, koji je pun ljubavi za onaj čarni idilički svijet«. — 

»U »Mrazovim sestricama« u »Uspomenkama«, u pjesmi- 
cama »Iz različitih pretinaca« opjevani su većim dijelom pjesni- 
kovi lični doživljaji s dosta tuge, jer je u njega bilo i nesreće 
dosta. U njim je pridignut spomenik njegovim milim pokojni- 
cima, njegovoj prvoj ženi, njegovoj dječici, njegovoj nesrećnoj 
sestri. 

Pjesnik ih je odviše ljubio, a da bi ih mogao zaboraviti. Za 
to ih često dozivlje u misli, s njima se razgovara, za njima 
tuguje. 

U tuzi za svojom mrtvom suprugom podsjeća kadšto na tuž- 
ne vizije Petrarke. »Mrazove sestrice«, su napose stručak je- 

senjeg cvijeća, svijen u slavu njegove druge žene. Značajno je 
tu čustveno raspoloženje ostarijega čovjeka: njegovo srce pri- 
pada samo polovicom živima; na mjesto radosti ono u ljubavi 
nalazi samo utjehe i olakšanje svojih boli. Poezija je to jeseni, 
požutjela i suha lišća, prvih jesenjih magla i mrazova, poezija 

kasnog cvijeća, cvijeća s grobova«. — — 

Tu (u drugom dijelu) su obradjene neke lirsko epske forme, 
na koje je u Matičinu »Glasu« J. Hranilović upozorivao, žaleći, 
što su kod nas, kao i kod drugih naroda, regbi sada pale u za- 
borav Arnold evo hoće da te forme uskrisi. Pokušaj nije izlišan, 
jer ima po koja romanca i balada i po koja povjestica, sto je ne 
čitasmo tako lijepe od Šenoinih vremena. Od povjestica »Pilat« 
bi odnio sigurno prvenstvo. »U razmjerno malo stihova tu je 
vještački zbijena najpotresnija tragedija«. Socijalna bijeda i so- 
cijalna nepravda, s kojih je takodjer puno tuge pjesnikovo srce, 
željno pravice, nalazi ovdje zadnji odjek u »Švelji«. Ganutljvo, 
s dubokom sućuti prikazana je ta žrtva gradske nevolje: zapu- 
štena, prevarena od huncuta' gradskoga umire u gladu očaju 
od sušice, a cio njen dotadanji život bio je samo mukotrpna 

borba za koricu hljeba. 

Tko to veli, da je Arnoldova poezija bezidejna, bez sadr- 
žine? Na stranu osobne zadjevice, na stranu literarne škole i 
teorije mladjih i starijih, naprednih i nazadnih. Arnold bi moga 
samo biti na ukor mladjima, tobože naprednijih ideja, koji za 
svoje ne pokazuju ni tolike radinosti, ni toliko duha, ni tolik 
života kao on za svoje natražne ideje. Čitajte Arnolda. ju av 
k poeziji kod literata i kod publike dokazuje mladost naroda, 
neuvelost njegovih ideala. Čast Amoldu!« 

-* 

»Velebit« o predio«« proi. dra Otona Kubera. Ugledni ova, 
dalmatinski listi donosi, u broju 130, od 15, srpnja 1098. uvodnik 
pod naslovom »Matica Hrvatska«, iz kojega vadimo ovo: 

»Još i dandanas traju polemike s Maticom Hrva skom^Kn,. 
ževnički rat prekoračuje granicu dozvoljenih sredstava. Kn, g 
se Matičine s neprijateljske stranke ignoriraju a ako ih spojn 
nju, onda navaljuju i omalovažuju ih. Napetost sve to vis 
jiči. a rezultat nije ništa drugo nego da narod gubi vol.u . snu 

sao za lijepu knjigu. ., 

Evo ovo su stvarni uspjesi duge i jalove polemik . 

Predsjednik Matice dr. Arnold izrekao je govor u kome 
izlaže svoje nazore o smjerovima u književnosti* To je bio po- 
vod poznatoj izjavi i secesiji većega dijela književnika* Kažemo 
povod, jer su uzroci morali biti sasvim drugačiji, a to sudimo 
po faktu, da Društvo Hrvatskih Književnika nije htjelo primiti 
na znanje izjavu, da će Matica štampati svako dobro djelo bez 
obzira na smjer i struju pisca. 

Što se tiče ekonomske strane cijeloga pitanja bilo je i ima 
dosta opravdana nezadovoljstva medju književnicima, da ih 
Matica ne podupire, kako bi bilo želiti. Uzrok je tome, što dru- 
štvo izdaje na godinu mali broj knjiga, a književnika je mnogo, 
čija djela moraju više godina počivati u škrabicama stola Mati- 
čine Uprave i ako su vrijedna, da se tiskaju. 

Ovomu treba svakako doskočiti. Za to nas je ugodno izne- 
nadio članak dra. Otona Kučera u Zagrebačkoj »Hrvatskoj« od 
3. srpnja pod naslovom: »Predlog o izvanrednim izdanjima »Ma- 
tice Hrvatske«. 

Mi s naše strane ne samo da odobravamo ovu namisao, 
nego cijenimo, da je dužnost Matičina odbora provesti je u 
djelo. Za to pak govore mnogi razlozi. 

Prvo svega nema u nas nakladnika, koji bi izdavali knji- 
ževna djela, a ako to koji i poduzme, književnik je prisiljen da 
se zadovolji s veoma mršavim honorarom. Matica Hrvatska ob- 
zirom na sredstva kojima raspolaže, može bez ikakove pogibelji 
da se toga primi. 

Drugi i najglavniji razlog koji za to govori jest, da će ovim 
korakom nestati jednoga glavnoga uzroka nezadovoljstvu knji- 
ževnika prama Matici. Jer dok je s jedne strane spravna pri- 
miti svaku vrijednu radnju, s druge će strane biti u stanju da je 
kroz kratko vrijeme i objelodaniti. 

Tim bi, mislimo, i nestalo razloga dalnjem sporu. Da je pak 
spor prestao i prije svjedoči činjenica, da je Gjalski kompetirao 
za vrijeme bojkota na nagradu Matice Hrvatske za svoju »Mate- 
rinsku Riječ« i da su neki književnici od najmladjih pristupili 
iza Klaićeve izjave opet u Maticu kao Lisičar, Kosor, Lovrić. 

Treći razlog, koji govori za Kučerin predlog, jest činjenica 
da su u nas politika i ekonomska pitanja potisnula u pozadinu 
zanimanje za književnost. Posljedice ćuti donekle i Matica, 
Društvo Hrvatskih Književnika, koje izdaje »Savremenik« uz 
dosta velike žrtve i deficit a da i ne govorimo o sasvim slabo 

rasprodanoj nakladi »Materinske Riječi«. Nije kud kamo treb 
priznati da je tako. Književni listovi propadose jedan za drugim. 

Treba dakle dati narodu češće dobra i zammiva štiva za 
male novce i u zgodnoj opremi. Češćim izdavanjem knjiga po- 
državat će se i rast će interes za literaturu, a dužnost našega 
novinstva bit će da u interesu samih književnika i knpzevnosti 
posveti malo više pažnje književnom radu. 

Vrijeme je dakle, da Matica oživotvori ovu namisab. Doba 
je, da prestanu trvenja i svadje. Matica ne pripada 
L pojSdtaim skupinama. Ona je vlasništvo »anoda . kn* ™ 
prava da zahtjeva od nje izvršenje svega onoga, na sto je 
njezina svrha i intencije njezinih ustanovi elja . dobro vo . 
Tko radi proti njoj vojuje proti jednoj instituciji, J J J 
skoro jedina kadra, da dade poriva napredku naše hjepe k j g . 

Treba dakle da se opet okupe oko Matice svi knjizevmc 
i da u njoj rade, a ne da joj u vječnom nezadovoljstvu potkopa- 
vaju temelje na svoju vlastitu štetu i bruku«. 

Dvoje nam je ovdje istaknuti. Ponajprije sud poštovanoga 
pisca članka »Mat. Hrv.« o našem književnom sporu; vuk se, 
da je sud nastao podalje od našega »bojišta« i je »to jb^kti 
van pa promatra prilike trijezno i mirno, bez subjektivnih i 

ličnih primjesa, koje vrlo važnu ulogu igraju u ^S^Sra’. 
Zato ie i pravo razlučio povod sporu (govor pre j - 

tali od uzroka; ovi su - iz. kulisa; o ton, 
bilo dosta govora i u javnosti, te ne “ ml> " p ; - k Za 
bitova« članka, da i opet izazovemo jad naših P rotlv ^ ' 
nas je »Velebitov« članak i opet dokazom, da se izvan Zagreba, 
»u provinciji« drukčije sudi o »Matici« nego bi & 

bački prijatelji htjeli: a gospodinu piscu zahvaljujemo 
broti, i što je o književnim prilikama sudKM ““tlo* htje- 
se Side »Vele- 

v a atlo a da se Sav^ jednome prijedlogu, Memn je svdto -ma- 
prijediti hrvatsku knjigu, onda se iz samoga ,ada na Mabcu^ 
ne osvrću na nj. Od zagrebačkih novina doea^^ rijed l 0 ga; 
ime samo »Hrvatsko Pravo«, ostale i * * £ škara ma 

valjda — u pomanjkanju prostora. Moraju - < oma ćirn 

izrežu iz stranih časopisa i novina, pa nemaju kad, da dom 

kulturnim pojavama i pitanjima posvete brigu. Ipak se rado 
razmeću, kao koje su najvažniji faktor u narodno-kulturnom 
nastojanju. Predlog prof. Kučere bio je kamen kušnje, na kojem 
se najbolje pokazalo, koliko ima smisla u zagrebačkome novin- 
stvu za napredak hrvatske knjige. Nije se radilo o stranačkoj 
stvari, nije se radilo ni o književnom pitanju, nego se radilo 
jednom općenom pitanju, o kojemu su mogli svi bez razlike 
stranaka i stajališta raspravljati. Pa ipak — gotovo nijedan ni 
slovca. Može li se taj muk smatrati »zanimanjem« za hrvatsku 
knjigu? Ili su možda i opet lični i strančarski motivi bili jači 
od smisla za narodnu stvar? Zahvalni smo uredništvu »Vele- 
bita«, što je podalo mjesta sudu o predlogu dra. Kučere, a kad 
se i ostalo novinstvo okani herostratskoga napadanja na »Ma- 
ticu« i kald bude radije pomagalo izgradjivati je i podizati, neigo 
obarati i rušiti, bit će i za hrvatsku knjigu bolje. Danas se za- 
pravo moć novinstva zlorabi, otkad u njem na veselje protiv- 
nika narodnih strančarstvo slavi slavlje. »Velebitov« je članak 
u tim prilikama hvalevriedna iznimka. 

Zaboravljeni hrvatski pisac. U »Nar. Nov.« zabilježio je 
M. Grlović ovo: »Dne 24. o. mj. navršilo se punih sto godina 
od smrti danas već posve zaboravljenog hrvatskog pisca, koji 
je svojim radom pod konac osamnaestog i početkom devet- 
naestog stoljeća časno ispunjavao ugledno mjesto u hrvatskoj 
književnosti. Savremenik Tite Brezovačkoga, Tome Mikloušića 
i Maksimilijana Vrhovca umio je u gluho doba najveće hrvatske 
nesvijesti isvojim radnjama obodriti duh i srce svojih zemljaka, 
pa je stoga zaslužio, da se ga barem ovim načinom sa nekoliko 
riječi sjetimo. 

Josip Ernesto Matijević bio je rodom iz malenog Ivanića, 
koji nam je tečajem devetnaestog stoljeća dao razmjerno više 
uglednih hrvatskih književnika i odličnika, nego li ikoji drugi 
grad Hrvatske. Rodio se je ondje 1. ožujka 1742., postao sveće- 
nikom god. 1765., župnikom u Garešnici god. 1777., profesorom 
vjeronauka u kr. školi u Zagrebu 1791. i oltarnikom kod sv. 
Marka u Zagrebu, — gdje je i umro dne 23. srpnja 1808. u 67. 
godini. Šafaržik, a po njem Kukuljević i Ljubi ć bilježe nam šest 
djela Matijević evih jezikoslovnog, naboranog i zabavnog sadr- 
žaja , od kojih su osobito neka, nabožna, i zabavnog sadržaja, 
vrlo opsežna, druga kao prve hrvatske slovnice od većeg inte- 

resa, a treća, zabavna, prvi zametci naše lijepe knjige. Mati, e vic 
je prvi hrvatsko-njemački slovničar i prvi pisac hrvatske »Ue- 
noveve«, koja je kašnje u preradbi prema Krištofu Schmidtu 
mnogo mlado srce ganula. 

Djela Matijevićeva su ova: 1. Pomum granatum, worinnen 
durch die in dem lobi. Warasdiner Generalat iibhche kroatische 
Redensart der wahre Kern der deutschen Sprache exphciert 
wird. Zagreb 1771.; 2. J. J. Hollanda raztolmačenje evangeliu- 
mov nedjeljnih, iz nemškoga na horvatski jezik preneseno. Za- 
greb 1796—9., 4 sveska; 3. raztolmačenja sverhu velikoga kate- 
kizmuša iz Joh. N. Langs Ptarrer in Marlen, na horvatski jezik 
prenesena. Zagreb 1796.-1802., 5 svezaka; 4 Vnogoverstna po- 
božnosti sveršavanja, Zagreb 1802.; 5. Vesela i za oteti kruto 
vugodna pripovest od pobožne i bogobojeće renanske grofice 
Genovefe, vu horvatskom jeziku skup složena Zagre 
Horvatska gramatika, oder kroatische Sprachlehre sa slovni- 
kom. Zagreb 1810.« 

Ovoj literarno-historijskoj bilješci dodaje M. Grlovic i do- 
datak, koji ovdje bilježimo: 

»Od danas živućih hrvatskih književnika, a kamo ii čita- 
laca, teško da ima jedan, koji je imao barem i jednu Matijevi- 
ćevu knjigu u ruci. A ipak je on kao predteča Gajev visoko 
dizao hrvatsku zastavu u književnosti i po tom zaslužio barem 
ovu spomen o stogodišnjici, kad je zamijenio ovaj svijet s boljim 
Možda će ova bilješka potaći i kojeg od naših bibliografa da 
nam o Matijeviću i njegovim radovima iznese na vidjelo i 
gih podataka.« 

Za ovakove se primjedbe obično slabo mari A ipak su one 
kadgod važnije, nego bi se na prvi mah činilo, ne ^es \ 

odaju misli piščeve, što ih je zadobio diljem života i rad , 
ne kao objektivnu zasadu, nego kao subjektivni dojam. Ne : bi 
li se iz ovoga dodatka mogao razabrati tjhi prijekor J 

literarnoj povijesti, što je tako slabo osvijetlila doba ^ “ fli 
rizma, da ih ima medju Gajevim pretečama, koji su zaboravl^em 
toliko, te im se jedva ime poznaje? Možda i om cekapi, 
dodje koji tudjinac, da ih otme zaboravi, jer naši litera 
rici ne dospješe na to? 


i 

IZDANJA »MATICE HRVATSKE« ZA G. 1908. 

Izdanja se »M. H.« za tekuću god. 1908, dogotavljaju te će 
se prvih dana mjeseca studenoga početi razašiljati. Da povjere- 
nici »M. H.« uzmognu sa što većim marom i uvjerenjem poraditi 
oko skupljanja članova i širenja hrvatske knjige, potrebno je, 
da stvore sebi sud o vriednosti ovogodišnjega dara »M. H.« 

Izdanja »M. H.« doista su dar. To je već odavna tako po- 
znato, da se s mnogo strana tomu već i prigovara. Ove godine 
na pr. daje »M. H.« za redovnu godišnju članarinu šest knjiga, 
koje zajedno imadu 143 tiskana arka. Ostavimo po strani pita- 
nje, kako prema ukupnoj godišnjoj članarini stoje vlastiti tro- 
škovi izdanja i u onom slučaju, kad bi se ljetošnja naklada od 
13.000 posve razpačala* (premda to i za sam obstanak »Matice« 
ima odlučnu važnost), pa pogledajmo sadržaj ovogodišnjih 
izdanja. 

Na prvome mjestu medju knjigama »M. H.« za god. 1908. 
stoji svakako veliki ilustrovani zbornik pod naslovom »Posljed- 
nji Zrinski i Frankopani«, koji obseže puna 43 arka, a tiskan je 
u velikom kvart-formatu (str. 340). Na omotu je umjetnički izra- 
djen i u bojama vjerno reproduciran grb Zrinskih i Frankopana, 
a na čelu je djelu savremeni portret bana Petra Zrinslkoga tako- 
djer u bojama. Cielo je djelo ukrašeno mnogobrojnim slikama 
(108), i to različnim portretima samih nesrećnih mučenika Petra 
Zrinskoga i Frana Krsta Frankopana, pak ostalih članova slav- 
nih ovih obitelji, njihovih gradova, pečata i t. d., scena užasne 
katastrofe u Bečkom Novom Mjestu i t. d. 

Djelo se počinje obćim pogledom na znamenovanje obitelji 
Zrinskih i Frankopana u hrvatskoj državnoj i prosvjetnoj povje- 
sti. Taj je (pogled iz pera kr. sveuč' profesora i podpredsjednika 
»M. H.«, Vj ; Klaića, koji je djelo i zamislio, osnovu mu sastavio, 
našao suradnike i posao s njima podielio. 

* Sam papir jednoga primjerka redovnih izdanja (2 kg 920 grama) stoji 
K 1.70, a svi vlastiti troškovi za jedan primjerak iznašaju blizu K 5. — (točno 
K. 4.82), jer ljetošnja redovna izdanja (s režijom) stoje K. 62.600. — . Odbije 
li se od naklade 2.500 primjeraka za članove zakladnike, koji izdanja dobi- 
vaju badava, morala bi se ostala naklada od 10.500 razpačati baš do posljed- 
mega primjerka, te bi istom tada (10.500 ^ 6 = 63.000) jedva pokrila tro- 
škove (i to samo onda, kad Slovenci ne bi dobivali izdanja za 4 K)! — Ovo 
bi morali držati na umu osobito oni članovi i povjerenici, koji knjige naruče 
i Prime, a ne plate ih. 

Iza toga dolazi glavni dio djela: »Zrinski i Frankopani. na 
braniku domovine« od sveuč. prof. dra. Ferde pl. Šišića. U tri 
odjela (1. Prvi sukobi, 2. Očajna borba, 3. Mučenička smrt) 
razlaže pisac obširno uzroke, izglede i posljedice tako zvane 
»urote Zrinsko-Frankopanske«. 

Studijom prof. dra. Rudolfa Horvata pod naslovom »Zator 
Zrinjskih i Frankopana« završuje se prva polovina zbornika. Tu 
su izpričani posljednji dani Katarine Frankopanke Zrinske, 
Ivana Antuna Zrinskoga, Jelene Zrinske i ostalih članova ovih 
dviju porodica. 

Drugu polovicu djela zapremaju studije K. Šegvića, J. Hra- 
nilovića, dra. V. Deželića, F. Rožića i dra. F. Ilešića pod naslo- 
vom »Neoteta baština«, »Grobovi u tudjini« i »Uskrsla slava«. 
Tu je izneseno i razloženo ono, što je hrvatskomu narodu od 
glasovitih ovih obitelji ostalo kao vječna baština, koje nije 
mogao nitko oteti ni uništiti, a to su u prvom redu književna 
djela članova ovih obitelji (»Adrijanskoga mora Syrena« grofa 
Petra Zrinskoga, »Gartlic« F. K. Frankopana i »Putni tovaruš« 
Katarine Zrinske), koja ujedno svjedoče o pravoj hrvatskoj 
sviesti i živoj brizi odličnih ovih obitelji za najveće narodno 
dobro: za narodnu prosvjetu. Zgodnijim naslovom nego što je 
»Uskrsla slava« nije se doista mogla nazvati ona elementarna 
pojava, kad se je iza dvjestogodišnje sramotne zaboravi u za- 
strašenom narodu hrvatskom počeo radjati pravi kult narodnih 
junaka i mučenika najprije tihim ali znamenovnim zadušnicama 
samosltanskim, onda u novinskim člancima i tužaljkama, napo- 
kon čitavim djelima, dok se god. 1906. nije i zakonito predstav- 
ničtvo čitavoga naroda i domovine hrvatske jednodušno, javno 
i ponosno poklonilo junačtvu, domoljublju i slavi velikih ovih 
Hrvata. — Završuje se ova druga polovina kratkim prinosom 
E. Laszowskoga i Otona Ivekovića o posljednjim Zrinskim i 
Frankopanima u tvornoj umjetnosti (grbovi i pečati, slike). Do- 
dana je djelu bibliografija svega, što je o Zrinskima tiskom 
izdano. 

Djelo nosi na prvom listu napis »Hrvatskim mučenicima — * 
Matica Hrvatska«. Hrvata zazebe, kad to pročita, a kad pročita 
prvu polovinu djela, protrne — te nakon neke stanke umora i 
užasa požudno zuri u ono dalje, ne bi li našao ono, za što eto 
kažu, da nije oteto; guta svaku rieč, prati i pojačava svaki 
poklik u rastućoj slavi, združuje kucanje svojega srca s kuca- 

jima zahvalnih, neustrašenih i vjernih hrvatskoj misli pojedi- 

sabomm St' 6 l f ^ ČUVStvo P ravde ne os i eti V™* punim 

saborom staroga i slavnoga kraljevstva Dalmacije, Hrvatske i 

1St V tare n r d ° mOVine ’ koioi su banovali ZrL- 

1 1 ™ k o p am, kojoj su banovali, za koju su i poginuli, 
blika ove naše stare, viekom se pomladjujuće i viekom 
ljubljene domovine, u staroj junačkoj slavi i tužnom mučeničtvu 

ZZ Se - P hrV f tskim čitaocem živa. u njezinim današnjim 
predstavnicima, jednodušnima s djedovima i pradjedovima — 

lpotl7- n r t , rain l° na ! d0jam ’ št0 ga stvara svak a katarza. 

je nji rmski i Frankopani« djeluju umjetničkim dojmom, 
kao potresna tragedija s apoteozom. 

* 

»Matici Hrvatskoj« poglavita je zadaća širiti koristne na- 
uke. Zato su svake godine najobsežnija djela u »Poučnoj knjiž- 
nici«, u kojoj ove godine izlazi knjiga 34. Poučna knjižica »M. 
H.« pomiče se već od njekoliko godina sve to više prema prak- 
lcnim, osobito narodno-gospodarskim naukama. Tako je pred 
njekoliko godina izašlo u toj knjižnici u dva svezka djelo o na- 
rodnom gospodarstvu od dra. Frana Milobara, a poslie djelo 
Mjepana Radića o modernoj kolonizaciji. Od istoga pisca izdala 
je »M. hl.« ove godine »Današnju financijalnu znanost«. Čovjek 
ne i u prvi mah mislio, da bi se djelo o toj stvari moglo napisati 
i tako zanimljivo, da ga uzmogne ugodno pročitati i nestručnjak. 

° iu a u d, t ? 1 116 bi bil ° zaniml i iv °. stvar je tako važna, da 
je »M. H.« bila upravo dužna podati o njoj obrazovanomu hrvat- 
skom obćinstvu obširnije djelo, i to s obzirom već n a našu pod- 
punu financijalnu zavisnost, koja nas tako tišti, o kojoj se je 
ohko pisalo i govorilo, a o kojoj ipak ne samo širi slojevi na- 
roda, nego ni gdjekoji od onih, koji bi mogli doći u položaj, da 
o om kažu rieč, imadu vrlo nedostatno znanje. I to nije ni čudo, 
jer finanmjalna pitanja čine danas posebnu znanost, is kojom 
evo »M. H.« upoznaje svoje članove. 

Naukom se bavi i dobra polovina književno-naučnoga zbor- 
nika »Hrvatskoga Kola«, od kojega ove godine izlazi IV. knjiga. 
»Hrv. Kolo« sadržaje ljetos ravno deset naučnih studija. Na 
ćelu su dvie studije prof. dra. Nikole Andrića: jedna o putova- 
nju vodje naših preporoditelja, Ljudevita Gaja u Rusiju, a 

druga o zanimljivom jednom pitanju, koje se tiče izdavanja na- 
rodnih pjesama. Stari muzikolog F. Ks. Kuhač piše o slavnom 
svjetskom komponisti Fr. Listu, kojega drži Hrvatom, dr. O. 
Kučera tumači, da ima i nevidljivih zviezda, prof. dr. Bazala 
razlaže o pravu nagona, dr. Šišić razsvjetljuje historijom smrt 
Smailage Čengijića, a dr. R. Horvat iznosi vrlo zanimljive po- 
datke o zapljeni imanja i imetka Zrinskih i Frankopana poslie 
katastrofe u Bečkom Novom Mjestu. Stj. Radić niže njekoliko 
kritičkih razmišljaja o ovogodišnjem velikom »slavenskom kon- 
gresu« u Pragu. Dr. Lozovina i prof. Šegvić podaju sliku glaso- 
vitoga, ove godine umrloga talijanskoga književnika E. De Ami- 
cisa. Prof. dr. St. Plivelić tumači »opasno djelovanje jakih 
električnih struja«, što i kod nas sa sve to većim razvojem elek- 
tričnih uredjaja postaje svakim danom sve to aktuelnije. Slove- 
nac Albin Prepeluh razpravlja vrlo kratko, sasvim informativno 
i dakako posve objektivno o kulturnim smjerovima kod Slove- 
naca. Napokon je svršetak pouke posvećen jubileju zaslužnoga 
našega učenjaka svjetskoga glasa, don F. Bulića. 

Čitajući čovjek liepe ove i ozbiljne razprave gotovo se ču- 
diti mora, da u današnjim našim težkim prilikama, gdje smo svi 
u vječnom nelkomi očekivanju, nadi i strahu radi udesa i buduć- 
nosti naroda i domovine Hrvatske, — ipak još ima barem dese- 
tak ljudi, koji kao daleko od javnoga rada u tišini svojoj podrža- 
vaju i grade druge one trajne temelje narodnoga obstanka: 
nauku i prosvjetu. Vještijega će sudca svakako veseliti i to, što 
se iz liepoga ovoga niza razprava vidi, da mi Hrvati imamo, 
može se reći, posebni svoj naučni ton i način. Jest, to je nauka, 
obća, svjetska, kosmopolitska, \ — ali se iz svakoga gotovo 
redka i iz cieloga načina vidi, da to pišu naši ljudi. Tko pozna 
ton i način razpravljanja naučnih pitanja u drugih naroda, rado 
će priznati, da mu ovaj hrvatski način najviše godi. 

Druga je polovica »Hrv. Kola« posvećena liepoj knjizi. Uz 
stare suradnike »Hrvatskog Kola«: Arnolda, Hranilovića (»Je- 
senčice«), M. Šenou (dramica »Robovi« iz klasičnoga života), 
Kuzmanovića (»Republika u Magaraševcu«, drama) i Andrija- 
ševića (»Kauri-drvo«, liepa novela), ima ih dosta i novih. Uz 
Frana Galovića (»Pjesme«) javlja se (pseudonim, u ostalom poz- 
nat) P. Krstinić s dramom »Kobna oklada« iz staroga hrvat- 
skoga života, iz vremena prvoga hrvatskoga pjesnika Marka 
Marula. Drama mnogo nišani na današnje Hrvate. Uz Milana 

VWim0 . ISU V «M“X*K. s ep*™ Plesnu™ 
Ivnez od Lud„e. _ po n,ejovom »sriemskom, nsčinu. Napo . 

e °g r lZ I*"*" P °” a ‘ i iznosi nekoliko 

* 

Pnpoviest pok. Ivana Lepušića pod naslovom »Pustolovka« 
crta život u trgovačkoj hrvatskoj kući. Lepušić nije bio pisac 
prvoga reda, pa to dokazuje i ova, u ostalom dosta uspjela 
pnpoviest, koja je doista vrlo dobra slika jednoga diela doma- 
cega našega gradjanskoga družtva. Da se iz te slike povuku 
umjetničkim potezom nuždne konsekvencije, bila bi stvar da- 
kako savršena. No Turgenevi se riedko radjaju. 

if 

Od toga slavnoga majstora, od toka kralja pričalaca i - 
mislilaca, od Ivana Sergijevića Turgeneva, od toga viekom 
mladoga - ,er viekom poetičnoga - Rusa daje »M. H « ove 
godine njegov roman »Nov« (Novi rod). Ne ćemo umanjivati 
mcije radoznalosti, pa ne ćemo da potanko pričamo onima, koji 
ne znadu, sto je u toj »Novi«. Kažemo samo: tu je revolucija — 
početak one pojave, koja je eno jučer strašno potresla dragom 
I urgenevljevom domovinom te još i danas njom trese. Majstor 

0 ,E ta J Sergijević! Oštre li su njegove naočale, kojima iz 

1 ariza ili Baden-Badena gleda veliku svoju »bezimenu« (tajnu) 
»Raseju« (Rusiju)! Kako je majstorski razdielio svjetlo i sjenu! 
Rako fino daje svakomu, koga što ide: i »gospodi« i »crvenima«! 

• o uza sve to — zagrijani demokrati, demokrati-strančari, 
demokrati po zanatu, a možda i gdjekoji iskreni demokrati — 

ce se na Turgeneva do vieka, — kao što je i naravno, 
jer je Turgenev ipak uza sve isvoje humane simpatije prema 
»crvenima« _ aristokrat, i to po cielom svojem biću. Ov-ai je 
roman baš u tom pogledu vrlo zanimljiv, p a još i danas, i to za 
nas, sasvim aktuelan. 

X 

Od »proroka« poljskoga, od miloga mističnoga Adama 
ickiewicza izdaje »M. H.« ov e godine njegove »Izabrane 
pjesme« u prievodu Ise Velikanovića. Ovaj je prievod nesumnjiv 
dobitak za hrvatsku književnost, pa se Isa Velikanović može 
s ponosom i zadovoljstvom osvrnuti na ovaj svoj rad. 

* 

U »Maloj Knjižnici« svršava prof. Šišić »Hrvatsku povjest« 
II, svezkom došavši do god. 1790, I tako sad imademo cielu 
hrvatsku povjest osim najnovijega vremena u dvie omanje knji- 
žice — za 1 K. 

Uz ovu knjižicu izdana je u novom ovom nizu izvanrednih 
»Matičinih« izdanja »Uljudba prastaroga svieta« od prof. Stje- 
pana Kućaka. To je kulturna povjest prastaroga (prehistorij- 
skoga) svieta, i to sa stajališta strogo kršćanskoga, čemu će 
zacielo gdjekoji prigovoriti, pače jedva dočekati, da mogu hajku 
na »M. H.« nastaviti, 

* 

Najsjajnije je uz »Posljednje Zrinske i Frankopane« — 
»Kolo Hrvatskih Umjetnika«. III. Ovo je za pravo »Kolo jugo- 
slavenskih Umjetnika«, jer sadržaje i umjetnine srbskih, slo- 
venskih i bugarskih umjetnika, i to devet slika u bojama, a tri 
u crnoj reprodukciji. 

Ovo se izdanje ne daje ljetos medju redovnim izdanjima, 
nego uz smiešnu upravo cienu od dvie K! Dvie godine je »M. 
H.« davala ovu ediciju badava, — samo da pobudi zanimanje za 
umjetnost. Sad ju s istoga razloga daje za ovu neznatnu cienu. 
Ne nadje li. se barem polovica članova, koji će cielu nakladu 
(6000) pokupovati, — ne će »M. H.« više izdavati ovoga 
zbornika. 

Kritičarima, koji prigovaraju izdanjima M. H. Jedan od 
najobičnijih prigovora naših protivnika jest, da su beletristička 
djela izdana u »M. H.« slaba. Da se ovaj prikor »M. H.« i njezina 
odbora zapravo ne tiče, lako uvidi svaki, tko samo malo misli, 
da »M. H.« ne stvara književnost, nego je izdaje, kakovu nadje 
i kakovu joj prilike dadu. Uza sve to s protivne strane napada 
na »Maticu« zbog slabe proizvodnje u našoj knjizi, mjesto da 
joj se uzroci traže uopće u prilikama našim. No još jedan smi- 
sao imade taj prigovor; da naime »M, H.« ne dobiva od književ- 
nika valjanih djela, ova da izlaze zapravo izvan edicija »Matice 
Hrv.«. Upravismo stoga na gospodu kritičare »molbu«, da nam 
označe ta djela — a što oni na to ? Osjetiše žalac, koji u toj 
molbi leži, pa i ne odgovaraju, osjećajući, kako ipak ne bi tako 
lako bilo obrazložen prijedlog podnijeti o tome u svakom obziru 
boljem djelu, koje je izvan »M. H.« ugledalo svijet. Kad se radi 
o razbacivanju riječima i frazama, kad se može na laku ruku 

reći, da su »Matičine« edicije slabe ili pače loše, gospoda su 
bila vrlo spremna, a kad treba svoje ispade na »M. H.« oprav- 
dati, ni mukajet. Samo brbljavi »Obzor« istrčao je i izvalio 
mudru, svjetujući nam, da u bibliografiji potražimo to najbolje 
djelo. Na to nam je reći, da nije običaj u »M. H.« kao u redak- 
ciji »Obzora« književna djela prosudjivati i ocjenjivati prema 
naslovu i zvučnome imenu, a mudri kritičar Obzorov bio bi 
svakako bolje učinio, da je šutio — ali ni onda ne bi mudrac 
ostao. 

Još bolje odgovara »Zvono«. Ono počinje ponajprije s 
izvraćanjem, (ta i kako bi drugčije) da smo se obratili na »jav- 
nost«, da opravda »Maticu Hrvatsku« i da se odbor pozove 
[sic!) na to da — nije u Hrvatskoj ni napisano stvari boljih no 
što ih je »M. H,« izdala. U istinu bila je naša molba upravljena 
na kritičare i to poglavito na protivnike, nipošto na javnost, 
a i ne sa svrhom, da se »M. H.« opravda, nego da se — kritičari 
opravdaju, jer oni imadu kud i kamo više toga opravdati. Nakon 
toga piše »Zvono«: »Ako većih djela, koja iziskuju puno truda 
i vremena nema objelodanjenih mimo »M. H.« to ne mora zna- 
čiti, da ih uopće nema, jer je poznato da literati nemaju novaca, 
da mi nemamo nakladnika, da nakladnici nemaju organizovane 
rasprodaje knjiga«. Tako dakle? Sad je najednom krivo sve i 
sva: i nakladnici i pomanjkanje novaca i knjižarske organizacije, 
ali uza sve to se »M. H.« prigovara, što ne izdaje više većih 
radova, zabavlja se njezinim edicijama, da nijesu dosta dobre 
— a gdje su bolje? Zašto prigovarati, kad naše prilike omogu- 
ćuju jedva proizvodnju, kakovu izdaje »M. H.« Ili: protivnici 
naši ističući nedostatak Matičinih edicija pozivaju se na snažnu 
produkciju »mladih« — p a gdje je ta? ako je doista tako vri- 
jedna i dobra, na svjetlo s njom, svijet je željan dobra štiva, 
razgrabit će ih — poprilici onako kao slavljenu »Materinsku 
riječ«! Nema straha u dobra književnika, a tužbe na nakladnika 
i sve drugo samo su jalovi izgovori. No »Zvono« ide još i dalje: 
»Ako li takovih djela nema napisanih, to ne mora da znači, da 
nitko ne bi htio i mogao što velikog napisati nego samo to, da 
nitko ne će . , pisati velika djela«. Ovo je još divnije — ovo 
je naprosto sjajno. Dakle: ako djela nema, nije znak, da ih nitko 
ne može napisati, već da ne će! Pitamo onda, po čem se mjeri 
snaga literature? po onom, što je faktično napisano ili po onom, 
što se može ili se moglo napisati? Po čem se odredjuje znatnost 

književnikova: po onom, što jest napisao ili po onom, što je 
mogao napisati? Gospodin iz »Zvona« spada, čini se, medju 
one, koji kad što zlo urade, da se ne bi činilo, da je iz neznanja 
ili nesposobnosti, vele, da ;e učinjeno — iz principa; njegovi 
literati — ne će da stvaraju, premda »mogu«, ali po čem se 
zna, da mogu? Drugi ljudi tvrde sposobnost po stvaranju, naši 
protivnici po — obećanju i po hvalisanju; zato i imadu veliku 
književnost, žalibože samo u mogućnosti — jer oni »neće«! O 
tempora, o mores! 

Ali i to nije istina, da oni mogu stvarati; ta jedan dva broja 
pred tim donosi isto »Zvono« ove riječi: 

»Kad bih išao rovati dalje i dublje medju knjigama, našao 
bih ih još dosta, koje su naši pisci uz teško skucani novac na 
svoj trošak izdavali i zadržali neprodane u svojim ladicama. 
Za literaturu to u pretežnom broju slučajeva nije šteta. Štetu 
osjeća tek džep takova autora. Ako pregledamo svi knjige na- 
ših najmladjih u koliko su istupili posebnim edicijama, vidjet 
ćemo, da nam se ove godine nije pojavio nijedan talenat, o ko- 
jemu bi valjalo napose govoriti i vodili računa. U njih nema ni 
velikih misli, ni dubokih osjećaja, ni uvjerenoga pesimizma i 
očajanja, ni raspojasanoga veselja i optimizma. U njih nema 
ništa, što bi odgovaralo potrebi narodnoj ili — kad već toga 
nema — što bi nosilo biljege artizma, zasićenosti, koju su even- 
tualno postigli dotični pisci na vrelima tudjih kultura. Ništa od 
svega toga — nego nasuprot svuda maljušnost, neproosjećani 
stihovi, afektirane boli, naivni izrazi, svuda osjećaj praznine i 
— nemoći«. 

Zar su gospoda na to već zaboravila? No da se rad naše 
gospode kritičara još bolje osvijetli, evo nas još s jednim »ape- 
lom« na javnost. Poznato je naime, da u Hrvatskoj izlaze djela 
ili vrlo loša, pa ih kritika naprosto zabaci ili pak dobra, ali ih 
naša kritika — možda iz poznatoga hrvatskoga jala — tako 
ocjenjuje i prikazuje, da se i opet čini, kao da ne valjaju ili bar 
nijesu osobita; stoga bi upravo bilo čudo, da se nadje djelo, 
kojemu bi naši kritičari priznali vrijednost. . 

Pozivamo stoga ovim i molimo, neka se javi jedan čovjek, 
koji je posljednjih godina nešto beletrističko napisao, a bilo 
je to općenito priznato kao valjano savremeno, umjetnički do- 
tjerano i jezično savršeno. 

Nadalje: 


i 

Pozivamo ovim i molimo, neka se javi onaj, koji je (osim. 
Novaka, Becića i Deželića) posljednjih godina napisao jedan 
roman ili pripovijest većega opsega, da bi ih »M. H.« mogla 
štampati. 

Napokon: 

Neka se javi onaj, koji uopće ima u rukopisu, kakovu bele- 
trističku radnju većega opsega (bar 6 štampanih araka), a ne 
će je »M. H.«, da dade za štampu — ili koji ima gotov rukopis 
znanstveno popularnoga djela od najmanje 10 štampanih araka, 
a nije ga ponudio ili ga ne će da ponudi »M. H.« 

»M. H.« ne traži svoje opravdanje pred kritikom; njezino 
opravdanje leži u velikom broju čitalaca. Radi se samo o tome?; 
ako naime naši protivnici na ovaj poziv ne odgovore potpuno i 
ozbiljno, da će se konstatirati, kako na »M. H.« i njezina izda? 
nj a viču samo ljudi, koji nisu kadri napisati ni takova djela, što 
su ih dosada napisali najskromniji radnici »M. H.« Evo prilike 
kritičarima našim, da se iskažu! 

Prema potrebi pružit ćemo im još te prilike. 

DALMATINSKA IZLOŽBA. 

G. N. Andrijašević u posljednjem broju »Glasa M. H.« refe- 
rirajuć o dalmatinskoj izložbi u Splitu spominje takodjer nespo- 
razumak dalmatinskih i hrvatskih umjetnika, pa dolazi takodjer 
do zaključka, da je dalmatinskim umjetnicima učinjeno krivo od 
strane hrvatskih umjetnika — kako u Beogradu, tako i u Sofiji 
— i da splitska izložba nije bila nikakav »separatizam« i tako 
dalje! Još na koncu spominje g. Andrijašević, da je ovlašten 
izjaviti od strane dalmatinskih umjetnika, da ne postoji niti da 
je postojao bojkot istih naprama Matici Hrvatskoj, pače da bi 
dalmatinski umjetnici rado dali svoje radove u »Kolo«. 

Gornja tvrdnja, da su bili zapostavljeni u Beogradu i Sofiji, 
nije istinita, te sam se već javno osvrnuo i dokazao, kako je 
kriva objeda dalmatinskih umjetnika napram nama hrvatskim. 
Pripravan sam to opet još živim svjedocima dokazati, jer još 
živu oni — koji su bili kod toga. — Ali zaludu: krsti vuka — 
vuk će opet u goru! 

Zato u kratko izjavljujem ovo: 

Bio sam ljuti protivnik svakakvog cijepanja, a pogotovo na 
kulturnom polju. Zato i ona žestina u mojim člancima protiv 


262 


dalmatinske »regionalne« izložbe. Nisam bio osamljen. Mimo 
pisaca u »Hrvatskoj«, u »Obzoru«, u »Hrvatskom Pravu«, ima 
još mnogo odličnih Dalmatinaca, koji su bili protiv »regionalne« 
izložbe u Splitu, — tako slavni učenjak g. Bulić, narodni zastup- 
nik Ivanišević — da i ne spominjem druge. 

Danas je drugačije i otvoreno izpovijedam, da ne ću više 
pobijati taj separatizam, jer mi je već dodijalo biti vječno u boju 
protiv »kampanilizma«. 

Hoće li se kvitirati ova moja susretljivost? Da vidimo: 

Ovoga proljeća priredit će hrvatski umjetnici izložbu u 
Zagrebu — po uzoru dalmatinaca — takodjer samo »regio- 
nalnu«. 

Ne će pozivati ni jednoga Dalmatinca. Ovi ovdje umuju 
ovako: 

# _ 

Neka Dalmatinci ostaju u Dalmaciji — a mi ćemo u Za- 
grebu, Tamo neka »Austrija« učini »ateliere« — kako ovdje, 
— onda neka se takodjer sagradi »umjetnička škola« — pa eto 
dosta mjesta i za »profesure«! 

Ovo su plodovi onih zagovaratelja »regionalne« izložbe u 
Splitu i onih svih, koji su se pozivali na Svete Dujme i Dio- 
kleciane. G. se N. Andrijašević, da popuni taj »kampanilizam«, 
poziva čak na Tirolce. Pa dobro. Ako je gospodi Dalmatincima 
pravo — i meni je pravo. 

Zato ponavljam: ja se u taj spor više ne miješam, tek jedno 
samo molim slavnu upravu »Matice Hrvatske«, da izvoli obje- 
lodaniti pismo od g. Meštrovića, i da izvoli potvrditi, da li su 
se na poziv »Matice Hrvatske« dalmatinski umjetnici odazvali, 
kada su moljeni, da pošlju reprodukcije svojih radova za »Kolo« 
hrvatskih umjetnika«. To je bilo 1907., koje sam godine i ja 
pisao o »bojkotu« dalmatinskih umjetnika napram »Matici 
Hrvatskoj«. Ovim objelodanjenjem najbolje će se vidjeti, tko 
je govorio neistinu, ja ili moji dobri kolege s mora. Ili možda 
gg. ne razlikuju (da nijesu bojkotovali) perfekt od futura? (da 
bi rado dali svoje radove »M. H.«) Čemu se ponose onda »la- 
tinskom« kulturom? 

Misle li najposlije gospoda, da ja baš nikakva posla nemam, 
nego samo njihove neistinite navode odbijati? 

Ovo je moja posljednja — i razvili se odnošaji umjetnika 
onkraj Velebita i ovkraj, kako mu drago, mene po srijedi ne 
će biti više. Oton Iveković. 

Dodatak uprave »M, H.« — Kad je g. Andrijašević u do- 
broj vjeri i namjeri spomenuo držanje posebice dalm. umjetnika 
prema »Matici«, nuždno je, da se ponovno objelodane doku- 
menti, iz kojih se jasno vidi to držanje, pa je suvišna svaka 
razprava. 

Poziv »M. H.« na sve umjetnike glasio je: 

»Odbor Matice Hrvatske« raspisao uz natječaje za bele- 
trističke i poučne radnje takodjer jedan natječaj od 300 (tri- 
sta) K za slikarsku ili vajarsku (kiparsku) radnju po volji uz 
uvjete, koji su objelodanjeni u svim zagrebačkim novinama i 
u 1. 2. broju »Glasa M. H.«. 

Zagrebački i nekoji vanjski umjetnici odazvali su se ovomu 
razpisu natječaja liepim radnjama, koje su nakanili izložiti u 
zagr. umjetničkom paviljonu, pa se uprava »M. H.« obraća ovim 
posebice i na Vas s molbom, da se izvolite priključiti natjecanju 
te koju svoju radnju pošaljete za spomenutu izložbu pod uvje- 
tima naznačenim u razpisu natječaja. Radnje izvolite poslati do 
pod konac svibnja na upravu Matice Hrvatske u Zagreb. 

Nadajući se stalno, da ćete se ovomu skromnomu za sada 
nastojanju »Matice Hrvatske« oko podupiranja umjetnosti naj- 
spremnije odazvati, preporučujemo vam se s odličnim pošto- 
vanjem. U ime odbora M. H. 

Dr. Gjuro Arnold v. r. Dr. Ante Radić v. r, 

predsjednik tajnik« 

Na ovaj poziv, koji je poslan i posebice svim umjetnicima, 
kojima je »M. H.« znala za adresu, dobila je uprava »M. H.« 
od g. I. Meštrovića ovaj odgovor: 

»Žalim što mi se je u novinama podkrao natječaj, koga je 
ta slavna uprava raspisala, te su mi stoga nepoznati uvjeti, pa 
će mi biti nemoguće, da i ja sudjelujem konkurenciji. Izvoli li 
mi jih ta si. uprava priposlati, pa budu li isti mogućnosti od- 
govarali, to može ta si. uprava i na moje radove računati. 

Vidovićeva adresa: Em. Vid. Chioggia (Italia), a Krizma- 
nova II. Wien Valerienstrasse 8 a, Rački IX. Sobieskig* — Sa 
osobitim počitanjem I. Meštrović«. (Poštanski žig 11. V. 1906.) 

* U pozivu na g. Meštrovića bio je dodan pripis, u kojem se g. M. 
umoljava, da izvoli obavijestiti upravu »M. H.« o adresama ostalih hrvat- 
skih umjetnika. Toj se molbi g. M. evo pripravno odazvao, pa mu zato u 
ime uprave i ovim putem zahvaljujemo. Upr. »M. H.« 

Pošto je tajnik »M. H.« već prije bio poslao g’osp. Meštro- 
viću »Glas M, H.«, u kojem su objelodanjeni uvjeti natjecanja, 
i posebice mu sada odmah pisao, dobio je od njega ovu do- 
pisnicu : 

14. V. 06. Veleučeni gospodine! Danas primio Vašu dopis- 
nicu a neki dan 5. br-va G. M. H. pa Vam se ljepo zahvaljujem. 

U koliko mi bude moguće obavijestiti ću i druge umjetnike 
glede Vašega natječaja. Molim Vas javite mi je li »M. H.« pre- 
uzimlje trošak prenosa za tamo i ovamo i u svakom slučaju, 
jer s vajarskim radnjama ide teže nego li sa slikama. Izim toga 
dajem Vam na znanje, da će meni biti moguće tek sasma pod 
konac o. mj. poslati a ne znam hoće li biti na vreme. — 

S osobitim štovanjem 

L Meštrović. 

No za mjesec dana osvane u »Pokretu« ovo: 

»Priposlano. Gosp. Dr. Anti Radiću, tajniku Matice Hrvat- 
ske. — Izvinit ćete mi, što nisam odmah »vic« shvatio, kad 
ste mi poslali poziv za konkurenciju Vaše »Matice«. Kad sam 
primio brojeve »Matičina glasnika« (!), koje ste mi blagoizvo- 
ljeli poslati razumio sam i suviše! Oprostite, što sam ih po- 
sudio jednom prijatelju, koji je takodjer želio, da se malko 
nasmije, stoga Vam ih vraćam danas. Vidjevši Vaš »Glasnik« 
čudio sam se, kako mi ga mogoste poslati, jer ja niti sam sada 
više seljak, a niti se smatram nebeskim gradjaninom. Pa i u 
samom djelovanju sam griješnik — jer stvaram i ovjekovječu- 
jem zemaljske zaručnike, koji se vjenčavaju pod vedrim nebom; 
a onda moje »griješničko« srce — ako u opće vjerujete, da u 
nas ima srca — više osjeća sa progonom Eve, — nego sa »bi- 
jegom majke Božje u Egipat«. — Narodne motive, ako i radim, 
isključivo su goli, te ne bi ni jedan ljubitelj »Matice Hrvatske« 
rekao, da je narodna umjetnost (jer nemaju »kumekovog« ko- 
stima). Prema tomu držim, da nije bilo shodno, da me pozovete 

— pa čak da ste to radi forme učinili. Ovo su dakle razlozi, 
radi kojih ja i nisam konkurirao, te molim, da ispravite vijest 
u novinama, da su i »nezagrebački« umjetnici sudjelovali. Na- 
pokon nemojte misliti ni Vi, a ni slavna publika, da je ovo jal 

— usred »sjajnog« rezultata — Vaše konkurencije — jer zbilja 
ne zavidim ni umjetnicima na »Matici« na »umjetnicima«. Pri- 

mite izraz moga udivljenja i — ostajemo »stari« — i »mladi« 
prijatelji. 

U Beču, 15. lipnja 1906. 

Ivan Meštrović, kipar«. 

Kako je poznato, dalm. umjetnici (a i neki drugi, koji su 
u toj stvari bili s njima) ne samo nisu g. Meštrovića desavuirali, 
nego se faktično nisu ni odazvali »Matičinom« pozivu. 

Dodatak uredničtva. Uredničtvo »G. M. H.« prepuštajuć 
potpunu odgovornost za ovaj članak g. O. Ivekoviću, uvrstilo 
ga je prema onoj: audiatur et altera pars. Daljnjih polemika ne 
ćemo uvršćivati, jer su besplodne, kao što se to vidi i kod 
drugih sličnih »sporova«. Najbolje je pustiti ih, da se — ohlade, 
pa će se sami od sebe smiriti. 

Glavna skupština »Matice Hrvatske«. 

Glavna skupština »Matice Hrvatske« obdržavala se dne 
25. siečnja o. g., a mi je spominjemo s dva razloga: prvo zato, 
što je na toj skupštini počelo izmirenje tako zvanih »starih« 
i »mladih« književnika, koji već četiri, pet godina vode boj 
na štetu hrvatske književnosti, — a drugo zato, što su ovaj put 
pokušali frankovci, da ovo staro hrvatsko družtvo (»Matica« 
je osnovana god. 1842.) dobiju u svoje ruke, ali su sramotno 
propali. Kad se je naime pročulo, da se »Matici« hoće da na~ 
metnu za gospodare frankovci, protivnici temeljnim mislima 
naših preporoditelja, koji su »Maticu« osnovali, zaboravili su 
književnici sve sitne razpre, te složno ustali proti frankovskoj 
drzovitosti, i to tim više, što su frankovci htjeli izabrati pred* 
sjednikom »Matice« staroga magjarona-khuenovca, sramotno 
glasovitoga Kršnjavija, koji je uz druga zločinstva proti Hrvat- 
skoj domovini dopustio iz naše Rieke odstraniti hrvatsku gim- 
naziju, a u hrvatske škole uveo magjarski jezik. I taj sada hoće 
da bude na čelu prvomu hrvatskomu prosvjetnomu dr.užtvu! 
Nije zato čudo, što je na samoj skupštini ustao poznati u Za- 
grebu poštenjak, inženjer Kolar, i rekao ovako: »Do sada je 
stolica predsjednika »Matice Hrvatske« bila neokaljana, a sada 
njeki predlažu za tu stolicu čovjeka« .... Predsjednik skupštine 
nije mu dao dalje govoriti, pa Kolar reče još samo: »I ne treba 
više da govorim: svi ste me razumjeli!« I istina je, da su ga 
razumjeli. Preko 200 ljudi je čulo, da bi Kršnjavi okaljao sto- 
licu predsjednika naše »Matice«, a taj čovjek nije na to ni 
pisnuo! To je koža na obrazu! Od 200 skupštinara dobio je taj 
čovjek 51 glas, premda su frankovci dan prije skupštine upisali 
do 30 novih članova i doveli na skupštinu sve svoje čifute. 
Frankovci su u svom biesu pisah, da je taj njihov sramotni 
poraz posljedica sporazuma napredne i seljačke stranke, jer 


267 


tobože ne vide, da je protiv njih sve, što je pošteno. Ta i samo 
su njeki svećenici glasovah proti njima. 

Ovaj složni rad na prosvjetnom polju imat će svakako i 
drugih posljedica, a to nam u ovo težko vrieme podaje nade, 
da će ipak i medju gospodom biti sve to bolje, što je nama 
tim mihje, što u tom poslu sudjeluju i dvojica naših ljudi (dr. 
Ante Radić, koji je tajnik »Matice«, i Oton Iveković, koji je 
odbornik). 

(»Dom«, God. 1909. Broj 13.) 


Literalna debata. 

U ovom broju »Slova« javlja se poznati u hrv. književnosti 
pisac dr. Ivan Krnic svojom literarnom »debatom«. »Literarne 
debate«, koje zanimaju pet, šest ljudi u Zagrebu, ne spadaju do- 
duše u »Slovo«, no mi smo im dali mjesta, da se vidi, kako 
i o čem ponajviše i s najviše volje pišu naši književnici. Naš 
je list namijenjen književnom užitku bez razpre. 

Za bolje razumijevanje treba spomenuti, da je pred 4 — 5 
godina nastao njekakav razkol medju književnicima: jedni, i to 
»mladi« (a bilo je medju njima i starijih, pače i starih ljudi) 
bili su za »slobodu«, a »stari« (medju kojima ima i mladih) bili 
su za »robstvo«. Da ta »sloboda« i to »robstvo« nije bilo baš 
tako strašno, vidi se možda već po tom, što su »mladi« rado 
pisali u »Narodne Novine«. To su bile samo riječi, a jedino, 
što je istina, bilo je to, što su »stari« zahtievali, da književnost 
ima biti pristojna, »mladi« su pak zahtijevali, da bude posve 
slobodna. No ovih dana progovorio je o tom u listu »mladih«, 
u »Savremeniku« njihov predsjednik, starac Nadko Nodilo, pa 
i on zahtieva, da književnost bude pristojna, kako je to već 
davno prije tvrdio nješto mladji od Nodila predsjednik »stare« 
Matice . Hrvatske, Gjuro Arnold rad šta i jest tobože nastao 
onaj razkol a poslie i boj. A čemu boj, kad se stari predsjednik 
»mladih« i mladji predsjednik »starih« — liepo slažu? 

(»Slovo. O životu, znanosti i umjetnosti«. God. 1. Br. 3.) 

Maretićeva stilistika. 

U pristupu u svoju stilistiku uči g. Maretić na str. 653 . ovo: 
»Ovdje nam se nameću najprije pitanja: što je stil? što stili- 
stika? a što stilist? Riječ stil dolazi iz latinskoga jezika, u 
kojemu »stilus« znači »pisaljka« (od kosti ili od gvožđa), a u 
prenesenom značenju riječ je »stilus« i Rimljanima značila »pi- 
smeni sastavak, način izražavanja, stil. Riječ stil u pravom svo- 
jem značenju znači danas po svoj Evropi najkraće govoreći: 
način izricanja misli. Ali kako ljudi misli svoje mogu izricati 
i naustice i pismeno, i kako se pod stilom ne misli usmeno 
izricanje, već pismeno, tako ćemo onu definiciju raširiti i reći: 
stil je način pismenoga izricanja misli. No ni ta definicija nije 
potpuna, jer kako u svakom ljudskom poslu način može biti 
valjan i nevaljan, tako i način pismenoga izricanja misli može 
biti dobar i rđav; ali stil kao predmet naučnoga istraživanja 
uzima se samo u dobrom smislu. S toga definiciju stila još i 
dalje treba raširiti te reći: stil je dobar način pismenoga izri- 
canja misli. Ali pisci izriču svoje misli dvojako: prozom i 
pjesmom, pa budući da o načinu pjesničkoga izricanja . misli 
govori poetika, a stil se upotrebljava samo za prozu, za to će 
potpuna definicija stila glasiti ovako: stil je dobar način pisme- 
noga izricanja misli u prozi. 

Na pitanje: što je stilistika? odgovorit ćemo: stilistika je 
nauk o stilu; za tijem ćemo reći: stilist je čovjek, koji piše po 
pravilima stilistike, a stilistik je onaj, koji se bavi oko sti- 
listike.« 

Na II. strani predgovora veli g. M.: »Da bi ova knjiga moja 
bila što potpunija, dodao sam joj i stilistiku ili upravo govoreći: 
nacrt stilistike. Nedostatke toga dijela moje knjige mislim da 
mi ne će odveć zamjeravati ni jedan pravedan kritik, ako po- 
misli, da je ovo u književnosti našoj prvi originalni pokus ova- 

kova rada, t. j. koji nije sastavljen iz drugijeh knjiga, koje su 
pišate u drugijem jezicima i za druge jezike.« 

Po ovim je riječima nacrt Maretićeve stilistike prvi origi- 
nalni pokus u književnosti našoj ovakova rada, t. j. koji nije 
sastavljen iz drugijeh knjiga, koje su pišate u drugijem jezicima 
i za druge jezike, zato mu, misli on, ne će odveć zamjeravati 
ni jedan pravedan kritik i t. d. 

Moram priznati, da nijesam mogao proučavajući taj dio ove 
gramatike naći, u čemu je pisac originalan. Razdioba mu je 
u glavnome ista, koju imadu i stilistike pisane u drugim jezi- 
cima i za druge jezike. 

Preda mnom je knjižica, kojoj je ime: »Rhetorik fiir hohere 
Schulen. Von Karl August Julius Hoffmann, Director des Jo- 
hanneums zu Liineburg. Erste Abteilung. Die Lehre vom Stil. 
Vierte Auflage, besorgt von Dr. Christ. Friedr. Albert Schuster, 
Director der Realschule I. O. zu Hannover. Clausthal. Verlag 
der Grosseschen Buchhandlung 1873.« Ova se knjižica vrlo 
mnogo podudara po razdiobi s piščevom stilistikom, samo što 
ona na 5 i K lista maloga oblika obradjuje isti predmet, za 
koji piscu treba 18 listova velikoga oblika. Pa opet je ova knji- 
žica jasnija, jedrija, lakša; istinitija, logičnija; ljepša, točnija, 
skladnija, gladja i čistija. U jednome se ipak oba pisca znatno 
razilaze, i u tome je naš pisac originalan, a to jest, što Hoff- 
mann-Schuster držeći se starih stilističara navodi primjere iz 
uzornih djela velikih pisaca, a pogrješne spominje, hotomice 
samo u kratko, jer primjeri treba da prikazuju uzorke,, a ne 
nevaljalo. — Naš stilističar navodi primjere kojekake, pače i 
iz dnevne literature, koja ni u jednoga naroda nije dobra, nekmo 
li uzorna, pa nas ispravljajući pogrješke takih pisaca hoće da 
pouči, kako bi trebalo da bude. Stilistika bez primjera iz do- 
brih pisaca jalova je i nijema. In omnibus fere minus valent 
praecepta quam experimenta, veli Kvintilijan. Stilistička se 
pravila vade iz uzornih djela velikih pisaca, a nitko nije još 
naučio iz stilistike uzorno pisati. Prvi je uvjet za dobra stilistu 
pored znanja o predmetu, o kojem hoće da piše, zdrav razum 
i bistra glava. Netko može biti veoma učen, pa opet ne umije 
ovo, što zna, tako napisati, da bude jasan i razumljiv. To se 
ne da naučiti, nego je dar božji, koji se stilistikom dotjerati 
može. Stilistička su pravila piscu od velike pomoći, ali dobri 
pisci su vrelo njegovo, iz kojega treba crpr;ti. 

A što uči u pristupu pisac? 

Da pisac dodje do definicije stila, treba mu 18 redaka i po 
a ta glasi: stil je dobar način pismenoga izricanja misli u prozi’ 

a vidimo klance, kojima se provlačio, dok je do te defini- 
čije došao. 

>>Stil, veli on, dolazi iz latinskoga jezika, u kojem »stilus« 
znaci »pisaljka« (od kosti ili od gvozda), a u prenesenom zna- 
čenju riječ je »stilus« i Rimljanima značila »pismeni sastavak 
način izražavanja, stil. »Riječ »stil« u pravom svojem značenju 
znam danas po svoj Evropi najkraće govoreći: način izricanja 

Da pisac u ovome odsjeku ne govori o pravom i prenese- 
nom značenju riječi »stilus«, ne bih imao čemu zabaviti, ali 
ovako moram opaziti, da je pravo značenje riječi stilus: »kolac« 
Ui »palisada«, a već je značenje »pisaljka« preneseno isto tako 
ka °. S j° 1 značenje »pismeni sastavak«. Po tome se ne može 
reci, da riječ »stil« u prvom svojem značenju znači; način izri- 
canja misli, ^ kad se napried reklo, da je riječ »stilus« u prene- 
senom značenju značila »pismeni sastavak, način izražavanja«. 

Evropi? j 1 ^ ima ta ri,6Č ° VO značen ) e danas samo po svoj 

Pisac se ne zadovoljava tom definicijom »stila«, te veli 
da će je raširiti i reći: stil je način pismenoga izricanja misli! 
Je h pisac dodavši riječ »pismenoga« zbilja raširio definiciju? 
Istina je, da je definicija narasla za riječ »pismenoga« ali nije 
time logički raširena već sužena, jer je »način izricanja misli« 
jamačno sin pojam od »načina pismenoga izricanja misli«. Oda- 
tle se jasno vidi, da je pisac krivo mislio, kad je u predgovoru 
k maloj svojoj gramatici rekao: »mislio sam, da ne smijem u 
taj dio gramatike (misli se nauk o rečenici) natrpati kojekakih 
mudrolija*, koje samo mladež i učitelja muče, a nijesu ni od 
kakve koristi za gramatičko učenje ni hrvatskoga jezika ni 
drugih i t. d.« Ali ni ta mu definicija nije dobra, i nju treba, 
VG . ° n ' ,^ a ^ e ra ši r iti i reći: »stil je dobar način pismenoga izri- 
canja misli u prozi.« Ova je definicija narasla za četiri riječi, 
i je njima u istinu pojam riječi »stil« jošte više sužen. Šta 
ćemo, kad to logika tako ište! 

Ako je stil »dobar način pismenoga izricanja«, onda nema 

* Međju take mudrolije ide i ta, da atribut steže pojam imenice i t. đ. 

smisla govoriti o rdjavu stilu (što pisac na više mjesta knjige 
svoje čini), jer to po njegovu nauku nije i ne može biti stil. 

Čini mi se, da nazivi stilist i stilistik nijesu prema duhu 
hrvatskoga jezika, već su germanizmi. Tako riječi glase u na- 
šem jeziku na: a, kao što su n, pr. koncepista, akcesista, slavi- 
sta, sofista, humanista, a čovjek, koji se bavi oko stilistike, jest 
stilističar a stilistik je njem. Stilistiker. 

Stilistik se, veli on, ne zadovoljava gramatičkom i leksič- 
kom pravilnošću, već još traži, da ono, što se izriče, bude 
ukusno. Primjera za ukusni stil pisac ne navodi, niti kaže, što 
je njemu ukusno. Iz nastavka na istoj strani vidi se, da je njemu 
ukusno i dobro jedno, a neukusno i rdjavo drugo. Na strani 654. 
opet veli, da je stil prenakićen neukusan. Ako je »ukus«, kako 
se općenito drži, prirodjeno osjećanje za lijepo, onda ne će 
ukusno i dobro biti jedno, a tako isto ne treba, da bude ono, 
što je neukusno, rdjavo. Ali je jasno, da je ovo na strani 654. 
primjer za neukusni stil, »Stilistik će takvome čovjeku (siro- 
mašnu mislima i koji nema dovoljno znanja o predmetu) reći. 
misli i znanja moraš ti sam pribaviti: tvoja briga mora biti, što 
ćeš pisati, ako ne znaš napisati ništa novo ni dobro ni po- 
trebno, a ti se prodji pisanja, ja ti ne mogu pomoći, jer ja te 
mogu samo učiti, kako ćeš pisati.« 

Da se ovako za naobražene ljude, kojima je knjiga ova 
namijenjena, ne piše, o tome mislim nema nikake sumnje; način 
pisanja mora uvijek biti udešen prema duševnom shvaćanju 
onih, kojima je knjiga namijenjena. Za djecu će pisac o istoj 
stvari drukčije pisati nego li za odrasle i za naobražene ljude. 

Na strani 655. veli pisac: »Svojim se sadržajem ovaj moj 
nacrt stilistike razlikuje od drugijeh stilistika. Neke stilistike 
ne govore gotovo ništa o onome, što u mojem nacrtu sačinjava 
II. dio (istinitost), tako isto ne govore ništa ili vrlo malo o 
koječemu, što ću ja ovdje prikazati, ako ne baš obilno, a ono 
u dovoljnoj mjeri u III. dijelu. Druge su opet stilistike (osobito 
školske, u različnijem jezicima) mnogo prostranije od mojega 
nacrta, jer govore opširno o mnogijem stvarima, kojih ja ne ću 
ni taknuti; govore na pr. o figurama i o tropima, u što ja ne cu 
dirati, jedno s toga, što te stvari idu u poetiku ili retoriku, a 
drugo što je stilistik zadovoljan sa svakom figurom i tropom 
samo ako je jasna, istinita i lijepa.« ^ . 

Malo niže veli pisac: »Tko zna, što će pisati, te ima do- 


voljno misli i građe, njemu tijeh pravila (o pismima, raspra- 
vama, opisima i t. d.) i onako ne treba; neka on svoje misli 
i građu slaže kako hoće, samo se neka ne protivi onim naprijed 
navedenim svojstvima dobra stila (naime: jasnoći, istinitosti, 
ljepoti), pa stilistik ne će imati što da mu zabavi.« 

Čime se bavi stilistika u prvome redu? Naukom o izrazu. 
Pa što traži stilistika od izraza? Stilistika traži, da bude izraz: 
1) gramatički pravilan, 2) jasan i 3) udešen prema predmetu, o 
kojem se piše i prema onomu za koga se piše. 

A budući da u čovjeka ima osim razbora jošte, makar i 
malo, fantazije, ide u nju i nauk o tropima i figurama, kojima 
se oživljavaju izrazi. Napokon sastavlja izraze u cjelinu, koiu 
zovemo rečenicom. 

Radi li o tome piščev nacrt stilistike? Radi, makar je u 
pristupu rekao, da u to ne će dirati (naime u: figure i trope, 
vidi str, 660, 664); pače govori na str. 664. i o sklopu rečenica. 

Po čemu se dakle razlikuje njegov nacrt od drugih stili- 
stika? Po tome, što je pod različne natpise svrstao štošta, što 
onamo ne ide ili je stvorio suvišne vrste kao što je istinitost, 
koja se nalazi u jasnoći i ljepotu, koja je logički posljedak gra- 
matičke pravilnosti, jasnoće i udešavanja. 

Jasnoća. 

»Stil je potpuno jasan (razumljiv), ako se u duši čitatelja 
razvije sasvijem ista misao, koju je imao pisac pišući.« 

Ovako pisac hoće da definuje ili recimo da opiše jasnoću 
stila, ali i sam osjeća nepotpunost te definicije, pa je prinudjen, 
da je bliže tumači u 17 razvučenih redaka. 

Da je pisac ispustivši suvišno »potpuno« rekao: »stil je 
jasan, ako ga onaj, komu je namijenjen, lako razumije« ne bi 
mu trebalo nikakoga tumača. Ali gle još i druge nevolje! Pisac 
veli na str. 655. (što se u njega ponavlja) »mi smo već rekli, 
da stilistika nema posla sa sadržajem; . . .« a što je sadržaj sti- 
listike? Jamačno »misao ili misli« ali s njima, stilistika po nje- 
govu nauku nema posla; kako će dakle stilističar prosuditi je 
li se u duši čitateljevoj razvila ista misao, što ju je imao pisac 
pišući ( isti sadržaj), ako stilističar nema posla sa sadržajem? 

Mjesto primjera za jasan stil navodi pisac 14 njih, koji su 
jasnoći vrlo protivni. Medju tima ima takih, gdje se ne može — 

kaže on — znati, što upravo hoće pisac da kaže, jer rečenica 
može imati dva značenja. 

Medju njima ima i ovaj: »Bog je šalu ostavio, a djavo 
crkvu.« Ovo je poslovica, koju narod u šali govori, pa ako ona 
dvoje znači prema shvaćanju, u kojem se značenju uzme glagol 
»ostaviti«, to je onda tražena, hotomična nejasnoća, da se pre- 
vari onaj, kome se govori. Tu dakle govornik upravo ne će, da 
se u duši čitateljevoj razvije sasvijem ista misao, jer hoće da 
ga prevari. 

U primjeru: »Borio se i na književnom polju s drugijem 
piscima za svetu stvar (ne zna se: veli pisac, da li u društvu 
s drugijem piscima ili protiv njih), »nema ništa, što bi bilo jas- 
noći protivno, ako se uzme na um, da glagol boriti se s prijedlo- 
gom »s« ima neprijateljsko značenje, to jest, da dvoje udara 
jedno na drugo. (Mjesto prijedloga »s« upotrebljava se i prijed- 
log protiv s genit. ili suprot s dat.) Tako su jošte glagoli: klati 
se, ogledati se, ratovati, rvati se, vojevati s kim i t. d. 

Ako je pisac, čiji je ovaj primjer, mislio društvo ili zajednicu 
dvojice protiv trećega, onda nije pazio na pravo značenje gla- 
gola: boriti se, ali se iz saveza često može razabrati, što je 
pisac mislio, pa tako onda nije nejasno. 

Ovako vo dvoumlje može lako nastati kod prijedloga »do« 
kako se iz ovoga primjera vidi, što ga pisac navodi: »Kad u 
kojem narodu nestane morala, onda se za dobre novce može 
sve kupiti do pjesničkoga pera (gdje se ne zna, veli pisac, znači 
li to, da se i pjesničko pero može kupiti, ili znači li, da se osim 
toga sve drugo može kupiti?).« 

Da se prijedlog »do« zamijeni u svezi riječi »do pjesničkoga 
pera« s prijedlogom »osim« ne bi smisao mnogo jasniji bio, jer 
i »osim« ima često isto značenje, koje i prijedlog »do«; po tome 
bi osim pjesničkoga pera moglo značiti, da se i pjesničko pero 
može kupiti, ali i to, da se sve drugo može kupiti, »samo pje- 
sničko pero« ne može. 

Već sam naprijed rekao, da se iz saveza može razabrati, 
što je pisac mislio, ali ako se rečenica istrgne iz svoje cjeline, 
onda je teško smisao pogoditi. Tako se iz ovoga primjera ne 
može znati, što pisac misli, ali ja ću ovdje navesti sličan primjer, 
iz kojega će se vidjeti, da istinu tvrdim. Taj primjer glasi: »Ne- 

kakoga slijepca uhvate hajduci te ga oplijene i svuku do ko- 
šulje i obuće.« 

Iz ovih se riječi ne zna, jesu li mu svukli košulju i obuću 
ih mu je nijesu svukli. Ali ako se nastavi: 

»Kad ga tako ostave, i podju svojim putem, povrati se jedan 
1 ! an ® ža nagoniti ’ da skine i opanke (dakle su mu opanke 
os avih) i t d. Ovaj nastavak pokazuje, kako treba razumjeti 
prijedlog »do«. ’ 

Jedrina, 

»Kako je u jednu ruku pretjerana sabitost pogrješna, tako 
je u drugu pogrješna razvučenost. P 0 srijedi medju te dvije 
skrajnosti stoji jedrina t. j. ono svojstvo dobra stila, kad pisac 
ne uzima m više ni manje ni riječi ni rečenica, nego li je upravo 
nužno, da mu se misli dobro razumiju. S drugijem riječima: u 
jedru stilu ni jedna riječ i nijedna rečenica nije zališna.« 

Mjesto definicije o jedrim, kojom bi trebalo, da se odsjek 
ovaj počinje, pripovijeda pisac, da je i pretjerana sabitost po- 
grjesna (o kojoj je na str. 657. već govorio), a i razvučenost (ali 
iz stilizacije se ne zna, da li i pretjerana razvučenost, o kojoj 
govori istom na str. 659.). Po srijedi dakle medju te dvije skraj- 
nosti (poznate iz str. 657. pretjerane sabilosti i nepoznate nam 
joste razvučenosti) stoji (nama jošte nepoznata) jedrina t j. 
(ono) »svojstvo (dobra) stila, kad pisac ne uzima ni više ni manje 
m rijeci ni rečenice, nego li je upravo nužno, da mu se misli 
dobro razumiju.« 

Moj Hoffmann-Schuster uči o jedrini: Ne upotrebljavaj više 
riječi, nego ti treba, da izraziš misao, a čuvaj se: a) pleonazma; 
b) tautologije i c) u opće razvučenosti, koja voli prazne spo- 
redne rečenice i t. d. 

Ako se sad onome malo naprijed rečenome doda, što pisac 
nastavlja: »S drugijem riječima: u jedru stilu ni jedna riječ i ni 
jedna rečenica nije zališna. Da se ne bi kome čudno činilo, 
za što ja ovdje kudim razvučenost« (koja nam je za sada barem 
nepoznata. Bilješka), kad se ona jasnoći ne protivi, nego je još 
povećava, reći ću, da je u svakoj pravoj i nepokvarenoj umjet- 
nosti svaka zališnost pogrješna po onome grčkom pravilu: 

uyar. Kako nije pametno usred bijela dana u svijetloj sobi 
zapaliti svijeću, da bi se tobože bolje vidjelo, i kako nije pa- 


278 

metno ni pristojno u običnom razgovoru vikati onome, koji 
dobro čuje i obični tihi govor: tako ni u dobru stilu ne valja 
jasnoće pretjerivati upotrebljavajući zališne riječi ili rečenice; 
»onda velim imamo u ovome nastavku uzoran primjer za raz- 
vučen stil, jer se riječima od »s drugijem riječima ... pa do: 
zališne riječi ili rečenice« ne razjašnjuje jednna, za koju se ne 
navodi nikaki primjer. 

Razvučenost je bolest piščeva, kojoj se trag vidi u čitavoj 
knjizi. Ako je ta bolest prava, istinita, onda je i kronička, te je 
se pisac nikad ne će kurtalisati, ako li je hinjena, onda će se 
je riješiti onoga časa, kako bude štampao knjigu na svoj trošak, 
a knjiga će onda jamačno za polovinu biti kraća. Protivno je 
stilističkoj jedrini, veli pisac, bijeli snijeg u primjeru: »Polja i 
brda pokrio je bijeli snijeg«, jer je bijeli u samom značenju 
imenice već sadržano. Ako je zbilja tako, onda ne bismo smjeli 
reći ni: žarko sunce, zelena trava, crna zemlja i t. d. Po tome bi 
bilo protivno stilističkoj jedrini i to, ako se deminutivima, koji 
sami sobom inače nešto maleno, dodaje pridjev mali, ali bu- 
dući da Vuk to vrlo rado čini na pr. mali potočić, mala kućica, 
malo seoce, i t. d., dopušta se mučke, da se može dodati i mali, 
mala i t. d. barem se ne kaže, da je to protivno stil. jedrim. 

Tako isto, čini se, da dopušta, da se uz pridjeve složene 
s prijedlogom »po«, koji znače svojstvo u umanjenoj mjeri, na 
pr. podobar, polukav, smiju metati prilozi malo, dosta, jer to 

opet Vuk rado čini. . . _ 

Medju primjerima na str. 660. ima i ove: »slavni je Uete 

dočekao veliku starost.« »I glasoviti se Napoleon katkad u- ra- 
čunu prevario«. U ovim primjerima nijesu mu ukusne odveć 
obične pridjevne veze: slavni, glasoviti. Zašto ne navodi pisac 
ukusnije pridjeve? U prvom primjeru ove alineje, koji glasi: 
»Iza 10 godina vrati se Janković u predragu domovinu« veli pi- 
sac, da je pridjev »predraga« sasvijem zališan. Kad bismo smjeli 
po ovome zaključivati, onda su i pridjevi: »slavni i glasoviti« 
sasvijem zališni. A bili se bez pridjeva moralo znati, koji se 
Gete misli, koji li Napoleon, dok ima jamačno dosta ljudi razlic- 
noga staleža, kojima je ime Gete, Napoleon. Ne bi h mogla na- 
stati nejasnoća, da nema tih pridjeva? _ 

Svezu dvaju sinonima za isti pojam, ne podnosi, ve i on, 
svagda dobar stil. Tako ne valja, veli on: »nema snage ni moci, 
dušmaninu i neprijatelju prosvjete; pogani su i neznabosci, kla- 

njali se idolima i kumirima, svuda je crni mrak i tama, što je 
lijepo i krasno, strašno i užasno, bivali su tupiji i glupiji.«* »Ali 
u osudjivanju ovakijeh pleonazama, veli pisac, moramo biti na 
oprezu i iščupavajući korov ne valja i pšenicu da trgamo. Ima 
u narodnom jeziku nekoliko sveza sinonimnijeh riječi, koje se 
gotovo i ne osjećaju kao dvije riječi, već kao jedna. Tako na pr. 
narod govori: slika i prilika, tuga i žalost, jad i čemer, čast i 
poštenje, strah i trepet, puk i narod, bez kraja i konca, ni traga 
ni glasa, crn i žalostan, zlo i naopako.« 

Po ovome su dakle korov sveze: nema snage ni moći, duš- 
maninu i prosvjete, pogani i neznabošci, mrak i tmina i t. d. a 
pšenica su: slika i prilika, tuga i žalost, jad i čemer, strah i 
trepet i t. d. i to samo zato, šio narod tako govori. A otkud 
on znade, da narod ne govori: nema snage ni moći, dušmanin i 
neprijatelj, mrak i tmina i t. d. Pa recimo, da narod take sveze 
ne poznaje, zar nije piscu dopuštena analogija, zar je on priko- 
van samo za onake sinonime, kake narod upotrebljava? Sveza 
mio i drag je dopuštena, a tup i glup ne valja, a zašto? Zato, jer 
je prvu uzeo Vuk sasvijem prema duhu narodnog govora, a dru- 
ga ne valja zato, što iz Vukovih djela (za sada) nema potvrde 
pisac. 

Upravo je smiješno, kad pisac na str. 663. preporuča, da 
se riječi neobične u velikom dijelu naroda, kao što je na pr. 
dajbudi, upotrijebe recimo na svakoj 20. strani, jer čitatelju 
smeta, kad na nju nailazi na svakoj drugoj ili trećoj strani. 

Lakoća. 

Lakoću stilu definuje ili bolje da kažem opisuje pisac ovako: 
»Ovo svojstvo dobra stila ište, da sklop riječi u rečenici i me- 
djusobni sklop rečenica ne bude trom, već lak, t. j. da ga čita- 
telj ili slušalac lako pregleda i uhvati. Dakle je netromost sklo- 
pa riječi u rečenici i medjusobnoga sklopa rečenica lakoća. Sad 
se neka oglasi, tko zna, što je lakoća stila. Primjera za lakoću 
nema, nego samo za tromost. 

Je T to lak ili trom stil, kad pisac na str. 664. uči: »Tromost 
je u stilu i onda, kad stoji jedan za drugijem nekoliko, makar 
i različnijeh padeža, a pred svakim je kakav prijedlog.« 


* Ovi komparativi ne idu već po tome u stilistiku, što su gramatički 
neispravni mjesto tupiji i gluplji. 

Ja sam držao, da je »jedan za drugijem« štamparska pogr- 
ješka, ali sam se na str. b65. uvjerio, da pisac upravo hoće tako, 
jer piše: »Dalje je stil trom, ako dolazi »jedna za drugom« ne- 
koliko zavisnijeh rečenica, makar i ni jedna od njih ne bila 
uklonjena, već sve privezane jedna do druge.« 

U prvom i drugom rečeničkom sklopu nije »jedan za dru- 
gijem« i »jedna za drugom« na svom mjestu, te čini stil tromim. 
Pomjestimo li »jedan za drugijem« na drugo mjesto, postat će 
stil lakši, ako i ne lak, na pr. Tromost je u stilu i onda, kad 
stoji nekoliko, makar i različnijeh padeža, jedan za drugijem, a 
pred svakim je kakav prijedlog. Sad se bar lakše može pregle- 
dati i uhvatiti, na što se »jedan za drugijem« proteže. 

Za tromost navodi pisac nekoliko primjera, u kojima stoji 
više riječi iste gramatičke kategorije, a na str. 665. veli, da stil 
izlazi težak i trom iz nepotrebna upotrebljavanja apstraktnih 
imenica. Za prvu vrstu navodi ovaj primjer: »pročitao sam po- 
četak drugoga poglavlja prve knjige istorije njemačke književ- 
nosti starijega vremena (5 genitiva!) — Za drugu vrstu ima 
primjere: »Nije nam poznat uzrok vašega čestog izostajanja, 
uvjerili smo se o istinitosti pripovijedanoga nam dogadjaja, radi 
oko postignuća sloge« i t. d. 

Ne znam, odakle su mu ovi primjeri, ali u Vuka imaju ovaki 
primjeri: »da se okani terminologije i svakoga izmišljavanja no- 
vijeh riječi; početak opisanija Srpskih manastira; u prevođenju 
svake knjige; s pomoću znanja Turskih običaja i politike.« Je 
li i to trom stil? 

Pače on sam griješi protiv prve i druge vrste, kad o tome 
govori: »Težak i trom stil izlazi iz nepotrebna upotrebljavanja 
apstraktnijeh imenica: »Težak i trom izlazi stil, kad se bez po- 
trebe upotrebljavaju apstraktne imenice.« 


Istinitost. 

O tome uči pisac ovo: »Mi već znamo, da stilistika nema 
posla sa sadržajem, već samo s načinom, kako se što izriče, za 
to je sasvim prirodno, što stilistička istinitost nije istovetna sa 
stvarnom, t. j. što stilistik ne traži istinitost u stvari, vec samo 
u izrazima. Ovo je dvoje tako različnc, da može jedno biti bez 
drugoga t. j. može štogod sadržavati najkrupniju stvarnu neisti- 
nu, a u svojim izrazima može to biti sasvijem pravilno, da stilisti 



nema što zabaviti. I obrnuti je slučaj moguć: može biti što na- 
pisato izrazima, za koje ćemo reći, da su stilistički neistiniti, a 
u stvari t. j. u glavnom sadržaju bit će sve to istina. To je za to, 
jer ponajviše čitatelja obično slabo mari za pojedine izraze, nji- 
ma je dosta da uhvate glavni smisao onoga, što j e napisato, pa 
ako su uvjereni, da to odgovara istini, oni su zadovoljni.« 

Iz ovih se riječi ne može znati, što je piscu stilistička istini- 
tost. Samo se vidi, da pisac razlikuje dvije istinitosti i to: stili- 
stičku i stvarnu, koje, kako veli, nijesu istovetne. Stilističar ne 
traži istinitosti u stvari, već samo u izrazima; on ne pita, što će 
pisati, već samo, kako će se pisati. Da je pisac naveo primjer 
za stilističku istinitost ili obrnuto, lako bi se možda čitatelj 
domislio, što on misli pod stvarnom istinitošću. I to je čudnova- 
to, što pisac veli naprijed, da je »i obrnuti slučaj moguć: može 
biti što napisato izrazima za koje ćemo reći, da su stilistički 
neistiniti, a u stvari t. j. u glavnom sadržaju, bit će sve to istina.« 
Na str. 678. veli: »On (dobar stilist) nastoji, da piše stilom, koji 
odgovara sadržaju. Dakle ipak treba gledati na sadržaj i to 
jošte na glavni, makar stilistika nema posla sa sadržajem?! 

Nije pravo, da pisac ne kaže, što on misli pod istinitošću, 
t. j. o ovom dijelu svoje stilistike, za koji kaže na str. 655. da 
neke stilistike ne govore gotovo ništa o onome, što u njegovu 
nacrtu sačinjava II. dio (a to je: istinitost) i t. d. 

Iz onoga dijela ove glave, koja govori o pogrješkama protiv 
stilističke istinitosti, vidi se, da pisac pod stilističkom istinitošću 
misli onu zlatnu riječ; reci bobu bob, a popu pop. 

Prva mu je pogrješka, što je stilistička istinitost osudjuje, 
zališno upotrebljavanje superlativa i izraza svojim značenjem 
sličnijeh superlativima. »Ima dosta pisaca, koji se ni malo ne 
ustručavaju napisati na pr. naša prezaslužna Matica izdala je 
ove godine 8 prekrasnijeh knjiga (kao da nije dosta za »Maticu« 
ako je zaslužna i ako su njezine knjige krasne) i t. d. — »Ovo, 
što velimo o superlativima, nastavlja pisac ne tiče se titula kao: 
premilostivi, preuzvišeni, prečasni i dr. One se mogu upotreb- 
ljavati i u najistinitijem stiiu, jer od dugotrajne i svakidašnje 
porabe postali su ti superlativi po svojem značenju jednaki po- 
zitivima, pače još i manji, kako dokazuje ovo: Mi govorimo i 
pišemo: preuzvišeni gospodin ministar, ali kad vladaoca hoćemo 
osobito da počastimo, onda velimo: uzvišeni naš vladalac 
(kralj); tako isto ćemo reći: svijetli car, svijetla kruna, a veli- 

koga župana, koji je mnogo manji od vladara, zovemo presvi- 
jetlim gospodinom! Obično župniku ili kanoniku ili proti velimo 
(ne bi li stilistički bolje bilo, da prislov »obično« stavimo pred 
»velimo«?) prečasni, a što je mnogo svetije i uzvišenije od svi- 
jeh župnika i kanonika i prota tome velimo: časni krst, i smi- 
ješno bi bilo reći: za prečasni krst proliše krv. Veleučeni je u 
nas titula za ljude, koji su često sasvijem čisti od prave učeno- 
sti; za to govoreći o kakvom pravom i velikom naučenjaku 
velimo samo učeni; na pr. učeni Mommsen, učeni Darwin i t, d.« 

A nije li to neukusno, ako je neukusno reći »slavni Gete«, »gla- 
soviti Napoleon«? 

Stilistika dakle traži, veli pisac, da se bez potrebe ne upo- 
trebljavaju drugi izrazi, ni odveć jaki ni odveć slabi, već taki, 
koji se s istinom složiti mogu, a s istinom se složiti mogu, držim, 
samo taki izrazi, koji predmetu ili svojstvu, o kojem je govor, 
pripadaju. Stilistička je dakle istinitost u tome, da se izrazi 
biraju prema predmetu. Za to ja ne vidim nikakve pretjeranosti, 
a po tome ni neistinitosti, u tome, ako pisac u pravom rodoljub- 
nom osjećaju napiše o »Matici« da je prezaslužna i t. d., koja je 
za 10 godina dala narodu za nikake gotovo novce čitavu knjiž- 
nicu izabranih djela izabranih pisaca, 

»Osobito su neukusni, veli on, superlativi od pridjeva, koji 
već u I. stepenu znače što vrlo veliko i vrlo malo, na pr. pre- 
ogroman, predragocjen, predivan, preneznatan i t. d. ali ovo se 
ne tiče, veli nadalje; titula kao: premilostivi, preuzvišeni, pre- 
časni i dr., koje se mogu upotrebljavati i u najistinitijem stilu, 
jer od dugotrajne i svakidašnje porabe postali su ti superlativi 
po svojem značenju jednaki pozitivima, pače još i manji i t. d.« 

Po ovim riječima drži pisac pridjeve, kao što su: preogro- 
man, premilostiv, preuzvišen i t. d. za superlative; ovaki su su- 
perlativi kao titule, postali po svojem značenju jednaki pozi- 
tivima, pače još i manji, napokon, znamo sada da ima i najisti- 
niti j i stil. 

Ja ne držim, da su pridjevi: preogroman, premilostiv, preuz- 
višeni superlativi, makar stoje i prema latinskom apsolutnom i 
relativnom superlativu, nego su pozitivi pojačani prislovom 
»pre«, što i pisac potvrdjuje, kad veli, da su kao titule postali 
po svojem značenju jednaki pozitivima, pače još i manji.(!) Novo 
je, da istinit ima komparaciju, pak ako ima najistimtiji stil, onda 
ima bez sumnje i istinitiji stil. 

Za vele učeni veli pisac, da je u nas titula ljudi, koji su 
često sasvijem čisti od prave učenosti. Zar se to samo može 
reći ža ovu titulu? Zar nije bilo gospode i presvijetle i prečasne 
i velemožne, kojima nijesu ti epiteti lično pripadali, već kao 
članovima staleža, u koji su se brojili? Zašto je baš titulu vele 
učeni izabrao, da joj prišije onu ne baš lijepu zakrpu? Ta mo- 
gao je ostati kod svoje titule vele možni, koji može jedino to, 
da baci kandidata na ispitu i to samo, ako kandidat ne zna 
svoje stvari. 

Ima istina ljudi u svakom staležu, koji traže od nižih, da 
im daju titulu, koja im, kako kažu, po činu pripada. Dakako da 
ima kadšto i smiješnih prizora kod toga. Tako će se jamačno 
sjećati g. pisac — ta bio je nazočan — kako je jedan njemu 
vrlo dobro poznati drug, koji je već bio doktor i imao titulu 
»profesor«, kako je, rekoh, poricao tu jadnu titulu »vele učeni« 
drugu za godinu mladjemu, jer jošte nije bio doktor, niti je imao 
titulu »profesor«. Kad se s njime sastane, neka ga pita, kako 
danas o toj tituli sudi? 

Medju pogreškama protiv istinitosti stila spominje pisac 
i tu, »koju čine mnogi pisci (držeći se ponajviše novinarskoga 
stila), te govore o sebi u množini, na pr. žalimo, što smo bili 
zapriječeni posjetiti izložbu i t. d. Ovako pisati znači bez po- 
trebe šepiriti se. Dobri pisci uzimaju množinu za sebe samo 
onda, kad misle sa sobom i čitatelje i t. d.« 

Kad u novinama čitamo ovakovu množinu, svatko zna, da 
pisac ne govori u svoje ime već u ime uredništva, tu dakle o 
kakovu »šepirenju« ne može govora biti (rado bih znao ide li 
izraz »šepiriti se« medju stilistički istinite ili neistinite, ili pak, 
kako se na str. 678. za take izraze veli, medju neskladne, tri- 
vijalne?). Ako glagol »šepiriti se« znači »gizdavo stupati kao 
puran«, onda griješi pisac, kad na pr. odviše ističe sebe govo- 
reći: ovaj moj nacrt; da bi ova knjiga moja bila što potpunija; 
kao što je ova moja gramatika; trivijalno bi bilo, da sam ja u 
uvodu ove svoje stilistike naveo i t. d. 

On sam griješi protiv istinitosti stilističke, jer je gotovo či- 
tava knjiga njegova pisana takom množinom, koje ne će oprav- 
dati ni bilješkom na str. 667. »Dobri pisci uzimaju množinu za 
sebe samo onda, kad misle i čitatelje.« 

To je ton, kojim se u školi radi, gdje se učitelj spušta na 
niveau učenikov, pa kao otac s njima tobože zajedno obradjuje 

predmet. Ali knjige se ovako ne pišu, a po gotovo se ne pišu 
tako knjige na neobražene ljude! 

Stilistički neistinito je po nauku piščevu, ako se glagol 
»morati« upotrebljava, gdje ni za lijek sile nema. Tako na pr. 
nije dobro: pošto sam ovo razložio, kako je bilo, moram još 
dodati . . 

Po ovome bi čovjek sudio, da pisac drži, da se pod »morati« 
razumijeva samo fizička sila. A kako je ondje, gdje glagola 
toga niti ne poznaju? U dobrom narodnom jeziku, veli pisac, 
glagol jesam s infinitivom znači moranje. (Zašto se ovdje dobro 
»jesam s inf.« rdjavim »znači moranje« tumači? Kakvo je to 
moranje? Nil agit exemplum litem quod lite resolvit! 

Koja je razlika izmedju: mora, valja, treba i glagola jesam 
9 infinitivom? Kad se koje od njih upotrebljava? 

»Afektacija je svagda, veli pisac, lažljiva, jer čovjek afek- 
tirajući hoće druge da prevari, kao da što misli i ćuti, što mu 
doista nije ni u pameti ni u srcu, za to se svaka afektacija pro- 
tivi istini u opće, pa i stilističkoj istinitosti.« 

Po M. Guizot-ovu Dictionnaire universel des synonymes de 
la langue fransaise, Pariš, 1861. predmet su afektacije: misli, 
čuvstva i ukus, čime se hoće da se kicoši (1 affectation a pour 
objet les pensees, les sentiments et le gotit dont on veut faire 
parade. 

L'affectation est souvent contraire a la sincerite: alors alle 
travaille a decevoir.) 

Dakle je afektacija često, a ne svagda suprotna istini ili ka- 
ko pisac veli »lažljiva«, i samo u tom slučaju hoće da prevari, 
po tome nije dakle ni to istina, da se svaka afektacija protivi 
istini. 

»Afektacija se može pokazivati i u pojedinim riječima, veli 
pisac, i to, kada tko upotrebljava bez potrebe rijetke ili pjesni- 
čke riječi i sveze; na pr, pastijer (mj. pastir) i t. d.« 

Protiv toga ogriješio se pisac sam, kad 6 redaka nazad na 
str. 668., gdje govori baš o afektaciji upotrebljava rijetku i tur- 
sku riječ »medjer« bez potrebe, kojoj se na tom mjestu ne može 

pogoditi značenje. .... v 

~ Od svih do sad navedenih pogrješaka najprotivmje je, veli 
pisac, stilističkoj istinitosti i dobrom ukusu bombast ... a na 
str. 670. nastavlja: »S bombastom je u svezi galimatija, t. j. trpa- 
nac golijeh riječi bez potrebe i smisla. Na pr, »Pošteno hrvats 

srce čiišće je u primorskom zdravom kršu sačuvano nego dru- 
gdje. Primorske ga bure pročišćavaju i tvrdim čine, morski ga 
uzduh osvježava, a majčino mlijeko ulijeva u nj onaj uzvišeni 
sveti plamen, koji se tek sa smrću čovječjom može posve utr- 
nuti.« 

Galimatija je dakle piscu trpanac golijeh riječi bez potrebe 
i smisla; po ovoj definiciji ne ide ovaj primjer nikako ovamo. 
Gdje tu ima golijeh riječi bez potrebe i bez smisla? Zar je to 
stilistički neistinito? Zar čelično rodoljublje primorčevo ne za- 
služuje nešto kićeniji stil? 

Po Guizotovu rječniku, koji citira akademički rječnik: »le 
galimatias est un discours embrouille et confus qui semble dire 
quelque chose et ne dit rien . . . Le galimatias renferme une 
obscurite profonde et n'a de soi-meme nul sens raisonnable«, 
po tom je dakle galimatija govor zamršen i smeten, koji bi, 
čini se, htio nešto reći, a ne kaže ništa. Galimatija sadržaje u 
sebi nedokučljivu nerazumljivost i t. d. Je li taka nerazumljivost 
u naprijed navedenom primjeru? Nipošto! Pa i sama priča o po^* 
stanju ovoga naziva (galimatija) potvrdjuje, da ima naprijed spo- 
menuto značenje. Pripovijeda se naime, da je u Francuskoj jed- 
nom bio predmet parnice kokot nekakoga Matije (galus Mat- 
thiae): odvjetnik — koji je zastupao toga Matiju, ponovno je 
tvrdio, da je kokot Matijin (gallus Matthiae), dok se u žestini 
ne zareče galli Matthias (kokotov Matija) i od toga postade 
galimatijas. Bolje bi bilo, da je postanje te riječi protumačio ne- 
go što govori ono o Juvenalovoj »mens sana in corpore sano« 
u bilj. na str. 679. koje onamo pristaje kao šaka na oko. 

Logičnost, 

O tome sam već govorio u »Kršćanskoj« školi navedavši 
dva primjera one nelogičnosti. Smije li, rekao sam ondje, o nor- 
malnoj glavi govoriti onaj, koji u vel. svojoj gramatici pod nat- 
pisom »Logičnost« str. 670 veli: »Dobar stilist pazi, da se što 
ne napiše, što se kosi s logikom ili sa zdravim ljudskim razu- 
mom. Rekao bi čovjek, da se ovaj zahtjev sam po sebi razumije, 
ali pisci ga često prestupaju s toga, jer prebrzo misle i pišu, »a 
onda kao primjer navodi, da treba reći mjesto: 

Čuo sam, da puška nije pukla. — Nijesam čuo, da je puška 
pukla; a mjesto: Vidjeli smo, da Petrović nije Jovanovića udario 
— da treba reći: nijesmo vidjeli, da je . . . 

Prvi primjer; »čuo sam, da puška nije pukla« može logično 
samo onaj reći, koji nije bio nazočan, nego je čuo od drugih 
pripovijedati; po tome taj ne može reći; nijesam čuo, kad je čuo 
(pripovijedati), a nijesam čuo, da je puška pukla, može reći i koji 
nije nazočan bio i koji je nazočan bio; prvi po pripovijedanju, 
drugi po svojem znanju. 

Drugi primjer; »vidjeli smo, da Petrović nije Jovanovića 
udario« nije jednak primjeru; nijesmo vidjeli, da je i t. d. 

Po prvom obliku Petrović nije krivac, pa će ga sud riješiti, 
ako su svjedoci vjerodostojni; po drugom obliku može Petrović 
biti kriv, a i nekriv; t. j. u prvom je slučaju sigurno, da Petrović 
nije udario Jovanovića, a u drugom može biti, da ga nije uda- 
rio, ali može biti, da ga je udario, ali mi nijesmo vidjeli. Ovdje 
ću potpuniti ovu glavu s nekoliko primjera. Medju primjerima, 
u kojima se može po piščevu mnijenju povrijediti logika poje- 
dinijem riječima, imaju i ovi: Na pr. Pogubno je, pače čudnovato, 
ako učitelj u svom školskom radu zavisi o milosti općinskoga 
zastupstva (riječca pače služi, da se koji pojam u većoj mjeri 
izreče, veli pisac, a čudnovato je manje od pogubno), ako se ri- 
ječcom pače izriče pojam u većoj mjeri, onda ova bilješka ne 
valja, jer su pojmovi čudnovat i poguban disparatni te po tome 
nema mjesta poredjenju. Neumjestan je i primjer: »Razgovarao 
sam se o tijem pojmovima s jednim višim, ali poštenim činovni- 
kom«, pojmovi viši i pošteni ne moraju biti protivni, ali mogu 
biti, pa se time kaže, da su viši činovnici nepošteni, izmedju 
koji se izuzima onaj kao pošten, s kojim sam se ja razgovarao. 

Ne vidim nelogičnosti u primjeru: »Ob zimu dolazi k'nama 

na ručak g. učitelj obično svakoga četvrtka.« Smisao te reče- 
nice može biti, da učitelj dolazi na ručak k nama i drugi koji 
dan, ne samo u četvrtak, ali obično svaki četvrtak. 

U primjeru: »Nikad i sto puta nikad ne će i ne može narod 
to dopustiti« nije sto puta nikad nikaka nelogičnost, nego poja 
čena negacija. 

U primjeru: »Ti su putnici otkrili zemlje, na kojima se po- 
radi njihove pustošnosti nikad ne će naseliti ljudska noga (ljud^ 
ska se noga i ne može nigdje da naseli), »nema nelogičnosti, vec 
je tu »noga« kao sinegdoha ako i manje obična, mjesto: čovjek. 

Ljepota, 

»Jasnoću i istinitost u stilu traži stilistik nalažući; t. j. on 
veli: štogod pišeš, neka je jasno i istinito; zahtjev pak njegov, 
koji se tiče ljepote stila, nije nalog, već zabrana, t. j. on ne kaže: 
štogod pišeš, neka je lijepo, nego traži: štogod pišeš, neka ne 
bude neskladno. Ovu razliku u zahtjevima lako je razumjeti; 
jer da nije tako, onda ne bi upravo moguće bilo pisati, ili bi čo- 
vjek morao silom u svakoj rečenici upotrebiti koji lijep govorni 
nakit; ali to bi bilo odvć traženo i odveć usilovano, i tako bi pi- 
sac, tražeći ljepotu, griješio protiv nje.« 

Ovako govori pisac o ljepoti stila. Zna li se sada, u čemu je 
ljepota stila? Znade. U čemu je dakle? U zabrani: ne piši ne- 
sklapno! Jasnoću i istinitost u stilu stilistik traži nalažući, a 
zahtjev njegov, koji se tiče ljepote stila, nije nalog, već zabra- 
na .. . ovu razliku u zahtjevima lako je razumjeti, jer da nije 
tako, onda ne bi upravo moguće bili pisati itd. 

Priznajem skrušeno, da ja te razlike u tim zahtjevima ni- 
kako nerazumijem. To je naprijed navedeni discours c mbrouille 
et confus, qui semble dire quelque chose et ne dit rien. A što će 
reći nesklapno pisati? To i opet pisac ne kazuje. Iz primjera, 
što ih pisac navodi, razabira se, da je nesklapno i neistinito 
jedno. Pisac navodi istina i dva pojedina slučaja nesklapnosti i 
to: 1) nesklapno je, kad poredba nema »tertium comparationis« 
ili nikakav ili takav, da mu se teško domisliti i 2) nesklapno je, 
kad se kojom frazom izreče što nemoguće, ali to nijesu defi- 
nicije. 

Pisac se vara, kad misli, da je tim poglavljem nešto osobito 
stvorio. Samo onaj pisac piše lijepo, kako već naprijed rekoh, 
koji piše gramatički pravilno, jasno, prema predmetu, o kojem 
piše i prema čitatelju, za koga piše. 

Zašto je primjer ovaj nesklapan ili zašto se protivi osjeća- 
nju ljepote: 

»Kad sam vidio i čuo poštene ove i razumne seljake, po- 
mislih u sebi: »u opancima je narodna naša budućnost«. Ja tu 
ne vidim nikake nesklapnosti, pače ja držim, da je metafora »u 
opancima« zgodna, dakle lijepa. 

Točnost. 

Nađpis ovome odsjeku je točnost, ali pisac ne misli u tom 
odsjeku govoriti o točnosti, već »o malijem netočnostima« kod 
kojih čitatelj može ipak pisca pravo shvatiti i kod kojih, strogo 
uzevši, nije povrijedjena istina ni logika. U primjeru; »Kad stu- 
pismo u žalosni dom (gdje je pokojnik ležao), nadjosmo tu lijep 
cvijet domaće inteligencije (mjesto cvijet treba ovdje reći broj). 
— Ja držim, da cvijet na svom pravom mjestu, jer se misli inte- 
ligencija po kvalitetu, a ne misli se na kvantitetu. 

U primjeru: »Čuvajte se toga pisca, jer on »otrov sije«. Ako 
se može vjetar sijati i bura žeti, zašto se ne bi smio i »otrov 
sijati« osobito, ako se pomisli, da ima i otrovnih sjemenaka. 

Na str. 676. veli: »Osobito treba paziti na svezu pridjeva 
s imenicama, jer ne pristaje svaki pridjev u svaku svezu. Može 
se na pr. reći: junačko srce Petrovićevo — ili junačka njegova 
desnica; ali nije dobro: junačke kosti Petrovićeve počivaju 
izvan domovine«. 

Zašto nije dobro: junačke kosti, to pisac ne veli, nego samo 
uči, da pridjev »junački« pristaje k imenicama: srce i desnica, 
ali k imenici »kosti« ne pristaje. U akademičkom se pak rječni- 
ku pod »junački« navodi primjer: leži voda do koljena, a junačke 
kosti do ramena. Vuk N. pj. 2.245; pače se navode još ii druge 
sveze, kao što su: I junačka mesa naranio; uze mene iz krvi 
junačke, a pokraj njih sve junački brci; a od pare konjske i 
junačke. 

Pisac veli na str. 676. »U ovakovoj porabi adjektiva treba 
svakoga da vodi dobro jezično osjećanje. 

Ovakijeh pogrješaka, veli pisac, ima i u Vuka: »ovaj je ma- 
nastir u neiskazanoj vrleti i tjeskobi: odovud se nadnijele nad 
njega stijene Kablarske, a odonud ispreko Morave Ovčarske; 
a i od ozdo i od ozgo tako su se stijene ovi dviju planina sklo- 
pile, da se ništa ne vidi (kao da je naprijed rečeno: stijene Ka- 
blara i stijene Ovčara)«. 

Ja u tom primjeru ne vidim pogrješke s netočnosti; ako bi 
se već moglo što zabaviti tome, to bi prije bila opravdana po- 
grješka s pleonazma, ali ovdje on ni malo ne škodi jasnoći, nego 
se još i povećava i za onoga, koji ne zna, da su Kablar i Ovčar 
planine, te je po tome točniji. 

Skladnost. 

»Ne ću razvijati, veli pisac, opće poznate istine, kako je 
ljutfaaa sklad prijatan, a nesklad kako im je protivan. Za to se 
nesklada dobar stilist čuva. On nastoji, da piše stilom, koji od- 
govara sadržaju«. 1 

Iz ovih se riječi ne vidi, što je piscu skladno, što li nesklad- 
no^ Malo niže nastavlja pisac: »Neskladno ili trivijalno bi bilo 
kad bi se u njemu (u ozbiljnom ili učenom članku) nalazile riječi 
kao: raskokodakati se (mj. živahno se prepirati) i t. d « 

* 7 Q r t0m r . ,e . d , akle neskladno * trivijalno jedno, ali na str. 
679. veli: »Trivijalno je i neskladno u ozbiljnom članku i ono, 
sto ,e odveć obično.« Trivijalno i neskladno nije po ovome dakle 
jedno. Pa i sam izraz trivijalan nije zgodan, jer se pod njim 
razumijevaju rijeci najprostije vrste, što se inače zove uličnja- 
cki, a to pisac ovdje jamačno ne misli. 

Gladkoća. 

>>. . . . stilistika traži, da namještaj riječi bude gladak. Dobar 
stilist osjeća, da je hrapavost u namještaju riječi mahna jednako 

neugodna i onome, koji govori, i onome, koji sluša, za to se on i 
čuva te mahne«. 

Tko zna iz ovih riječi, što je stil gladak, što li hrapav? Iz 
njegovih nekoliko sasvijem jasnih i odredjenih pravila za stili- 
stičku gladkocu vidi se samo što je »hrapavost«, a toj je hra- 
pavosti protivna gladkoća. ' 

Hrapav će biti stil: 1) ako riječi, sto jedna do draje stoje 

• Tj ‘T’." f br °' S, ° <OVai " a pr ’ sad bar to zna val drua 
i t. d., 2) kad se s istijem slogom jedna riječ svršuje, a druga se 

neposredno za njom počinje. Na pr. pruži svoju staru ruku; ove 
rijeci čine bunu u narodu; naša tjelesna snaga; dobra braća, 
osta starac sam; (ovo bar nije hrapavo, već bi prije mogla biti 
neprijatna gladkoća). 3) »gladak stil ne trpi slika ili sroka«, 
kao sto je na pr. Imao sam veliku brigu, dok sam napisao ovu 
knjigu. Meni se čini, da su ove rečenice gladke, ali neumjesne 
za prozu. Ako bi se ipak tkogod našao, da tako što napiše, lako 
ce preskočiti u hrapav stil dodavši poslije riječi »knjigu« za- 
mjenicu »svoju«, koja će onda glasiti: dok sam napisao ovu 
knjigu svoju. 

»Dobar stilist, veli pisac, neka pazi, da mu, namještajući ri- 

ječi, ne izidje stih, jer je to za prozu preglatko. Kad čovjek piše 
hrvatski ili srpski, vrlo mu lako izlazi deseterac, ako je sa 


jedan nije pogrješka * t. d.« 

Ovako uče njemački stilističari za heksametre, sto i tre a, 
jer heksametar nije narodno mjerilo, dok je deseterac mjerilo 
za epsku pjesmu, u kojoj se dogadjap pripovijedaju, pak se teško 
i u običnom govoru oteti toj pogrješci. Zašto recimo ne bi valja- 
lo: Uranila Kosovka djevojka, uranila rano u nedjelju, zasukala 


bijele rukave i t. d. 

Budući da se od stiliste traži, kako i pisac veli, gramatička 
i leksička pravilnost, neka mi bude dopušteno, da upitam za 
neke stvari u toj knjizi, koje mi smetaju. Tako pisac piše: ova- 
kova rada, a nom. mu je jed. ovaki i ovakovi. Ja sam istina 
našao u § 200. njegove vel. gramatike, da »idu po sklanjanju 
odredjenih pridjeva one (zamjenice), kojima se nom. jed. 
muškoga roda svršuje na - ovi, a kojima se svršuju na -av ih 
-ov, one se sklanjaju kao neodredjeni pridjevi. Ovo je pravilo, 
ali se često i ovi oblici miješaju; tako na pr. u gen. jedn. može 
biti ne samo takovoga već i takova, ne samo takva već i takvoga 
i t. d.« Nije li možda gen. ovakova od staroga nom. ovaki., a 
takovi.? Smije li pisac take oblike u uzornoj gramatici pisati . 

Pisac sam sudi o tome u § 12. ovako: »premda Vuk jedno 
i drugo piše, mi valja da odbacimo nepravilan, a zadržimo pra- 
vilan oblik. Gramatik ne će moći ni to odobriti, da se prijedlog 
sa mjesto s piše kad je koga volja, na pr. sa ovima, sa našima, 
sa volom, sa kuće itd. premda tako i narod govori i Vuk piše«. 

Pisac konstruira glagol »zadovoljavati se« s prijedlogom 
»s« i pridjev »zadovoljan« isto tako. Ima li pravo pisac ili om, 
koji te riječi slažu s instrumentalom bez prijedloga? 

(Ja znam, da ima i iz Vuka takih primjera u ovoj knjizi, ali 
ako gramatik ne će moći odobriti, da se prijedlog »sa« mjesto 
»s« piše, kad je koga volja, onda će jošte manje odobravati, da 
se »zadovoljavati« konstruira s prijedlogom »s«). 

Ima li kaka razlika izmedju »popunjati« i »potpunjati« u 
značenju? Kaže li se »privezati jednu rečenicu »za« »na« drugu« 
ili »jednu do druge«? — Može li se kazati »da stilistik nema sto 
zabaviti« ili samo »da stilistik nema čemu zabaviti« ?. 

Slaže li se glagol »prionuti« u pravom značenju svojem 
s prijedlogom »za« ili s prijedlogom »uz«? 

Je li adjektiv »doistoričan« prema duhu hrvatskoga jezika 
mjesto »predhistoričan« ili je nepotrebit »rusizam«? 

Slaže li se glagol »naginjati« s prijedlogom »na« ili »k« ili 
je bolje s prijedlogom »prema«? 

Ima li od glagola »opčinjavati« oblik »opčinjuju« ili ima po- 
red »opčinjavati« i oblik »opčinjivati«? 

Smije li se upotrebljavati pridjev »zališan« mjesto »suvi- 
šan«? ili da budem jasniji, ima li pridjev »zališan« ono značenje, 
u kojem ga pisac upotrebljava? Ja držim, da se pod »zališan« 
misli ostatak nečega, što je tu, ali se ne upotrebljava, dok »su- 
višan« znači nepotrebit višak nečega, što se kome daje preko 
mjere. 

Piscu je »bljutavo i protivno zdravome ukusu govoriti kru- 
govi u slučajevima kao: u djačkijem krugovima žale za njim — 
taj nam glas dolazi iz činovničkijeh krugova mjesto: djaci žale, 
taj glas pronose neki činovnici i t. d. Ovo je za to rdjavo, veli 
on, jer kad se govori o djacima, o činovnicima i t. d. nitko pa- 
metan ne misli ni na kakve krugove, već ili na sve one ljude ili 
samo na neke; za što dakle da se upotrebljava riječ, kojoj u 
umu ništa ne odgovara? Osim toga su ti »krugovi« za to blju- 
tavi, jer ih svaki dan preko mjere upotrebljavaju novine i nje- 
mačke i hrvatske«. 

Zašto bi ova riječ bila bljutava i zdravomu ukusu protivna, 
to ja iiz ovih riječi razabrati ne mogu. Da narod te riječi u tom 
značenju ne upotrebljava, to je istina, ali su je književnici uveli 
u knjigu, te se upotrebljava za francuski »cercle« kao i Nijemci 
što upotrebljavaju prema njoj riječ »Kreis«, a misle pod tim »za- 
jednicu ljudi, prijatelja«, na pr. cercle d'amis. Ako dakle ta 
riječ ima ovo značenje, može li se onda govoriti o krugovima 
djačkim, činovničkim i t. d.? Ja mislim da može. Svatko zna, 
da su djaci sveučilišni podijeljeni na kojekake zajednice po raz- 
ličnim razlozima, po fakultetu, po strukama, po vjeri i po na- 
rodnosti i t. d. Svakomu je poznato, da ima često prilika, u 
kojima se djaci ne slažu, da, recimo, ne žale sve zajednice, ako 
na pr. profesor ostavlja sveučilište i t. d. Hoće li biti onda blju- 
tavo i zdravom ukusu protivno reći: u djačkim se krugovima 
ne žali za njim? 

Činovnici čine istina jedno tijelo, pa se opet razlikuju po 
strukama vladini od financijalnih, sudbenih, županijskih, poštan- 
skih i od gradskih i t. d., koje veže drugi društveni duh u oso- 

bite zajednice, a s drugim zajednicama ni u kakoj svezi nijesu. 
Smije li se tu govoriti o činovničkim krugovima, ili je to blju- 
tavo i protivno zdravomu razumu? U tom značenju upotrebljava 
tu riječ i Daničić u Radu 9. str. 197 izvješćujući: »Što se pak 
tiče unutrašnje vriednosti te radnje (naime književne jugosla- 
venske akademije), osim glasova, koji po inostranih »krugovih« 
visoko cienjenih radnju jugoslavenske akademije s pohvalom 
spominju i t. d.« U Radu 13. str. 169. veli Daničić: »da će po- 
moću one nagrade (Draškovićeve) do skora izaći na sviet (to 
djelo) i obogatiti našu književnost namienjenu širim »krugo- 
vora«. Je 1* po tome opravdana tako oštra osuda ove riječi? 

Tako već Ciceron upotrebljava riječ »circulus« u tom zna- 
čenju orat. pro Balbo 26. More hominum invident, in conviviis 
rodunt, in circulis vellicant. 

U § 2% a) male školske gramatike uči se: »I. predjašnje 
vrijeme uzima se često, kad se kome priopćuje štogod, što je 
bilo«. U bilješci 2) veli se: »Priopćavanje« nije isto, što pripo- 
vijedanje: kad kome što pripovijedam, onda kazujem prošle do- 
gadjaje po redu, kako su se dogodili, te ne pitam je li to vrijedno 
i potrebno znati onome, kome govorim, ako li držim, da je to 
njemu vrijedno i potrebno znati, pa mu to kažem, onda je to 
priopćivanje«. 

Pisac dopušta na str. 681. vel. svoje gramatike veleći: »Ima 
i takvijeh riječi, koje se dobro osjećaju kao tudje, jer su tek u 
novija vremena uzete, ali za njih nema jezik ili nikakve ili baj- 
ne dobre zamjene, za to su takve tudjice potrebne, te štilistik 
ni na njih ne će udarati, dogod ne umije preporučiti za njih 
dobre domaće zamjene«, .. . 

Medju ovake riječi idu bez sumnje: priopćivanje i P no P c ^; 
vati, koje su prekrojena uzete iz ruskoga jezika. Ovake bi riječi 
trebalo da su zamjena za onake, za koje jezik nema riječi. 

Kad se ište u tudjem jeziku riječ za pojam, za koji recimo 
naš jezik nema izraza, onda će se jamačno uzeti taka, koja u 
tom jeziku ima značenje, koje nam treba. Mi na pr. nemamo 
glagola, kojim bismo »kazali« komu, »što držimo, da je njemu 
vrijedno i potrebno znati«, kako g. M. uči, pa je za to uzeo gla- 
gol priopćivati i imenicu glagolsku priopćivanje iz ruskoga. Ima 
li taj glagol u ruskom ovo značenje? Nema. 


U ruskom znači: npit»6maTi., npiooinHTi. priložiti na pr. ka- 
komu spisu štogod; pače u svezi koro npio6mnTL Gbhtmx'i. Tamri 
znači pričestiti koga, zapravo učiniti koga dionikom Svetih 
Tajna«. 

A izraz za pojam, što ga nama treba, glasi: coo<6maTi>, 
coo6mirrb a to znači: »kazati, dati na znanje, javiti« bez obzira je 
li to »vrijedno znati onomu, komu hoćemo što da kažemo i t. d.« 

Ako nam dakle već treba za to osobit izraz, onda ćemo 
uzeti glagol u obliku: »saopćiti«, a ne u obliku »priopćiti«. Na- 
rod u tom slučaju upotrebljava glagol: »kazati«. 

A sad neka svaki prosudi, da li se sam domislio, da se u 
ovome primjeru aoristom priopćuje štogod, što je bilo: »koje 
ova recenzija, koje g. Pavle Solarić podbuniše me i natjeraše, 
da dodam k ovome rječniku još i gramatiku; ja sam još od en 
sastavljao koješta za gramatiku i mislio sam malo docnije, da je 
izdam, a evo me sad rečeni dogadjaj natjeraše, te evo ovu 
malu skrpih kojekako«. 

Ovo je značenje aorista tako jasno, da je pisac u bilješci 
1) prinudjen kazati: »Ovo pisac govori (priopćuje) svojim čita- 
teljima«. Zar bi vrijednost ovih riječi bila manja, da se mjesto 
»priopćuje« metne »kazuje«? 

Napokon nije ukusno, da se prvi originalni pokus nacrta 
stilistike počinje s krupnim germanizmom: »Ovdje nam se na- 
meću najprije pitanja: »Hier drangt sich uns vor allem die Frage 
auf«. M. D. 

Dodatak. U broju 32. od 8. veljače o. g. donijele su Nar. No- 
vine ovu obznanu: »Čitamo u najnovijem broju »Oesterrr Ve- 
rordnungsblatta fiir den Dientsbereieh des Ministeriums fiir 
Cultus und Unterricht«, da je bečko ministarstvo za bogoštovje 
i nastavu uvelo pred nekoliko dana Maretićevu »Hrvatsku gra- 
matiku« kao učevnu knjigu u sve srednje škole u Dalmaciji. 

Taj ministarski otpis od 21. siječnja 1901. br. 30. 420. iz 
1900. glasi po istom listu: »Dieses Lehrbuch wird zum Unter- 
richtsgebrauch am Mittelschulen mit serbo-kroatischer Unter- 
richt sprache allgemein zugelassen«. 

Ako »allgemein zulassen« znači »uvesti« onda je onaj, koji 
je tu obznanu dao u N. N. rekao istinu, ako li to ne znači, onda 
se to zove šljeparstvo, kojim se ni knjizi, ni piscu ne čini pri- 

jateljstvo, jer svatko, koji je od toga posla, zna, da u cislitaviji 
nema »Biicherzwanga« pa da su gotovo sve naše srednjoškolske 
knjige ovom klauzulom »wird allgemein zugeslassen« u Ve- 
rordnungsblattu tako oglašene, a do učiteljskih je zborova, hoće 
li koju od tih knjiga uvesti ili ne će. 

(»Vienac zabavi i pouci«, Tečaj XXXIII. God . 

1901 .) 

